
PROOEMIUM 


Summi momenti est non tantum Sacrae Theologiae sed 
etiam Juris utriusque cultoribus, Conciliorum praesertim 
Generalium cognitio, quae in Ecclesia acta sunt. In his 
enim quae fidelibus credenda sint infallibili magisterio 
ac solemniori manifestatione proponuntur, disciplinae le- 
ges ad quarum normam christianam vitam exigere oportet 
constituuntur, haereses efficacius coercentur ac profli- 
gantur, consuetudines declarantur. 

Hinc non inutilem operam nos praestituros putavimus, 
si Conciliorum generalium brevem historiam contexeremus, 
quae summatim perstricta eorumdem acta ob oculos poneret 


.&c enarrationibus identidem additis, quae difficiliora sunt 


explicaret. Id sane percommodum iis erit quibus tam multa 
et magna Conciliorum volumina pervolvendi aut otium, 
aut occasio non suppetit, vel quibus ea copia librorum 
praesto non est, quam id studii genus undique conquisitam 
in promptu esse deposcit. 

Ne vero in historica expositione vel inviti deciperemur, 
vel quae recentiori aevo reperta sunt monumenta postha- 


. beremus, quae alii de hoc argumento scripsere accurate 


expendimus, qua in re opportunissimam se praebuit Conci- 


liorum Historia Caroli Iosephi Hefele Episcopi Rottem- 


burgensis. 

Antequam vero opus aggrediamur nonnulla de iure 
synodali in genere praemittere abs re non erit, quod duplici 
articulo cursim praestabimus, quorum primus de Conciliis 
generalibus, alter de particularibus aget. 

(Cf. Devoti. Inst. Canon. Proleg. 8 38 et. seqq.) 


negotia, quae scilicet universae Ecclesiae interesse pos- 








ARTICULUS I. 


DE CONCILIIS GENERALIBUS. 


Concilia in Ecclesia idem esse aec comitia in Regno - 
recte asserit Card. Bellarminus Lzb. I. de Concilüs; 
quemadmodum enim regni comitia non aliud sunt, quam 
conventus Principum, Procerum, Magistratuum ad tempo- 
rale bonum civilemque reipublicae administrationem, ita 
Concilia sunt coetus publici ecclesiasticorum virorum ab 
eorum Praelato convocati,ad ecclesiastica negotia tractanda. 

Conciliorum in duas species summa divisio est in Ge- 
neralia, quae et Oecumenica dicuntur et in Particularia. 
Concilium generale illud est ad quod Romani Pontificis | 
auctoritate omnes ordinarii Ecclesiae Episcopi vocantur 
ad Ecclesiae negotia cum deliberandi facultate transigenda. | 


zu 


f 


- Hine facile deducitur 1.*?) Quodnam sit Conciliorum ge- - 
neralium obiectum: 2." Quae sint personae — ea 
coalescunt : 3.*) Quae earumdem in iis sint partes: 4.") Quae 
ad eorum legitimitatem et firmitatem requirantur: 5.) Quis | 
ordo in iis servetur. 

Obiectum Conciliorum generalium eeclesiastica sunt | 











sunt; unde sequitur: 
4) lustam ea convocandi causam Ecclesiae necessi- - 
tatem esse, sive ea pertineat ad eiusdem incolumitatem 
servandam, sive ab bonum augendum, adeoque | 
—— 0) Perperam a nonnullis existimatum esse extra cau- 
sam haereseos, convoeari Concilium generale non posse; | 
absurdum quippe est in ceteris necessitatibus, quae absque - 
concilio, neque satis plene, neque satis commode depelli | 
valeant, Ecclesiam opportuno. remedio privari, room 
Porro. personae, quibus Concilia generalia coalescunt,. E 
dupHctMeM in classem sunt distinguendae ; in earum quae 

proprio ac nativo iure, et in earum quae ex privilegio 
iisdem intersunt. t 
I. Proprio ac nativo iure ad ea conveniunt Episcopi ; 
quandoquidem soli ii sunt, qui ex divina ipsa Ecclesiae 
constitutione per legitimam Apostolicae Sedis missionem 
positi sunt a Spiritu Sancto regere Ecclesiam Dei. 

II. Ex Apostolicae Sedis privilegio intersunt iisdem 
(Confer. Schmalzgrueber 2n Dissert. prooem. n. 326 seqq. 
Devoti n prolegom. & 40) 

4) Cardinales non Episcopi ; 

5) Generales Ordinum regularium ; 

€) Abbates consecrati et habentes iurisdictionem. 

Partes autem, quae eisdem in Concilio competunt, hae 
duae sunt, Legislatorum et Iudicum, quas quidem unus- 
quisque exercet, non in eam tantum fidelium partem, quae 
sibi commissa est, sed in Ecclesiam universam, sive iure 
ab universae Ecclesiae Primate communicato, sive, quoad 
Episcopos, iure proprio, supposita divina Clericorum insti- 
. tutione, quae porro tenenda est. Schmalzgrueber /oc. cit. 
m. 311, seqq. De quibus officiis haec sunt notanda. 
» . . I. Eorumdem veritatem et naturam in eo sitam esse, 
» quod singuli. auctoritate propria (sive communicata ea sit 
a Romano Pontifice, sive divinitus delata), leges ferunt, 
ac sententias dicunt, quae universos fideles obligant. 
II. Eorumdem exercitium duplici conditione obligari, 
sive ex ipsa rei natura, sive ex divina Ecclesiae consti- 
 tutione, idest 
. Q) Ut in iudiciis fidei, quae natura sua varia esse 
non potest, secundum rem iudicatam, si qua forte prae- 
cesserit sive alterius Concilii, sive solius Romani Pontificis, 
iudicandum sit, non autem contra illam ; 
- . b) Ut cum Romano Pontifice, sine quo Ecclesiae Cor- 

pus truncum et acephalum est, Concilii Patres in sen- 
 tentiis ac legibus ferendis coniuncti esse debeant ita, ut 
 ilae eiusdem confirmatione indigeant, ut firmae sint ae 
egitimam habeant exsecutionem. 

III. Quod ex dictís consequitur, perperam a Febro- 
nianis asseri per conditiones praedictas utramque potesta- 
tem, Legislatoris scilicet et Iudicis, ab Episcopis abrogari; 
concilia autem inutilia effici; quandoquidem sub utraque 
conditione semper verum est, Episcopos auctoritate pro- 
pria leges ac sententias ferre ac fideles obligare, adeoque - 
veros iudices et legislatores esse; sua vero cum Romano 
Pontifice concordia et consensu efficere, ut melius com- 
primatur pravorum contumacia, debiliumque infirmitati | 
consulatur; unde manifeste conciliorum utilitas ac neces- - 
sitas apparet. Imo 

à) Quoad primam conditionem rei iudicatae in iudiciis 
fidei servandae, Febronianorum assertio non modo eccle- | 
sfastico, verum etiam civili iure erronea est; quandoquidem | 
eadem conditio in civilibus quoque iudiciis servari debet; | 
(L. 1. Ew quibus causis maiores 25 annis etc. Ibique | 

Glossa.) 

b) Quoad alteram, quae Romani Pontificis confirma- 
tionem exigit, assertio Febronianorum eum ipso pugnat 
febroniano systemate, quo nimirum, licet per iniuriam, 
statuitur, exsecutionem habere non posse l1) Leges Ro- 
mani Pontificis absque placito Episcoporum; 2) Leges ge- 
neratim ecclesiasticorum Praesulum absque placito regio; 
3) Leges omnes sive ecclesiasticas sive civiles absque 
populi acceptatione ; neque tamen in eodem systemate exi- 
stimatur, abrogatam esse a Romano Pontifice, ab eecle- 
siasticis Praesidibus, ab omnibus denique Principibus legis- 
latoris auctoritatem. 

IV. Minus etiam proprie a nonnullis Theologis Con- - 
eiliorum de causis fidei iudicia in duplicem classem distin- - 
gui, in iudicia auctoritatis, quae scilicet ex intimo causae 
merito, seu ex intima cognitione deducuntur, et in iudicia 
adhaesionis, quae ex auctoritate extrinseca, idest ex 
antecedente re iudicata feruntur. (Conf. Zaecaria Anti- 
febron. vindicat. Cap. 6 n. 6, seqq.); cum utraque di- 
cenda sint iudicia auctoritatis, quae nimirum auctoritate 

iudicantium et feruntur et fideles obligant; illa autem 
distinctio confundat naturam ac vim iudicii cum funda- 
mentis quibus ipsum innititur. 


Iamvero requisita Conciliorum, ut legitima ac firma 
sint, quinque praecipue recensentur, nimirum 
I. Ut legitima indicantur auctoritate, idest à Romano 
Pontifice ; siquidem Concilii Generalis convocatio est actus 
sua natura ecclesiasticus, idemque potestatis supremae, 
cum: de obligandis totius Ecclesiae Episcopis agatur. Pote- 
statem autem supremam unus habet in Ecclesia Romanus 
Pontifex. Unde sequitur 
4) Perperam Protestantes ac Febronianos laicis Prin- 
cipibus eiusmodi auctoritatem asseruisse; argumentum 
autem, quod ex facto priorum octo Conciliorum deducunt, 
vanissimum esse. Peccat enim quoad factum, cum certum 
sit, saltem eorumdem convocationem Romanorum Pontifi- 
cum assensu legitimam fuisse, uti constat de quatuor prio- 
ribus ex solemni Legatorum Romani Pontificis testimonio 


adversus Dioscorum edito in actione 1* ipsius IV Concilii 


(nempe Chalcedonensis), quod nimirum haereticus ille Con- 
cilium (seu potius conciliabulum ephesinum) absque Roma- 
nae Sedis auctoritate convocasset, his verbis ab iisdem 
legatis nemine refragante prolatis: « Quod nunquam fa- 
« ctum fuit, nunquam licuit ». Item de iisdem quatuor Con- 
ciliis, deque duobus insequentibus, ex prosphonetico ad 
Imperatorem Sexti ipsius Concilii idest Constantinopoli- 


. tani III. Item de sex iisdem prioribus, et de septimo, impli- 


cite quidem sed gravissime, ex Actione 6* ipsius Septimi 
Concilii, idest Nicaeni II. ubi reiicitur Iconomacorum Con- 


 Ciliabulum hac de causa, « quia non habuit cooperantem 


« illius temporis Papam vel Sacerdotes eius, neque per.;Le- 


«gatos, neque per encyclicam epistolam ut postulat lex 
. « Conciliorum. » Explicite autem de septimo ex Epistola. 


. Hadriani II, ad Basilium Imperatorem. Sed peccat argu- 














v ebronianum etiam respectu iuris. Cum enim ex 

rei natura et divina Ecclesiae constitutione evidens sit; non. 
posse Concilia ecclesiastica: a laieis Principibus convocari, 


quidquid secus actum reperiatur, id iusti argumenti loco. 


esse non potest; sed alterutrum dicendum est, aut iniuria - 


factam esse, aut convocationem illam non fuisse formalem, 


sed materialem atque exsecutoriam, vel ad summum inte- - 


gralem. Haec autem triplici de causa permittebatur, 1") ut. 


quaevis offensionis occasio evitaretur, quia conventus pu- 


blicos leges civiles vetabant (L. 3 S im summa ff.de 
Collegiis. L. 2.ff. de extraord. Criminibus); 2*) ut adversus | 


contumaces praesidium ab iis haberetur; 2?) ut itineris | 


expensae et concilii tempore alimenta subministrarentur, 
quibus Episcoporum paupertas sufficere non poterat. (Conf. 
Charlas De libertatibus Ecclesiae Gallicanae Lib. 5 Cap. 3 
et seqq. Zaccaria Antéfebr. 2. L. 4, Cap. 5. cl. D. Pal- 
mieri S. I. Tract. de Rom. Pont. Thes. XXVIII.) 


b) Perperam etiam Febronianos censuisse, si Romanus - 


Pontifex. Concilium convocare nollet, eodem invito posse 


illud celebrari: argumentum autem deductum a Papa dubio - 
nullum est, quandoquidem Papa dubius est Papa nullus: 


deductum ab hypothesi Papae haeretici et nullum est, 


quia sicut homo mortuus non est homo, ita Papa haereti- 


cus non est Papa. Teft. Augustinus Triumphus in Sum. de 

Heel. potest. q. 5, Art. 1), et est iniuriosum, quia plenis-- 
sima et numquam interrupta series omnium Pontificum - 
quotquot usque exstiterunt, eam hypothesim iniuriosam . 
facit; denique deductum ex similibus aliis hypothesibus 


Papae manifesto scandalosi, manifesto simoniaci hoc est 


simonias exercentis, patrimonii ecclesiastici manifesto dis- - 
sipatoris, laborat falso supposito, quia falso supponitur 
(quidquid alii dixerint) in iis casibus verum haberi posse 
Concilium adversus Pontificem, nam illis etiam in casibus - 


. dicendum esset « prima sedes a nemine iudicatur » adeoque. 
etiamsi comitia aliqua haberi e re esse censeretur, ea ta- 


men non essent Concilium, quod seilicet iudicandi —' i 

ferendi vim haberet, sed coetus essent inferiorum, qui 
tantum obsecrare, admonere, obedientiam in rebus mani- 
feste iniustis denegare, atque ut alii quoque denegent, 
curare possent. (Cf. Zaccaria Amtif. p. 2, L. 4, Cap. I). 

II. Ut omnes Episcopi generali evocatione, quae 
omnibus saltem maioribus christianis provinciis innotescat, 
vocari debeant, licet non omnes adesse necesse sit. (Bel- 
larm. de Conciliis L. 1, Cap. 17. Palmieri loc. cit. ScAo- 
lion.) Y. Unde sequitur 

4) Generali evocatione facta, licet maxima Episco- 
porum pars non accedat, Oecumenici qualitatem Concilio 
non detrahi, quod patet ex facto Concilii Ephesini, ubi 

Episcopi 210 convenerunt, cum una Africa eo tempore 
tercentos fortasse haberet: 

D) Ipsos tamen Episcopos teneri ad Concilium acce- 

. dere, nisi legitime impediantur, quod patet ex auctoritate 
. vocantis et ex episcopali officio. 
| €) Ex aecedentibus neminem excludi posse, nisi ex- 
 communicatus sit, aut rei partes agere debeat. 
m III. Ut Romanus Pontifex sive per se, sive per Le- 
gatos praesideat (Of. Zaccaria Antef. p. 2, IL. 4, Cap. 2) 
quod quidem quatruplici praesertim in iure situm est 1) ut 
sedem primam habeat 2) ut methodum rerum agendarum 
» praescribat: 3) ut ordinem vel pacem turbantes coerceat: 
24 ut primus subscribat. Ex quibus sequitur 

4) Concilium Constantinopolitanum I, cui Rom. Pon- 

- fex neque per se, neque per Legatos praefuit Oecume- 
nicum non fuisse, nisi cum eiusmodi defectus Romani ipsius. 
— Pontificis confirmatione sanatus est: 
».. — b) Sedem, quaecumque illa fuerit, quae Imperato- 
ribus aliquando in Conciliis permissa est, non iam Prae- 
- sidis, sed honoris causa iisdem fuisse delatam, atque inde 
est, quod nonnisi post omnes Episcopos iidem subscribere 
. Consueverunt quemadmodum ipse testatus est Dasilius 

Imp. in Concilio VIII. seu Constantinop. IV. Act. 10 sub 


- finem. 

qv. Ut iibris sententias dicentium non laodatur, 
vi scilicet iniuste illata. 

V. Ut peractum Concilium a ecce Pontifice con-- 
firmetur, etiamsi eius Legati eidem adfuerint, ita ut absque. 
ea confirmatione neque infallibilitatem, neque vim ullam 
Concilium habeat. (Cf. Zaccaria loc. cit. 2. 4. Charlas de Ub. 
Eccl. Gall. L. 8, Cap. 9). Id porro patet ex vi Primatus 
atque hinc ex celebri Ecclesiae Canone, de quo Graeci. 
etiam omnes testantur. (Socrates H. E. Lib. 2, Cap. 8 
. et 17. Sozomenus Lib. 3, Cap. 10.) denique ex praxi per-- 

petuoque ipsius Ecclesiae iudicio, quae Concilia a Romana - 
Sede non confirmata semper repudiavit; cuiusmodi fuere . 
Mediolanense an. 363 ubi plusquam sexcenti convenerunt 
aliaque non pauca. (Cf. Schmalzgrueber Zn Prooemo n. 342 
et seqq.) Unde sequitur 
4) Perperam Febronianos Romani Pontificis confir- 
mationem in ea re tantum constituere, ut sit publica 
quaedam declaratio legitimas solemnitates fuisse adhibitas. - 
D) Perperam item ad imperitorum mentes turbandas | 
varios sensus ab iis distingui verbi confirmare. Sive enim - 
assentiendo, sive ratum habendo, sive auctoritatem imper- ? 
tiendo (qui tres sensus sunt quos distinguunt) Romanus - 
Pontifex Concilium confirmet, dummodo detur, magnam | 
ab eiusmodi confirmatione obligandi vim illud accipere, et - 
absque ea irritum esse, id satis est. | 
c) Perperam quoque et Febronianos et Gallitanos. | 
asseruisse Concilium Generale Romano Pontifici auctoritate | 
praeeminere. (Confer. Zaccaria Antif. vindic. p. 2, dis- 
sert. 4, Cap. 5 seqq. ; Charlas De libert. Eccles. Gallic. 
toto Lib. 8. alias D et Theologos praesertim vero cl. Dom. - 
Palmieri S. I. Tract. de Rom. Pont. Th. XVI.) | 
d) Perperam denique, et non sine turbatione totius | 
status Ecclesiae a sententia Romani Pontificis appella- 
tum aliquando fuisse ad futurum Concilium, quam proinde - 4 
temeritatem merito damnarunt sub poena excommunica- 


: 
tionis ipso facto incurrendae Pius Il. Const. Ewsecrabilis | 

od D 
18 Jan. 1459; et lulius II. Const. Suscepti Regiminis 
1lJul. 1509, qui etiam addit, eiusmodi criminis reos pro 
veris et indubitatis schismaticis et de catholica fide male 
sentientibus habendos esse. (Conf. Zaccaria Ant?feb. p. 2, 
L.'4, €. 1) 


Restat ut de ordine dicamus, qui in oecumenicis Con- 
ciliis teneri debet, quique ad duplex caput referri potest. 

I. Ad materias in Concilio tractandas; de quibus haec 
duo animadvertenda sunt: 
| à) Ordinem in iis tractandis eum tenendum esse, qui 
à Romano Pontifice sit definitus; qui si a Concilio absit, 
nihilque praescripserit, cura ordinis definiendi ad eius 

Legatos devolvitur, qui tamen in rebus praesertim gra- 
. vioribus, ut suavius agant, Patres in Concilio coactos recte 
consulunt. 

b) Sapienti consilio exemploque plane imitando in 
Tridentina Synodo ac Vaticana institutum est, ut Congre- 
. gationibus generalibus particulares quidam coetus praemit- 
 terentur, quibus materia generali conventui sufficienda apte 
 praepararetur, tranquilleque prius examinaretur; idque 
.àd praecavendum tum confusionem, tum privatas conspira- 

tiones, tum denique deliberationes inopinas, quae turbu- 
lenti cuiuspiam ingenii eloquentia extorqueri fortasse 
. possent. 
: II. Ad personas, idest ad ordinem, quo illas sedere 
ac deinceps subscribere oportet, qui porro eiusmodi esse 
P debet, ut 1^) sedeant Legati Romani Pontificis 2") Cardi- 
. nales. (Eugenius IV Const. Non mediocri an. 1438) 3") Pa- 
triarchae; 4?) Archiepiscopi ; 9") Episcopi, habita ratione 
temporis promotionis ad Ecclesias (Pius IV. Constit. Sz- 
eut ea 1l* Januarii 1500). 

ARTICULUS II. 


DE CONCILIIS PARTICULARIBUS ' 


Particularia Concilia, vel nationalia sunt, quae a Pri- 
mate aut Patriarcha ex toto tractu, qui eorum iurisdi- 
ctioni subest, coguntur; vel provincialia, quae a Metro-- 
polita ex provincia sua, vel dioecesana, quae ab Episcopo 
ex propria dioecesi convocantur. Cum autem ea, quae de. 
provincialibus statuta sunt, nationalibus quoque debita 
proportione conveniant, hine egisse satis erit 1") de Pro-- 
vinciali; 2") de Dioecesana Synodo. 


&. K 


De Concilio Provinciali. 


Concilium provinciale, prout iam indicavimus, est coe- 
ius publicus Episcoporum ad eamdem provinciam perti- . 
nentium, qui regulariter ab eorum Metropolita cogitur, | 
vocatis vocandis de iure, vel consuetudine, quique ab eorum - 
Praeside celebratur ad deliberandum de ecclesiasticis Pro- - 
vinciae negotiis. (Conf. Petra ad Constitut. unicam lIlo- 
norii II. Sect. 2. et 15.) Quatuor autem partibus hunc de. 
Concilio provinciali tractatum complectemur, quarum 1*) sit - 
de personis, quibus illud coalescit; 2*) de eiusdem adiun- 
ctis ac legibus; 3*) de potestate; 4") de approbatione e | 
publicatione. 

De personis duo sunt inquirenda; 1.) quaenam siot 
2") quibus obligationibus teneantur. Porro ut a primo 
exordiamur, personarum, quibus Concilium provinciale 
coalescit, quadruplex est gradus, in quorum 1^) est ipse - 


1 De Concilio provinciali tractatum edidit Stephanus Quarahta, et novissime Bouix. " 
Agit etiam de eodem Cardinalis Petra in suis Commentariis ad Constit. Apostolicas ad 
Constit. unicam Honorii II sectione I. De Synodo autem Dioecesana notissimum est opus 
Benedicti XIV. 





—l-—. | 
. Metropolita quive eius locum tenet; in 2^) qui suffragium 
habent decisivum ; in 3?) qui consultivum ; in 4^) qui ea 
tantum exponenda, quae sua intersunt, ad Concilium ad- 
. mittuntur aut vocantur. 


De Metropolita quaerendum est 1?) quid ipse in Con- 


 eilio provinciali valeat; 2^) quo in casu suffici eidem alius 
et quis debeat. Quoad primum hoc dici generatim potest, 


Metropolitam in Concilio provinciali esse eiusdem Caput 


. &àc Praesidem, auctoritate tamen haud maiore quam prae- 
 cipui iudicis ita, ut Concilio quadamtenus etiam subsit. 


(Cf. Petra ad Constit. unicam Honorii II. Sect. 1. n. 41 


collatis 2. 75, 92, 86.) Inde haec sequuntur; 


I. Ex eo quod Concilii Praeses et Caput sit, ad eum 
pertinere 
4) Concilium convocare: Cap. 25. de accusat. Tri- 


dent. Sess. 24, Cap. 2. de reform. 


b) Eidem praeesse ita tamen, ut eo iure praeter 


. praeminentiam in sedendo atque in subscribendo, id tantum 
 eontineatur, ut curet unumquemque suo loco sententiam 
dicere, neque Concilium turbare; non autem posse sine 


nsa Concilii aut illud dissolvere, aut cuiquam Ejpi- 


scopo etiamsi inurbane contra ipsum se gesserit, censu- 
ram infligere, vel silentium indicere, aut iubere aliquem 


li 

exire vel intrare, aut libellum aliquem legi vel reiici. (Pe- 
tra loc. cit. n. 72.; Fagnanus in Cap. 25 de accusat. 
m. 98. seqq. ibique S. Cong. Concilii). 

c) Totius Concilii sententias suo nomine inscribere 
. easque de consilio et consensu suffraganeorum pronunciare, 
- adeo ut si Archiepiscopus pronuntiare sententiam aliquam 


nolit, eadem ferri a ceteris non possit, sed Summus Pon- 
tifex sit in eo casu adeundus. (Petra loc cit. 2. 72 et seqq.) 


II. Ex eo quod sit merus iudex, licet praecipuus una 
cum caeteris, sequitur 

à) In sententiis sive decretis ferendis maiori suffra- 
giorum numero cedere eum oportere. (Cf. Petra ad dictam. 
Constit. unicam Honorii II. Sect. 41* n. 41, 69). 

p) Episcopos, non obstante Metropolitani praesentia, 
uti in Concilio posse veste linea quae audit AoccAetto una. 
cum AMozzetta. (Petra loc. cit. ». 64). 

III. Ex eo quod Concilio quadamtenus subsit, sequitur. 

a) Concilium de querelis adversus Metropolitanum 
propositis recte cognoscere, easque definire (Fagnanus in 
Cap. 95. de accusat. n. 41), eiusque negligentiam prae- 
sertim cirea Seminarii erectionem corripere (Conc. Trid. 
Sess. 13. Cap. 18 de reform. verbo Quod si Cathedra- 
liwm etc.); licet de ipsa eius persona ac statu iudicare 
nequeat (Petra loc. cit. m. $6). | 

0) Concilii ipsius decreta servari a Metropolitano: 
debere, nec variari ab eo posse (Argument. Clementinae 
1* de sentent. excomm. verbo Quod etiam.) 

Quod autem pertinet ad alterum, quando scilicet et 
quis suffici Metropolitano debeat in Concilii provincialis 
convocatione ac regimine) ita statutum est: Metropolitano 
legitime impedito, eius vices geri ab Episcopo antiquiore 
ex suffraganeis (Trident. Sess. 24 Cap. 2. de reform. 
Fagnanus in Cap. 25 de accusat. n. 16. Petra loc. cit. 
n. 35); ac proinde nec a Metropolitae Vicario Generali, 
neque à Capitulo Metropolitanae Ecclesiae, aut sede va- 
cante ab eius Vicario Capitulari, neque tandem ab Epi- 
scopo, exempta licet ea ipsa provincia sit et ceteris an- 
tiquior. (Petra loc. cit. n. 19, et seqq. Fagnanus loc. cit. 
n. 16. seqq.) 

Post Metropolitanum sequuntur ii, qui votum habent 
decisivum in Concilio. Hi vero sunt | 

I. Iure proprio, qui Ordinarii appellantur, adeoque. 

4) Suffraganei (Confer Fagnanum in Cap. 1l. de 
pactis n. 60. seqq.) 

D») Praelati qui iurisdictionem quasi episcopalem - 
habent (Petra loc. cit. ». 39. coll. 28. et seqq.) as 

c) Episcopi, vel iurisdictionem quasi episcopalem ha- 
bentes, qui exempti sunt, quique scilicet ex decreto Tri- 
dentini (Sess. 24. Cap. 2. de reform.) tenentur eligere 
vicinum aliquem Metropolitanum, possunt autem eligere 
eum etiam, qui non habet suffraganeos. (Petra loc. cit. 
^". 32. ibique Cong. Concilii) in cuius Synodo provin- 
ciali interesse debeant. (Conf. Petra loc. cit. n. 39.) 

d) Vicarii Capitulares, sede Cathedrali vacante (Petra 

loc. cit. n. 35). 
| II. Iure communicato 
4) Episcopi titulares, si ad Concilium invitati sint: 
b) Procuratores suffraganeorum absentium, si con- 
cilio placuerit; secus enim suffragio tantum fruentur con- 
sultivo. (Fagnanus in Cap. 10 de his quae fiunt a. Prae- 
latis n. 54.; Petra loc. cit. ». 39.) 

c) Qui a consuetudine ius habeant (Conc. Trid. Sess. 
24. Cap. 2. de reform. Fagnanus loc. cit. ». 38. Petra 
loc. cit. n. 43), vel a privilegio Apostolico (Petra loc. 
cit. n. 40, vel a Metropolitano, toto consentiente Conci- 
. lio. (Gaspar de August. in notis ad Summam Dullarii Ste- 
» phani Quaranta, verbo Concilium Provinciale S 28.) 

Sequuntur denique duo posteriores gradus, in quibus 
continentur 

I. Qui consultivum tantum votum, habent; iique sunt 

4) Capitula Ecclesiarum Cathedralium et OCollegia- 
tarum quasi episcopalem iurisdictionem habentium (Petra 
loc. cit. &. 24 et 36. ; Fagnanus in Cap. 10 de iis quae 
fiunt ete. n. 3 et 40), seu eorum deputati (Fagnanus 
. loc. cit. n. 9, 53). 

b) Abbates, etsi tantum Commendatarii (Fagnanus 
-loc. cit. n. 46. et 53). 

E c) Quicumque a consuetudine ius habent, vela pri- 
. vilegio Sedis Apostolicae, vel a Metropolitano, toto assen- 
 tiente Concilio. 

II. Qui nullo pollent suffragio, iique sunt, qui se 
. laesos existimant et ad iustitiam petendam accedunt (Petra 

- lot. dit. n. 4b qui addit brAeten hane causam Jin neque 
ad decidendum, neque ad consulendum admitti debere, alla- 
tis ea de re S. Congregationis Concilii resolutionibus). 


Jamvero de obligationibus quibus praedictae personae. 
tenentur, videndum est 1.*) Quae sint; 2.) an omnibus 
aeque incumbant; 3." quae causae ab iis excusent. Duo. 
priora expedire breve est, quandoquidem : 

4) Obligationes duae sunt praesertim, accedendi ad. 
Concilium, et ab eo ante eiusdem dissolutionem non rece-. 
dendi ; Can. « S quis autem» distin. 18, (Trident. Sess. 24 
Cap. 2 de reform.) sub poena privationis communionis 
aliorum Episcoporum usque ad futurum Concilium, vel. 
etiam (trina tamen monitione praemissa) proprie dictae 
excommunicationis (Petra loc. cit. Sect. 4 ». 111.), quae - 
censura si lata fuerit per canonem, tolli poterit etiam ab | 
Archiepiscopo; si per sententiam, nonnisi ab ipso Concilio 
(Petra loc. cit. n. 112); ' 

.— b) Praedictae obligationes iis tantum incumbunt, ad 
quos iure proprio pertinet suffragium decisivum, vel quibus - 
necessitas ad Concilium accedendi ex. consuetudine nata. 
est. (Conc. Trid. Sess. 24 Cap. 2 de reform. Fagnanus | 
Cap. 10. De iis quae fiunt ctc. n. 42). Excipiuntur autem, 
1?) Episcopus non consecratus, licet possessionem episco- - 
patus sui adeptus fuerit; is vocandus quidem est, et ad 
Concilium. accedens, suffragio pollet decisivo, sed aece- 
dere non cogitur; 2^) successor Episcopi post vocationem - 1 
ad Concilium demortui, nisi et ipse denuo vocetur (Petra. | 
loc. cit. 1. 106 seqq.) | 


Restat ut de legitimis causis dicatur, quae a praedictis - 
obligationibus excusant; nimirum quae sint, quomodo. sint. 
allegandae, quam habeant conditionem adnexaim, ot quam- | 
diu earum beneficium duret. Itaque E 


í- 








—- 15. c 

| L Causa, ut legitima sit, ex gravi necessitate oriri 

debet, ita ut, iuxta Glossam in can. « Placuit » distinct. 18 

verbo « gegritudine », levis febricula, vel vetus quartana 
non sufficiat (Petra loc. cit. m. 101). 

II. Allegatio facienda est per literas ad Metropoli- 
tanum, additis legitimis probationibus (Petra loc. cit. n. 208 
seqq. Conf. Acta Mediolanensis Ecclesiae P. 8 pag. 1207 
in Epist. ad. Episcopum Placentinum et pag. 1221 in re- 
latione iudicum causarum absentiae et in seqq. Decretis). 

III. Eam habet conditionem adnexam, ut procurator 
cum speciali mandato mittendus sit ad ea, quae acta vel 
. decreta sunt in Concilio, recipienda (Petra loc. cit. 7. 110. 
Cfer. Acta, Ecclesiae Mediolanensis loc. cit.) 

IV. Tamdiu prodest, seu excusat quamdiu durat; 
adeoque, impedimento cessante, is, qui abest, compelli 
potest ad aecedendum, additis etiam poenis (Petra loc. 
cit. n. 110.) 


Nunc vero ad ipsum Concilium gradum facientes, leges, 
| quae in eius celebratione servandae sunt, tres in classes 
distribuemus; in eas, quae concilii celebrationem praece- 
dunt ac disponunt; in eas quae idem actu ordinant; et 
in eas quae finem eidem imponunt. Priores leges hac gene- 
rali continentur, ut praemittatur Concilii indictio legitimo 
tempore ac legitimo modo facta. Porro 
I. Tempus ex decreto Concilii Tridentini Sess. 24 
Cap. 2. de reform. recurrit quolibet saltem triennio. Unde 
sequitur etiam frequentius celebrari posse ita tamen, ut 
/ sub alterutra conditione id intelligatur, concursus videlicet 
vel consensus suffraganeorum, vel iustae causae, quae 
etiam S. Congregationi Concilii aperienda est. (Petra ad 
d. Constit. unicam. Honor. II. Sect. 1 n. 12). 
—  . H. Modus his praecipue legibus continetur. 
n a) Ut omnes qui iure vel consuetudine vocari debent 
vel per edictum generale, vel potius per literas singulis 

missas Soc (Petra loc. cit. n. 25 seqq.) indieato did 
et loco futuri Concilii (Conf. Acta Jocles. Mediolanen. 
P. $8 pag. 1206). 

b) Ut congruus dies qui a Tridentino Sess. 24 Cap 
de reform, post octavam Paschatis, vel alio commodiori 
tempore pro more provinciae statuatur; itemque congruus 
locus, qui regulariter Ecclesia Metropolitana, vel certe 
intra provinciam atque convocandorum commoditati aptus 
esse debet, designetur (Petra loe. cit. m. 16 seq.) 

c) Ut populus quoque per singulas parochias prae- 
moneatur ad preces pro felici exitu fundendas (Petra loc. 
cit. n. 27). 

Concilio autem iam coacto, leges, quae actualem eius- 
dem celebrationem moderantur, hae praecipuae sunt: 

4) Quoad vitae rationem, ut ii qui Concilio inter- 
sunt, piis operibus exercere se debeant, conviviis aliisque. 
actionibus laiealibus submotis (Petra loc. cit. 2. 59; Conf. 
Acta Ecclesiae Mediolanensis P. 8 pag. 1195). 

b) Quoad ordinem in sedendo, adeoque in sententia 
dicenda, atque in subscribendo, ut Metropolita, quive eius 
vice fungitur, mitram gerens omnium pretiosiorem prae-- 
cedat; deinde ceteri, ut infra sequantur; nimirum 1*) si. 
suffraganei sint Cardinales cum mitra, quae ornatu media 
sit inter eam, quae Metropolitani est, ac ceterorum ; 2?) Si. 
qui prius Archiepiscopi, deinceps ad episcopalem Cathedram | 
fuere translati; 3.*?) Ceteri Episcopi comprovinciales iuxta 
tempus ordinationis, ita tamen, ut qui forte exemptus sit, 
ei, qui suppar est tempore, praecedat; 4") Si quis sit. 
Episcopus titularis ad Concilium admissus; 5") Capitula 
ecclesiarum Cathedralium, si capitulariter interveniant; 
6") Abbates; 7*) Commendatarii; 8^) Dignitates; 9") Pro- 
curatores Episcoporum; 10") Canonici Cathedralis, qui uti. 
singuli interveniant; 11") Collegiatarum Archipresbyteri: 
seu Plebani; 12») Si qui intersunt Parochi (Petra loc. cit. d 
n. 60..... 68). | 

c) Quoad actus Napitienios: ; 1.) Professio als 

| quoad eos, qui à promotione ad episcopatum, ad Concilium 
| provinciale primum accedunt, quae professio debet esse illa 


| à Pio IV et Pio IX praescripta. (Trident. Sess. 25 Cap. 2 


de reform. Conf. Acta Ecclesiae Mediolanensis P. 8 
pag. 1210); Graeci utuntur formula professionis fidei prae- 
scripta a Gregorio XIII, alii Orientales formula praescripta 
ab Urbano VIII. 2^) Decretum de praeiudicio non afferendo 
ob eum sedendi ordinem, qui in Concilio tunc adhibetur (Pe- 
tra loc. cit. n. 67); tum alterum de non recedendo a Synodo 
ante eius dissolutionem absque causa cognita et compro- 


bata, aec Metropolitani licentia (Confer Acta Ecclesiae 


Mediolanensis P. 8. pag. 1215). 3*) Deputatio tum mini- 
strorum Concilii, cuiusmodi sunt Secretarii, Promotor ac 
Notarii, tum Congregationum particularium, quae ea di- 
sponant, quae absque praevio examine proponi cóncilii 
Patribus utiliter non possent, cuiusmodi est ex. gr. Con- 
gregatio quae sit deputata ad cognoscendas causas absen- 
tium, tum ea quae ad cognoscendas querelas adversus 
Episcopos, tum ea quae ad examinandas alias controversias 
instituta est. (Conf. Acta Ecclesiae Medéolanensis P. 8. 
pag. 1196; 4.*) Admissio ac interrogatio singillatim ac se- 
. ereto facienda testium synodalium, idest eorum, qui in prae- 
cedente Concilio per singulas Dioeceses electi sunt ad ea 
investiganda, quae sint correctione digna (Cap. 25 de ac- 
 eusation. ibique Fagnanus 5». 2 seqq.); 5^) Lectio decreto- 
rum Pauli III. et Pii IV. de residentia (Conc. Trident. 
Sess. 25 Cap. 2 de reform.), utque addit Petra loc. cit. 
n. 79, aliorum canonum ac principalium Bullarum. 

d) Quoad ordinem rerum agendarum 1^) ut unus- 
"quisque loco suo possit id proponere, quod e re esse exi- 
 stimat; 2^) ut pro maiore suffragiorum numero res defi- 
niatur (Petra loc. cit. ». 70 seqq.) 

.. Denique leges ad Concilium rite finiendum hae sunt: 

a) Ut dimissio Concilii ex Patrum suffragatione de- 
- cernatur (Fagnanus in Cap. 25 de accusat. n. 98. ; ibique 
8S. Cong. Concilii). 

— b) Ut ante ditis on on fiant pesto sanctae 
cum deseri sel actionibus (Petra loc. cit. ». 116); 

c) Ut omnes inter se dent osculum pacis ordine debito 
(Petra loc. cit.). 


Iamvero de potestate Concilii provincialis duo quae- 
renda sunt; 1?) quae sint eiusdem obiecta, seu ad quas 
causas extendatur; 2^) quomodo cesset aut suspendatur. 

Ad primum quod attinet dici generatim potest, Con- 
cilium provinciale causas maiores non posse attingere; 
quoad cetera inm re legifera a nimia statutorum multitu- 
dine abstinere debere (Petra ad d. Constit. undc. Honor. II. | 
Sect. 1 n. 98) ; neque adversus ius commune, aut Romano- | 
rum Pontificum decreta quidquam constituere posse; 2n 
re autem ?udiciali, neque ea sibi posse subiicere, quae ad - 
forum Archiepiscopale superius iam sint delata, neque ea - 
ad se avocare, quae coram Archiepiscopo aut locorum 
Ordinariis sunt iam introducta, nisi quatenus id a iure 
permittitur (Fagnanus in Cap. 25 de accusation. n. 54 - 
seqq.) Unde sequitur 

a) De causis fidei iudicare non posse, nisi forte aga- 
tur 1?) de manifesta haeresi, ita ut iudicium sit potius de - 
persona, quam de doctrina; 2^) de re facili de qua inter 
DD. nullum sit dubium; 3*) de casu de quo mandatum Sedis 
Apostolicae habeatur. Ita fere Bellarminus De concilüs 
lib. 2 Cap. 10. ubi ad haec tria capita exempta redigit 
Concilia Provincialia quae de causis fidei iudicasse dicun- - 
tur. (Conf. Zaccaria Antzfeb. P. 2, L. 1 Cap. 3 et Antifeb. 
vindicat. dissert. 5, Cap. 1.) 

b) De causis gravibus criminalibus adversus aliquem 
Episcopum item agere non posse ita, ut ne inquisitionem - 
quidem instituere queat eo etiam fine ut processum trans- 
mittat ad Apostolicam Sedem, nisi mandatum ab eadem 
ea de re datum fuerit (Trident. Sess. 24 Cap. 5 de re- 
form.: Petra loc. cit. ». 82 et ad Constit. 2. Leonis IX. 

: Sect. 1, n. 24 seq.) Eademque generatim dicenda sunt de 
. iis, quae Pontifici Maximo utcumque reservantur, de quibus 
. conferri potest Fagnanus in cap. « Perniciosam » de offic. 


ordin. n. 55.... 75. 

c) Indulgentias quoque iis maiores, quae Episcopis 
permittuntur, non posse concedere (Petra ad Constit. wunic. 
Honor. II. Sect. 1, n. 100). 

d) Item negotia indefinita non posse extra Synodum 
alicui committi, nisi forte agatur de casu in iure expresso 
(Fagnanus in Cap. 25 de accus. n. 48). 

€) Ceterum auctoritate sua ea generatim complecti, 
quae pertinent vel ad moderandos mores, vel ad corri- 
gendos abusus, vel ad controversias componendas (Tri- 
dent. Sess. 24, Cap. 2 de reform.) In specie autem ani- 
madvertendum est, in Concilio provinciali deputandas esse 
quatuor per singulas Dioeceses personas, quibus ab Apo- 
stolica Sede causae committi tuto possint, earumque de- 
signationem ad Romanum Pontificem esse transmittendam 
(Trident. Sess. 26, Cap. 10 de reform.; Petra in Const. 
unic. Honor. II. Sect. 1, n. 90). 

Quod vero pertinet ad alterum, sat est animadvertisse, 
Concilii Provincialis potestatem cessare 1.*) Si Archiepi- 
scopus tamquam suspectus merito allegatus fuerit; eo enim 
in suspicionem vocato, totum concilium suspectum dicitur 
(Petra loc. cit. ». 102 seqq.); 2?) per appellationem ad 
Romanum Pontificem (Petra loc. cit.); nisi tamen de eius- 
modi materia agatur, in qua nonnisi in devolutivo appel- 
latio admittitur. (Conf. Benedict. XIV. Constitut. « Ad 
militantis » 13 Martii 1742). 





Concilio peracto, nihil aliud restat, nisi ut 1.*) appro- 
betur; 2^) publicetur. Iamvero 
I. Quoad approbationem animadvertendum est 
a) Eiusmodi approbationem a Romano Pontifice pe- 
tendam esse, qui acta conciliaria per S. Congregat. Con- 








eiii rrecoghosci, et, si opus sit, emendari curat (Sixtus V. 
Constit. « Immensa » 1 Februarii 1588 ubi agit de Con-- 
gregat. VIII. quae est S. Congregatio Concilii). 
p) Eiusdem naturam sitam esse in revisione atque. 
emendatione, nequid scilicet contra canones ibidem sta- 
tuatur, non autem in proprie dicta confirmatione, licet. 
aliquando eam quoque Romanus Pontifex adiecerit. (Petra. 
loc. cit. n. 124 seqq.) 
II. Quoad publicationem notandum est 
a4) Eamdem faciendam esse a singulis Episcopis in 
propriis Dioecesibus, ut primum fieri potest, ita tamen ut - 
approbatio Apostolicae Sedis praecesserit. (Conf. Canom. 
ultim. distinct. 18; et Petra loc. cit. n. 117 et 122). 
b) Effectum eiusdem esse ut statutis conciliaribus - 
omnes Provinciae subditi obligentur (S. Cong. Conc., apud - 
Fagnanum in Cap. « ez his quae fiunt etc. » n. 5 et seqq: — 
Petra loc. cit. ». 118); ita tamen ut eiusmodi obligatio | 
sit ad poenam, non ad culpam, nisi Concilium ipsum secus 
declaraverit (Petra loc. cit. ». 120). 


























& II. 


De Synodo Dioecesana. 

Synodus Dioecesana est: « coetus publicus virorum 
« Ecclesiasticorum ab eorum Episcopo coactus, ut una cum 
« eo consilia sua conferat de negotiis, quae ad pastora- 
« lem dioeceseos curam pertinent » (Conf. Benedict. XIV. 
De Synodo Dioeces. lib. 1, Cap. 1, n. 4. collato /b. 13. 
P. 1 et cap. 2, n. 1). Rem vero totam eadem divisione - 
complectimur quae de Concilio provinciali adhibita est, ut 
1? agamus de personis quibus coalescit; 2^) de obiecto 
cirea quod versatur; 3^) de eiusdem adiunctis ac legibus ; 
4^) de publicatione. 
. De personis quaerendum item est, quemadmodum de 
Concilio provinciali; 1") quae sint; 2^) quibus obligatio- 
nibus teneantur. lam ut a primo exordiamur, quadruplex 

earum gradus constitui potest in quorum 1^) est Episco- 
pus, in 2?) ii, qui et vocari debent et adesse tenentur; 
in 3") ii qui praetermitti possunt, sed vocati tenentur 
adesse; in 4?) ii qui nonnisi quibusdam in casibus ad Sy- 
nodum possunt compelli. lamvero ad Episcopum quod spe- 
ctat, quas partes in sua Synodo ipse habeat, ex hac formula 
- intelligi facile potest, quod ipse non modo eiusmodi Synodi 
est praeses, sed unus est, qui in eadem ius habet ferendi 
leges. Unde sequitur: 

4) Ad eum pertinere non modo Synodum indicere, 
eique praeesse, verum etiam res deliberandas proponere, 
easque (nisi de re agatur, in qua Capituli consensum iura 
exigunt. Conf. DD. ad tit. « de his quae fiunt a Prae- 
latis etc.) auditis aliorum sententiis, suo arbitrio definire, 
adeoque decreta suo nomine inscribere, et solum subsi- 
gnare. (Conf. Benedict. XIV, De Synod. D£oeces. lib. 13, 
Cap. 1 et 2). 

b) Contra nihil posse extra sententiam Synodi (idest 
extra Synodum) aut saltem Capituli Cathedralis, tamquam 
synodicum decretum promulgare, nisi forte S. Congregatio 
Conc. eiusmodi vitium sanet (Benedict. XIV. De Synod. 
Dioeces lib. 13, C. 1, n. ult.) Diximus tamquam synodicum 
— Decretum, quia non est dubitandum, Episcopum etiam 
extra Synodum habere ius ferendi leges, adeoque easdem 
posse auctoritate sua indicere. 

Post Episcopum ii sequuntur, qui et vocari debent et 
adesse tenentur. Hi vero sunt. 

L Inter eos, qui a iurisdictione Episcopi non sunt 
exempti, : 

4) Si qui sunt Praelati, seu Abbates non exempti 
. sive saeculares sive regulares (Benedict. XIV. De Synod. 
.. Dioeces: 1. 3, C. 1, n. 1.... 7). 
r4 b) qui dignitatem habent, aut personatum, aut of- 
- ficia (Idem loc. cit. C. 3, n. 1); 

c) Canonici ecclesiae Cathedralis (Idem loc. cit. C. 4). 
- d) Parochi (Idem loc. cit. C. 5.) et Vicarii curati 

perpetui, adeoque non ad nutum amovibiles (Idem loc. 
cit. C. 6, n. 5. seq.). : 

e) Quibus consuetudo ius atque onus eiusmodi de- 
tulit (Idem loc. cit. Cap. 6, n. 5. seq.) 

IL. Inter eos qui a iurisdictione Episcopi eximuntur. 

a) Parochi alias exempti sive regulares (Trid. Sess. 
24, Cap. 2. de reform. Bened. XIV. loc. cit. C. 1,- 
n. 8. seqq.); sive qui Praelato nullius subduntur, cuius | 
territorium vel intra Episcopi dioecesim est, vel eiusdem - 
Cathedrali est vicinus (Idem loc. cit. C. 5, m. 3.) | 

Qui porro ad posteriores classes pertinent, sunt | 

I. Qui praetermitti quidem possunt, sed, vocati si | 
fuerint adesse tenentur 

4) Vicarii tum generales tum foranei (Bened. XIV. 
loc. cit. C. 3.) 

b) Canonici Collegiatarum saltem per suos deputatos, 
si extra locum morentur, ubi Synodus habetur (Idem loc. 
cit. C. 4, n. 5.). : 

:€) Canonici iubilati (Idem loc. cit. ^. 6). 

d) Alii Ecclesiae Cathedralis beneficiati, qui canonici 
non sunt (Idem loc. cit. m. 4.). | 

e) Superiores Conventuum, qui sex habent religiosos, 
adeoque Episcopi iurisdictioni subduntur (Idem loc. cit.C.2, - 
n. 3. seqq.). 

f) Abbates conventuum, quorum monasterium- capi- 
tulo generali aliorum monasteriorum eiusmodi ordinis non - 
subditur (Trident. Sess. 24, C. 2. de reform. Benedict. XIV | 
loc. cit. C. 1, n. 8. seq.). : 

g) Quibus consuetudo tale onus dedit. Bened. XIV 
(loc. cit. C. 6, n. 5. seqq.). 

II. Qui nonnullis tantum in casibus compelli ad Sy- 
nodum possunt; idest si agatur vel de re ad omnes cle- 
ricos pertinente, vel de morum disciplina, Clerici omnes - 
sunt, qui vel simplex tantum beneficium obtinent (Bene- 
dict. XIV. loc. cit. C. 6, n. 1. seqq.) | 

. Ad obligationes vero quod attinet quibus hi tenentur 
cum ad unam illam redigantur, ut ad Synodum accedant 


neque ab ea sine venia Episcopi recedere debeant, hinc 
duo tantum, quae inde dimanant, satis est animadvertisse. 
4) Accedere negligentes arbitrio Episcopi puniendos 
esse, etiamsi quoad cetera exempti sint, excepta multa 
pecuniaria quoad regulares (Benedict. XIV. De Synodo 
E45:9, 70. 12,'n. 1. seqq.). 
b) Qui legitima causa impediuntur, eam Episcopo 
significare debere, qui eamdem a iudicibus ad id depu- 
. tatis examinandam eurabit; legitimam vero causam esse 
. gravem necessitatem , et nominatim quoad Parochos de- 
fectum alterius Sacerdotis, cui proprias oves committant, 
maxime vero si qui tunc in Paroecia periculose infir- 
. mantur (Idem loc. cit. ». 3. seqq.). 


1 


[ 







| De obiecto Synodi dioecesanae haec dici possunt: 
| I. In genere illud versatur in iis quae pertinent ad 
rectam Dioecesis administrationem , praesertim vero ad 
morum disciplinam rite servandam: (Idem L. 6, C. 1, 
n. 1.); adeoque 
4) In instruendis singulis circa propria officia, ac 
praecipue Sacerdotibus quoad rectam Sacramentorum ad- 
ministrationem (Idem loc. cit. ». 3); ita tamen ut de quae- 
stionibus, quae in scholis agitantur nihil definiatur (Idem 
L. T, C. 1, seqq.). 
b) In abusibus publicisque vitiis detegendis corrigen- 
disque (Idem L. 6, C. 1, n. 3). 
€) In edendis legibus ad disciplinam custodiendam 
opportunis (Idem loc. cit.) ita tamen, ut nihil statuatur, 
. quod iuris communis aut superioris cuiusvis potestatis 
constitutionibus contrarium sit (Idem Lb 9. et 12). 
II. In specie ex iure et consuetudine in Synodo per- 
. tractantur quoque sequentia, quamvis etiam extra Synodum 
» perfici ab Episcopo possint 


: 

&) Ut concilii provincialis, quod proxime actum sit 
decreta publicentur (Idem Lib. 6, Cap. 1, n. 3.) 
b) Ut Cathedraticum Episcopo quotannis solvatur, 
decernatur et exigatur (Idem Lib. 5, Cap. 6. et 7). | 
c) Ut easus Episcopo reservandi definiantur (Idem. 
Lib. 5. et 4. et seq.). | 
d) Ut redituum ratio a Seminarii deputatis exigatur 
(Idem Lib. 5, C. 11). | 
e) Ut examinatores synodales, qui scilicet per unius | 
anni spatium parochialibus ecclesiis praeficiendos examini 
subiiciant, sex minimum, neque tamen plures quam vi-- 
ginti, omnesque idonei nominatim seu personaliter eli- 
gantur, et a Synodo per suffragia sive secreta sive pu- 
blica approbentur ita, ut absque facultate S. Congregationis | 
Concilii extra Synodum eligi nequeant ; ex electis autem in 
Synodo si e senario numero aliquis intra annum deficiat, 
omnes ab officio cessant, neque alii suffici queunt absque 
eiusdem S. Congregationis facultate (Idem loc. cit. Lb. 4, 
C. 7. et seqq.). 

Leges porro, quae Synodi moderantur celebrationem, 1 
ires item in classes, sicut de concilio provinciali dictum | 
est, praestat distribuere; quarum aliae Synodum agendam 
disponunt, aliae coactam ordinant, aliae absolvunt. Priores 


hae lege continentur, ut praemittatur Synodi indictio a 


legitima persona legitimoque tempore ac modo facta. 

I. Persona legitima ad indicendam Synodum is est qui | 
eiusdem congregandae ius habet, sive qui episcopalem iuris- 
dictionem proprie dictam habet; adeoque Synodum indicere 

a) Potest suo iure 1.") Episcopus; 2." Vicarius Ca- - 
pitularis, Sede vacante, dummodo a priore Synodo annus 
eflluxerit; 3.") Vicarius Apostolicus, qui ad Ecclesiam va- 
cantem regendam missus sit (Benedict. XIV. De Synodo 
Lib. 2, C. 5, n. 10.) 

b) Potest speciali mandato Summi Pontificis Vicarius 
Apostolicus qui Episcopo in sua Sede existenti datus sit; 

Episcopi Vicarius generalis (Idem loc. cit. C. 8. et 10); 
excepto Cardinali Urbis Vicario, qui, si velit, potest sine 
speciali mandato Synodum Dioecesanam Romani Cleri in- 
dicere. (Idem loc. cit. C. 3, m. 3.) 

c) Non potest Praelatus inferior, licet habeat ter- 
ritorium prorsus separatum, ibique iurisdictionem quasi epi- 
scopalem exerceat, nisi forte alterutrum concurrat 1.*) Pri- 
vilegium Apostolicum, quo tale ius eidem conferatur; 
2,^) Vetus consuetudo qua probetur, eius quoque praede- 
cessores tali iure usos fuisse. (Idem loc. cit. Cap. 11, n. 1.) 

II. Tempus quolibet saltem anno recurrit. (Trid. 
Sess. 24, Cap. 2, de reform. Confer. Benedict. XIV. De 
Synodo Lib». 1, Cap. 6.) 

III. Modus his praecipue legibus temperatur: 

4) Ut saltem per edictum generale, qui iure vel con- 
suetudine vocari debent, vocentur, indicto die et loco, qui 
Ecclesia Cathedralis esse solet, quae si duplex forte sit, 
alternatim solet eligi ad simultates vitandas, licet Episcopo 
integrum sit in quolibet suae Dioecesis loco Synodum ce- 
lebrare. (Benediet. XIV. De Synodo Lib. 1, Cap. 95.) 

b) Ut populus quoque per singulas Paroecias prae- 
moneatur ad preces pro felici exitu fundendas. (Idem 
Lào. 5, C. 1.) 

Synodo iam coacta, leges quae eam ordinant hae 
fere sunt: 

4) Quoad durationem, ut tres dies, nisi rerum agen- 
darum necessitas aliud Episcopo suadeat, non excedat, qui 
dies propriis supplicationibus solent singuli consecrari, 
prout videre est in Pontificali Romano et apud Bene- 
dict. XIV. loc. cit. Lib. 5, C. 1. 

b) Quoad ordinem in sedendo, ut primum locum 
habeat Episcopus qui pontificalibus vestibus indui solet: 
deinde sequuntur ceteri in sacris quisque vestibus, quae 
suae dignitatis suique ordinis propriae sunt. (Cfer. Be- 
nedict. XIV. loc. cit. Lib. 3, C. 11;) nimirum 1.?) Vicarius 
generalis; 2.^) Canonici et Beneficiarii Ecclesiae Cathe- 





* 


Eos OA ML EU TONS 
LL qM UA 


* 





dralis, quatenus capitulariter interveniunt; 3.?) Abbates ; 1 
4.*) Canonici Ecclesiae Cathedralis, si forte uti singuli | 


adsint; 5.*) Canonici Ecclesiarum Collegiatarum quae intra 
civitatem sunt, iuxta dignitatem et antiquitatem Ecclesiae 
suae; 6."*) Item qui extra civitatem sunt, eademque ratione 
habita; 7.*) Vicarii foranei qui Canonicis Ecclesiarum Col- 
legiatarum eatenus cedunt, quatenus hi capitulariter in- 
terveniunt; 8." Plebani seu Archipresbyteri rurales, nisi 
usus obtinuerit, u& una cum Parochis promiscue sedeant ; 
9.*?) Parochi, qui non secus ac Plebani et Vicarii foranei 
iuxta tempus suae promotionis sedeant. (Bened. XIV. loc. 
cit. Lib. 3, C. 10.) 

€) Quoad actus praevios, ut praemittantur; 1.") quaedam 
ex doctis piisque theologis et canonistis Congregationes 
adiumentis conquirendis ad efficaciter suaviterque eradi- 
candos abusus, quos Episcopus. interrogatis ea de re Vi- 
cariis foraneis, Parochis, Monialium confessariis, aliisque 
probis et prudentibus viris, gliscere in Dioecesi deprehen- 
derit (Idem Lib. 6, C. 1.) 2.*). Deputatio Ministrorum Con- 
cilii, qui huiusmodi sunt: Praefectus hospitiorum, qui 
clericis advenientibus honesta hospitia paret; Promotor 
Synodi, qui celeriter ac fructuose omnia perficienda curet; 
Secretarius, qui futurae sessionis edictum affigi curet, 
Canonicos Cathedralis et insigniorum Collegiatarum ante 
primam sessionem nominatim per se vocet, inferiores autem 
clericos per socium, schedulas pro scrutinio, seu cleri- 
corum examine paret, denique ut ordine omnia fiant, stu- 
deat; Socius Secretarii seu lector, qui Synodi decreta alta 
voce legat; Notarius, qui absentes notet, eorum nomina, 
qui fidei professionem emittunt, scribat in fine cuiuslibet 
sessionis ad istantiam Procuratoris Synodi, denique eorum 
quae decreta ac gesta sunt instrumentum conficiat; Prae- 
fecti Synodales, qui clericos omnes singulatim ad se ac- 
cersant, eorumque vivendi rationem inquirant, ita scilicet, 
ut singulis eiusmodi Praefectis certa pars cleri in schedula 
a Secretario eis tradita, assignetur; Procurator Cleri, qui 

omnium nomine ea quae Clerus optat, ad Episcopum re- 
ferat; Judices querelarum et exeusationum, qui contro-. 
. versias de ordine sedendi componant et excusationes non 
accedentium examinent (Benedict. XIV. loc. cit. L. 4, C. 1. 
et seqq.); 3.*) Professio Fidei a Beneficiariis emittenda 
. qui prima vice ad Synodum accedunt (Idem Lib. 3, C. 2, 
n. 5 seqq.); 4.") Lectio decretorum Concilii Tridentini de 
. residentia (Sess. 6, Cap. 1. de reform.) ; tum etiam de- 
cretorum Concilii provincialis, quod forte actum proxime 
sit. (Idem loc. cit. Lb. 3, cap. 2, n. 1 et 2.) 

d) Quoad ordinem rerum agendarum 1.*) ut consti- 
tutiones, quas Episcopus, audito Capitulo, scripsit, legantur 
idque ita, ut liberum episcopo sit eorum qui adsunt, senten- 
tiam requirere vel non (Idem loc. cit. L. 13, Cap. 1.) 2.") ut 
peracta earum lectione (quae tres intra dies ut plurimum 
perfici solet), finis Synodo imponatur, impertita ab Episcopo 
tum clero tum populo benedictione, et quadraginta dierum 
indulgentia ab eodem concessa (Idem loc. cit. L.5, C. 1, n.5) 





Restat, quod postremum est, nimirum Synodi publicatio 
de qua dicendum est 1.^) quomodo fiat; 2.*) qui sit eiusdem 
effectus. Itaque 

I. Publicatio eo modo in genere facienda est, qui 
sufficiens sit ad decretorum notitiam afferendam iis, quorum 
interest; adeoque 

à) Quoad decreta, quae solum Clerum respiciunt, vel 
per ipsam lectionem fieri potest quae in Synodo fit (Idem 
loc. cit. Lib. 13, C. 4, n. 1.) 

b) Quoad decreta, quae ad totum populum spectant, 
vel per lectionem in ecclesia cathedrali, vel per edictum 


.. publice affixum, vel alio simili modo. (Idem ]1oc. cit.) 


II. Effectus est obligatio, quae ligat Episcopi subditos, 
qui in Dioecesi sunt (Idem loc. cit. ». 13. seqq.); idque 
ita, ut adversus ea nonnisi in devolutivo appellatio ad- 
mitti possit. (Idem loc. cit. C. 5, n. 12 et seqq.) 

CONCILIUM ORCUMENICUM PRIMUM 


NICAENUM I. 


Li 


Quo tempore Constantinus Magnus, victo Licinio, tum 
in Oriente tum in Occidente summa rerum fuerat potitus, 
tot tantisque dissensionibus turbata erat Ecclesia, ut exinde 
teterrima pernicies rei christianae universae impenderet. 
Plures in Africa Episcopi occasione schismatis donatiani 
ab orthodoxia defecisse videbantur, quod et Ecclesiae notas 
male explicarent ac de Sacramentorum virtute minus recte 
sentirent. Alexandrini patriarchatus Episcopi alii ab aliis 
dissidebant, quod ex iis plures Meletio adhaererent, qui 
a S. Petro Episcopo Alexandrino plurium criminum caussa 
depositus, munere episcopali contumaciter fungi perre- 
xerat. Apud Syros, Cilices et Mesopotamenos maxime 
invalescebat Quartodecimanorum error, qui contendebant 
adhue decima quarta luna mensis primi cum Iudaeis cele- 
brandum esse Pascha. At his calamitatibus longe deterior 
erat Àriana haeresis, quae de maximo fidei capite in plu- 
rimum animos dubitationem iniecerat, ac divisionem Orien- 
tis ab Occidente minitabatur. 

His igitur Ecclesiae malis ut remedium afferretur, 
Constantino Orthodoxis opitulante, amplissimum Concilium 
rogatu Episcoporum ac Silvestri Pontificis nutu convoca- 


tum est die 20 maii' anno christiano 325 Nicaeae, quae 


urbs Bithyniae in Asia minori Metropolis erat. 


4 SocmaT. Hist. Eccl. I, 13. 

. tuendam hortatus est. 


ii "T ut 
Convenerunt Episcopi 318 ommes orientales, quinque 


exceptis. Inter eos eminebant viri non tantum vitae san- 

ctimonia, sed etiam eruditione clarissimi ', Alexander Pa-P- 
triarceha Alexandrinus cum suo diacono Athanasio, Eu- 
stathius Patriarcha Antiochenus, Macarius Episcopus 
Hierosolymitanus, duo Eusebii, Nicomediensis et Caesa- 
reensis, S. Nicolaus Myrae in Lycia Episcopus vitae san- 
ctitate et miraculis toto orbe celeberrimus, lacobus Nisi- 
benus, Paphnutius Thebaidos, Spiridion Cypri Episcopus 
alique quamplures, qui paulo ante fidem confessi fuerant 
in Diocletiani et Licinii persecutionibus. : 

Silvestri nomine, cui per aetatem Nicaeam petere non 
licuit, praesederunt Osius Cordubensis Episcopus, Vito et 
Vincentius romani presbyteri. 

Antequam Constantinus advenisset, velitatum est cum 
Sophistis, quos ipse forte submiserat Arius, ut eius parti 
praesto essent. Postquam autem praestituta dies advenit, 
qua constitutum fuerat de rebus controversis in Synodo 
deliberare, congregati sunt Patres in loco ad sessiones 
habendas designato, dispositis utrinde sedibus, omnesque 
ex ordine consederunt. Postea Constantinus, imperatoris 
habitu, auro gemmisque collucens ingressus est. Cui cum 
omnes adsurrexissent, atque ille primo in ordine consti- 
tisset, aurea sed humili sella eidem parata non prius asse- 
dit, quam Episcopi adnuissent, qui post eum omnes sede- 
runt. Tum unus ex Episcopis, qui dextrorsum primus erat, 
ait Eusebius, orationem habuit, qua Deo et Imperatori | 
gratias egit. Post hunc Constantinus latinam dixit ora- 
tionem, mox ab interprete graece redditam, qua tum Deo 
est gratulatus, tum Episcopos ad pacem et concordiam 
non solum inter se sanciendam, sed etiam Ecclesiae resti- 









Hoc Constantini facto et hortatu excitati Episcopi, 
pácatos animos ad cognoscendam Arii causam eo diligen- . 
tius intenderunt. Disputatio inter ipsum et Athanasium 


1 EusEs. Vita Const. III, 9. 

coepit, quam altera subsecuta est inter Eusebium Nico- 
mediensem Arii defensorem et Marcellum Ancyranum. 
Expensis improbatisque Arii placitis, saepius in medium 
adducti atque interrogati, subdola Eusebii Nicomediensis 
formula a Patribus reiicitur, altera qua Filii divinitas, 
hoc est communis ei cum Patre substantia, veteri vocabulo 
700 óuoouf(oo dedicabatur firmata est his verbis: « Cre- 
dimus in unum Deum Patrem omnipotentem, omnium visi- 
bilium et invisibilium creatorem. Et in unum Dominum 
Iesum Christum Filium Dei ex Patre natum unigenitum 
id est, ex substantia Patris Deum de Deo, lumen de lu- 
mine, Deum verum de Deo vero. Genitum non factum, 
consubstantialem Patri, per quem omnia facta sunt et quae 
in Caelo et quae in terra. Qui propter nos homines et 
propter nostram salutem descendit de caelo, et incarnatus 
est, et homo factus passus et resurrexit tertia die. Et 
adscendit ad Caelos et iterum venturus est iudicare vivos 
et mortuos. Et in Spiritum Sanctum. Eos autem qui di- 
cunt: erat aliquando tempus quando non erat, et antequam 
nasceretur non erat, vel quod de non existentibus factus 
est, aut ex alia substantia, vel essentia esse dicunt, vel 
creatum, vel mutabilem, vel convertibilem Filium Dei, ana- 
thematizat Catholica Ecclesia ', » 

Post haec Arius anathemate perculsus eiusque liber, 
Thalia inscriptus, damnatus. Fidei et damnationi subscri- 
pserunt omnes, quinque exceptis, quorum duo tantum, 
Secundus ac Theonas, contumaces perstiterunt. Hi cum 
Ario, cui favebant, exilio multati sunt. Paulo post Euse- 
bius Nicomediensis et Theognis Nicaenus depositi et in 
exilium acti sunt quod, licet symbolum admitterent, Arii 
tamen depositionem non agnoverunt. 


1 Dedimus heic symboli textum, qui in litteris Eusebii Caes. ad suam Ecclesiam 
invenitur, atque apud Athanasium De Decretis Syn. Nicaen. — S. Athanasius scribit hoc 
symbolum vix aliqua nulliusque plane momenti variatione expressum et in Epist. ad 
lovinianum Imp. Prostat etiam apud Theodor., Hist. Eccl. l 12, ap. Socratem I, 8, 
ap. Gelas, II, 25. Horum textuum comparatio facta est & Valch. Bibl. Symb. p. 75, et 
ab Augusto Hahn. Antiqua versio coptica huius symboli vel potius duo fragmenta huius 
versionis reperta sunt a Zoéga et vulgata ab Emo Pitra in Spicil. Solesmensi, T. I, p. 513. 








Interea dum reluctantibus spatium resipiscendi datur, 
reliquae componuntur causae, Et quidem Paschatis festo 
contra Quartodecimanos adsignatur dies dominica proxime: 
sequens plenilunium post aequinotium vernum occurrens. 

Quoad alterum negotium, sancitum est a Patribus cum 
Meletio clementius agentibus, ut in propria civitate Lyco- 
poli maneret, solo Episcopi nomine contentus, nullam vero 
muneris partem obiret. 

Tandem pro ecclesiastica disciplina vel firmanda vel 
restauranda, conduntur Canones viginti, quorum summa 
haec est: 


CANON I. 


Prior Canon statuit ut ii qui aut propter languorem . 
a medicis, aut per vim a barbaris evirati fuerint, in Clero 
permaneant, si ante abscissionem essent clerici, si autem 
laici ad clerum promoveri possint. 

Statuit insuper ut ii qui seipsos evirarunt a clero deii- 
ciantur, si sint clerici, nec umquam eis, si laici sint, ad - 
clericatum aditus pateat. 


Huie Canoni ansam praebuit Leontius presbyter, qui se ipsum evi- - 
ravit, ut libere conversari posset cum muliercula, depositus propterea 
et deinde Arianus factus Episcopus. Potuit etiam factum Origenis, qui - 
id ipsum egit, ut citra suspicionem sacras Litteras feminis enarraret, | 
caussam Canoni praebuisse. 


CANON II. 


Alter Canon vetat recens baptizatum nec dum satis 
instructum, fieri Episcopum vel presbyterum, nam et £em- 
pore opus est ei qui catechizatur et post baptismum 
probatione quamplurima. — Statuit praeterea excluden- 
dum de clero illum, qui duobus aut tribus testibus con- 
victus sit peccati gravis, (alibi « animalis » ). 


Nititur Canon Apostolico mandato: « Non neophytum ne in super- 
biam elatus in iudicium incidat diaboli. » Non est tamen divini iuris 

- sed eeclesiastici, unde nonnumquam datus est exceptioni locus propter 


Ecclesiae utilitatem, ut in Ambrosio. 

Quamvis Canon expresse loquatur tantum de ocbhytis e genti- 
litate, rationes tamen quibus fulcitur, militant pariter.in quemlibet 
neophytum sive ex ethnico christianum, sive ex haeretico catholicum. 

Secundam canonis partem intelligendam esse de peccato gravi 
(contra sextum praeceptum) per actum externum completo. post bà- 
ptismum susceptum, vix non certum videtur..Est enim haec sententia 
conformis Canoni Illiberitano XXX aliisque compluribus, qui non modo 
fornicarios ordinari vetant, sed praeterea ordinatos qui in huiusmodi 
erimen lapsi fuerint, de Olero amoveri iubent. 

Zoàga reperit antiquam versionem copticam huius Canonis, quam 
Emus Pitra vulgavit Lut. Paris. an. 1852 in suo Spic. Solesm. Haec 
versio, non utique verbis, at sensu tamen cum graeco textu cohaeret, 


CANON III. 


Tertius Canon prohibet Episcopo, aut Presbytero, aut 
Diacono aut cuipiam alii qui in Clero sit, subintroductam 
habere mulierem, nisi forte sit aut mater, aut soror, aut 
amita, vel ex iis personis quae ab omni absunt suspicione. 


Subintroductae mulieres, quarum meminit Canon, dicebantur vi- 
duae aut piae virgines, quae a Clericis assumebantur, übt ipsorum 
domestico obsequio et ministerio essent, simulque conviverent sororio 
vel quovis alio pietatis et caritatis nomine, unde et Agapetae nuncu- 
patae sunt. Usus initio licitus, adeo subinde propter humanam infir- 
mitatem noxius factus est, ut merito fuerit abrogatus. 


CANON IV. 


Quartus Canon statuit, ut omnes»ac singuli eiusdem 
provinciae Episcopi conveniant ad novi ordinationem,:quod 
si omnes facile convenire non possint, ordinatio a tri- 
bus saltem celebretur, absentibus scripto consentientibus. 
Firmitas tamen eorum quae geruntur per unamquamque 


provinciam, Metropolitano tribuitur Episcopo. 
5 
Huius Canonis occasio exstitit Meletius, qui sine ínterventu Episco- 


porum Provinciae et sine Metropolitani Alexandrini 'approbatione , 
plures constituit Episcopos. : 
3 





me Tien potest Minn heic agatur dumtaxat de distiops Episc 

. an etiam de ordinatione Episcopi recens electi. De utraque agi vi. 
detur, Diverso tamen modo Canon hie est intellectus a Graecis atque 
& Latinis. Graeci enim experientia moniti, quantum damni Principum 
participatio in Episcoporum electione afferret Ecclesiae, contenderunt, 
Canone Nicaeno ablatam Laicis suffragandi potestatem in episcoporum 
electione, quae unice commissa mansit Episcopis Provinciae. Ita Con. 
cilium oecumenicum VII. hunc Canonem intellexit et Concilium Oecu. 
menicum VIII nova id lege sancitum voluit Can. 22. 

In Ecclesia latina saepe in electionibus adhibitam fuisse ud 
plebem, liquet ex multis exemplis et sacris Canonibus, ita tamen ut 
non ad eligendum, sed ad testimonium ferendum ea fuerit admissa. 
Circa dimidium Saec. IX usus nvestiturarum invaluit, quae quidem. 
primum post electionem canonicam ritu minime damnando dari con- 
sueverunt, at deinceps electionum libertatem coeperunt sensim oppri- 
mere, ita ut ab ipsis Principibus saecularibus electiones reipsa fierent, 
pravam huiusmodi consuetudinem Romanis Pontificibus reprobantibus. 

Saeculo XII ad solum Ecclesiae Cathedralis Capitulum ius eli- 
gendi devenisse constat ex toto Decretalium Titulo De electionibus, 

Ab initiis vero saeculi XIV ac deinceps a ceteris Pontificibus per | 
Reg. 2. Cancellariae eiusmodi ius revocatum est ad Apostolicam Sedem. 
ae primo quidem absolute, deinde facta Principibus laicis potestate 
praesentandi sive unum, sive plures (non amplius tribus) electione. 


dignos Sacerdotes, ex quibus si talem reperiret unum, Apostolica Sedes L 
eligeret. (f. Bianchi Dell'esterior polizia della Chiesa L. 1. Cap. IV). 


CANON V. 
Canone quinto sancitur, ut censurae ab Episcopis in 
laicos aut in Clericos latae sibi subditos, etiam apud pro-. 
vinciarum Episcopos valeant, ita ut tales laici vel clerici 
ab aliis Episcopis non recipiantur. Inquirendum autem iu- | 
betur, ne pusillanimitate aut contentione, aut alio quolibet | 
Episcopi vitio, laici vel clerici modo memorati videantur 
 & congregatione seclusi, atque ut haec inquisitio fiat, prae- - 
seribitur annis singulis per unamquamque provinciam: bis. 
 inanno Concilia celebrari, ut communiter omnibus simul - 
Episcopis Provinciae congregatis, discutiantur huiusmodi 
quaestiones, et sic qui suo peccaverint evidenter Episcopo, 
excommunicati rationabiliter ab omnibus habeantur, donee - 


k 





- libus fore vetitetitiatt T Poder denique ut eadem 
- Concilia ante quadragesimam et circa tempus autumnale 
celebrentur. 


EC Caussam dedit huie Canoni Eusebius Nicomediensis Episcopus, qui 
— Arium, ab Alexandro Episcopo Alexandrino segregatum , in commu- 
 mionem receperat. Fuit vetus Ecclesiae disciplina ut excommunica- 

torum nomina Episcopi non modo vicinis sed longinquis etiam Eo- 

— elesiis nuntiarent, ut ab aliis evitarentur, si forte ad ipsas accederent. 

-. Ceterum lex ista, a Patribus Nicaenis lata, invenitur in Can. Aposto- 

- lico XXXIII. et concordat cum Can. XII. Concilii Antiocheni. 


CANON VI. 


... Sextus Canon praescribit, ut antiqua consuetudo ser- 
o vetur per Aegyptum, Libyam et  Pentapolim ita ut Ale- 


com comprobato electio peracta fuerit, rata habeatur, quamvis 
d d aut tres propter contentiones proprias contradicant. 


E s Hoc Canone, Meletiani schismatis occasione condito, re 


tes exinde inferentes, Romanum Pontificem nihil iuris ha- — 


od in reliquos Patrissdhao. eorumque Ecclesias. Sane Canon. haud 


esiae sed ut Occidentis Patriarcha. (Cf. Zaccaria Diss. De rebus 

ad histor. atque antiq. Eccles. pertinentibus. T. I, n. 6). - 
ji Neque & veritate alienum est, Pontificem Max. uti Patriarcham 6e- 
itis quodammodo conferri cum Patriarcha Alexandrino. Cum enim 
Icopus ; sit Romanae Urbis pv provinciae Metropolitanus atque. 








XU d de 
Metropolita eum caeteris Metropolitis et sic de singulis infra supre- 
mam tamen dignitatem Pontificis Maximi, qua praesidet Ecclesiae: 
universae atque omnibus supereminet. 
' AQuaeri potest cur Antiochiae, quae prima fuit Petri Sedes tertius - 
loeus, et secundus Alexandriae tribuatur? Rem plane declarat Bellar- . 
minus De Swmmo Pontifice L. I, Cap. XXIV. asserens id esse, quod - 
Alexandrinam Sedem rexit Mareus Evangelista, Antiochenam vero 
Evodius 





CANON VII. 


Septimo Canone decernitur ut Aeliae Episcopo defe-. 
ratur antiqua honoris praerogàtiva, salva Metropolis pro- 
pria dignitate. 

Aeliae vocabulo Hierosolyma intelligitur, cui nomen indidit Aelius 


Hadrianus Imp. cum novam civitatem ad rudera dirutae vetustioris 
excitavit. 


CANON VIII. 


Octavus Canon statuit, ut quando Cathari ad Ecclesiam 
revertantur, si clerici sint in sua secta ordinati, maneant 
in Clero impositionem manuum accipientes, dummodo 
scripto promittant servaturos se leges catholicae Ecclesiae 
cumqué bigamis àc lapsis communicaturos. Statuit prae- - 
terea, ut ubicumque sive in vicis, sive in civitatibus ipsi 
soli reperti fuerint ordinati, qui inveniuntur in Clero in 
eodem habitu perseverent; ubi autem catholicae Ecclesiae 

; Episcopum vel presbyterum constitutum quidam ex illis . 
repererint, Episcopus catholicus retineat Episcopi digni-. ^. 
tàtem, is autem qui nominatur apud eos Episcopus, ho- ; 
norem presbyterii possideat, nisi forte placuerit Episcopo 
catholico nominis eum honori censeri. Si.veho ei minime 
plheuerit, comparabit ei aut chorepiscopatus aut presby- 
terii locum, ut in clero prorsus esse videatur, et ne' in una 
Civitate duo Episcopi probentur existere. ' 

^os Oatharos, idest puros, se appellabant Novatiani, quod ab omni«- 
bus tam corporis, quam animae noxis mundos se iactabant. 

Hoe Canone videntur Patres Nicaeni, pacis componendae gratia, 
de veterum Ecclesiae Canonum severitate aliquantulum remisisse. Vetus 
enim regula fuit, ut Episcopus aut Clerieus in haeresi aut schismate 
ordinatus, seu in illam postmodum lapsus, numquam in suo gradu 
permaneret. Hoc autem beneficium vigore canonis nicaeni non possé 
ad alios quosvis haereticos extendi patet ex Act. I. Septimae Synodi 
oecumenicae. 

Gravissima quaestio est de sensu quo intelligenda est. impositio 
manwum, a, catharis conversis recipienda. Nonnulli intelligunt eam de 
reconciliatione seu de sacramento poenitentiae; alii de repetenda or- 
dinatione; sed perperam utrique. Satius censemus per eam significari 
Sacramentum confirmationis quod Novatiani non recipiebant. Fundatur 
haee sententia in Can. VII. Concilii Laodiceni, ubi expresse iubentur 
Novatiani sancto chrismate inungi dum ad Ecclesiam revertuntur. 


CANON IX. 


Canone nono deponuntur Clerici, qui vel absque praevio 
examine promoti sunt, vel dum examinarentur, peccata 
sua confessi sunt. 


Ex veteri Ecclesiae disciplina non admittebantur in clerum nisi 
qui non solum a crimine, sed etiam a criminis suspicione immunes 
forent. Cum vero deinde sine delectu ac probatione interdum homines 
nequam in clerum cooptarentur, Nicaeni Patres gravissimo huie de- 
trimento praecavendo, hunc Canonem condiderunt. Examen porro, quod 
iniungitur, non de scientia dumtaxat, verum etiam de moribus insti- 
tuendum erat, ut liquet ex parte secunda. 

Peecata de quibus agitur sunt blasphemia , bigamia successiva , 
haeresis, idololatria, magia etc., ut in paraphrasi arabica explicat 
Iosephus. (Cf. Beveregium Synodicon seu Pandectae Canonum T.I. p.70). 


CANON X. 


Canon decimus deponit Clericos, qui post lapsum fuerunt 
ab Episcopo«seu per ignorantiam seu per dissimulationem 
promoti. 


Recte monet Card. Baronius, ex acerba Licinii persecutione im- 
mensum prodiisse lapsorum numerum, qui huic Canoni aliisque com- 
pluribus sanciendis occasionem praebuerunt. Differt autem a nono de- 

cimus hie Canon, cum agat de solis lapsis ac de eorum promotione, | 
non modo ad presbyteratum, sed etiam ad alias quascumque ecclesia : 


sticas dignitates, Non dieitur quaenam esset poena irroganda Episcopo, ^ | 


qui scienter unum ex illis ordinasset, at certum est lapsos nulla ra- 


tione potuisse adscisci ad ordines, etiamsi poenitentiam explevissent. Ee 


CANON XI. 


Canon undecimus sponte lapsos, hoc est neque tor- 


mentorum vi, neque ullo vitae vel facultatum discrimine | 


subaetos, admittit ad reconciliationem, modo tamen per 
triennium inter audientes et per septennium inter sub- 
Stratos poenitentiam agant, duobus autem annis sine obla- 
tione populo in oratione communicent. 


Mitigatur heic priscus rigor, ac statuitur simul ut idololatriae 
crimen patratum post baptismum diuturna et laboriosa poenitentia 
expietur, quae licet quatuor in stationes sive gradus apud veteres 
Patres et Canones distributa occurrat, nempe Fletum, Auditionem, 
Substrationem et Conststentiam, Concilium tamen Nicaenum nostro Ca- 
none supra memoratos lapsos in persecutione Licinii varios annos in 
tribus gradibus exigere iubet, nulla F/etus mentione facta. Neque 
mirum videri debet si aliquando de poenitentiae gradibus ae tempore 
nonnihil fuerit detractum, Erat enim penes Episcopos illud protrahere 
et per omnes aut plures gradus transigendum iubere. Quid vero per 
quatuor poenitentiae gradus intelligendum sit egregie explicat S. Ba- 
silius in Ep. ad Amphilochium, maxime tamen Can. LXXIV ubi de- 
cernit, ut qui incestum eum propria sorore commiserit » triennio defleat 
» Stans propter fores domus oratoriae et rogans populum ingredientem 
» ad orationem, ut unusquisque pro ipso misericorditer ad Dominum 
intensas fundat preces. Postea autem alio triennio ad solam audi- 
tionem admittatur et Scripturam ac, doctrinam audiens eiiciatur et 
» nec oratione dignus habeatur. Deinde, siquidem illam cum lacrymis 
» exquisivit et Domino cum cordis contritione et valida humiliatione 
» supplex procidit, detur ei substratio in aliis tribus annis. Et sic 
» postquam poenifentiae fructus dignos ostenderit, decimo anno in 
» fidelium orationes suscipiatur sine oblatione et cum duobus annis una 
» eum fidelibus ad orationem substiterit sic deinceps habeatur boni 
communione. » Ita S. Basilius cuius verba poenitentiae gradus non 
enunciant modo, sed etiam ^explicant omnes, excepto tertio, quae 
substratio ideo dicitur, quia post Catechumenorum et Energumenorum 

- dimissionem super prostratis poenitentibus preces eum manuum impo-« 
sitione recitabantur. Exterior poenitentium habitus erant pullae vestes 
cinere conspersae, sacci, cilicia, squalor capitis inculti totiusque cor- 
poris neglectus, (Euseb. L. V. hist. Eccl.) 

Quo autem saeculo in Ecclesia Orientali et Occidentali memora- 
- torum poenitentiae graduum ac laboriosae satisfactionis disciplina 
! exsoleverit non est facile definire, fatendum tamen est a Saeculo IX 
poenitentiae publicae rigorem in desuetudinem abiisse. 


CANON XIL. 


Canon duodecimus post triennium inter auditores ex- 
pletum, ad decennium in substratione transigendum damnat 
eos, qui deponentes militiae cingulum, postmodwm ad 
proprium vomitum relapsi pecunia et beneficiis militiam 
- repetunt. Iubet tamen in his omnibus propositum et spe- 
- ciem poenitentiae accurate explorari, quotquot enim metu 
et lacrymis atque patientiz;; vel bonis operibus, sinceram 
conversionem suam, demonstrant, hi definitum. tempus 
auditionis implentes, tum demum fidelibus in oratione com- 
municent, postmodum licebit Episcopo de his aliquid hu- 
manius cogitare. Quicumque vero indifferenter tulerunt et 
aditum introeundi Ecclesiam sibi arbitrati sunt ad con- 
versionem posse sufficere, hi definitum modis omnibus tem- 
pus impleant. 


Dum postrema cum Constantino praelia committeret Licinius se 
constituerat tamquam patriae superstitionis adsertorem et coryphaeum, 
quare totius belli exitus non tam erat alterutrius pugnantis, quam 
vel ethnicismi vel christianae religionis triumphus in urbe principe 
orbis terrarum. Hinc haberi poterat ut lapsus quicumque hoc in bello 
causam Licinii suscepisset, eo vero magis hoc censu habendi erant 
qui cum militiam deseruissent, ne profanis ritibus se inquinarent , 
postmodum mutato consilio, pecuniam etiam largiti fuerant ut iterum 
militiae adscriberentur. Ubi notandum est Licinium, ut Zonaras ac Eu- 
sebius narrant, a militibus requirere consuevisse formalem apostasiam 
eosque compulisse ad participandum sacrificiis paganis, ac renuentes, 
militia expulisse. Hinc patet falsum esse, Concilium Nicaenum gene- 
ratim militare servitium hoe Canone interdicere, quod Lutherus ac 
Brentius contenderunt ut Nicaenam Synodum erroris arguerent. (Cf. Ma- 





PESCE 
cu E c 


voe Orig. Sisto T- Lp. 9755; HL p. 2303..et seqq. LV: p. 








oru 





Lami de. erud. apost. p. 105 et seq. Boumgarten. Ewamen. sententi 
veterum. christianorum de. militia.) 


CANON XIII. 


Decimo tertio Canone praescribitur, ut qui periculos : 
aegrotant ultimo et maxime necessario viatico minime| 
priventur. Quod si desperatus aliquis accepta communion 
convaluerit, sit inter eos, qui in oratione sola communmi-| 
cant donec témpus statutum impleatur. Decernitur tandem | 
ut cuilibet in exitu posito et poscenti sibi communionis | 
gratiam tribui, Episcopus ex oblatione dare debeat (us 
« postquam probaverit »). 


Disputant Interpretes de significatione verborum Viaticum et. 
Communio. Zonaras enim et Balsamon sacramentalem absolutionem | 
et communionem eucharisticam designari putant. Alii contra adver- | 
tentes viaticum de quo mentio est in prima Canonis parte, idem non | 
esse ac Communio de qua in secunda, viatici nomine intelligunt sa- | 
cramentalem absolutionem. Cum enim Canon agat de macime neces 
sario viatico non videtur quomodo de Eucharistia, quae absolute a 
salutem necessaria non. est, intelligi queat. Ita cum. Albaspinaeo Mo 
rinus, Binius, Lupus, aliique. 


CANON XIV. 


Decimo quarto Canone Catechumeni, qui lapsi fuerint 
trium annorum audientia damnantur, quibus transactis à 
orationem cum aliis catechumenis faciendam admittuntur 


Cum eatechumeni proprie ad Ecclesiam non pertineant, eorum | 
lapsus non poterat eiusdem gravitatis censeri aé lapsus fidelium, nec | 
erat proinde eadem poena multandus. Porro Catechumeni fuerunt iam 
olim à primis saeculis in classes seu gradus varios distincti per quo 
sensim ad baptismum disponebantur et quasi gradatim ascendebant 
Primo enim infideles declarabant se Christi fidem amplecti. velle, tum ' 
privatim in aliqua domo prima christianae religionis principia et fun 


.damenta docebantur, quod munus erat Diaconorum aliorumque infe- 


riorum clericorum, ut colligitur e S. Augustini tractatu De catechi- 
zandis rudibus. Deinde in Ecclesiam admittebantur concionibus au 


s . Postquam lioe. in apis 2 
: excipiendis sacris instructionibus. eddie operam impendissent, ad 
altiorem gradum promovebantur, quo participes fierent precum atque 

. exoreismorum qui super catechumenos fundebantur, unde Orantes ap- 

. pellati sunt. De his duobus ordinibus loquitur Canon Nicaenus. Non- 
nulli auctores, inter quos Bingham et Neander, contendunt saeculo IV. 
tertiam etiam classem extitisse cathecumenorum, qui nempe, postquam 
jn primis duobus gradibus satis essent exerciti, a reliquis segregati 

baptismum suscipiendum idonei iudicabantur. His nomen erat Ele- 
- etorum vel Competentium. 


CANON XV. 


Decimo quinto Canone prohibentur translationes Epi- 


atem. Siquis autem tale quid agere tentaverit, factum 
irritum declaratur, quique ad aliam ecclesiam transierit, 

estitui iubetur ecclesiae, cuius fuit Episcopus aut pre- 
sbyter vel diaconus ordinatus. 


Translatio Episcopi vel presbyteri aut diaconi ab una ecclesia ad 
iam, iam vetita erat in Ecclesia primitiva ut liquet ex Can. Apost. 13 
14. Plures tamen translationes habuerunt locum et in Concilio Ni- 

o ipso inveniebantur viri eminentes, qui sedem suam episcopalem 
iquerant, ut aliam susciperent. Ita Eusebius Nicomediensium Epi- 
opus. factus est, qui fuerat antea Beryti; ita Eustathius Antioche- 
rum Episcopus, postquam Beroeensem Ecclesiam prius gubernasset, "Rd 

translationes Nicaena Synodus prohibuit easque post factum in- 

idas declaravit. Iusta canonis ratio turbae fuerunt ac seditiones ex 

anslationibus dimanantes. At, his etiam sepositis, habitudo ipsa 
iei ad Ecclesiam in qua ordinatus est, huiusmodi legem require- : 

nian inter clericum et Ecclesiam spirituale quoddam intercedit 


tantibus, in orientali Ecclesia crebriores leguntur Episcoporum 
Eo ones, rarae admodum e serius admissae in Occidentali. Et 


edbolt Formosus, ut inquit cl. Mabillon in praef. ad could si 
dictinum 8 I. n. 6. 





CANON XVI. - 


Canon decimus sextus praecipit ut Presbyteri, Diaconi, 
.ac generatim Clerici qui contemptu legum ecclesiastic 
rum propriam ecclesiam relinquunt, in alia non recipians 
tur, sed proprias paraecias repetere iubeantur, quod -si; 
facere renuant communione priventur. Vetat insuper ne 
quis clericum ad aliam pertinentem Dioecesim in sua E 
clesia ordinare audeat non consentiente Episcopo a quo 


. ile discessit, irritamque talem promotionem esse iube 
: iei 


Postremis hisce verbis intelligitur iuxta Morinum ordinatio irri 
ac nulla non modo quoad exsecutionem, sed etiam quoad characterem 


.. Ecclesia quippe, ait Morinus, prioribus saeculis inhabilem reddider. 


Episcopum ad ordinandum alienum Clericum. Ab aliis tamen. intell: 
gitur ordinatio quae irrita sit quoad exsecutionem seu ordinis. exer- 
uem sed quae valeat quoad characterem. 


CANON XVII.. 


4 


omnem qui tale aliquid commentus fuerit ad 205 
decernitur excidendum esse de clero et alienum gahendg P 


ab ecclesiastico gradu. 


; Centesima genus est usurae, quae ex centum nummis, duodecii 
SU nummos annuos parit el centesimo mense aequat sortem, unde eiu 
e nomen tractum est, vel ex eo quod sortis pars centesima singulis men 
.Sibus praestabatur, veteres enim in singulos menses usuras stipular 
consuevisse liquet ex Lege Lecta ff. de rebus creditis. 
. Hemiola ex Zonara est dimidia pars centesimae, quae veddebatui 

CANON XVIII. 


. . Canon decimus octavus vetat 1) ne Diaconi sacrae com- 
 munionis gratiam presbyteris porrigant; 2) ne sacra oblata 
ante Episcopos contingant; 3) ne ipsi ante, sed post Epi-- 
-scopos et presbyteros eamdem communionis gratiam reci- 
piant: 4) ne iidem Diaconi sibi ipsis communionem im- . 
.pertiantur, sed eam aut ab Episcopo, aut a presbytero 
recipiant; 5) ne sedeant in presbyterorum consessu. Si- 


quis autem obedire noluerit, a ministerio cessare debere 


 Statuitur. v 


















. Quod ad primam Canonis partem, certum est primis Ecclesiae 
saeculis ministros sacrae communionis fuisse Diaconos. Hoc autem non 
. prohibet Canon, sed tantum vetat ne illam Presbyteris administrent, 
. quia seilicet nec regula nec consuetudo tradidit wt ab his qui pote- 

em non. habent. offerendi, illi qui offerunt, Christi corpus accipiant. 
uoad reliquas tres Canonis partes, notandum est, solemne olim fuisse 
apud Latinos tum apud Graecos, ut unum ac idem sacrificium a 


üt in presbyterorum consessu, ratio exhibetur perspicua, quia 
et id praeter regulam et ordinem esse convincitur. Quid enim 
ci Canones frequentius inculeant, quam ut Pontifici Presbyter, 
jytero Diaconus obsequium praestet? Idipsum diserte traditur in. 
itutionibus Apostolicis et in Concilio Laodieaeno Can. XX. - 


* CANON XIX. 


redeuntes baptizari debére. Si qui autem eorum fue- 
in clero, siquidem immaculati et irreprehensibiles 


atholicae ; quod si discussio incongruos eos invenerit, 
àntur. Statuitur insuper idem privilegium extendi 

debere ad Diaconissas, quae apud memoratos haeretico 
manuum impositionem accepissent. 3 


Baptisma Paeulianistarum laborabat vitio substantiali in ipsi 
forma, hinc rebaptizandos iubet Canon eos, qui ad Ecclesiam catho 
licam. redirent. 


CANON XX. 


Canone vicesimo cavetur ne quis die dominico aut die- 
bus Pentecostes genua inter orandum flectat, ut omnia in 
omnibus consonanter observentur. 


Ad recolenda ineffabilia fidei nostrae mysteria, inde ab aevo Apo- 
stolorum, festi dies per anni curriculum indicti fuerunt, qui summa 
religione certis ritibus ac caecemoniis ubique terrarum a fidelibus 
observarentur. Huius generis sunt dies dominica et sacra illa quin- 
quaginta dierum series, quae inter Pascha et Pentecosten decurrit, 
Quo tempore etiam in sacris Synaxibus, non sine mysterio, fideles! 
stantes orabant. Unde eum Quartodecimani haeretici, aliique etiam: 
pravo, ui credere par est, ipsorum exemplo, Resurrectionis Dominicae: 
immemores, genua flecterent, Patres Nicaeni ad decretum de celebrando 
Paschate hunc Canonem addiderunt. Veterem hanc Ecclesiae discipli-! 
nam consignatam habemus apud Tertullianum qui in Lib. de corona; 
militis Cap. III. ita scribit « die dominico ieiunium nefas ducimus etj 
de geniculis adorare, eadem immunitate a die Paschae usque ad Pen-| 
tecosten gaudemus. » 


Post haec Patres synodicam epistolam scripserunt ad. 
ecclesias per Aegyptum, Lybiam et Pentapolim constitutas| 
qua eas certiores reddiderunt de omnibus quae in Concilio? 
fuerant definita et decreta. Constantinus ipse Imp. litteras] 
scripsit ad omnes ubique ecclesias, quibus declaravit Sy-j 
nodi decreta tamquam Imperii leges habendas esse atque] 
ad ea observanda hortatus est ea potissimum ratione quod 
sancita a tot Episcopis in Spiritu Sancto congregatis, 
tanquam Dei effata censenda.sint. Tres porro ex his epi-«j 
stolis servarunt nobis Eusebius, Socrates, et Gelasius. | 
Synodi acta ad Silvestrum Pont. Max. delata sunt, qui? 
ea probavit confirmavitque. 


CONCILIUM. SARDICENSE 











| Undeviginti vix anni defluxerant a damnatione aria- 
| nae haeresis à Patribus Nicaenis lata, cum haec caput 
. iterum extollere novasque vires colligere visa est, adni- 
' tentibus potissimum Eusebio Nicomediensi, Theognide Ni- 
- eaeno, Asterio Sophista, Ursacio Singidunensi, aliisque id 
|! genus Episcopis. Hi primum quidem occulte dum viveret 
- Constantinus, subinde vero eo defuncto, freti praesidio 
|! Constantii Augusti, Nicaenae Synodi fidem aperte convel- 
. lere ac. Pastores Catholicos, vi etiam adhibita; ad suas 
- partes trahere aggressi sunt. | 

In. Athanasium Alexandrinum Episcopum furorem illi 
| suum in primis converterant, quem strenuum Arianorum 
omnium exagitatorem. ac invictum. Aomousti adsertorem 
- Deus iis temporibus Ecclesiae suae dederat. 

In tanta rerum perturbatione, Iulius Romanus Pon- 
| tifex, ad componendas inimicitias Orientalium: cum 'Occi- 
- dentalibus, qui pro Nicaena- fide certabant, litteras dedit 
. ad Constantem Occidentis Imperatorem eiusque opem im- 
| ploravit. 

Constans saepe apud fratrem suum. Constantium in- 
- stiterat, ut tantae rei causa, Concilium magnum celebrari 
| pateretur, quod tandem urgendo'instandóque obtinuit. 
. Hine litterae ad omnium Provinciarum Episcopos tran- 
. smissae sunt, quibus Synodus Sardicae in utriusque Im- 
. perii confinio indicebatur. 

quorum sostülati fuerant depellerent. x 
Verum Eusebiani, qui Sardicam inviti petierant, d 
Episcoporum consensum veriti, quos nulla se fraude eir. 
cumvenire posse sperabant, venturos se in Synodi con. 
spectum negarunt,.nisi prius Athanasius eiusque asseclae 
pedem inde extulissent. Quod cum Sardicenses Patres ne 
gassent, clam Philippopolim in Thracia secesserunt, pseu 
do-synodum ibidem habituri praeside Stephano Antiocheno 
Episcopo. Nova fidei formula ibi procusa, homousion dam- 
narunt, adversus Athanasium et socios sua confirmarunt| 
decreta, ac Iulio R. P. Osio caeterisque orthodoxis Prae-| 
sulibus edixerunt anathema, praetexta eausa, quod Atha-| 
nasio aliisque Episcopis in Tyrii Synodo damnatis patra- 
cinarentur. . " 
Tantam vero audaciam non tulerunt Sardicenses Patres. 
atque in eos ut desertores, piorum omnium criminatores, | 
fideique orthodoxae impugnatores anathema conclamarunt. 
Agitatum est deinde iudicium de Athanasio ab Eusebiani 
. damnato citatique tum accusatores tum qui sententiam in| 
eum tulerant, ut et criminum et sententiae causas ratio-. 
nesque proferrent. Hi spreto vadimonio pertinaci animo | 
obstiterunt. 4 
Relecta sunt Acta Tyrii Conciliabuli atque ad examen. 
revocata decreta Concilii Romani et quaecumque Eusebia- 
norum Legati eadem in causa apud lulium P. M. Romae. 
- protulerant contra Athanasium, cunctisque perpensis, prae 
clarum testimonium editum est de inmdocentia Athanasi 
Alexandrini, Marcelli Ancyrani, Asclepae Gazenzis: contr: 
vero Eusebianorum primores loco moti atque ab Ecclesia 
eiecti sunt. : 2 

Ceterum nullum fidei symbolum ediderunt Patres, rati 


. Nicaenum suffieere quod confixas ostenderet haereses ac 
? triumphatas testaretur. Novam formulam quam adversarii 
- Philippopoli ediderant Concilii Sardicensis nomen mentiti, 
* ut adulterinam ac supposititiam abrogant atque rescindunt, 


Post haec Patrum reliqua cura fuit ut Cleri moribus, 


| Ecclesiae administrationi dignitatique prospicerent, ac 
] appellationibus Episcoporum ad Rom. Pontificem eam 
- formam tribuerent, quae supremo Iludici consentanea 
| magis videretur. | 


Canones prout exstant in versione latina Dionysii Exigui 


. sunt sequentes : 


CANON I. 


Canone primo prohibetur Episcopo a sua sede ad aliam 
immigrare, qui vero hoc ausus fuerit etiam laicorum com- 
munione privatur. 


CANON II. 


' Canone secundo praescribitur ut si quispiam eiusce- 
modi Episcopus adeo vecors fuerit, ut excusandae immi- 
grationis suae gratia asseveret, se invitatum populi litteris 
aliam Ecclesiam suscepisse, cum manifestum sit potuisse 
paucos praemio et mercede corrumpi, eos nimirum qui 
sinceram fidem non habent, ut clamarent in Ecclesia et 
ipsum petere viderentur Episcopum. is ne laicam quidem 
in fine communionem accipiat. 


CANON IH. 


Canone tertio sancitur ut Episcopus de sua Provincia 
ad aliam in qua sunt Episcopi non transeat, nisi forte a 
fratribus suis invitatus. Quod si in aliqua provincia aliquis 
Episcopus contra fratrem suum Episcopum litem habuerit, 


Quod si. | quis CARN jutilogitia fuerit in aliqua. c Lui 
et putat s» bonam causam habere ut iterum conciliu n 
renovetur, scribatur ab his qui causam examinarunt Iulio J 
Rom. Episcopo et si ipse iudicaverit renovandum ess e 
iudicium, renovetur et det iudices, sin autem probaverit. 
talem causam esse ut non refricentur ea quae acta sunt ó 
quae decreverit confirmata erunt. 


CANON LT 


CE 
Pg 


S lnono quarto enutura est " cum ipis Episcopus. 
fuerit depositus iudicio Episcoporum, qui in vicinis locis. 
commorantur, et proclamaverit agendum sibi negotium in 
Urbe Roma, alter Episcopus in eius cathedra post appel-| 
- lationem eius qui videtur depositus, omnino non ordinetur, 
nisi causa fuerit in iudicio Episcopi romani determinata. 


CANON V. 


Canone quinto decernitur ut si Episcopus accusatus 
fuerit et Episcopi congregati regionis ipsius judicaverint. 
et de gradu suo eum déiecerint, si appellaverit. et confu- 
gerit ad Episcopum Romanae Ecclesiae et voluerit se au- 
diri: si (R. Pontifex) iustum putaverit ut renovetur iudicium: 
(vel discussionis examen) seribere coepiscopis dignetur qui 
in finitima et propinqua provincia sunt, ut ipsi diligenter 
omnia requirant et iuxta fldem veritatis definiant. Quod. 
Si is qui rogat causam suam iterum audiri, deprecatione 
sua moverit Episcopum Romanum ut de latere suo presby- 
terum mittat, erit in potestate Episcopi romani quid velit ef 
quid aestimet. Etsi decreverit mittendos esse qui ——— h 
cum Episcopis iudicent, habentes eius auctoritatem a quo. 
destinati sunt, erit in suo arbitrio. Si vero crediderit Epi-. 
scopos sufficere ut negotio terminum imponant, faciet quod. 
sapientissimo consilio suo iudicaverit. | 

CANON VI. 


Canone sexto decernitur ut si contigerit in una pro- 
vincia in qua plurimi fuerint Episcopi, unum forte rema- 
nere Episcopum, ille vero per negligentiam noluerit or- 
dinare Episcopum, et populi convenerint, Episcopi vicinae 
provinciae debent illum prius convenire Episcopum, qui 
in ea provincia moratur et ostendere quod populi petant 
sibi rectorem, et hoc iustum esse ut et ipsi veniant et 
cum ipso ordinent Episcopum; quod si conventus litteris 
tacuerit et dissimulaverit nihilque rescripserit, satisfa- 
ciendum esse populis ut veniant ex vicina provincia Epi- 
scopi et ordinent Episcopum. 

Licentia veru danda non est ordinandi Episcopum aut 
in vico aliquo, aut in modica civitate ,. cui sufficit unus 
presbyter, quia non est necesse ibi Episcopum fieri ne 
vileseat nomen Episcopi et auctoritas, sed fieri debet aut 


in his civitatibus quae Episcopos habuerunt, aut quae po- 


pulosae sunt. 


CANON VII. 


Canone septimo decernitur ne Episcopi ad comitatum 
accedant, nisi forte religiosi Imperatoris litteris invitati 
vel evocati fuerint, vel accedant ad petendam indulgen- 
tiam pro illis qui iniuriam patiuntur vel exilio damnati 
vel alia poena affecti sunt. 


CANON VIII. 


Canone octavo statuitur ut quicumque memoratas pre- 
ces acceperint, eas per Diaconum suum mittant, quia per- 
sona ministri invidiosa non est et quae impetravit celerius 
poterit referre. 


Lj 

CANON IX. 





Canone nono edicitur quod cum Episcopus preces mittit 
Metropolitano quas ad Curiam Imperialem pervenire de- 
stinat, Metropolitanus has preces per diaconum transmit- 
tere debet et eidem commendatitias epistolas dare pro 
Episcopis qui in urbe morantur in qua Imperator gubernat. 

Si vero habet Episcopus amicos in palatio, non prohi- 
betur eos per diaconum suum rogare quos scit benignam 
intercessionem sibi absenti praestituros. 

Episcopi qui Romam venerint ad eorum preces exhi- 
bendas (Imperatori), Romano Episcopo eas primum tradere 
debent, ut et ipse prius examinet si honestae et iustae 
sint et praestet diligentiam atque sollicitudinem, ut ad 
comitatum perferantur. ^" 


CANON X. 


Canone decimo statuitur ut si dives aut, scholasticus 
de foro aut ex administratore Episcopus fuerit postulatus, 
non prius ordinetur quam et lectoris munere et officio 
diaconi aut presbyteri fuerit perfunctus et ita per sin- 
gulos gradus, fide, modestia, gravitate et verecundia eius 
probata, si dignus fuerit ascendat ad culmen episcopatus. 
Conveniens enim non est, nec ratio vel disciplina patitur 
ut temere et leviter ordinetur aut Episcopus aut presbyter 
aut diaconus, qui neophytus est. 


CANON XI. 


Canone undecimo statuitur ut Episcopus si ex alia ci- | 
vitate convenerit ad aliam civitatem , vel ex provincia 
sua ad aliam provinciam, et ambitioni magis quam devo- 
tioni serviens, voluerit in aliena civitate multo tempore . 
residere, non debet Episcopum loci quem non tam instru- 

ctum neque tam doctum invenerit contemnere, nec fre- 
quenter sermonem facere, ne illius personam dehonestet 
et auctoritatem infirmet, haec enim agendi ratio dubium 
ingereret se velle relinquere assignatam sibi Ecclesiam 
et ad alienam transire. Quod ne accidat decernitur, ne 
Episcopus ultra tres hebdomadas a sua Ecclesia absit sine 
magna necessitate. 


CANON XII. 


Canone duodecimo praescribitur ut Episcopi qui in alia 
civitate praedia possident, possint in ea morari colligen- 
dorum fructuum causa per tres hebdomadas, die dominica 
tamen in illis locis sacrum officium peragant ubi alias 
presbyter sadra facere consuevit. ; 


CANON XIII. 


Canone decimotertio decernitur Episcopum non debere 
in communionem recipere Diaconum vel presbyterum vel 
clericum à proprio Episcopo communione privatum, quod 
si fecerit convocatis Episcopis causas erit dicturus. 


CANON XIY. 


Canon decimus quartus statuit quod si Episcopus quis 
forte iracundus cito et aspere commoveatur adversus pre- 
sbyterum sive diaconum et exterminare eum de Ecclesia 
voluerit, datur eidem potestas interpellandi finitimos Epi- 
8copos, qui causam eius cognoscent ac discutient. Attamen 
priusquam omnia diligenter et fideliter examinata fuerint, 
nemo deiectum communioni sociabit. Hi vero qui conve- 
niunt ad audiendum, si viderint clericorum esse fastigium 
et superbiam, severioribus eos verbis castigent ut obediant 
praecipienti Episcopo; quia sicut ille clericis sincerum 
debet exhibere amorem caritatis, ita quoque vicissim mi- 
nistri infucata debent Episcopo suo exhibere absequia. 


—— D eue 


CANON XV. 









Canon decimus quintus statuit ut quicumque ex alia 
parochia voluerit alienum ministrum sine consensu Epi-L 
scopi ipsius et sine voluntate ordinare, non sit rata or- 
dinatio eius. Quicumque, autem hoc usurpaverit a fratribus 
et coepiscopis et admoneri debet et corrigi. 


CANON XVI. 


Canon decimus sextus praescribit presbyteris et dia- 
conis, qui ex aliis regionibus in civitatem Thessalonicae 
se conferre ibique indefinite morari solebant; observanda 
ea quae Can. XI pro Episcopis statuta sunt. 


CANON XVII. 


Canon decimus septimus decernit ut si quis vim per- 
pessus est et inique expulsus pro disciplina et confessione 
catholica vel pro defensione veritatis et ad péricula effu- 
gienda innocens ac devotus in aliam perrexerit. Civitatem, 
non prohibeatur ibidem versari, quousque aut redire possit, 
aut iniuria eius remedium acceperit. 


CANON XVIII. 


Canone decimo octavo ut omnis discordiarum causa 
submoveatur, proponuntur suscipiendi, qui per Museum et 
Eutychianum constituti sunt. 


CANON XIX. 


Canone decimonono patientia et misericordia erga omnes 
consulitur. Qui educati sunt in statu ecclesiastico ab ali- 
quo Episcopo et redire: ad sibi conereditas ecclesias detre- 

ctant, non esse recipiendos decernitur. Postremo praeci- 
pitur ne Museus et Eutychianus titulum Episcopi usurpent 
ad quem nullum ius habent, iisdemque communio laica 
indulgeatur si eam petant. 


CANON XX. 


Canone vicesimo statuitur ut si aliquis Episcopus contra 
omnium sententiam nisus, voluerit ambitioni magis placere 
quam Deo, is causis redditis, honorem dignitatemque amit- 
tat; quod ita compleri poterit, si unusquisque Episcopus qui 
in canali constitutus est, cum progredientem Episcopum vi- 
derit, inquirat transitum eius, causas examinet, quo tendat 
agnoscat, et siquidem eum invenerit ire ad comitatum , 
requirat an forte invitatus accedat, quo in casu facultas 
eundi concedatur, secus si ambitione ductus ad comitatum 
pergat, nec litteris eius subscribatur, neque in commu- 
nionem recipiatur '. 


1 Canon iste in textu latino, alio Joco invenitur ac in textu graeco scilicet post 
Can. 7-9. 
L] 

CONCILIUM OEGUMENICUM SECUNDUM 


'"CONSTANTINOPOLITANUM I. 


Constantio et Valente Imperatoribus, tres potissimum 
haereses pullularunt ex Ariana, quam Nicaena ac Sardi- 
censis Synodus succidisse videbantur. Auctor primae fuit 
Macedonius, quem Constantius, eiecto Paulo, Constanti- 
nopolitanae Ecclesiae praefecerat. Docuit autem, postquam 
de sede Constantinopolitana et ipse expulsus est, Spiritum 
Sanctum non eiusdem cum Patre et Filio honoris parti- 
cipem sed creaturam utriusque ministrum esse, Ex quo 
eius sectatores a Graecis pneumatomachi sunt appellati. 

Alterius sectae antesignanus fuit Aétius, qui diaco- 
natu insignitus a Georgio Arianorum et Meletianorum Epi- 
scopo, cumque Eunomio coniunctus, Filium non eiusdem 
esse cum Patre substantiae, sed primam et eximiam Patris 
creaturam , Spiritum vero ante alias creaturas a Filio 
conditum commentus est. 

Tertia haeresis ex Ariminensi conventu Valentis et 


"Ursacii fraudibus eruperat, qui cum Filium Deum ex Deo 


et Patri similem nec creaturam ut aliae creaturae sunt 
conclamassent, catholicos Episcopos decipere atque in suas 
partes trahere nitebantur. ! 

His accedebat haeresis Photini quem cum Paulo Sa- 
mosatensi et Sabellio sentientem Syrmiensis Synodus dam- 

naverat, ac haeresis Apollinaris, qui recepta humanae 
naturae tricotomia Christo Domino humanum corpus dum- 
taxat et animam, spiritus seu mentis expertem tribuebat 
eumque non aeternum sed temporalem esse docuit. 

Theodosius Imperator post praeclaram legem pro fide 
catholica Thessalonicae latam, qua cunctos populos sibi 
subiectos eam religionem profiteri voluit, quam Ponti- 
fiieem Damasum et Petrum Alexandriae Episcopum sequi 
constaret, ad increbrescentes haereses coercendas, atque 
ecclesias in unitate verae fidei consociandas, consensu 
Damasi Pontif. Max. Concilium Cpoli indixit solis Orien- 
talibus, ex quibus centum quinquaginta Episcopi conve- 
nerunt. Quamvis vero nullus ex occidentalibus adesset, 
attamen Damasus eodem tempore Romae Synodum con- 
gregavit in eumdem finem atque ita illa duo Concilia locis 
quidem disiuncta, animis vero et sententiis unita, in unam 
generalem Synodum coaluisse censenda sunt. 

Habitum fuit Concilium Constantinopolitanum an. 381 
a Kalendis Maii ad finem Junii. Inter congregatos Prae- 
sules adfuit Gregorius Nazianzenus, qui diuturnis labo- 
ribus exantlatis, ac innumeros passus Arianorum confli- 
ctus, ne catholicorum quidem effugerat invidiam. Aegyptii 
enim Episcopi Maximum philosophum Cynicum tumultuariis 
suffragiis in episcopatu ei suffecerant. Aderat Gregorius 
Nyssenus magni Basilii frater eidemque non magis con- 
sanguinitate, quam eximiae pietatis doctrinaeque laude 
coniunctus. Cyrillus item Hierosolymitanus, qui multis 
insectationibus conflictatus ob homousii defensionem, egre- 
gie cum Arianis pugnaverat. 

Cum autem in spem venisset Theodosius Imp. fore, 
ui Macedoniani ac Semiariani ad concordiam redirent, eos 
quoque accersendos curavit. Horum e solo fere Hellesponto 
iriginta sex, duce Eleusio Episcopo Cyziceno, advenerunt. 

Pontifex Maximus nec per se, nec per Legatos prae- 
fuit. Hinc initio quidem Meletius Antiochenus Episcopus, 
eo vero defuncto, Gregorius Nazianzenus et post eius di- 

missionem Nectarius Constantinopolitanus episcopus, Con- 
cilio praefuerunt. 

Príncipio Maximum Sedis Constantinopolitanae inva- 
sorem Patres declararunt, Gregorii Nazianzeni probata et 
confirmata electione. Cum subinde, mortuo Meletio, de 
successore eligendo Ecclesiae Antiochenae ageretur, et 
contenderet Gregorius nullum in eius locum subrogandum, 
nisi post mortem Paulini, qui alter erat Antiochenorum 
Antistes, ne duo in eadem urbe essent Episcopi, haec 
sententia offensionem plurimorum incurrit, qui Meletio 
sufficiendum conabantur Flavianum Episcopum ut revera 
factum est. Hinc Gregorius graviter offensus a Synodo 
discessit. à 

Inter haec Constantinopolim pervenit cum suis Aegy- 
ptiis Timotheus Episcopus Alexandrinus. Hi porro indignati 
sunt, ipsis non expectatis, Sedem Gregorio confirmatam 
fuisse eamque electionem auctoritate decimi quinti Canonis 
Nicaeni oppugnarunt. Cum sic se haberet causa Gregorii, 
ut in eum Orientis Episcopi ob denegatum Flaviano suf- 
fragium essent infensi, et Aegyptii in odium Orientalium 
de sede illegitime occupata negotium eidem facesserent, 
ipse premi se invidia sentiens, totumque Episcoporum 
coetum sui caussa in partes scindi, ac metuens ne.sedi- 
tionem Episcopi erga ipsum bene affecti contra adversarios 
excitarent, maluit episcopatu cedere ac in solitudinem se 
recipere. In eius locum suffectus est Nectarius Tarsensis. 

Has inter turbas pacate satis tractata est causa fidei, 
ac primo quidem Volumen Occidentalium fuit exhibitum. 
Eo perlecto, unanimi consensu Patres contra Macedonium 
definierunt, Spiritum Sanctum non servum, sed Dominum 
esse vivificatorem omnium, ex Patre procedentem , cum 
Patre et Filio adorandum et conglorificandum. 

Deinde libellus fidei i. e. Symbolum Nicaenum, una- 
nimi concordia probatur, at cum in eo parcius de divini- 
tate Spiritus Sancti ageretur, quod nempe nulla adhuc 
haeresis tunc eidem contraria emersisset, placuit sanctae 

Synodo de eiusdem divinitate aliquid addere, quod italicis 
litteris exhibemus. Est autem symbolum huiusmodi: « Cre- 
dimus in unum Deum Patrem omnipotentem factorem Caeli 
et terrae visibilium omnium et invisibilium. Et in unum 
Dominum nostrum Jesum Cristum Filium Dei unigenitum 
et ex Patre natum ante omnia saecula, Deum de Deo, 
lumen de lumine, Deum verum de Deo vero; genitum non 
factum, consubstantialem Patri per quem omnia facta sunt. 
Qui propter nos homines et propter nostram salutem de- 
scendit de caelis et incarnatus est de Spiritu sancto eo 
Maria Virgine et homo factus est. Crucifiamus etiam pro 
nobis sub Pontio Pilato passus et sepultus est. Tertia die 
resurrexit a mortuis secundum Scripturas. Ascendit in 
caelos sedet ad dexteram Patris. Inde venturus est cum 
gloria iudicare vivos et mortuos, cwiws regni non erit 
finis. Credimus in Spiritum Sanctum Dominum et vivi- 
ficantem ex Paire procedentem, et cum Paire et Filio 
adorandum et. conglorificandum. Qui locutus est per 
Prophetas. Et unam sanctam catholicam et apostolicam 
Ecclesiam. Confitemur unum baptisma in remissionem 
peccatorum. BEowpectamus resurrectionem mortuorum et 
vilam futuri saeculi. Amen. 





Dicitur natum ante omnia saecula contra Photinum, qui Verbum 
divinum non aeternum, sed in utero Virginis primo caepisse docuit. 

Dicitur Natum... ex» Maria Virgine contra Apollinarem deliran- 
tem Christum carnem suam de Coelo tulisse nihilque assumpsisse ex 
Maria Virgine. 

Dicitur ewius regni non erit finis contra Millenarios temporale et 
terrestre Christi regnum comminiscentes. 

Dicitur consubstantialem Patri contra Arianos, Semiarianos, Ho- 
miusianos qui Filium similis cum Patre substantiae esse dicebant et 
Heterousianos, qui eum neque eiusdem neque similis cum Patre substan- 
tiae sed diversae esse volebant. 

Dicitur et in. Spiritum Sanctum.... adorandum etc. contra Mace- 
donium, Aetium et Eunomium Spiritus Sancti divinitatem inficiantes. 
Dicitur factorem coelt et terrae etc. maioris explicationis caussa contra 
Mareionitas et Manichaeos, qui adserebant duo rerum principia unum 
bonum, alterum malum. 

Denique in hoc symbolo tum distinctio enunciatur divinarum per- 
sonarum contra Sabellium, qui unam tantum in trinitate personam 
admisit; tum contra pullulantes sectas Ecclesiae notae designantur. 


Post symbolum fidei, Concilium quosdam Canones sta- 
tuit de quorum tamen numero disputant Interpretes. Dum 
enim antiqüi Codices graeci ac scholiastae medii aevi Zo- 
naras et Balsamon, septem Canones recensent, antiquae 
latinae versiones ut Prisca, versio Dionisii Exigui atque 
Isidori priores tantum quatuor enumerant. 

Eorum summa haec est: 


CANON I. 


In primo Canone, confirmata in omnibus fide nicaena, 
omnes anathematizantur haereses, speciatim Eunomiano- 
rum sive Anomaeorum, Arianorum sive Eudoxianorum, 
Semiarianorum, sive Spiritus Sancti adversariorum , Sa- 
bellianorum, Marcellianorum, Photinianorum et Apollina- 
ristarum. 


Etsi arianam haeresim, eiusdemque sectatores, Nicaeni Patres ana- 
themate perculissent, nihilominus praesumptae semel opinioni pugna- 
cius inhaerentes, novas et contrarias condebant quotidie fidei formulas, 
adeo ut eorum unus Sophronius Pompeiopolitanus in Paphlagonia Epi- 
scopus in Seleucensi Synodo exclamarit: « Nova in dies singulos no- 
strae voluntatis et sententiae fit formula fidei » Hinc in primo Canone 
statuitur ut quidquid trecenti decem et octo Patres in Nicaena Synodo 
congregati definierunt, firmum ratumque maneat, dicto in omnes hae- 
reses anathemate. 


"CANON II. 


Canon secundus praescribit ut Episcopi, qui extra Dioe- 
cesim sunt ad ecclesias extra terminos earum sitas non 
accedant, neque confundant et permisceant ecclesias iuxta 
canones constitutas. Sed Alexandriae quidem Episcopus 
ea quae sunt in Aegypto tantum gubernet. Orientis autem 

Episcopi solius Orientis curam gerant, servatis Antiochenae 
Ecclesiae honoribus primatus, qui regulis nicaenae Synodi 
continentur. Asianae Dioecesis Episcopi ea quae sunt in 
Asia quaeque ad Asianam tantummodo Dioecesim perti- 
nent, gubernent. Ponti autem Episcopi Ponticae tantum 
Dioecesis habeant curam; Thraciae vero, ipsius tantum- 
modos Thraciae. 


Vetat praeterea ne Rid non invitati ultra Dioe- 
cesim accedant ad ordinationem conferandam vel qua- 
scumque disponendas ecclesiasticas causas. Manifestum 
enim est quod per singulas quasque Provincias, Synodus 
provincialis administrare et gubernare omnia debet se- 
cundum ea quae sunt Nicaeae definita. 

Denique addit, ecclesias Dei, quae sunt inter barba- 
ricas gentes constitutae, regere atque administrare opor- 
iere secundum consuetudinem quae a Patribus obtinuisse 
dignoscitur. 


Causa huius Canonis fuit probabiliter Petri Patriarchae Alexan- 
drini agendi modus, ut Maximum Cynicum in Sede Constantinopolitana 
constitueretur. Juxta nonnullos voluit etiam Concilium hoe canone re- 
probare Meletium Episcopum Antiochenum, qui bono forte consilio 
ductus, ne quis macedoniana labe infectus Episcopatum Constantino- 
politanum occuparet, omnem lapidem movit, ut vir pietate insignis 
S. Gregorius Nazianzenus eidem Ecclesiae daretur Episcopus, quamvis 
Constantinopolis in Thraciae Dioecesi sita esset, ac metropoli Heracleae 
subesset. (Cf. Valois Ad Socratis H. E. v. 8.) 

Quod autem spectat primam huius Canonis partem, ambigitur inter 
Commentatores quinam designentur per ea verba « Episcopi qui extra 
Dioecesim sunt ad Ecclesias quae extra terminos eorum sunt non ac- 
cedant; » nonnulli enim ea verba intelligunt de Episcopis qui sunt 
supra Dioecesim, id est qui praesunt toti Dioecesi, prout Alexandrinus, 
Antiochenus etc. alii vero de quibuscumque Episcopis, qui extra suam 
Dioecesim morantur ea verba enarrant. De hac re nonnulla notat Be- 
veregius in suis observationibus ad praesentem Canonem et Valesius 
ad Soeratis H. E. Lib. V. Cap. VIII. Horum uterque posteriorem sen- 
sum veriorem arbitratur, ductus ex toto Canonis contextu et maxime 
ex verbis quae sequuntur non invitati Episcopi etc. quae ad omnes 
Episcopos referuntur. 





— OD: umm 

Quoad secundam partem Canonis advertendum de maioribus or- 
dinationibus proprie agi, hoc est Episcoporum, ad quas ex omni pro- 
vincia Episcopi cum Metropolita accedebant. 

De eeclesiasticis vero causis apud provinciales synodos definiendis, 
quae spectant ad tertiam partem Canonis, actum pariter fuit a Pa- 
tribus Nieaenis Can. V. ubi hae synodi bis in anno celebrari iuben- 
tur. Ex eo decreto Patres Constantinopolitani ecclesiasticarum omnium 
rerum administrationem ad propriam cuiusque provinciae synodum 
pertinere asseruerunt. Opportunum tamen est notare quod temere ex 
hoe Canone deducit Fleury Lib. XVIII Hist. Eccl., Conciliis tributam 
fuisse omnem ecclesiastici regiminis auctoritatem et sublatis appel- 
lationibus ad Rom. Pontificem a Concilio Sardicensi inductis, rem ad 
pristinum statum fuisse restitutam ; perinde ac si appellationes istae 
à Sardicensi Concilio dimanarent non autem ex primatu divinitus con- 
stituto. De antiquitate appellationum testatur Athanasius in epist. ad 
Felicem Papam, pluraque extant monumenta apud S. Epiphanium 
haeresi XLII. ac alios vetustissimos Patres. 

Quoad ultimam partem Canonis notandum est, ecclesias inter bar- 
baros constitutas fuisse illas, quae extra Romani Imperii fines sitae 
erant. Jamvero consuetudo fuit antiquitus non controversa, ut unus 
vel alter finitimus Metropolita pro huiusmodi ecclesiis Episcopum 
ordinaret, qui non uni civitati praeerat, sed universae nationi. 


CANON III. 


Canone tertio sic decernitur: ' Constantinopolitanae ci- 
vitatis Episcopus habere debet primatus honorem post 
Romanum Episcopum, propterea quod sit nova Roma. 


Baronius ad ann. CCCLXXXI hunc Canonem supposititium esse 
affirmat vel saltem addititium. At eius sententia erronea est cum Canon 
insit antiquissimis collectionibus atque ab historicis Socrate et Sozo- 
meno huic Concilio tribuatur quodque maius est, memoretur in actis 
oecumenicae synodi chalcedonensis. (Cf. Pagium ad Baronium, Lupum 
in Diss. de hoc Synodo Cap. IV.) 

A Romano Pontifice Canon iste probatus non fuit. Ut in Conci- 
lio Chalcedonensi et ab Ecclesia romana approbaretur, Graeci tenta- 
verunt, sed res in irritum cessit. Donec tandem Innocentius III. in 
Concilio Lateranensi IV., remota resistendi ratione, primum locum 
post Sedem Romanam, Ecclesiae Constantinopolitanae indulsit, dum 
Latini Constantinopolim occuparent. 


de. E er. 

CANON IV. «s 


In quarto Canone declaratur Maximum OCynicum non 
esse habendum Episcopum, eiusque ordinationes et gesta 
penitus rescinduntur. 


CANON V. 


In Canone quinto de tomo occidentalium, suscipiuntur 
qui Antiochiae unam Patris et Filii et Spiritus Sancti 
deitatem confitentur. 


Canon hie secundo oecumenico Concilio a plerisque abiudicatur, 
ac alteri synodo tribuitur Constantinopoli coactae, post unum annum 
ab ipso Concilio oecumenico, et cui iidem Episcopi interfuerunt. 

Hae missa controversia, variant eruditi in explicando canone, qui 
praefert inscriptionem « De tomo occidentalium » et tamen in decursu 
de illis ne verbum quidem habetur, sed de Antiochenis agitur. Bal- 
samon ac Zonaras, nec non Andreas Rhodiorum Metropolita Latinus 
in Concilio Florentino, putarunt hunc canonem respicere decreta Sar- 
dicensis Concilii. At perperam, cum in illa synodo nihil dictum fuerit 
de Antiochenorum divisione. Hine agitur in Canone de alio Latinorum 
tomo, seu fidei definitione, quae iuxta Baronium in litteris Damasi Pon- 
tificis Max. continebatur datis ad Paulinum Episcopum Antiochenum. 
Huiusmodi epistola qua anathemate feriebantur Arius, Apollinaris, 
Sabellius, Macedonius, Eunomius et Photinus, extat apud Theodore- 
'tum Hist. eccles. L. 5. Cap. II. Etenim ut schismatis suspicionem pe- 
nitus averterent Patres Constantinopolitani se suam in communionem 
recipere in hoc Canone decernunt Antiochenos Paulino obsequentes, 
quod nempe synodicam Damasi praelaudatam recepissent, adeoque in 
hoc canone adprobari dicitur fides Antiochenorum unam essentiam in 
divinis confitentium cum libello occidentalium, epistola scilicet Damasi 
ex Concilio romano ad eos missa. Hoc autem Concilium probabilius 
censetur esse illud, quod anno 369 habitum est. (Cf. cl. Hefele Hist. 
Concil. p. 207 vers. gall.) 


CANON VI. 


Canon sextus statuit 1l) ut in iis quae ad publicas res 
ecclesiasticas spectant, admitti non debeat accusatio ad- 

versus Episcopum ab eo intentata, qui vel haereticus sit, 
aut schismaticus, vel excommunicatus vel infamis, nisi 
plane se purgaverit et proprium crimen absterserit. — 2) Ut 
neque adversus Clericum ullum accusatio audiatur, si accu- 
sator ipse iam reus delieti factus sit, nisi postquam se 
obiecti criminis insontem probaverit. —— 3) Ut impactum 
Episcopo crimen expendatur in provinciali Synodo a qua 
provocari possit ad »a£orem synodum Dioecesis. — 4) Ut 
aequale sibi periculum statuat accusator, siquidem Episco- 
pum calumniari convictus fuerit. — 5) Ut ab accusatione 
is repellatur, qui praescripta iudicii forma contempta, ad 
Imperatorem recurrit, vel ad alios Principes laicos. — 6) De- 
nique ut in Conciliis generalibus accusationes non admit- 
tantur adversus Episcopos, quae antea in Dioecesis Synodis 
examinatae non fuerint. | 


Canon hic adiudicari nequit Concilio Oec. Constantinopolitano: 
Aperte enim huic sententiae refragantur non modo Dionysius Exiguus 
et latini omnes collectores Canonum, verum etiam graeci historici So- 
crates, Sozomenus, et Theodoretus, qui circa tempora huius Concilii 
floruerunt. 


CANON VII. 


Canone septimo agitur de modo haereticos in Eccle- 
siae gremium recipiendi ac dicitur alios non iterato bapti- 
smo, sed libellos tantummodo exhibentes per solum chrisma 
admitti, alios vero per novum baptisma, postquam cate- 
chismo fuerint prius imbuti, salutarique divinorum myste- 
riorum doctrina eruditi. Primi generis censentur Ariani, 
Macedoniani, Sabbatiani, Novatiani, Tesseradecatitae, Te- 
iraditae et Apollinaristae. Alterius vero generis Euno- 
miani, Montanistae et Sabelliani. Ratio vero discriminis 
ex eo repetitur, quod haeretici primo loco recensiti, legi- 
tma formula uterentur, reliqui vero illegitima, 


Duo praecedentes Canones (V et VI) quamvis huie Concilio tri- 
buendi non sint, inveniuntur tamen in'antiqua collectione Joannis Scho- 

lastici; at VII Cancn neque in ea exstat, neque in antiquis versionibus 
et collectipnibus. Neque in paraphrasi arabica nec in Epitome Simonis 
Logothetae. Praeterea formam canonis non praefert, cum nihil iubeat, 
sed tantum referat quae in Ecclesia fiunt in haereticorum receptione, 
Putat Beveregius (Pandectae P. IL. p. 100.) Canonem hunc nihil esse 
aliud quam fragmentum Epistolae Ecclesiae Constantinopolitanae me- 
dio saeculo V. scriptae ad Martyrium Antiochenum Episcopum, in qua 
idem subiectum eodem fere modo exponitur. 





Synodus Constantinopolitana neque convocatione neque 
celebratione fuit generalis; oecumenica tamen deinceps 
habita est post RR. Pontificum confirmationem, qui dogma- 
ticas definitiones in ea latas probarunt. 

EPHESINUM 

- £ONCILIUM OECUMENICUM TERTIUM 


Theodosius iunior Imp. Theodosii senioris nepos, mortuo 
Sisinnio Patriarcha Constantinopolitano, adversis pugnan- 
. tium civium studiis offensus, successorem eius non ex 
Constantinopolitana, sed ex Antiochena Ecclesia adsciscen- 
dum ratus, Nestorium monachum ad illas infulas promovit. 
Is dicendi quidem facultate praestans, at haeretica 
labe infectus, duxerat secum Antiochia Anastasium pre- 
sbyterum, quo familiarissime utebatur, quique cum ali- 
quando verba faceret ad populum, Beatissimam Virginem 
 vocandam esse Deiparam negavit. Excitavit impia- vox 
magnos populi fremitus ac tumultus, collaudavit tamen 
Nestorius, concione habita, sacrilegam hane doctrinam 
sublatoque Dezparae nomine, Christum Dominum in duas 
distraxit hypostases, ac B. Virginem non Theotócon sed 
Christotócon appellandam esse pronuntiavit. Ut autem 
haeresim suam. per totum orbem propagaret, libros a se 
scriptos ad complures misit, ac inter alios ad Aegypti 
Monachos, quos ut deciperet, se Nicaenae tantum Fidei 

. adsertorem professus est. 
Inter haec Cyrillus Alex. Episcopus doctrina eximius, 


. vigilantia pari, de Nestorii haeresi factus iam certior, 
| $ 

primam scripsit Epistolam, in qua Patrum qui Nicaenae 
Synodo adfuerant ac in primis S. Athanasii testimoniis, San-- 
ctissimam Virginem dezparam appellatam esse ostendit, 
eodemque tempore ne ipsius Nestorii venena in Augusto- 
rum animos atque Augustarum illaberentur, commentarios 
ad Imperatores. atque Reginas Pulcheriam et Eudoxiam sub- 
misit. Paulo post monitus Cyrillus a Caelestino Pontifice 
Maxinio, ad quem eadem Nestorii scripta pervenerant, de 
iisdem erroribus ut diligenter inquireret, binas ad ipsum 
Nestorium. dedit epistolas, quibus eum hortatus est ut in 
fide Patrum permaneret, errorem incaute forsan prolatum 
emendaret, Beatamque Virginem deiparam fateri non re- 
cusaret. At ille totidem Cyrillo redditis epistolis, se in er- 
rore obfirmatum ostendit ac conviciis Cyrillum ipsum impe- 
tiit. Interim Nestorius Caelestino R. P. demissionis plenas 
dedit litteras ratus posse illum in suam sententiam pertra- 
here. Caelestinus vero de Nestorii haeresi certior factus a 
Cyrillo, congregata Romae synodo an. 430, Nestorii haeresim 
condemnavit, ipsique haeresiarchae decem dierum spatium 
ad resipiscendum praescripsit, quibus elapsis, nisi resipi- 
sceret, anathema ei comminatus est. Suas tamen literas 
noluit Pontifex recta ad Nestorium perferri, sed. per Pos- 
sidonium ad Cyrillum misit. His acceptis Caelestini litteris, 
cum delegata sibi ab ipso potestate in causa Nestori prose- 
quenda, confestim Cyrillus collegit Alexandriae Synodum 
ubi quatuor electi sunt Episcopi Legati, qui Constantino- 
polim ad Nestorium litteras Pontificis Max. deferrent una 
cum damnationis decreto, nisi intra praescriptum termi- 
num resipisceret. 

Non solum autem Haeresiarcha non patuit, sed publice 
pro concione, eadem quae antea iisque deteriora dogmata 
proposuit. 

Hinc cum omnia pessum irent, digas in dies auda- 
cia Nestorii, et cum sententia in ipsum lata exsecutioni 
mandari non posset, interpellatus Theodosius, Synodum 
Oecumenicam Ephesi indixit, quae convocata est in Ecclesia 

S. Mariae die 22 iunii anno christ. 4931 assentiente Ro- 
mano Pontifice Caelestino. ; 

Convenerunt bis centum Episcopi. Ioannes Antiochenus 
solus cum suis Orientalibus ad praestitutam diem non 
advenit, sed elapsis diebus quindecim per duos Metropo- 
litanos Apameensem et Hierapolitanum Ephesinis Patribus 
significavit, non esse diutius exspectandum, nec Concilium 
sui causa differendum. Hinc Patres in unum coeunt, Cy- 
rilo Caelestini quoque Pont. Max. vices gerente, legati 
siquidem Apostolicae Sedis nondum advenerant. 

Die quae sessionem primam antecessit, plures Episcopi 
proposuerunt Nestorium citare ad se sistendum Concilio 
atque ad rationem reddendam suae doctrinae, respondit 
tamen ipse quatuor Episcopis qui eum adiverant « Consi- 
derabo et videbo. » Die insequenti eum quatuor iidem 
Episcopi haeresiarchae responsum in Patrum consessu 
retulissent, placuit alios quatuor Episcopos mittere, qui 
contumaciter absentem secundo citarent. Sed hos Ne- 
storius non admisit. Tandem ne qua iudiciarii ordinis so- 
lemnitas desiderari posset, per alios Episcopos eumdem 
Nestorium tertio citarunt, Episcopi vero ad hanc functio- 
nem obeundam ablegati, non modo ab illo excepti non 
sunt, verum etiam a Satellitibus Nestorium custodientibus 
male habiti. 

Interim sexaginta octo Episcopi Asiatici, quos inter 
Theodoretus Cyri Antistes, ac duo Metropolitani, Apaime- 
nus et Hierapolitanus, iam scripserant Cyrillo ac Iuvenali 
ut synodum differrent usque ad adventum Episcoporum An- 
tiochiae, Comes vero Candidianus, quem Imperator Prote- 
ctorem Synodo dederat, aulam ingressus, imperialia decreta 
perlegenda obtulit et contra initium synodi protestatus 
est. Quam tamen ipse proponebat quatuor dierum dilatio 
acceptata non est, ac primae Sessioni locus datus. Initio 
lectae sunt convocationis litterae quas Theodosius ad Me- 
tropolitas scripserat. Deinde post recitatum symbolum 
nicaenum, secunda epistola Cyrilli ad Nestorium et hae- 

retica Nestorii ad Cyrillum itemque Caelestini Pontificis 
Maximi et Concilii Romani atque Alexandrini epistolae 
cum litteris Cyrilli postremis et contentis in illis anathema. 
tismis lectae sunt. Harum lectioni accessit relatio blasphe. 
miarum quas Theodorus Áncyranus et Acacius Melitenu; 
aliique Episcopi ex ore ipso Nestorii acceperant. Rursum 
inductu Flaviani Philippensis Episcopi, allatis multis sancto. 
rum Patrum testimoniis, demonstratum est, unionem Verbi 
divini cum humanitate indivise et inconfuse in utero Briae 
V. Mariae factam esse duasque naturas in una hypostasi 
coniunctas et unitas fuisse. Cum vero ab haec orthodoxa 
Patrum et Ecclesiae doctrina scripta Nestorii abhorrere 
universi Patres comperissent, in Nestorium haereseos ne. 
fariae convictum, lata est excommunicationis et exaucto- 
rationis sententia, cui Episcopi omnes subscripserunt. 

Post haec, repetito Nicaeno Symbolo, sub anathemate 
praeceptum est, ne quis aliquid praeter id quod per Ni 
caenam Synodum definitum esset ad Fidem adiicere ullo 
modo tentaret. Scripsit quoque Synodus epistolam ad Cle 
rum populumque Constantinopolitanum, qua eos certiores 
fecit de damnatione Nestorii. 

Quinto post die loannes Antiochenus cum Episcopis 
suis accessit et Candidiano Comite impellente, indignissime 
se ferre palam professus est, quod non habita ratione sui 
absentis ac se inconsulto, prolata fuisset sententia. Tum 
seorsim a Patribus congregatis, praesidio Candidiani fretus, 

















1 Duodecim anathematismorum Cyrilli haec est summa. In 1 dicitur anathema illl, 
qui negaverit B. Virginem esse Dei genitricem, cum Verbum caro factum sit. In 2 ei 
qui negaverit unum esse Christum Deum simul et hominem. In 3 ei qui asserit inter 
Verbum et humanitatem unionem tantum moralem, secundum dignitatem, auctoritatem | 
ac potestatem. In 4 ei qui praedicata Christi duabus personis tribuunt pro ratione divi- 
nitatis et humanitatis. In 5 ei qui Christum dixerit Theophoron, non autem Deum vera- 
citer. In 6 ei qui dixerit Verbum esse Dominum Christi. In 7 ei qui Jesum dicit a 
Verbo adiutum et distinctam ab unigenito personam. In 8 ei qui dixerit Christum ho- 
minem tantum cóadorandum cum Verbo, tamquam alterum cum altero et non una co- 
lendum adoratione. In 9 ei qui negaverit Christum ex propria virtute divina signa fecisse. 
In 10 ei qui dixerit Christum hominem, non autem Verbum incarnatum, se obtulisse obla- 
tionem. In 11 ei qui dixerit carnem assumptam non esse Verbi divini, sed alterius 
coniuncti eidem Verbo per dignitatem. In 12 ei qui negaverit Dei verbum passum et cru- 
cifixum secundum humanitatem et vivificatorem secundum divinitatem. 


| 
1 
[ 
: 
: 





—— IT ass 
triginta septem Episcoporum conciliabulum coegit, in quo 
8. Cyrillum et Memnonem Ephesiorum Episcopum deposuit, 
quasi haeretice cum Apollinario sentirent, omnesque qui 
ad sanctam Synodum convenerant, excommunicavit. 

Interim advenerünt Ephesum die 10 iulii, Sedis Apo- 
stolicae Legati Arcadius et Proiectus Episcopi ac Philippus 
presbyter, eodemque die actio secunda celebrata est. In 
ea solemni ritu lectae fuerunt Caelestini Pont. Max. lit- 
terae ad Concilium ex latino graece redditae, atque a 
Patribus acclamatum est « Novo Paulo Caelestino, Custodi 
Fidei, Caelestino cum Synodo concordi, Caelestino uni- 
versa Synodus gratias agit. » Tum Philippi presbyteri 
rogatu, promittitur patefieri quae, ipsis Legatis absentibus, 
gesta fuerant. 

Postridie, idest die 1l iulii, actio tertia habita est in 
qua Legati pontificii declararunt, se quidem legisse acta 
sessionis primae ac sententiam contra Nestorium latam 
se invenisse ecclesiasticae disciplinae conformem, at ut 
Caelestini Pontif. praescriptionibus parerent, expetierunt 
ut eadem acta in sessione perlegerentur, quod factum est. 
Post haec subscribunt ipsi trium actionum actis. Synodica 
vero epistola ab adstantibus Episcopis subscripta, ad Im- 
peratorem datur, qua de legatorum adventu atque utrius- 
que Ecclesiae consensu in damnatione Nestorii certior fit, 
ac simul rogatur, ut novus Praesul Ecclesiae Constanti- 
nopolitanae dari sinat et congregatos Episcopos in patriam . 
reverti. 

Die 16 iulii quarta actio celebrata est. Cyrillus et 
Memnon libellos porrexerunt contra loannem Antioche- 
num, à quo se iniuste damnatos atque uti haereticos Apol- 
linaristas traductos queruntur, simulque expostulant, ut 
Ioannes ipse eiusque asseclae audiantur eamque ob causam 
iudiciali ordine citentur. Quod cum semel et iterum factum 
fuisset, primi quidem qui missi fuerant, praeter minas et 
iurgia, nihil responsi attulerunt, secundi vero hoc respon- 
sum per milites reportarunt « Episcopus Ioannes ait: Vos 

homines per nos gradu motos et excommunicationis vin- 
culo innodatos, responso non dignamur. » Quae cum Epi. 
scopi ad Concilium retulissent, Synodus irritum declaravit 
iudicium a Ioanne eiusque fautoribus latum contra Cyril. 
lum ac Memnonem, et Ioannem tertio citandum censuit 
ad comparendum. Sed hic in prava sua sententia obfir. 
matus, chartas publice affigi iussit, quibus Cyrillus et 
Memnon Apollinaristarum haeresi infecti declarabantur ac 
deponebantur. 

Actione quinta habita die 17 iulii, Cyrillus et Memnon 
ut haereseos suspicionem a Nestorianis sibi inustam amo- 
verent, tum Apollinaris haeresi, tum aliis anathema dixe- 
runt. Exinde, tertio citatus loannes cum non accederet, 
Synodus lata in eum eiusque Episcopos excommunicationis 
sententia, addidit comminationem depositionis, nisi dicto 
audiens esset, ac nomina recensuit Episcoporum triginta 
sex qui anathemate feriebantur. Eorum autem quae gesta 
fuerant relatio missa est Pontifici Max. atque Imperatori. 

Actio sexta die 22 iulii celebrata est. In ea legitur 
Nicaenum Symbolum ac testimonia Patrum quae in Actione 
prima citata fuerant in damnatione Nestorii. Cum vero 
Charisius Ecclesiae Philadelphiensis Oeconomus, haere- 
ticam fidei formulam exhibuisset, quam Nestoriani ad sub- 
scribendum offerebant quasi esset nicaenum symbolum, 
Patres communi sententia: sub excommunicationis et de- 
positionis poena decreverunt, alteram fidei formulam ne- 
mini licere aut conscribere aut componere, praeter defi 
nitam a SS. Patribus Nicaenis. 

Actione septima quae iuxta nonnullos die 31 augusti, 
iuxta alios die 31 iulii habita fuit, agitur de iurisdictione 
Patriarchae Antiocheni in insulam Cyprum. lamdudum 
enim Patriarchae Antiocheni Cypri ecclesias sibi subiicere 
moliebantur. : 

Hine decretum fuit, ne Ioannes Antiochenus Cyprias, 
neque alii Episcopi alias invaderent Ecclesias. In eadem 
actione circulares litterae omnibus Episcopis, clericis et 








wa Qj ae 
laicis datae sunt, quibus excommunicationis ac depositio- 
nis sententia contra loannem et eius asseclas lata pro- 
mulgabatur. 
Post haec sex statuuntur Canones, praecipuam partem 
contra dissidentes a Synodo, quorum summa haec est: 


CANON I. 


Canon primus statuit, Metropolitam, qui derelicta legi- 
tima Synodo, aut accessit ad defectionis consessum, aut 
accedet in posterum, sive cum Caelestio sentit, et sentiet, 
non modo nihil amplius posse agere adversus Provinciae 
Episcopos, sed etiam subiici ipsius Provinciae Episcopis 
et vicinis Metropolitis, ita ut omnino deiectus sit a sede 
episcopali. 

CANON II. 


Canon secundus sancit, siqui provinciales Episcopi a 
Sancta Synodo abfuerunt et deficientibus adhaeserunt aut 
adhaerere tentaverint, vel etiam postquam subscripserunt 
Nestorii depositioni, rursus ad defectionis consessum re- 
currerunt, ipsos penitus alienos esse a Sacerdotio et gradu 


cecidisse. 
CANON III. 


Canone tertio, siqui Clerici in singulis urbibus aut 
regionibus, a Nestorio et cum eo conspirantibus sacer- 
dotio prohibiti sunt, eo quod recte sentirent, statuitur, 
eos esse redintegrandos in suis functionibus: generatim 
autem clericos orthodoxae et oecumenicae Synodo con-, 
sentientes nullo pacto subiectos esse debere Episcopis qui 
defecerunt aut defecturi sunt. 


Quam crudeliter saevierit Nestorius contra clericos et monachos 
qui haeresi eius non adhaerebant, liquet e supplici libello monacho- 
rum Constantinopolitanorum Theodosio et Valentiniano Impp. oblato, 
ubi inter alia haec habentur: » Statim nos capi iussit: inde, caedente 
108 turba satellitum, ad tribuna] abducimur, ibidemque veluti nequam 

scelerati denudamur, denudatique et vincti indignis modis ad palum. 
et strati vapulamus caleibusque impetimur, etc, » 


CANON IV. 


Canon quartus deponit Clericos, qui defecerint et ausi 
fuerint vel privatim vel publice, quae sunt Nestorii aut 
Caelesti sapere. 


CANON V. 


In Canone quinto statuitur, quod quicumque ob turpia 
gesta damnati a Synodo vel a propriis Episcopis, a Ne- 
Storio eiusque fautoribus restituti sunt communioni ac 
gradui, eos eadem qua antea poena teneri ac depositos et 
excommunicatos manere. 


CANON VI. 


Sextus Canon decernit, a proprio gradu cadere, si Epi- 
scopi aut Clerici fuerint, excommunicatos vero esse, si 
fuerint laici, qui ephesinam synodum eiusque decreta la- 
befactare attentant. 


Si in aliquo Codice octo enumerantur Canones istius Concilii, id 
ex eo provenit, quod loco ac titulo VIL. Canonis, ponitur definitio eius» 
dem Synodi post relationem Charisii edita, cui subnectitur nomine 
Canonis VIII. aliud Synodi Decretum de Episcopis Cypri. 

Plura documenta quae ad nos usque pervenerunt, liquido osten- 
dunt, Synodum Ephesinam de nonnullis etiam particularibus negotiis 
egisse, at incompertum prorsus est qua in Actione de his actum sit. 

Inter haec documenta invenitur epistola eonscripta Synodo pro- 
vinciali Pamphyliae de Eustathio Episcopo, cui episcopatum abdicanti 
episcopi Provinciae Theodorum quemdam substituere. Petierat tamen 
Eustathius ut sibi liceret titulum ac honores episcopis reservatos 
tenere. Id quidem Synodus Ephesina eidem concessit, ea tamen con- - 
ditione, u£ neque ordines conferre, neque sacrificari posset, nisi ab 
episcopo loci veniam obtineret. 

Alterum documentum est Decretum latum contra Messalianos aut 
Euchetas. Episcopi Pamphyliae et Lyeaoniae, quorum in Dioecesi ver- 
'sabantur isti haeretici, ephesinis Patribus schedulam synodicam de 

illis compositam in urbe constantinopolitana sub Sisinnio obtulerant, 
in qua statuebatur, ut omnes qui haeretici Messaliani vel Euchetae vel 
suspecti de eadem haeresi essent, sive clerici sive laici, convenirentur, 
et dummodo errores suos anathematizarent, si clerici, manerent in 
clero, si laici, ad communionem reciperenturs; quod si anathematizare 
renuerent, si presbyteri vel diaconi vel clerici essent a clero, gradu 
et communione exciderent, si vero laici, excommunicarentur, praeterea 
ne convicti quoque permitterentur habere monasteria. Iamvero Synodus 
Ephesina hoc Decretum probavit ae scriptum quoddam (eui titulus 
Asceticon) horum haereticorum damnavit. 

Tertium documentum est Decretum latum, urgente Euprepio de 
Byza et Cyrillo Episcopo Coelensi, qui petierant ut contra proprium 
Metropolitam Fritilam Heraeleensem, Joanni Antiocheno adhaerentem 
protegerentur, ac sibi duos Episcopatus habere liceret, quod Synodus 
Ephesina induls!t. 

Pertinet etiam ad eamdem Synodum ephesinam molitio Iuvenalis 
Episcopi hierosolymitani ad obtinendum primatum totius Palestinae 
contra iura Caesareensis Metropolitae, cui cum fere omnes Patres con- 
sentirent, Cyrillus constantissime. restitit. 


Post haec Synodus acta sessionum ad Theodosium mit- 
tenda curavit, verum, cum dolo Candidiani Concilii illae . 
litterae sicut et aliae datae ad Imp. interceptae fuissent, 
easque dumtaxat litteras Imperator accepisset, quas Ne- 
storiani submiserant, ex silentio orthodoxae partis aequi- 
tatem causae nestorianae suspicatus Theodosius, per Pal- 
ladium ad Praesides scripsit, ne quemquam Episcoporum ad 
Ecclesiam suam redire permitterent, praecepitque acta con- 
ira suum ordinem et mandatum, sive adversus Nestorium, 
sive alios, penitus esse irritanda, integrandumque iudicium, 
ut cuncta rite flerent. Verum cum has litteras. Palladius 
utriusque partis Episcopis reddidisset, tantam redeundi ad 
Imperatorem celeritatem praesetulit, ut noluerit expectare 
responsum Oecumenicae Synodi ad Imperatorem subscribi 
abomnibus Episcopis. Hinc catholici Antistites opportunum 
in re adeo deplorata consilium nacti, Cyrilli litteras, quibus 
oppressionem Candidiani atque Orientalium exponebat ac 
facultatem ablegandi Episcopos Constantinopolim. expo- 
scebat, in arundinem insertas per hominem mendici habitu 

indutum miserunt ad Episcopos et Monachos in urbe de- 
gentes. Hac ratione cum litterae Orthodoxorum OCostan- 
tinopolim essent delatae, Dalmatius Archimandrita mona- 
chorum agminibus stipatus, Imperatorem adiit qui, perlectis 
litteris, Decretis Synodi de Nestorii damnatione adquievit, 
ad sedandas autem alias controversias inter Joannem An- 
tiochenum et Cyrillum, facultatem tribuit eidem Oecume- 
nicae Synodo quos vellet Costantinopolim mittere, qui omnia 
ei referrent. 

At vix a Synodo Episcopis ad Imperatorem deputatis, is 
mendaciis ac fraudibus Irenaei Comitis et Acacii Beroeensis 
Episcopi impulsus, in Cyrillum et Memnonem tamquam hae- 
reticos et seditiosos invehitur eosque cum Nestorio carce- 
ribus includendos praecipit. Tandem vero Imperator Episco- 
porum Constantinopoli degentium, ac Dalmatii et Pulcheriae 
Augustae precibus motus, octo ex utraque parte Oratores 
Constantinopoli primum, deinde mutato consilio, Chalce- 
donem coegit, Nestorium vero Epheso iussit abire, sublata 
ei spe redeuudi ad Sedem Costantinopolitanam. Cum denique 
Episcopi à Synodo Oecumenica ad Theodosium missi supe- 
rassent post multas concertationes adversarios, Imperator 
ad Synodi partes inclinavit, ac Maximianus electus est 
Episcopus Costantinopolitanus. Nestorius vero in suum 
S. Euprepii monasterium a Theodosio relegatus est. 

Cum Ioanne Antiocheno mitius actum est. Quae enim 
a Synodo in eum statuta fuerant, haud adeo presse visa 
sunt exsecutioni mandanda, ne cum Ioanne totius Syriae 
Episcopi ab Ecclesia Catholica separarentur. Id autem di- 
vino consilio factum esse, exitus declaravit. Anno quippe 
proxime sequente ad concordiam rediere dissidentes et 
loannes cum suis, damnato Nestorio, reconciliatus est 
Romano Pontifici et Cyrillo Alexandrino. 

Sixtus III Pont. Max. cuncta Ephesinae Synodi gesta 
confirmavit. 





CONCILIUM OECUMENICUM QUARTUM 


CHALCEDONENSE 


Ad revincendam haeresim eutychianam quae duas in 
Christo naturas post incarnationem negans, unam dumta- 
xat sive confusione, sive absorptione factam aiebat, Leone 
Pontifice Max. ac Marciano Imperatore adnitentibus, Con- 
cilium indictum est Nicaeae primum, deinde Chalcedone. 

Adfuere Patres 636, ut scribit S. Leo (ep. 102), qui 
tamen ad Concilii exitum numerati sunt 520, ut est in 
epistola synodica. Fuerunt autem omnes fere Orientales; 
itinera quippe ubique infesta et Hunnorum late vagan-. 
tium terror profectionem occidentalium impedierant. Haud 
omisit Leo (quod unum per tempus licebat) Legatos Apo- 
stolicae Sedis illuc mittere, Paschasino et Lucentio Epi- 
scopis, ac Bonifacio et Basilio presbyteris ad hoc munus 
designatis. 

Sessiones habitae sunt in Ecclesia S. Euphemiae iique 
ab octava die octobris productae ad primam hoverbris 
anno 451. 

In Actione prima, habita die 8 octobris, a Legatis Pon- 
tificis denuntiatur Dioscorus, quod inconsulta Romana 
Sede, generali Concilio praeesse sit ausus ac iubetur tam- 
quam reus iudicandus in medium procedere. Accusatio- 
nem suscipit Eusebius Dorylaei Episcopus, in latrocinio 
Ephesino depositus, et ad acta eiusmodem Synodi provocat. 

Leguntur subinde acta Concilii Constantinopolitani suh 
Flaviano et Pseudo-synodi Ephesinae sub Dioscoro cele- 
bratae. Theodoretus Cyrensis, cui propria Sedes a Leone 
Pont. Max. fuerat restituta, in Episcoporum consessum 
admittitur, frustra contradicentibus Aegyptiis, Palaestinis 
Illyricisque Praesulibus et calumniose asserentibus eum 
esse Nestorianum. 

Fremunt Patres orthodoxi adversus Dioscorum tot eius 
sceleribus in apertum productis; conatur tamen ipse se 
defendere eo quod tota Synodus Ephesi congregata secum - 
tam in depositione et damnatione Flaviani, quam in omni- | 
bus aliis quae ibidem decreta fuerant, consensisset. At cum | 
ex adverso Orientales ipsi sibi vim illatam per introductos | 
a Dioscoro armatos reponerent, convictus criminum Dio- 
scorus gradu et sessione in Synodo deiicitur. Patres Fla- 
viani doctrinam et innocentiam probantes, reprobant sen- 
tentiam contra eum latam, vicissim vero Eutychetis do- 
cirinam damnant et accusatores deponendos iudicant. - 


In Actione secunda recitata sunt duo fidei symbola, 
Nicaenum et Constantinopolitanum ; lectae litterae Cyrilli 
tum ad Nestorium, tum ad loannem Antiochenum, ac 
Leonis Epistola ad Flavianum, in qua duas esse in Christo 
naturas declaratur, eaque lectione absoluta, clamarunt 
Episcopi: « haec Patrum fides: haec Apostolorum fides; 
omnes ita credimus : orthodoxi ita credunt: anathema ei 
qui non ita credit: Petrus per Leonem ita locutus est. » 


In Actione tertia (die 13 oct.), productis variis accu- 
sationum libellis, depositionis sententia fertur in Dioscorum 
ter citatum et comparere nolentem. Hane Paschasinus 
post relata Dioscori scelera his verbis conceptam pronun- 
tiat: « Unde Sanctissimus et Beatissimus Archiepiscopus 
magnae et senioris Romae Leo, per nos et per praesentem 
Sanctam Synodum, una cum ter beatissimo et omni laude 
digno Petro Apostolo qui est petra et crepido Catholicae 

Ecclesiae et rectae fidei fundamentum, nudavit eum (Dio- 
scorum) tam episcopatus dignitate, quam etiam et ab omni 
sacerdotali alienavit ministerio. » Huic sententiae unanimi 
suffragio assensi sunt Patres. 


In Actione quarta (die 17 oct.) lecta sunt coram Sy- 
nodo quae in praecedentibus Actionibus acta fuerant, 
deinde Iudices et Senatus postularunt a Patribus, ut doceret 
quisque eorum an expositio Concilii Nicaeni et Constan- 
tinopolitani consona esset S. Leonis epistolae. Id porro 
ita esse affirmarunt omnes cum Legatis Episcopi. 

Iuvenalis, Thalassius aliique latrocinii Ephesini com- 
plices veniam precati, dicto in Eutychen anathemate et 
probata Leonis epistola, in Concilium suasque sedes ad- 
mittuntur. Idem beneficium postulantibus pro Dioscoro 
clericis abnuitur, quin imo anathematis in illum sententia 
iteratur. Aegyptiis conceditur ut, antequam subscribant 
Leonis epistolae, novus Episcopus Alexandrinus eligatur. 

Actione quinta (die 22 octob.), quod fidei formula ab 
Asclepiade diacono recitata non omnibus placeret, con- 
ventum est inserenda esse definitioni, quae in Epistola 
Leonis continebantur, cuius pars de incarnatione sie se 
habet: « Sequentes igitur Sanctos Patres, unum eumdem- 
que confiteri Filium, Dominum nostrum lesum Christum, 
constanter omnes docemus, eumdem perfectum in Deitate, 
eumdem perfectum in humanitate, Deum verum et homi- 
nem, eumdem ex anima rationali et corpore, consubstan- 
tialem Patri secundum divinitatem, consubsantialem nobis 
secundum humanitatem, per omnia nobis similem absque 
peccato. Ante saecula quidem ex Patre genitum secundum 
deitatem, in novissimis autem diebus eumdem propter 
nos et propter nostram salutem ex Maria Vergine Dei 
genitrice secundum humanitatem, unum eumdem Chri- 
stum Filium, Dominum unigenitum, in duabus naturis 
inconfuse, immutabiliter, indivise, inseparabiliter agno- 
scendum: nusquam sublata differentia naturarum propter 

unitionem, magisque salva proprietate utriusque naturae 
in unam Personam atque subsistentiam concurrentis: non 
in duas personas partitum atque divisum, sed unum eum- 
demque Filium unigenitum Deum Verbum lesum Chri- 
stum: sicut ante Prophetae de eo, et ipse nos Iesus Chri- 
stus erudivit et Patrum nobis symbolum tradidit. » 


Actione sexta. Imperator ubi fidei definitionem per 
legatos intellexit, Chalcedonem venit, et ad Concilium 
orationem habuit, in qua dixit se cum Pulcheria eo ve- 
nisse ad fidem roborandam, non ad potentiam osten- 
dendam sive ecercendam, exemplo Constantini, wt ve- 
ritate inventa, multitudo non ultra pravis doctrinis 
attracta discordet. Post orationem, Episcopi plaudentes 
Augusto atque Augustae acclamant. Recitata deinde iterum 
fidei definitio est, cui Episcopi subscripserunt et quidem 
primo loco Legati Leonis Pont. Max. Repetitum etiam 
saepius anathema in Nestorium, Eutychen et Dioscorum. 
Demum Mareianus Sanctae Synodo exposuit quaedam Ca- 
pitula se ad honorem ipsorum Patrum iisdem reservasse, 
quae decorum indicaverat ab iisdem regulariter posse for- 
mari per Synodum, potiusquam sua lege sanciri: eoque 
iubente lecta sunt, quae postea per Canones ab eodem 
Concilio sunt constituta et in eosdem relata habentur. 

Actione septima compositio Iuvenalem Hierosolymi- 
tanum inter et Maximum Antiochenum inita circa ter- 
minos sui cuiusque patriarchatus probatur. 

Actione octava Theodoretus Cyrensis Episcopus, qui 
duodecim anathematismos Cyrilli refutaverat et sic in 
Nestorii haeresim videbatur prolapsus, cum anathema di- 
ceret Nestorio, sedi episcopali est restitutus, a qua deiectus 
fuerat Dioscoro, iam antea a Leone Pont. Max. in com- 
munionem admissus. 


Actione nona et decima Ibas Edessenus Episcopus a 
Dioscoro in latrocinio Ephesino pariter depositus, auditis 

eius accusatoribus lectaque epistola ad Marim Persam data, 
in qua in Cyrilli anathematismos invehebatur, dicto in Ne- 
storium atque Eutychen anathemate, sedi suae redditur. 

Actione undecima et duodecima discussa causa Bassiani 
et Stephani, quarum alteri deposito ab episcopali sede Ephe- 
sina alter suffectus fuerat, Concilium decrevit utrumque 
exauctorandum , ac tertium eligendum. Utrique tamen, 
retenta episcopali dignitate, adsignatur annua pensio ex 
reditibus ephesini episcopatus persolvenda, qua susten- 
tarentur. ' 


Actione decima tertia Eunomii Nicomediensis et Ana- 
stasii Nicaeni controversia de iure metropolitico deciditur. 

Actione decima quarta causa Sabiniani et Anastasii de 
Pherrensi Episcopatu contendentium decernitur, statuta 
rursus posteriori pensione annua. 

Actione decima quinta, absentibus Sedis Apostolicae 
Legatis, editur Canon de Sedis Costantinopolitanae prae- 
cellentia. 


Actione decima sexta (die 1. Nov.) Paschasinus omnium 
primus apud Iudices graviter conquestus est post Legatorum 
discessum quaedam contra Canones gesta esse, quae coram 
relegi postulavit. Adnuerunt Iudices, sed priusquam acta 
illa recenserentur, dixit Aétius Costantinopolitanae Ec- 
clesiae Archidiaconus, consuetudinem esse ut absolutis iis 
quae omnium sunt praecipua, quaedam quae levioris sunt 
momenti constituantur; habuisse Ecclesiam Costantinopo- 
litanam certa quaedam quae per Synodum agi deberent, 
rogasse etiam dominos Episcopos de Roma ut communi- 
carent iis gestis, ipsos autem recusasse, aientes, talia se 
non suscepisse mandata. 

His dictis, lectus est iterum Canon, quo audito, Lu- 
centius sedis Apostolicae Legatus duo praecipua vitia Ca- 
nonis allegat, scilicet primo metum Episcopis incussum, 
deinde caducum Canonis fundamentum. 

At adversus primum reclamarunt statim Episcopi aien- 
tes: « Nemo coactus est » hinc de secundo vitio perrexit 
Legatus ac ostendit tertium Canonem Costantinopolitanum 
innovatum et auctum in hoc vigesimo octavo Chalcedo- 
nensi, adversari Canoni VI. Nicaeno, damnatum esse a 
Romana Ecclesia ideoque innovari non potuisse. Cum vero 
Episcopi in eius defensione perstitissent, Legati Ponti- 
ficis Max. contra protestati sunt, utque eorum contradi- 
ctio gestis insereretur, postularunt. 
Canones in Concilio statuti viginti octo fuere quorum 
summam heic exhibemus. 


CANON I. 


Canon primus Regulas Sanctorum Patrum per singula 
Concilia constitutas proprium robur obtinere decernit. 


Extabat iam ante celebrationem Concilii Chaleedonensis in Ecclesia 
graecà Codex Canonum et Concilium ipsum Chalcedonense usum fuerat 


aliqua ex his collectionibus. 


Cum vero maior pars ex his Synodis, quarum canones collecti 


fuerant, auctoritatem non haberent oecumenici Concilii, hine Patres 
Chaleedonenses illos Canones probarunt ut vim haberent in universa 


Eeclesia. 


CANON II. 


Canon secundus statuit quod si quis Episcopus per pe- 
cunias fecerit ordinationem et sub pretio redegerit gratiam 
quae non potest vendi, ordinaveritque per pecunias Epi- 
scopum, aut ehorepiscopum, aut Presbyterum, aut Dia- 
conum vel quemlibet ex his, qui connumerantur in Clero, 
aut promoverit per pecunias dispensatorem aut defensorem, 
vel mansionarium, vel quemquam omnino qui subiectus 
est regulae pro sui lucri commodo: Is qui hoc attentasse 
probatus fuerit, proprii gradus periculo subiaceat, et qui 
ordinatus est nihil ex hac ordinatione vel promotione per 

negotiationem facta proficiat, sed alienus sit a dignitate 
vel solicitudine quam pecuniis adquisivit. Statuit insuper 
ut siquis mediator exstiterit tam turpibus et nefandis datis 
vel acceptis et ipse, siquidem Clericus fuerit, proprio gradu 
decidat, si vero Laicus, aut Monachus, anathematizetur. 


Chorepiscopi ii erant qui in pagis nonnulla obibant Episcoporum 
munia, varium autem fuisse olim chorepiscoporum genus liquet ex 
Conc. Antiocheno anni CCCXLI. et ex S. Isidori Lib. II. de eccl. officiis. 
Nonnulli enim fuerant antea ordinati Episcopi, alii meri Sacerdotes, 
alii denique Diaconi ac varia pro Ordinum gradu munia exercebant 
Chorepiscoporum. 

Quoad ultimam Canonis partem qua Laici et Monachi simoniaci 
anathemati subiiciuntur, notandum est, pertinuisse olim Monachos ex 
instituto ad coetum laicorum. Hinc si in crimen incidissent, non sus. 
pensionis aut depositionis poenam, quae propria Clericorum est, incur- 
rebant. Cf. S. Athanasium in Apolog. de fwga sua. 


CANON III. 


Canone tertio statuitur, nullum Episcopum, Clericum, 
vel Monachum aut possessiones conducere, aut negotiis 
saecularibus se immiscere, nisi pupillorum eis forte leges 
imponant inexcusabilem curam, aut Civitatis Episcopus 
ecclesiasticarum rerum sollicitudinem eos habere praecipiat, 
aut Orphanorum et Viduarum quae sine ulla provisione 
sunt, ac personarum, quae maxime ecclesiastico indigent 
adiutorio, et propter timorem Domini hoc ipsum causa de- 
poscat. Siquis autem secus facere tentaverit ecclesiasticis 


poenis subiacebit. 


Hie Canon est unum ex tribus Capitulis ad confirmandum propo- 
sitis ab Imp. Marciano. 


CANON IV. 


Canone quarto praescribitur l) ut qui vere ac sincere 
monasticam eligunt vitam, honorentur. 2) Ut nullum dein- 


ceps fiat Monasterium aut Oratorii domus sine consensu 

Episcopi civitatis. 3) Ut Monachi cuiusque civitatis, aut 
territorii, proprio subsint Episcopo. 4) Ut quietem diligant 
et intenti sint ieiunio et orationi. 5) Ut nec ecclesiasticis, 
nec saecularibus negotiis se ingerant, vel communicent nec 
in aliquo sint molesti. 6) Ut in locis, quibus renuntiaverunt 
saeculo, permaneant, neque Monasteria sua deserant. 7) Ut 
servi sine Domini licentia ad Monasteria minime recipian- 
tur. 8) Ut Episcopus Civitatis competentem Monasteriorum 
curam gerat. 


Fundamenta monastici instituti iecit Paulus, qui persecutionem 
Decii fugiens, adolescens se recepit in desertum Thebaidos. Incrementa 
vero et ornamenta plurima adiecit Antonius, qui in Aegypti eremum 
secessit. S 

Primus fere in Oriente Basilius ex Monacho Episcopus Caesa. 
reensis, monachos ex eremo in suam Dioecesim adduxit in eaque varia 
Coenobia instituit, ut refert Socrates H. E. Lib. IV. Cap. XXI. Roma 
et universa Italia Monachos et sacras Virgines ab Athanasio Ep. Alex. 
suscepit, teste Hieronymo; exemplo autem urbis clariores Italiae Civi- 
tates Monachos advocarunt curantibus locorum Episcopis, et exinde in 
cireumiacentes insulas instituta monastica migrarunt. 

Omnes vero Monachi olim fuere vel Coenobitae vel Anachoretae, 
sed statim duo alia exstiterunt Monachorum genera, Alterum fuit eorum 


qui, licet certo loco binique vel trini coniunctim habitarent, praeside 


tamen destituti, propriam voluntatem, obtentu vitae perfectioris, pro 
regula amplectebantur vocatique sunt Sarabaitae. Alterum vero eorum 
erat, qui nuspiam consistentes huc illuc vagabantur, unde passim gyro- 
vagi aut errantes appellati sunt. Cf. S. Hieronimum in Ep. XXII. ad 
Eustochium itemque Cassianum Collat. XVIII. Cap. IV. 

His praemissis, nonnulla in Canone adnotamus. Et primo quidem, 
ubi Monachi ex eremo migrarunt et passim in Civitatibus aut vicis 
constructa sunt monasteria, requisitum ad hoc fuisse Episcoporum con- 
sensum. Ad haec postremis saeculis Pontifices Maximi praescripserunt 
ut cum nova domus religiosa construenda sit, aliorum Ordinum Regu- 
lares in eodem loco degentes audirentur et alii interesse habentes, ut 
constaret sine aliorum detrimento hos novos conventus sustentari posse. 
Ita Clemens VIII Const. Quonia; ad Institutum. Additum deinde eat 
a Gregorio XV. Const. Cum alias ne Monasterium àut domus cuiusque 
ordinis de novo erigatur, nisi in eo duodecim saltem Religiosi inha- 
bitare ac ex reditibus sustentari possint. 

Quoad tertiam Canonis partem adnotamus, ab origine fuisse Mo- 
nachos Episcopis subiectos, coepisse tamen saeculo VI. et sequentibus 
privilegia et immunitates a Summis Pontificibus concessas ut eorum 
quieti consulerent, eosque tutos ab iniuriis et molestiis durisque exa- 
ctionibus praestarent. 


CANON V. 


Canon quintus in vigorem revocat Canones iam sta- 
tutos a SS. Patribus quoad Episcopos et Clericos, qui trans- 
migrant de civitate in civitatem. 


CANON VI. 


Canon sextus praescribit nullum absolute ordinari posse 
presbyterum, aut diaconum nec in gradu ecclesiastico con- 
stitui, nisi specialiter ei assignetur Ecclesia civitatis aut 
pagi aut Martyrium aut Monasterium. Eorum vero qui ab- 
solute ordinantur, irrita decernitur manus impositio eosque 
numquam exercere ac ministrare posse ad eius qui ordi- 
navit iniuriam. 


Martyrium, quod tertius est titul.s quo Clerici ordinari poterant, 
locus erat in quo reliquiae Martyrum adservabantur. Ibi Clerici divinos 
psalmos ad eorum honorem recitare solebant et reliquiis custodiendis 
invigilabant. 

Quoad Monasterium notandum est, primis Ecclesiae saeculis Mo- 
nachos ut plurimum fuisse laicos, ac proinde unum saltem Praesby- 
. terum eis dari consuevisse, qui Monasterii sumptibus vivens, missarum 
solemnia celebraret atque aliis fungeretur ecclesiasticis officiis Cf. 
Epist. XVIII. S. Gregorii M. 


CANON VII. 


Canon septimus statuit ne qui semel in Clero deputati 
sunt aut Monachorum vitam expetiverunt, ad militiam vel 
ad dignitatem aliquam mundanam adsciscantur: hoc vero 
,tentantes et non agentes poenitentiam nec ad superioris 
vitae institutum redeuntes, anathematis vinculo obstringit. 

Ex Canone liquet 1) eodem censu haberi Clericos et Monachos 
quoad irrevocabilem stabilitatem, 2) Omnes prorsus Clericos vel mino. 
ribus ordinibus insignitos ea lege adstringi. 3) Clericos Monachosque 
desertores non tantum prioribus emolumentis ornamentisque, sed etiam 
excommuniecationis poena fuisse multatos. 


CANON VIII. 


Canone octavo mandatur ut Clerici qui praeficiuntur 
Ptochodochiis et qui ordinantur in Monasteriis et. Dasilieis 
Martyrum, permaneant sub Episcoporum potestate, qui 
in civitate sunt, nec per contumaciam ab Episcopo suo 
dissiliant. Qui vero quocumque modo huiusmodi formam 
evertere audent, si Clerici sint, Canonum correptionibus 
subiacent, si vero laici, vel Monachi, communione pri- 


vantur. 


Reddita Ecclesiae pace, coepere statim palam aedificari loca exci. 
piendis et alendis pauperibus aliisque miserabilibus personis destinata, 
quae generali vocabulo Hospitalia dicebantur. Constat vero pro diver 
sitate miseriae cui in hujusmodi locis succurritur, diversa iisdem no- 
mina fuisse indita. Quaedam vocantur Ptochodochia i. e. pauperum hos- 
pitalia, alia destinata peregrinorum susceptioni dicuntur Xenodochia, 
Orphanotrophia ubi Orphani, Brephotrophia ubi infantes expositi alun- 
tur. Tandem Gerontocomia appellantur loca, 'ubi senes nutriuntur et 
INosocomia ubi infirmi curantur. 


CANON IX. 


Canon nonus vetat quominus Clerici inter se litigantes 
ad saecularia iudicia confugiant, sed huiusmodi causas apud 
proprium Episcopum prius cognoscendas decernit vel apud 
selectos ex Episcopi consilio ab utraque parte Iudices. Si 
vero Clericus habet causam adversus Episcopum proprium, 
vel adversus alterum, Canon iubet, eam in Synodo pro- 
vinciae iudicari. Tandem si Episcopus vel Clericus habet 
querelam adversus eiusdem provinciae Metropolitanum, 
eam iudicari praescribit aut apud Primatem Dioeceseos, 
aut ad Sedem Regiae Urbis Costantinopolitanae. 

Perperam ex hoc Canone haeretici ac schismatici primatum Romani 
Pontificis impugnant, aientes ultimum causarum iudicium non Pontifici 
Maximo deferri, sed Primati Dioeceseos vel regiae urbis Constantino- 
politanae Patriarchae. Siquidem Patres Chalcedonenses ponunt in ar- 
bitrio litigantis aut dictum Primatem adire, aut Episcopum Costanti- 
nopolitanum qui non semel et ipse ad Sedem Apostolicam provocavit, 
et nonnisi ex locis subiectis eidem Patriarchae ad illum provocare per- 
mittitur in Canone. Addendum etiam in hoc canone non agi de appel- 
latione, sed de primo iudicio, a quo proinde semper appellari posset 
ad Rom. Pontif. iuxta veterem Ecclesiae disciplinam et Canones Con- 
ciliorum. 


CANON X. 


Canon decimus sub poena amissionis gradus prohibet 
ne in duabus simul Ecclesiis conscribantur Clerici, ac ne 
qui ex una ad aliam Ecclesiam translati fuerint, prioris 
Ecclesiae vel Martyriorum, quae sub ea sunt, aut Ptocho- 
dochiorum, aut Xenodochiorum rebus communicent. (i. e. ne 
pensionem aliquam ex eis percipiant.) 


CANON XI. 


Canon undecimus statuit ut omnes pauperes et indi- 
gentes auxilio, cum. proficiscuntur, sub probatione epi- 
stolis vel ecclesiasticis pacificis tantummodo commen- 
dentur, et non commendatitiis litteris, quae honoratioribus 
tantummodo personis dandae sunt. 


Pacificae et commendatitiae litterae quamvis apud veteres Canones 
et priscos Ecclesiae Scriptores variis essent generis, attamen, quod 
attinet. ad rem nostram, pacificae litterae erant quae solum laicis da- 
bantur peregre proficiscentibus, ut ad communionem admitterentur et 
hospitalitatis iure gauderent. Commendatitiae autem litterae videntur 
esse, quae ad commendationem clericorum et laicorum ab Episcopis et 
Metropolitanis scribebantur, quorum fide et auctoritate, si quo eundem 
esset, ii non solum in negotiis ab omnibus adiuvabantur, sed etiam 
lautius excipiebantur. Hae porro litterae solum dignioribus viris con- 
cedi consueverunt. 

CANON XIL 






Canone duodecimo deponuntur Episcopi qui se ad Prin. 
cipes convertunt ut ab illis obtineant unam provinciam in 
duas dividi, ita utex hoc facto duo Metropolitani in eadem 
esse videantur. Statuit praeterea ut Civitates quae Prin 
cipis rescripto iam Metropolis nomine decoratae sunt, solun 
honorem habeant, salvis verae Metropolis praerogativis. 


CANON XIII. 


Canon decimus tertius prohibet ne Clerici peregrini, 
absque proprii Episcopi litteris, ad ministerium exercendum 
admittantur. 


CANON XIV. 


Canon decimusquartus. 1l) Vetat ne Clerici (Cantores 
et Lectores) quibus data est in quibusdam locis licentia 
" nubendi, uxores ducant ad sectam quamlibet pertinentes, 
2) Edicit eorum filios rite ab haereticis baptizatos commu- 
nioni Ecclesiae offerendos. 3) Eosdem iterum baptizandos, 
si alieno ab Ecclesia baptismo initiati essent, 4) Nondum 
baptizatos nullo modo ab haereticis baptizandos esse. 5) Ca- 
tholicorum filios non esse matrimonio iungendos cum per- 
sonis ad sectas pertinentibus, ut haereticis, iudaeis vel 
paganis. 6) Permitti posse ipsorum coniugia, si primum ca- 
tholicam fidem suscipere promittant. 


CANON XV. 


Canone decimoquinto edicitur Diaconissam non esse or- 
dinandam ante quadragesimum annum nec sine accurato 
examine. Si autem postquam ordinata est et in ministerio 
aliquandiu permansit, nuptias contraxerit, tum ipsa tum 
ille cui nupta est anathemate plectitur. 

CANON XVI. 


€ 


Canone decimosexto pronunciatur, Virginibus Deo sacris 
et Monachis non licere nuptias contrahere. Quod si fecerint, 
excommunicatione damnantur. Datur tamen Episcopo loci 
potestas misericordiam humanitatemque confitentibus lar- 
giendi. 

CANON XVII. 


Canone decimoseptimo statuitur, rurales Parochias sin- 
gularum Ecclesiarum manere inconcussas solis Episcopis 
qui eas retinere noscuntur et maxime si per tricennium 
eas absque vi obtinentes, sub dispensatione rexerunt. 
Quod si intra tricennium facta est vel fiat de iis alter- 
catio, licere eis qui se laesos asserunt, apud Synodum 
Provinciae de his movere certamen. Quod si quispiam a 
suo Metropolitano laedatur, apud Primatem Dioeceseos, 
aut apud Constantinopolitanae civitatis sedem iudicetur. 
Si qua vero civitas imperiáli potestate novata est, aut 
si innovetur in posterum, civilibus et publicis ordinatio- 
nibus etiam Ecclesiarum parochialium ordinationes con- 
formentur. 


CANON XVIII. 


Canone decimo octavo mandatur, ut si qui Clerici vel 
Monachi reperti fuerint coniurantes aut conspirantes aut 
insidias ponentes Episcopis aut conclericis, gradu proprio 
penitus abscindantur. 


CANON XIX. 


Canone decimonono iubentur Episcopi per unamquamque 
provinciam bis in anno convenire in locum quem Metropoli- 
tanus probaverit, ad corrigenda singula, si quae fortasse 

corrigenda emerserint. Episcopi vero qui non acceduni 
fraterno corripiantur affectu, nisi iusta sit absentiae ex. 
cusatio. 


CANON XX. 


Canone vicesimo prohibetur ne ordinentur Clerici in 
alterius civitatis Ecclesia, iis exceptis qui necessario ai 
aliam transeunt. Siquis autem Episcopus Clericum susce. 
perit ad alium Episcopum pertinentem, tum qui susceptus 
est, tum qui suscepit excommunicatur, donec idem Cle. 
ricus in suam redeat Ecclesiam. 


CANON XXI. 


Canone vicesimo primo decernitur Clericos aut Laicos 
qui accusant Episcopos aut Clericos, passim et sine pro 
batione ad accusandum recipi non debere, nisi prius discu- 
tiatur qua gaudeant existimatione. 


CANON XXIL 


Canon vicesimus secundus statuit non licere Clericis 
post obitum sui Episcopi, res ad eum pertinentes diripere. 
Quod si facere tentaverint graduum suorum periculo subii- 
ciuntur. 


CANON XXIII. 


Canone vicesimo tertio contra Clericos et Monachos 
qui absque missione Episcopi, aliquando vero ab eo com- 
munione privati, ad Constantinopolitanam civitatem per- 
gentes ibidem diu morantur, ecclesiasticam disciplinam - 
perturbant, et quorumdam domos subvertunt, decernitur, 
utii per Ecclesiae Constantinopolitanae defensorem prius 
moneantur ut a civitate discedant. Quod si iisdem ne- 
gotiis impudenter insistant, per eumdem defensorem ex- 
pellantur.. | 

CANON XXIV. 


Canone vicesimo quarto sancitur ut quae semel ex volun- 
tate Episcopi dedicata sunt Monasteria, perpetuo maneant 
et res ad ea pertinentes illis reserventur, ita ut ulterius 
diversoria saecularia non fiant. 


CANON XXV. 


Canone vicesimo quinto mandatur ut intra tres menses 
Episcoporum ordinationes fiant, nisi inexorabilis necessitas 
effecerit, ut ordinationis tempus prorogetur. Metropoli- 
tanus autem, nisi hoc fecerit, ecclesiasticae poenae subii- 
citur. Viduatae porro Ecclesiae reditus apud Ecclesiae 
Oeconomum integre custodiendos esse decernitur. 


CANON XXVI. 


Canone vicesimo sexto praescribitur ut omnis Ecclesia 
Episcopum habens, ex proprio Clero Oeconomum habeat 
qui res ecclesiasticas dispenset secundum sententiam Epi- 
scopi proprii, ita ut Ecclesiae administratio sine testimonio 
non sit et eius bona non dissipentur. 


CANON XXVII. 


Canone vicesimo septimo statuitur, ut qui nomine con- 
iugii mulieres rapiunt et cooperantes ac conniventes rapto- 
ribus, si sint Clerici, proprio gradu excidant, si laici 
anathemate multentur. 

CANON XXVIII. 


Canon vicesimus octavus adserit Ecclesiae Constanti- 
nopolitae, eo quod Imperio et Senatu quemadmodum Roma 

decoratur, simile cum romanaEcclesia privilegium et di- 
gnitatem, cum sit ili secunda, ideoque Ponticam et 
Asianam et Thraciam dioecesim throno constantinopoli- 
tano subiectam esse oportere, earumque Metropolitano; 
ab Episcopo Constantinopolitano esse deinceps ordinandos, 








Praeter hos viginti octo Canones quos hactenus exhi- 
buimus, prostant alii duo huius Synodi nomine apud Zona- 
ram et Balsamonem aliosque graecos recentiores. Quamvis 
nullus antiquus auctor ipsorum umquam meminerit, per- 
tineantque potius ad Acta Concilii, illos tamen referendos 
censemus, ut nihil desit ex iis quae caeteri afferre solent 
in suis Conciliorum collectionibus. 


CANON XXIX. 


Canon iste agit de Episcopis dignitate motis, statuitque 
ut, si iusta fuerit causa, sacerdotii quoque gradu quo in- 
digni sunt, excidant, si vero iusta causa non fuerit, 
utrumque gradum retineant et Episcopatus et Sacerdotii. 


CANON XXX. 


Canon trigesimus indulget Episcopis Aegypti ut suas 
ad Epistolam Leonis Pontificis et Synodi decreta possint 
differre subsceriptiones, donec Sedi Alexandrinae per Dio- 
scori abdicationem vacanti, novus fuerit datus Episcopus, 
praestita tamen cautione vel iureiurando, se his omnibus 
una cum novo Episcopo absque mora subscripturos. 


Synodo absoluta et eius Actis cum synodica epistola Ro- 
mam perlatis, Summus Pontifex Leo ea solum confirmavit 
quae catholicam fidem concernebant, non vero eiusdem ca- 
nones, quorum unum, scilicet XXVIII, diserte reprobavit. 





CONGILIUM OECUMENICUM QUINTUM 


CONSTANTINOPOLITANUM II. 


Nestorianam et Eutychianam haeresim damnaverant 
utique Oecumenica Concilia Ephesinum et Chalcedonense, 
nondum tamen protriverant. Pertinax quippe malitia mul- 
torum animis insita, eam suscitare et alere non desine- 
bat. Sane Eutychiani, audito Marciani Imperatoris obitu, 
quem superstitem Chalcedonensis fidei strenuum defenso- 
rem fuerant experti, in tantum audaciae proruperant, ut 
per omnem Asiam ac vicinas Europae regiones omni gras- 
sarentur furore, tresque Orientis Patriarchias foéde con- 
cusserint. Proterium enim Patrum Chalcedonensium de- 
creto Alexandriae subrogatum Episcopum interemerunt 
in Ecclesiae Baptisterio latitantem, eique Timotheum Ae- 
lurum suffecerunt. 

Ex altera parte Severus a monastica professione ad 
Eutychianismum misere deflexerat, ac Flaviani Antiocheni 
Patriarchae inique deiecti, sedem invaserat. 

Nec dispar fuit Constantinopolitanae Ecclesiae conditio 
tum sub Acacio Episcopo, qui occultus erat Concilii Chal- 
cedonensis impugnator, tum etiam sub Anthimo, qui abdi- 
cato Trapezuntis episcopatu, Constantinopolitanam sedem 
arripuerat. 

His calamitatibus accedebat, quod Nonnus et Leontius 
ex nova S. Sabbae laura Monachi, collectos ex Origenis 

voluminibus, forte corruptis, errores per totum ferme 
Orientem sparserant, nec a Pelagio Vigilii Pont. Max, 
Apocrisiario, nec a Menna Patriarcha Constantinopolitano 
comprimi potuerant. 

Tandem Theodorus Caesareae in Cappadocia Episcopus 
aegre ferens quod Origenistae, quibus occulto favebat, 
essent proscripti, Iustiniano Imperatori suaserat, Acephalos 
haereticos facile ad catholicam consensionem et Synodi 
Chalcedonensis reverentiam adduci posse, si quaedam re- 
pudianda curaret, quibus illi offendebantur. Adnuit Iusti- 
nianus ac edictum tulit quo haec tria complexus est; 
ut damnaretur Theodorus Episcopus Mopsuestiae, Nestorii 
olim magister; tum ut notarentur libri a Theodoreto 
scripti adversus XII. capitula S. Cyrilli Alexandrini in 
Concilio Ephesino comprobata, quamvis eos libros Patres 
Chaleedonenses non condemnassent et a Theodoreto id 
unum requisivissent, ut Nestorium sententia sua impro- 
batum reiiceret; demum ut exploderetur Ibae episcopi 
edesseni epistola ad Marin Persam, in qua Theodoretum 
laudaverat, Cyrillum accusaverat, ac Concilium ipsum 
Ephesinum arguerat perinde ac si in Nestorio damnando 
praeceps fuisset. 

Haec res catholicorum complurium commoverdt ani. 
mos, quod tali Edicto Concilii Chalcedonensis auctoritas 
convelli videretur. - 

Enimvero ad haec obtruncanda dissidia, indictum est 
Concilium Oecumenicum a Iustiniano Imp. Constantino- 
polim. Quo convenere Patres numero 164, omnes, exceptis 
octo Afris, Orientales. Inchoatum est Concilium in Secre- 
tario Cathedralis Ecclesiae die 5 maii an. 553. 

Vigilius Romanus Pontifex non iudicavit expedire ut 
ipse per se aut per suos Legatos eidem interesset, quamvis 
tunc temporis Constantinopoli versaretur. Id unum ma- 
xime urgebat, ut pari utrinque numero graeci latinique 
Episcopi convenirent. Cum vero Augustus petitioni non 
adversaretur, una voce a Graecis reclamatum est, se nempe 

ad magnam Synodum vocatos, frustra tantum itineris 
emensos fuisse si adesse cum aliis non possent: Concilio 
ipsi auetoritatem adimi, siquidem tam multi reiicerentur: 
si Latinorum Episcoporum in Graecorum delectu ratio 
haberi deberet, ob exiguum eorum numerum, omnino fu- 
turum esse, ut frequentissimi optimique excluderentur. 
Nicaenum praeterea et Chalcedonense Concilium comme- 
morabant, quod e graecis constiterat, Legatis tantum ab 
Urbe missis, qui conventui praesiderent, cavendumque mo- 
nebant, quum Latini ex praeiudicata opinione pro tribus 
Capitulis omnes essent, ne, partibus aequatis, pares quo- 
que sententiae forent atque iniudicata omnia remanerent. 

His rationibus motus Augustus, posthabitis Vigilii Pont. 
placitis, synodum inchoari iussit. 

In Actione prima lecta est Sacra Divalis Iustiniani per 
Theodorum Silentiarium ad Synodum perlata, qua Impe- 
rator significabat, nihil antiquius sibi fuisse, quam, hae- 
resibus eliminatis, quietem Ecclesiae dare post excitatos 
ab Acephalis tumultus. Patres ad Trium Capitulorum exa- 
men et ad iudicium de illis servandum hortabatur, quae 
Romani Pontificis iudicato iam confixa essent. Lectae sunt 
deinde Eutychii Episcopi Constantinopolitani recens ordi- 
nati Litterae ad Vigilium datae, fidei professionem ipsius 
et petitionem continentes, ut praesidente eius Beatitudine, 
controversia de tribus Capitulis finiretur. Lectae item sunt 
Vigilii ad Eutychium ipsum litterae. Post haec cum com- 
pertum esset, Synodum, Romano Pontifice non praesente, 
vel eius Legatis, pro Oecumenica haberi non posse, nobi- 
lissima ad ipsum Pontificem Maximum destinata legatio 
Episcoporum est, eum rogans, ut Concilio interesset. 
Respondit Vigilius, se propter corporis infirmitatem non 
posse huic postulato satisfacere, postero autem die dictu- 
rum se quod ei de tali conventu placuerit; sicque prima 
Collatio finem accepit. 

In Actione secunda, habita die 8 maii, Episcopi ad 
Vigilium legati exponunt se postridie eum convenisse ac 


xb uc 

responsum accepisse, non posse Vigilium una cum ipsis 
convenire, causatum Occidentalium Episcoporum paucita- 
tem. Sed et cum Imperator ipse ad eumdem denuo accer- 
sendum misisset Belisarium cum aliis sex, Vigilius iterum 
se exeusavit dicens, se circa Trium Capitulorum quae- 
stionem seorsim in scriptis sententiam suam dicturum, 
eamque missurum ad Imperatorem, a quo inducias viginti 
dierum postulaverat. At Iustinianus eas concedere recu- 
savit. Quare Iudices, Augusti nomine, mandant Episcopis 
ut, absente licet Vigilio, Synodum habeant. Hac vero 
peracta relatione, Synodus iussit mitti tres Episcopos, qui 
tres Occidentales Praesules Constantinopoli degentes ad 
Concilium invitarent. At illi ad Synodum reversi dixe- 
runt, Primasium recusasse accedere, eo quod Pontifex 
Max. non esset praesens, Illyricos autem velle deliberare 
cum eorum Archiepiscopo Benenato. 

Actione tertia (die 9 maii) Lectis relationibus actionum 
praecedentium, Episcopi publicam fidei professionem, ean- 
dem fere atque illam quam Imperator Edicto diei 5 maii 
inseruerat, emittunt, qua se confiteri, tenere et praedi- 
care quatuor generalium Synodorum fidem promittunt ac 
quemcumque a communione catholicae et apostolicae ec- 
clesiae se separantem anathematizant. 

 Actione quarta (die 12 maii) leguntur excerpta e scriptis 
Theodori Mopsuesteni itemque symbolum eius equivocum, 
ac in eum eiusque scripta dicitur anathema. 

Actione quinta (die 17 maii (recitata sunt quae a Sanctis 
Patribus contra Theodorum Mopsuestenum scripta fuerant 
et quae contra eumdem sancita erant legibus Imperato- 
rum. Recensita sunt testimonia S. Cyrilli, quibus Theodori 
errores perstringuntur; lectus est libellus contra Theo- 
dorum S. Proclo Episcopo Constantinopolitano oblatus ab 
Episcopis, Clericis, monachis maioris Armeniae et Persidis, 
item fragmentum Tomi a S. Proclo ad Armenos dati, 
plures S. Cyrilli Alexandrini Epistolae, quibus probatum 
est Nestorium haeresim suam ex Theodoro hausisses epi- 

stola Rabulae Edesseni Episcopi contra Theodorum, frag- 
mentum ex historia ecclesiastica Hesychii Presbyteri hie- 
rosolymitani, ex quo eiusdem Theodori probata impietas 
est. Post alia documenta demum lecta est relatio Mo- 
psuestenae Synodi ex eiusque actis patuit, Theodori nomen 
ex Ecclesiae Diptycis iam olim expunctum fuisse. Ad 
haec disceptatum utrum liceret defunctos anathemate da- 
mnare, quod licitum et quandoque necessarium gravibus 
rationum momentis probatum est. 

Rursus in eadem quinta Collatione expensum est aliud 
Capitulum, scripta scilicet quibus Theodoretus Cyrilli ana- 
thematismos confutaverat. 

In Actione sexta (die 19 maii) expensa est. Epistola 
Ibae ad Marin Persam. Tum recitata est Epistola Procli 
Episcopi Constantinopolitani ad Ioannem Ep. Antiochenum, 
ubi legitur apud Proclum fuisse Ibam accusatum quod 
Nestorii dogmata diligeret. Relecta sunt pleraque acta 
ephesinae Synodi, Epistola secunda S. Cyrilli ad. Nesto- 
rium et Nestorii ad Cyrillum, Caelestini litterae ad Ne- 
storium, litterae Cyrilli ae Synodi Alexandrinae ad Ne- 
storium cum duodecim anathematismis Cyrilli; tum exhor- 
tatio quam Commissarii imperiales ad Episcopos habuerant 
in Sessione 2* Concilii Chalcedonensis; epistola Leonis ad 
Flavianum; Symbolum Nicaenum et Constantinopolitaànum, 
ac denique Synodi Chalcedonensis dogmatica definitio. Cum 
his omnibus collata Epistola Ibae convicta est erroris, 
clamantibus Episcopis ommibus: « Epistola haeretica est; 
epistolam quae dicitur Ibae, omnes condemnamus; epistola 
aliena Synodo est...... anathema, Theodoro et "m et 
Epistolae, quae dicitur Ibae ». 

Dum Patres Sessiones, quas descripsimus, celebrarent, 
Vigilius Pontifex Imperatori Constztutwum abtulit de tribus 
Capitulis die 14 maii redactum, cui Virgilius ipse cum 
sexdecim Episcopis et tribus Clericis subscripserat. In 
eo, damnatis refutatisque omnibus quae a Theodoro Mo- 
psuesteno impie scripta repererat, eius tamen memoriae 

maiorum exemplo parcendum ostendebat, ac Theodoreto in 
primis atque Ibae reverentiam exhibendam, quos et Synodus 
Chalcedonensis honorasset atque catholicos agnovisset. 

Actione septima (26 maii) Constantinus sacri palatii 
Quaestor cum instrumentis probantibus Vigilium Rom. Pon- 
tificem Tria Capitula semper exsecratum esse ac damnasse, 
ad Synodum missus est ab Imperatore. Recitatum itaque 
anathema latum a "Vigilio contra romanos diaconos Ru- 
sticum et Sebastianum Iudicati impugnatores et trium Ca- 
pitulorum defensores, lectae item epistolae a Vigilio de 
hac-controversia scriptae ad Valentinianum Episcopum 
Tomitanum in Provincia Scythiae et ad Aurelianum Epi- 
scopum Arelatensem. Ex quibus omnibus liquebat, Vigi- 
lium non semel Tria Capitula condemnasse. 

In Actione octava (die 2 iunii), ut in actione praece- 
denti statutum fuerat, omnibus compendio recensitis, pro- 
cesserunt Patres ad definitivam Trium Capitulorum con- 
demnationem quae his verbis concepta est « Praedicta 
igitur tria Capitula anathematizamus; id est, Theodorum 
impium Mopsuestenum cum nefandis eius scriptis, et quae 
impie Theodoretus conscripsit, et impiam epistolam quae 
dicitur Ibae, et defensores eorum, et qui scripserunt vel 
qui scribunt ad defensionem eorum vel recta ea dicere 
praesumunt, vel omnino impietatem eorum nomine San- 
ctorum Patrum aut Sancti Chalcedonensis Concilii defen- 
derunt aut defendere conantur. » 

Huic sententiae subiiciunt Patres anathematismos qua- 
tuordecim, quorum tres postremi feriunt tria Capitula, 
duodecimus non solum Theodori scripta, sed eius etiam 
nomen et personam defensoresque configit. Decimus ter- 
tius et decimus quartus percellunt quidem Theodoreti scri- 
pta et Ibae Epistolam eorumque defensores, Theodoretum 
autem ipsum et Ibam orthodoxos minime perstringunt !. 


1 Labente saeculo XVII. Petrus Lambeck in antiquis Codicibus in Viennensi Biblio- 
theca adservatis reperit quindecim anathematismos contra quindecim propositiones 
Origeni tributas, qui quidem anathematismi adiudicantur in Collectionibus Conciliorum 

Ad Concilii iam absoluti robur et auctoritatem non 
aliud restare videbatur, nisi ut iis quae tanto animorum 
consensu peracta definitaque fuerant, Pontificis Maximi, 
quod plurimum intererat, auctoritas de more accederet. 
Id vero Iustinianus a Vigilio cum repeteret, hic contra 
negaret se ab sententia discessurum quam in Constituto 
suo nuper explicaverat, grave inter eos dissidium ortum 
est. Vigilius solum vertere coactus, nomenque eius sacris 
Ecclesiae Diptycis est abrasum; par eos etiam qui Vigilio 
adhaeserant poena sequuta est. Primasium in Acoemeto- 
run Monasterium relegatum esse, Rusticum Diaconum 
Ecclesiae romanae, et Felicem Hegumenum Monasterii 
Cilitani in Thebaida cum sociis deportatos, scribit Victor 
Tunnonensis. Sed Vigilii exilium diuturnum non fuit. Cum 
enim acta Concilii per otium ei legere licuisset ac tot 
numero Episcopos uno ore priora quatuor Concilia reve- 
ritos. de tribus Capitulis sententiam ita tulisse constaret, 
ut unum Theodorum Mopsuestenum, quem nemo catholi- 
cum habebat, nominatim percellerent, Theodoreti et Ibae 
nomini plane parcerent; fore autem speraret, si ultro 
Concilii voluntati assensus esset, ut reditus sibi ad Urbem 
pateret, Latinosque Episcopos exemplo ipse suo et cohor- 


tatione cum Graecis reconciliare aliquando posset, animum 


denique induxit, ut a prudenti oeconomia quam temporis 
caussa secutus fuerat recederet atque Augusto morem 


Synodo Constantinopolitanae secundae. At perperam. Hi enim adiudicandi videntur Con- 
cilio in Constantinopolitana urbe babito sub Menna. Cf. Cave (Hist. Litter. ad an. 541. 
pag. 363 ed. Genev. 1705), Dupin (Nouvelle Biblioth. I. v. p. 204. Ed. Mons. 1691), Valch 
(Ketzerhist Bd. VII. S. 661. ff. 671., Bd. VIII. S. 281, ff.). 

Summa anathematismorum haec est. Damnantur qui asserunt praeexistentiam ani- 
marum seu mentium. Qui tenent omnium rerum ex mentibus compositionem et unitatem. 
Ex iisdem mentibus facta astra; tum homines et Daemones. Angelorum conversionem 
tum secum tum cum hominibus et Daemonibus reciprocantem. Duplex Daemonum genus. 
Praeexistentem Christum et ideam mundi. Mundum non creatum sed genitum. Christum 
per exinanitionem omnia factum. Verbum abusive Deum. Mentem non Verbum incar- 
natum. Corpus Christi post resurrectionem et Beatorum corpora aetherea ac sphaerica. 
In Extremo iudicio abolendam omnem materiam seu corpus, solam nudamque mentem 
superfuturam. Uniendas omnium rerum mentes Deo, ut mens qui Christus dicitur, est 
unita. Aequalitatem mentis huius cum caeteris; imo unitatem et identitatem. Vitam 
denique posterioremw praeexistenti priori commensurandam. 

gereret, probata Synodo quinta, uti constat ex eius Epi- - 
stola quae medio saeculo XVII. reperta est. 

Neque in hoc, agendi ratio Vigilii damnanda est. Spe- 
ctata enim Eutychianorum mente, quorum alios damnatio 
illa Trium Capitulorum reconciliare cum Ecclesia potuis- - 
set, alios vero in contemptu Synodi Chalcedonensis obfir- 
matos ab Ecclesia magis alienasset, anceps omnino erat 
propositae damnationis effectus. Tum igitur ex hoc capite, 
tum ex diversa indicandi ratione ortum dissidium occi- 
dentales inter atque Orientales, quorum illi a damnatione 
abhorrebant ob Chalcedonensis Concilii auctoritatem, hi 
vero (ut Acephalorum fautores mittamus) partim Iusti- 
niani metu, partim pacis studio damnationi favebant. Hine 
potissimum repetenda Vigilii fluctuatio, qui semel atque 
iterum a damnatione abstinendum censuit, ut schisma 
occidentis praepediret, quique rursum ac postremo, ut 
reconciliationi acephalorum et paci Ecclesiae consuleret, 
iria Capitula damnavit. Qua in re Pontifex ille primum 
temporis causa, ut diximus, prudentem oeconomiam se- 
cutus est, deinde vero mutata occidentalium conditione, 
caussaque melius cognita, summo iure agere constituit. 

CONCILIUM ORCUMENICUM. SEXTUM. 


CONSTANTINOPOLITANUM III. 


Postquam Orientalis Ecclesia Eutychianorum turbis 
graviter concussa, pace iterum ac felicitate frui coeperat, 
alia non minus exitiosa tempestas ab haeresi Monothele- 
tarum eidem ingruit, qui unam in Christo voluntatem 
atque actionem profitentes, unam eo ipso naturam, quae 
fuit Monophysitarum haeresis, adstruebant. 

Primus haeresis auctor exstitit Sergius Episcopus Con- 
stantinopolitanus, qui Cyrum Phasidis in Colchide Episco- 
pum in partes suas pertraxit. Eius ope Cyrus ad infulas 
Alexandrinas assumptus, triennio post coacta synodo, hae- 
resim primus promulgavit an. christiano 663. Huic synodo 
Sophronius Monachus adfuit, qui ante anni exitum Hie- 
rosolymorum Episcopus renuntiatus est. Is porro, qua erat 
doctrina et sanctitate, haeresim pro viribus refutare ac 
delere satagens, Sergium quidem Patriarcham admonuit, 
ne Synodi capita doli plena reciperet, simulque litteras ad 
Honorium Pont. Max. perscripsit, eumque de nova exorta 
haeresi certiorem fecit. 

At Sergius ad Pontificem ipsum scribere haud distulit, 
suisque litteris eum nihil ea de re suspicantem, falsa rela- 
tione deceptum, in suam propemodum sententiam deduxit. 
Illud certe Sergius dolo perfecit, ut Honorius unius vel 
geminae operationis vocabulum minime usurpandum de- 

cerneret silentiumque probaret quo Monotheletae factum 
iri iactabant, ut per Orientem haereses tollerentur omnes, 
idemque sentientium Ecclesia una ubique exsisteret. 

Interea Sergius Constantinopoli Ecthesim illam hera- 
clianam veneni plenam redigebat, qua omnium veterum 
Patrum doetrina comprobari affirmabat, unam tantum in 
Christo voluntatem fuisse. Hune ille libellum quum ab- 
solvisset, Heraclium Augustum dolo aggressus, in eam 
sententiam adduxit, ut Ecthesim nomine suo promulgaret 
omnesque in provincias transmitteret, eodemque tempore, 
Synodo Constantinopoli coacta, effecit, ut eam plures Epi- 
Scopi subscriptione sua comprobarent. 

Ad haee Sergius, accepto Honorium Pont. Max. Romae 
decessisse, curavit, ut Imperator, Ecthesi in Italiam missa, 
Isacio Exarcho mandata daret, ne Pontificem romanum 
renuntiari pateretur, nisi qui antea Ecthesim amplexus 
esset. Fuit hoc postremum Sergii facinus, siquidem De- 
cembri mense, cum iam haeresim a se institutam praesi- 
dioque Principis firmatam esse laetaretur, e vivis excessit, 
Ei suffectus est Pyrrhus, qui synodo ad decessoris sui 
normam indicta, ecthesim comprobavit. 

Haec fuere exordia illius Haeresis ac turbarum inde 
exsistentium quas longa aetas sedare vix potuit, unde 
discordiarum velut incendium exortum est, quo tota Orien- 
talis Ecclesia conflagravit, quodque multo diutius perdu- 
rasset, nisi Constantini Pogonati opera et generalis Con- 
cili auctoritate extinctum fuisset. 

Sane Constantinus, pace cum Saràcenis inita, ad Do- 
num Pontificem Maximum litteras d^dit eum rogans, ut 
Legatos suos Synodo celebrandae Constantinopolim mit- 
teret. Quas litteras Donus morte praereptus non accepit, 
has successor eius Agatho legit, qui tam iustae petitioni 
libentissime annuit. lam enim huie haeresi damnandae 
Synodos pluribus in provinciis indixerat, et Coneilium 
Romae an. 680 coegerat centum viginti Episcoporum. Post 
aliquot menses tres Legatos Constantinopolim misit Theo- 

dorum scilicet et Georgium presbyteros cum loanne dia- 
cono, additis ad Imperatorem litteris quibus habendae 
'Synodi forma praescribebatur. Nomine romanae Synodi 
missi illuc etiam fuere Ioannes Ep. Portuensis, Abundan- 
tius Ep. Paternensis et Ioannes Ep. Rhegiensis. 

Celebratum est Concilium in Palatii aula cui Trullus 
nomen erat, inceptum die 7 nov. an. 680, absolutum die 
16 sept. an. 681. 

Adfuerunt universim Episcopi 174 et Constantinus Imp. 
cum primariis aulae Comitibus. 

In Actione prima Legati Pontificii repetunt causam et 
originem monothelismi a Patriarchis Constantinopolitanis 
ante quadraginta sex annos introducti, ab Apostolica Sede 
damnati. Georgius Constantinopolitanus et Macarius An- 
üiochenus Patriarcha una cum quibusdam Episcopis iussi 
ab Imperatore rationem reddere novi dogmatis, fatentur, 
se illius sectatores esse, iludque a Conciliis, Patribus et 
viris qui haeresis auctores vel fautores fuere, accepisse. 
Leguntur exinde acta Concilii Ephesini, eaque Monothe- 
letis neutiquam suffragari deprehenduntur. 

In Actione secunda habita die 10 novembris dum Acta 
Concilii Chaleedonensis leguntur eisque inserta Leonis 
epistola dogmatica, ut ventum est ad ea verba « Agit 
enim utraque forma cum alterius communione, quod pro- 
prium habuit. Verbo quidem operante quod Verbi est, 
earne autem exsequente quod carnis est, et horum unum 
coruscat miraculis, aliud vero succumbit iniuriis. » Legati 
Pontificis ostendunt, his verbis Leonem aperte docuisse 
duas in Christo naturales operationes inconfuse et indi- 
vise, eam vero epistolam a IV. Oecumenica Synodo acce- 
ptatam fuisse tamquam orthodoxae fidei fundamentum. 
Monotheletae vicissim ea exponere conantur per actionem 
theandricam, at de hac ipsa operatione interpellati, non 
habuerunt quid ulterius reponerent. 

In Actione tertia habita die 13 nov. leguntur Acta 
quinti Concilii Oecumenici, ad cuius initium cum commen- 

titia quaedam Mennae Episcopi Constantinopolitani ad . 
Vigilium Epistola legeretur, in qua dicebatur unam in 
Christo voluntatem esse, hanc suppositiam esse et Mono- 
theletarum fraude Actis insertam probarunt Legati Pon- | 
tificis. Ad haec, Monotheletae deprehensi sunt corruptores 
secundi etiam Libri Actorum eiusdem Concilii. 

In Actione quarta (die 15 nov.) duae Epistolae dogma- 
ticae, quarum altera Agathonis Pontificis, altera Concilii 
romani leguntur, quibus solide ostendebatur, duas in 
Christo esse voluntates atque operationes, nullumque ex 
Romanis Pontificibus a vera fide unquam defecisse. 

In Actione quinta (die 7 dec.) Macarius eiusque asse- 
clae exhibent duos Codices inscriptos « Testimonia San; 
ctorum Patrum unam D. N. Iesu Christi voluntatem do- 
centium » et « Sequentia testimoniorum de voluntate. » 

In Actione sexta tertius etiam Codex a Macario allatus 
legitur. Obiiciunt Legati Pontificis decurtatos dolo malo 
fuisse textus atque corruptos, ac petunt ut ex patriarchio 
Codices Patrum genuini afferantur, quo fraudes adversa- 
riorum patefiant. 

In Actione septima Legati Agathonis Codicem testi- 
moniorum vero dogmati faventium proferunt, quorum 
fidelitas post Codicum collationem ab ipsis adversariis 
agnita est. 

In Actione octava (7 martii) Georgius Constantinopo- 
litanus aliique complures Episcopi cum Sanctis Patribus 
de gemina Christi voluntate et operatione sentire se ac 
credere profitentur, quaeque Agatho docebat tamquam a 
Spiritu Sancto dictata per os sancti ac beatissimi Aposto- 
lorum Principis Petri et digito ter beatissimi Papae Aga- 
thonis scripta, suscipere et amplecti. 

Post haec Theodorus Melitenus Episcopus, acceptum, 
ut aiebat, a Stephano Abbate Macarii discipulo Libellum 
obtulit, quo continebatur nihil in fide decernendum, praeter 
ea quae in sanctissimis Conciliis decreta essent, et quod 
sufficeret in duabus naturis unam operationem confiteri, 

ideoque de duabus voluntatibus in Christo tacendum vi- 
deri. Facta suffragiorum collatione, cum ille ab Imperatore 
interrogatus unde libellum accepisset, iterum Stephanum 
Macari discipulum nominasset atque adeo ipsum, reli- 
quosque Macarii discipulos de Monotheletarum haeresi su- 
gillasset, exsurgentes ipsi discipuli contestati sunt, Theo- 
" dorum Melitenum Episcopum esse mentitum seque paratos 
esse ad fidem catholicam profitendam. Quod ut facerent, 
sequenti Actione Synodus eisdem mandavit. 

Exinde Macarius ut duas in Christo naturales volun- 
tates et operationes atque dogmaticas Romanae Ecclesiae 
litteras profiteretur, rogatus et monitus, pertinaciter re- 
nuit. Quare anathemati subiicitur et pallio nudatus a ses- 
sionibus excluditur. 

In Actione nona (die 8 martii) continuatur lectio testi- 
moniorum, quae Macarius collegerat cum Stephano eius 
discipulo, ac in utrumque depositionis sententia pronun- 
tiatur. Episcopis et Clericis, qui errorem abiuraverant 
servata est dignitas ea lege, ut fidei libellos cum iureiu- 
rando Synodo offerrent. 

In Actione decima (die 18 Martii 681.) confertur Codex 
Romanus cum libris Patriarchii Constantinopolitani, et in 
omnium consessu cognitum, probatum et declaratum est, 
Patrum testimonia in eo contenta cum graecis codicibus 
in omnibus convenire. Lecta sunt autem non modo Patrum 
testimonia duas in Christo. voluntates et operationes asse- 
rentium, verum etiam testimonia haereticorum. 

Post haec petierunt Legati Romani Pontificis, ut lege- 
retur e Codice in bibliotheca patriarcali asservato, textus 
Apollinaris haeretici, qui in eorum collectione non inve- 
niebatur, ac deprehensum et Apollinarem doctrinam unius 
energiae iam docuisse. Tandem recepta est fidei professio 
Theodori Meliteni eiusque asseclarum. 

Actione undecima (die 20 Martii) iuxta petitionem Gre- 
gorii Monachi qui repraesentabat Theodorum hierosolymi- 
tanum, lecta est epistola synodica Sophronii ad Sergium, 

quae cum omnium iudicio approbata fuisset, ad haeresim - 
Macarii eiusque discipuli magis publicandam utriusque serie 
pia recitari mandatum est, in quorum uno Macarius Hono- 
rium Pontificem Max. inter Monotheletas enumerabat, 
Exinde Imperator rebus politicis distentus, Synodum reli- . 
quit, declarans Constantinum et Anastasium patricios. Po- 
lyeuctum et Petrum exconsules eius vice interfuturos. 

Actione duodecima (die 22 Martii) missae sunt ab Im- 
peratore ad Synodum chartae quaedam, quas a Macario 
acceperat, inter quas erant litterae Sergii Patriarchae Con- 
stantinopolitani ad Cyrum Phasidis Episcopum, epistola 
Mennae ad Vigilium et huius litterae ad Justinianum Im- 
peratorem et Theodoram Augustam, quae cuncta fuisse 
falsitatis convicta excepit Synodus; tandem litterae Sergii 
ad Honorium Pontif. Max. et Honorii ad Sergium et cum 
ipsis originalibus quae in Patriarchio Constantinopolitano 
asservabautur collatae fuerunt. Tandem Imperatoris vi- 
carii quaesierunt an Macarius, si eum poeniteret, aliquid 
de sua dignitate servare posset. Negavit Synodus, eosque 
induxit ad exhortandum Imperatorem ut loco Macarii alium 
sineret Episcopum Antiochenum nominari. Tunc illi Pa- 
tribus auctores fuere, ut iu actione proxima suam sen- 
tentiam aperirent circa Sergium, Honorium et Sophronium. 

Actione decima tertia (28 Martii) lata est sententia 
in haereticos Monotheletas ac nominatim adversus Sergium, 
Pyrrhum, Petrum et Paulum episcopos olim Constantino- 
politanos, nec non contra Cyrum Alexandrinum et Thoo- 
dorum Episcopum Pharanitanum et Honorium sequenti for- 
mula « Has (litteras) invenientes alienas omnino exsistere 
ab apostolicis dogmatibus et a definitionibus SS. Conci- 
liorum et cunctorum probabilium Patrum, sequi vero falsas 
doctrinas -haereticorum, eas omnino abiicimus et tamquam 
animae noxias exsecramur. Quorum autem impia exsecra- 
mur dogmata, horum et nomina a.sancta Dei Ecclesia 
proiici iudicavimus id est Sergii, Cyri, Pyrrhi, Petri, Pauli, 
atque Theodori. Cum his vero simul proiici a Sancta Dei 

Ecclesia catholica, simulque anathematizari praevidimus 
et Honorium qui fuerat Papa antiquae Romae, eo quod 
invenimus per scripta quae ab eo facta ad Sergium quia 
in omnibus eius mentem sequutus est et impia dogmata 
confirmavit * ». d 

Deinde cum Georgius Chartophylax, iussus scripta in 
hanc rem omnia proferre, attulisset alteram Honorii epi- 
stolam, dixit Synodus « Comperimus eam in unam eam- 
demque ferri impietatem et statuimus ut ea tamquam pro- 
fana et animae perniciosa, igne penitus aboleatur, » et 
combusta est. 

Actione decimaquarta (die 5 Aprilis) cui interfuit 
Theophanes etiam, novus Antiochiae Patriarcha, discussio 
quoad authenticitatem Actorum Synodi Quintae Oecume- 
nicae resumpta est. Examinatis codicibus in quibus epi- 
stolae Vigilii ad Iustinianum Imperatorem et Theodoram 
Augustam continebantur, constitit, illas non inveniri in 
antiquis, additosque haud ita pridem fuisse tres quater- 
niones novos in Synodi initio, in Actione vero septima 
illius Synodi mutatum fuisse quintum decimum quater- 
nionem adiectumque quadrifolium non subscriptum ante 
decimum sextum quaternionem. Quamobrem Patres decre- 
verunt chartaceum volumen quod falsatum erat, cassari 
in locis in quibus adiectiones erant factae, et anathema 


dixerunt libellis qui dicebantur scripti fuisse a Vigilio ad 


Iustinianum et Theodoram. 

Quinam vero corruptores exstiterint inquisitum non fuit, 
spontanea tamen Macrobii Episcopi Seleuciensis confessio 
demonstravit, Vigilii libellos a Paulo Constantinopolitano 
compositos ab eoque et Theodoro Constantinopolitano et 


| Exstat adhuc Honorii ad Sergium responsio neque in ea quidquaíin definitur de 
uniea vel duplici Christi voluntate, sed probatur proposita a Sergio oeconomia ut nempe 
his de rebus sileatur. Ceterum ut notat E. Cardinalis |Sfondratus (Lib. de Sacerd.) 
* Brevia, rescripta, responsa Sümmorum Pontificum ad privatas Ecclesias, quales sunt 
Honorii epistolae ad Sergium, non habentur ut ultimum iudicium, nec ullo modo com- 
parari possunt cum Constitutionibus Apostolicis, in quibus aliquid vel damnandum vel 
credendum proponunt Universali Ecclesiae. » 


— 106 — 


Macario Antiocheno adiici iussos diversis Synodi exem- 


plaribus. 


Actione decimaquinta (die 26 Apr.) Polychronius Pre- - 
sbyter et Monachus, Macarii Antiocheni et Stephani Ab- - 


batis discipulus, suam fidei professionem super mortuum 
poni postulavit, spondens illum se suscitaturum ut fidei 
suae veritatem comprobaret, quam caelestibus visionibus 
iam confirmatam mentiebatur. Quod cum extra aulam Con- 
ciliarem praestitisset ac mortuum non suscitasset, excla- 
mavit populus « Novo Simoni anathema, Polychronio se- 
ductori populi anathema! » Post haec in locum Synoli 
redactus, cum nollet haeresim abiurare, veluti seductor 
populi et manifestus haereticus depositus et anathematis 
vinculo obligatus est. 

Actione decimasexta (die 9 Aug.) Constantinus Apa- 
meensis presbyter professus est, se ad concordiam ineundam 
inter Catholicos et Monotheletas medium invenisse, scilicet 
ut dicerentur in Christo duae operationes una vero vo- 
luntas. His auditis, exclamavit Synodus « haec secta Ma- 
nichaeorum est: haec est fides Apollinarii : anathema illi 
cum suis dogmatibus: Novo Apollinario anathema : foras 
mittatur Manichaeus. Omnibus haereticis anathema ». 

In eadem actione petens Georgius Constantinopolitanus 
Episcopus ut, si fieri posset, omitterentur in damnatione 
nomina Sergii, Pyrri, Pauli et Petri decessorum suorum, 
auditus non est. Sequutae sunt acclamationes tum Con- 
stantino Imperatori, tum Agathoni Pontifici et paulo post 
adiuncta anathemata in singulos nominatim haereticos 
eorumque fautores, Theodorum Pharanitanum, Sergium, 
Cyrum, Honorium, Pyrrhum, Paulum, Petrum Macarium, 
Stephanum, Polychronium, Aspergium. 

Actione decima septima (die 11 Sept.) quae graece 
non exstat, concepta fidei definitio Episcopis legitur ac 
singulis examinanda traditur ea mente ut in proxima 
Actione promulgetur. 

Actione decima octava (die 16 Sept.) rediit Constan- 
tinus Imperator ac Synodo interfuit. Omnium subscriptione 
firmatur fidei definitio, quae compendium epistolae ab Aga- 
thone scriptae referebat, adiecto anathemate contra Mo- 
nothelismi auctores et fautores, queis Honorius iterum 
accensetur. Post haec sequuntur faustissimae acclama- 
tiones optimo Principi, qui vicissim Synodo gratias agit 
quod haeresim profligavit. Unanimi denique consensu scri- 
bunt Patres synodicam relationem ad Agathonem Pont. 
Max., quam cum Concilii Actis transmittunt Romam, ab 
eo postulantes ut Synodum eiusque canonicas sanctiones 
auctoritate apostolica confirmaret. At priusquam Impera- 
toris, ae Synodi Epistolae in urbem perferrentur, Agatho 
e vita migraverat. Agathoni suffectus Leo II, acceptis 
Synodi actis atque epistola Imperatoris, ad hunc litteras 
misit, quibus hanc sextam Synodum confirmavit ' ». 


1 Episcopi, maximam partem Orientales, qui Honorium in sexta Synodo damna- 
runt, licet in re dogmatica post Leonis II litteras acta Synodi confirmantes summam 
reverentiam mereantur, deseri tamen possunt ac debent in re historica, quae ad Honorii 
personam pertinet. 

S. Leo vero qui Synodum ipsam conflrmavit, ratam non habuit damnationem Ho- 
nori, quem propterea damnatum censuit ab orientalibus quod « flammam haeretici 
dogmatis non ut decuit apostolicam auctoritatem incipientem extinxit, sed negligendo 


confovit », 

CONCILIUM OECUMENIGUM SEPTIMUM 


NICAENUM II. 


Celebrationi huius Concilii occasionem dedit abdicatio 
Pauli Patriarchae Constantinopolitani, qui, tuendae licet 
augendaeque religionis studio ferveret, humanis tamen 
ductus rationibus Iconoclastarum haeresi faverat. At gravi 
subinde morbo correptus, sedi renunciavit, habitumque mo- 
nasticum induit. 

Irene Augusta quae cum filio Constantino faustis auspi- 
ciis imperare coeperat, virum eximium populique votis expe- 
titum Tarasium ad Constantinopolitanam sedem promoven- 
dum curavit. Nihil vero pientissimae Augustae antiquius 
fuit, quam ut opem afflictis Ecclesiae rebus afferret 
debitamque sacris imaginibus reverentiam in regia urbe 
restitueret. Hine tum ipsa eiusque filius, tum Tarasius 
Hadrianum Pont. Max. per litteras rogant, ut Constan- 
tinopodim veniat, quo synodice antiqua Patrum traditio 
confirmetur, vel saltem legatos mitteret, qui eius locum 
tenerent. Hadrianus, datis ad Irenem et Constantinum lit- 
teris, quae adhue exstant in Actione II. huius Synodi, 
ipsos hortatus est ad exhibendam Sedi Apostolicae re- 
verentiam; multa protulit ad sacrarum Imaginum vene- 
rationem asserendam ; eos rogavit, ut, praesentibus Aposto- 
licae Sedis Legatis, Constantinopolitanam Pseudo-synodum 
Iconomachorum refutandam curarent, utque ipsa cum 

filio et Patriarcha et Senatu regiae urbis iureiurando con- - 
firmarent, se partibus non favere nec vim ullam illaturos | 
Apostolicae Sedis Legatis, sed eos honorifice excepturos. 
Institit praeterea ut Patrimonia B. Petri ab orthodoxis 
Principibus ad luminarium concinnationem et pauperum 
alimoniam olim collata, nec non consecrationes Ejpisco- 
porum, quae ex veteri iure ad Romanam Sedem specta- 
bant, in integrum restituerent. Tandem Tarasio novo Pa- 
triarchae succensuit duplicem ob causam, primo scilicet 
quod se universalem Patriarcham inscripserit, secundo 
quod ex laico Episcopus subito factus fuerit. Quare illius 
electionem ut perperam et contra Canones peractam im- 
probavit, non tamen rescidit, sed ea tantum conditione 
ratam habuit ut ille restituendis sacris imaginibus ope- 
ram sedulo impenderet. 

Misit Hadrianus Legatos Petrum et Paulum ecclesiae 
romanae presbyteros, qui suo nomine Concilio praesiderent 
quod Constantinopoli coactum est in ecclesia sanctorum 
Apostolorum Petri et Pauli. Verum cum praetoriani Mi- 
lites, qui Constantino Copronymo adhaeserant, eoque im- 
perante, haeresim iconomachorum imbiberant, ab Episcopis 
eiusdem factionis incitati, ad locum Synodi accederent ac 
orthodoxos Episcopos turbarent, Synodum in aliud tempus 
differendam esse visum est. Attamen soluta synodo, ac 
seditione sopita, omnes Episcopi Constantinopoli reman- 
serunt, exceptis Legatis Pontificis, qui in Siciliam reversi 
sunt, quique paulo post ab Irene atque eius filio invitati 
Constantinopolim remigrarunt. Nam Imperatrix, simulans 
exercitum adversus Arabes educere, praetorianos milites 
ex urbe egressos arma deponere coegit, substitutisque 
ducibus ac militibus ipsi faventibus, Episcopos Nicaeam 
Bythiniae ad Synodum convocavit, quae die 24 Sept. an. 
787 inchoata est. 

Adfuerunt ex toto Oriente Episcopi 367 vel, ut alii 
referunt, 330, praeter Archimandritas et Monachos plu- 
rimos. 

Actione prima, post brevem appositamque Tarasii ora- 
tionem, tres Episcopi, Basilius Ancyranus, Theodorus 
Myrensis, ac Theodosius Ammonius, qui haeretica labe 
infecti fuerant, veniam petentes, introducti sunt. Ante- 
quam vero eis loquendi potestas fieret, lecta est sacra 
imperialis quam Hadrianus P. M. publicari iusserat et qua 
inter alia decernebatur, ut cuique plena loquendi libertas 
in Synodo esset, utque litterae ab ipso Pontifice per Le- 
gatos missae in solemni consessu legerentur. Lectione 
absoluta, tres Episcopi suam abiurantes haeresim, post 
editam fidei professionem atque anathema dictum haeresi 
Iceonomachorum, admissi sunt in Concilium. Exinde septem 
alii Episcopi, qui tumultum anno superiore suscitarant, 
veniam implorant. Patres, perlectis quibusdam canonibus 
ac Patrum epistolis de receptione resipiscentium ab hae- 
resi, eorum restitutionem in aliam sessionem reiiciunt. 

Actione secunda habita die 26 Sept. audientiam et 
gratiam petiit a Synodo Gregorius Neocaesareensis Epi- 
scopus. Eius conversionis causas, modum ac veritatem di- 
scussit Tarasius, reconciliationem vero distulit in Actionem 
sequentem. Exinde lectae sunt Hadriani P. M. ad Irenem 
et Constantinum litterae, ac Epistola eiusdem Pontificis 
ad Tarasium. Post haec Apostolicae Sedis Legati a Tarasio 
expostulant an consentiat litteris Sanctissimi Papae Ha- 
driani; cumque respondisset ille se eas probare, iterum 
Legati a caeteris Praesulibus idem percontantur, qui una 
voce responderunt: « Sequimur et suscipimus et admit- 
timus: » easque litteras subscriptione sua confirmant. 

Actione tertia (die 28 vel 29 Sept.) proposita est primo 
causa Gregorii Neocaesareensis Episcopi eiusque fidei de- 
caratio, quem cum nonnulli in Ecclesiam tantum non 
item ad Episcopatum esse recipiendum dixissent, eo quod 
Iceonomachorum antesignanus fuisset atque orthodoxos, 
persecutionis tempore vexasset, decretum est tandem, ut 
una cam aliis lapsis ac resipiscentibus, maxime quia obiecti 
 eriminis convinci non posset, suae Sedi restitueretur. Post 

haee recitatae sunt litterae; quas Tarasius dederat ad. 





Patriarchas Orientales quasque eorumdem Patriarcharum | 
nomine Monachi Palaestinae loannes et Thomas Tarasio 
reddiderant ac synodica defuncti Theodori Patriarchae | 
hierosolymitani. Quibus probatis, Legati Sedis Apostolicae - 


trecentorum decem et octo Patrum nomine, qui iam longe 
antea in eadem civitate Concilium primum oecumenieum 
celebraverant, aliter sentientibus anathema dixerunt. 
Actione quarta (die 1 Oct.) primo quidem ex divina 
Scriptura tam Veteris quam Novi Testamenti, inde vero 
ex sanctorum Patrum aliorumque veterum scriptorum 
libris recitati sunt textus pro cultu sacrarum lmaginum, 


allata sunt exempla et miracula in eundem finem divinitus | 
edita, lecta Epistola Gregorii III R. P. ad Germanum . 


Patriarcham Constantinopolitanum. Tum, prolatis in hae 
reticos anathematis, concepta est professio fidei et singu- 
lorum Episcoporum subscriptione munita. 


Actione quinta (die 4 Oct.) variis testimoniis ostensum - 
est a Tarasio Iconomachos Iudaeorum, Saracenorum, Gen. | 


tilium, Samaritanorum et Manichaerum sectarios esse ab 
iisque errorem suum hausisse. Patefactae sunt haereti- 
corum fraudes in codicibus interpolandis, ac praeeuntibus 


Legatis Pontificis, editum est decretum de restituendi 
sacris imaginibus iteratumque contra Iconoclastas ana- 


thema. 

Actione sexta (die 6 Oct.) lecta sunt Acta Pseudosy- 
nodi Constantinopolitanae sub Copronymo celebratae ae 
singillatim refutata et damnata. 

Actione septima (die 13 oct.) edita est definitio fidei, 
ubi non modo fidei symbolum continetur, sed insuper sex 
Concilia Oecumenica agnoscuntur atque.haeretici ab iis 
proscripti rursus damnantur, et nominatim de sacris ima- 
ginibus sie statuitur: « Sequentes divinitus inspiratum 
Sanctorum nostrorum magisterium, definimus sicut figu 
ram Crucis, ita venerabiles ac sanctas imagines propo- 


nendas, tam quae de coloribus et tessellis, quam quae ex 

alia materia congruenter se habente in sanctis Dei Ec- 
clesiis et sacris vasis et vestibus et in parietibus, ac tabulis, 
domibus et viis, tam videlicet imaginem Domini Dei et 
Salvatoris nostri Iesu Christi, quam intemeratae Dominae 
nostrae sanctae Dei genitricis, honorabiliumque Angelo- 
rum et omnium Sanctorum. Qui has contemvlantur, ala- 
crius eriguntur ad prototyporum memoriam et desiderium 
et ad honorariam his adorationem tribuendam, non tamen 
ad veram latriam, quae secundum fidem est, quaeque so- 
lam divinam naturam decet, impertiendam: ita ut istis, 
sicut figurae pretiosae ac vivificae Crucis et Sanctis Evan- 
gelis et reliquis sacris monumentis, incensorum et lumi- 
num oblatio exhibeatur, quemadmodum et antiquis piae 
consuetudinis erat. lmaginis enim honor ad primitivum 
transit. » 

Actio octava habita est Constantinopoli, quo Constan- 
tinus et Irene Episcopos vocaverant, die 23 octobris. Post 
orationem habitam a Tarasio lecta est definitio fidei edita 
Nicaeae in Actione praecedenti iussique sunt Patres dicere 
num omnium consensu, fuisset recepta. Omnes exclama- 
verunt: « Ita credimus, ità omnes sentimus, omnes con- 
sentiendo subscripsimus. » Faustis acclamationibus Con- 
stantinum et Irenem prosequuta est Synodus, ac Patres 
muneribus:aucti ad suas Ecclesias rediere. Litteras demum 
dedit Tarasius ad Hadrianum Pontificem Maximum, quibus 
rerum omnium quae gesta fuerant, rationem reddit. Is 
autem Synodum quidem non confirmavit datis pro more 
ad Augustos vel Ecclesias litteris, nec eam quoad Canones 
omniaque in Actionibus dicta approbavit, sed fidei decre- 
ium, iuxta ea quae antea docuerat, ratum confirmatum- 
que habuit. Summa Canonum in Concilio editorum haec est. 


CANON I. 


Canon primus praecipit ut omnes Canones serventur, 
tum scilicet illi qui ab Apostolis editi sunt, tum ii qui a 


sex sanctis et universalibus Synodis, atque a Conciliis 
. 8 


* 

particularibus, in expositionem huiusmodi Decretorum 
promulgati sunt, nec non et ii, qui a SS. Patribus prolati 
fuisse probantur. Anathematizat deinde quos illi (Canones) 
anathemate percellunt, quos vero depositioni subiiciunt 
deponit, quos segregationi, segregat, quos poenae tra- 
dunt, eidem submittit. 


Cum in hoe Canone confirmentur Canones a sex universalibus 
Conciliis editi, compertumque iam sit nee a Quinta nec a Sexta 
Synodo ullos editos esse Canones, dubitari nequit quin Patres Nicaeni 
Trullanos Canones universalibus Synodis Quintae et Sextae adseri- 
pserint eosque confirmaverint. Cum enim Synodus Trullana ad supple- 
mentum Quintae et Sextae coacta fuerit atque ideo Quini-Sexta ap- 
pellata, eius Canones potuerunt illis Synodis adscribi. Ceterum notan- 
dum est hos Canones Nieaenos non fuisse ab Apostolica Sede probatos. 


J CANON II. 


Canon secundus statuit neminem ad Episcopatum eve- 
hendum, nisi Psalterium noscat. Examinari deinde Ejpi- 
scopum vult a Metropolita si in promptu habeat legere 
scrutabiliter et non transitorie tam sacros Canones, quam 
divini Apostoli Librum et omnem divinam Scripturam, 
atque secundum Dei mandata conversari et docere popu- 
lum sibi commissum velit. Quod si disceptaverit, iubet 
ut nullatenus consecretur. 


CANON III. 


Canon tertius praecipit ut omnis electio a Principibus 
facta Episcopi, vel Presbyteri, vel Diaconi, irrita maneat. 


CANON IV. 


Canon quartus statuit ne Episcopus turpis lucri gratia, 
aurum, vel argentum, vel aliud quidpiam exigat ab his 
qui sibi subsunt Episcopis, vel Clericis vel Monachis. Quod 

si aliquis Episcopus propter exactionem auri vel alterius 
cuiuslibet speciei, aut propter proprium vitium inventus 
fuerit coercens a ministerio, vel sequestrans aliquem Cle- 
ricorum, aut venerabile Templum claudens, ne in eo Dei 
ministeria celebrentur, simili poenae (id est depositioni) 
declaratur obnoxius. 


CANON V. 


Canon quintus iubet ut ii qui gloriantur se pecunia 
obtinuisse ecclesiasticum gradum, et eos qui nulla data 
pecunia, ob virtutem vitae a Sancto Spiritu electi et con- 
stituti sunt inhonorant, primo quidem in extremum or- 
dinis sui locum amandentur, et si adhuc a malitia non 
discedant, ab Episcopo puniantur. Siquis autem aurum 
obtulerit ad consecrationem recipiendam, tam ipse, quam 
Episéóopus ordinans depositioni subiicitur. 


CANON VI. 


Canone sexto praescribitur ut quolibet anno in una- 
quaque Provincia Synodus Episcoporum habeatur. Si aliquis 
Princeps hoc prohibeat, communione privatur: siquis vero 
Metropolitanus hoe neglexerit sine rationabili causa, poenis 
canonicis subiicitur. Prohibetur denique Metropolitano ali- 
quid exposcere ab Episcopis, sub poena solvendi quadruplum. 


CANON VII. 


Canon septimus mandat sacras reliquias Martyrum 
collocari in templis quae absque illis consecrata sunt: eos 
vero, qui templum, iis non adhibitis, consecraverint, de- 
poni iubet. 

Ritus hic primum observari coepit in ecclesia romana, ex qua 


deinde ad alias ecclesias dimanavit. De S. Felice I. Rom. Pont. sie 
habet Liber Pontificalis « Hic constituit supra sepulchra aut memorias 

Martyrum Missas celebrari. » Ex hoc ritu ait Schelstratius in notis 
ad Lib. ipsum Pontif. sub Felice, profluxisse ritum Ecclesiae conse- 
crandi Altaria cum Martyrum reliquiis, quae sub illis ab Episcopo 
consecrante reconduntur. 

Neque vero ad hoc necessaria erant integra Sanctorum Corpora, 
suffecisse enim parva ex eis frusta docet Theodoretus in ep. CXLIV 
ad Rom. Milit. Multa de hoc ritu videsis apud IoannemjiBona Lib. I. 
Rerum Litwrg. Cap. XIX. n. 5. 


CANON VIII. 


Canon octavus praescribit ut Iudaei simulantes con- 
versionem ad christianam religionem, ac mox Christum 
subsannantes, clam et latenter sabbatizantes et alia Iu- 
daeorum more facientes, neque in communionem, neque 
in orationem, neque in Ecclesiam suscipiantur, neque eo- 
rum pueri baptizentur, neque servum (christianum) emere 
vel adquirere sinantur. Si vero iudaeus sincere se con- 
verterit, suscipiatur et baptizetur cum eius filiis. 


: CANON IX. : 


Canon nonus iubet omnia scripta adversus sacras ima- 
gines edita, deponi in Episcopio Constantinopolitano, ut 
recondantur cum caeterorum haereticorum libris. Siquis 
autem ea celare inventus fuerit, siquidem Episcopus aut 
Presbyter vel Diaconus fuerit, deponitur, si vero Mona- 
chus vel Laicus ecclesiastica communione privatur. 


CANON X. 


Canon decimus contra Clericos qui relinquunt propriam 
Parochiam et ad alias migrant et maxime in Urbe Con- 
stantinopolitana se apud Principes locant, in eorum Ora- 
toriis Missas facientes, statuit, ne quis eos suscipiat in sua 
domo vel Ecclesia, sine consensu Episcopi proprii et Epi- 
scopi Constantinopolitani. Qui vero id egerint et perse- 

veraverint, deponuntur. Statuit insuper, illis qui consensu 
praedictorum Episcoporum hoc fecerint (qui scilicet munus 
Sacellani acceptant apud Principes) non licere mundanas 
et saeculares curas suscipere. 

Si aliquis ex his munus MaZor?s susceperit, aut illud 
deserat aut deponatur, potius autem maneat ad magiste- 
rium tam puerorum quam famulorum, relegens eis divinas 
Scripturas; ad hoc enim etiam, Sacerdotium consecutus est. 


Quodnam esset eorum munus qui Maiores appellabantur, coniici 
potest ex Can. XI. primae et secundae Synodi Constantinopoli in 
Templo Sanctorum Apostolorum habitae, quem affert Zonaras, seu 
munus illud erat quo insigniti in agris Magistratuum curationem exer- 
cebant. 


CANON XI. 


Canon undecimus praecipit, ut quaelibet Ecclesia Oeco- 
nomum habeat, et ut in Ecclesiis Metropolitanis, in quibus 
nulli ordinati sunt Oeconomi, Patriarcha Constantinopoli- 
tanus eos constituat. Metropolitanis autem ius idem asse- 
ritur quoad Ecclesias suffraganeas, ubi harum episcopi 
negligentes fuerint in constituendis Oeconomis, et hoc 
ipsum servari iubetur in Monasteriis. 


CANON XII. 


Canone duodecimo inhibetur Episcopo et Abbati bona 
Episcopii vel Monasterii Principibus addicere, etiamsi prae- 
tenderint illa bona damnum facere et nullum inde percipi 
fructum, in hoc enim casu dicitur addicendos potius esse 
agros illos Clericis vel Agricolis. Quod si versute ac dolose 
Clerico quidem aut Agricolae detur ager, sed ab eo postea 
cuidam Principi mancipetur, venditio irrita decernitur, 
ac possessio Ecclesiae restituenda, et qui rem huiusmodi 
admiserit, sive Episcopus sive Abbas sit, e dignitatis gradu 
deiici ac deturbari iubetur. 

CANON XIII. 


Canone decimo tertio sic statuitur: Cum a quibusdam 
viris quaedam venerabiles domus, tam videlicet Episcopia 
quam Monasteria, subrepta fuerint et facta sint communia 
diversoria, siquidem voluerint ii qui haec retinent ea 
reddere, bene et optime; alioquin, si Clerici sint, depo- 
nantur, si vero Monachi vel Laici, excommunicentur. 


CANON XIV. 


Canon decimus quartus vetat Clericos, qui a parvula 
aetate tonsuram receperunt, nondum vero ab Episcopo 
manuum impositionem, ex ambone legere, atque id etiam 
de Monacho statuit. Privilegium autem Abbatibus con- 
cedit, si presbyteri sunt et episcopali benedictione con- 
secrati, Monachos suos lectores creandi. Simili modo se- 
cundum antiquam consuetudinem Chorepiscopis, Episcopo 
annuente, lectores ordináre permittit. 


CANON XV. 


Canon decimus quintus vetat ne Clericus in duabus 
connumeretur Ecclesiis, nisi sit clericorum penuria. 


CANON XVI. 


Canone decimo sexto Clericis interdicitur ne splendidas 
et insignes induant vestes, neve unguentis se delibuant. 


CANON XVII. 


Canon decimus septimus iniungit Episcopo, ne nova 
Oratoria exstrui Monachis, Clericis vel Laicis permittat, 

nisi ea suppetant quae ad perfectam fundationem suffi- 
cere possint. 


Iampridem tum sacris Canonibus, tum legibus Imperatorum cautum 
fuit ne Ecclesiae vel Monasteria sine dote fabricae, ministris aliisque 
necessariis construerentur. Porro in praesenti Canone clare indicant 
Patres se propterea id statuisse quod quidam Monachi, cum in propriis 
Monasteriis subesse Abbatibus nollent, nova Monasteria construere 
aggrederentur, quibus imperitarent, etsi requisitis ad eorum funda- 
tionem subsidiis carerent. 


CANON XVIII. 


Canon decimus octavus statuit ut siquis ancillam vel 
liberam in Episcopio possidere deprehensus fuerit vel in 
Monasterio ad ministerium aliquod. obeundum, puniatur, 
et si perseveret, deponatur. Si vero etiam in suburbanis 
mulieres esse contigerit et voluerit Episcopus vel Mona- 
sterii Praefectus illie iter facere, praesente Episcopo vel 
Monasterii Praefecto, mulier eo tempore nullo modo mi- 
nisterium obeat, sed alio in loco seorsim degat, donec 
recesserit Episcopus vel praeses Monasterii. 


CANON XIX. 


Canon decimus nonus, indicta depositionis poena, pro- 
hibet Episcopis, Abbatibus, aliisque ex sacerdotali or- 
dine, pecuniam ab iis exigere qui ad sacros ordines vel 
ad vitam monasticam admitti desiderant. Id si fecerit 
Monasterii Praefecta, a Monasterio extrudatur et alii 
Monasterio tradatur ad subiectionem, similiter et Mona- 
sterii Praefectus, qui presbyteri ordinationem non habet. 
De bonis autem quae dantur liberis a parentibus instar 
dotis, vel de rebus propriis oblatis statuit, ut ea monasterio 
maneant, sive is a quo data sunt permanserit sive absces- 
serit, nisi ille qui praeest discessionis causa exstiterit. 


— 120 — 


CANON XX. 


Canone vicesimo prohibentur duplicia monasteria simul 
cohaerentia, hinc Monachorum, inde foeminarum. Tole- 
rantur tamen quae iam exstructa sunt sequentibus con- 
ditionibus, ne habitent in uno Monasterio Monachi et Mo- 
nachae; ne monachus aditum habeat ad monacham neque 
haec ad illum secreto ad collocutionem ; ne cubet Mona- 
chus in muliebri Monasterio neque singulariter cum Mo- 
nacha convivetur. Ut cibaria submissa àd portam recipiat 
Abbatissa cum vetula moniali: ut si monachus velit colloqui 
alicui suae propinquae, in praesentia Abbatissae id fiat brevi 
sermone et mox recedat. 


- CANON XXI. 


Canone vicesimo primo prohibetur ne Monachus auí 
monialis relicto monasterio proprio, ad aliud proficiscatur. 
Quod si contigerit, recipi hic quidem hospitio necesse erit, 
assumi autem sine voluntate Abbatis eius non poterit. 


CANON XXII. 


Canon vicesimus secundus declarat 1) Laicos utriusque 
sexus cibum capere simul minime prohiberi, nec eos re- 
prehendendos esse ob id, si meritas interea divinae libe- 
ralitati gratias agant, neque inter epulas, cantiones me- 
retricias adhibeant. 2.) Quibus solitaria vita est ac qui 
Domini iugum se tollere spondent, iis convenire, ut se- 
deant et taceant. Ad haec Monachos et sacris initiatos 
homines cum foeminis secreto convivari vetat, nisi forte 
coram quibusdam Deum timentibus et reverendis viris vel 
etiam mulieribus: quae regula valet etiam de personis 
inter se propinquis. Si contigerit vero in itinere Mona- 
chum vel sacratum virum non afferre quae victui oppor- 
tuna sunt, is poterit sive in xenodochium, sive in domum 
alicuius ex necessitate divertere. 








CONCILIUM OECUMENICUM OCTAVUM 


CONSTANTINOPOLITANUM IV. 


Theophilus Imperator quum principatus sui annum ageret 
duodecimum, ex hac vita decedens, imperium Michaeli filio 
sub Theodorae matris tutela reliquit, spectatae religionis 
ac virtutis foeminae. Haec nihil antiquius habuit, quam 
ut filium catholica religione imbueret ac sacrarum imagi- 
num cultum instauraret; quod sane feliciter praestitit, 
pulso Ioanne Pseudo patriarcha Constantinopolitano, ei- 
demque suffecto.Methodio viro sanctitate vitae doctrina- 
que insigni, quem Theophilus Imp. crudeliter flagris cae- 
sum, tumuloque inclusum modico pane et aqua sustentatum, 
per aliquot annos detinuerat. At defuncto Methodio, Theo- 
dorae studio Ignatius in eius locum Patriarcha renuntiatus 
est, vir omnem laudem virtute ac religionis zelo super- 
gressus. 

Per undecim annos tanto sub Praeside tranquilla pace 
.quieverat Orientalis Ecclesia, cum Caesar Bardas ipsius 
Theodorae frater, eam foede turbavit et causa exstitit illius - 
dissidii, quo Orientalis Ecclesia in summum discrimen ad- 
ducta est. Is siquidem Imperatori suasit, ut matrem suam 
a rei publicae gubernaculo removeret ac Ignatio praeci- 
peret ut eam tonderet, monasterioque includeret. 

Abnuit Ignatius invitam Theodoram velare; exinde a 
Barda apud Imperatorem tamquam violatae maiestatis reus 
postulatus, a constantinopolitana sede remotus est atque 
in Insulam Terebinthum relegatus, surrogato eidem Photio. 
Erat Photius vir laicus, illustris genere, ingenio ad omnia 
facile composito tantaque humanarum disciplinarum peritia 
praestans, uf sui aevi facile princeps haberetur; at exi- 
mias hasce naturae et artis dotes, improbitas ac perfidia 
obscurabant. Is intelligens nullam dignitatis suae aucto- 
ritatem futuram, nisi a Romano Pontifice confirmationem 
obtineret, eidem litteras perferendas curavit, quibus Igna- 





tium senio confectum patriarchatu sponte se abhdicasse, . 


se vero quamvis invitum omnium votis ad sedem Constan- 
tinopolitanam evectum commentus est. Scripsit etiam ad 
Pontificem Max. Imperator, misitque pretiosissima munera 
ad S. Petrum, legationis vero suae praetexuit causam 
sacrarum imaginum, postulans ut suam auctoritatem in- 
terponeret ac pullulantem rursum lconomachorum  er- 
rorem evelleret, Nicolaus haud fidens Photii litteris eas 
in Synodo legit et Constantinopolim legatos misit Rodoal- 
dum Portuensem et Zachariam Anagninum Episcopos, qui 
de Ignatii et Photii causa praesentes inquirerent, et quae 
comperissent Apostolicae Sedi renunciarent. Praecepit vero 
Legatis, ne cum Photio, nisi quasi cum laico communi- 
carent. Scripsit praeterea ad Photium et ad Michaelem 
Imperatorem, atque in epistola ad Photium eius ordina- 
tionem contra Canones factam ratam se habere non posse 
significat, donec per Legatos certior sit factus de eius fide 
ac gestis. In epistola autem ad Imperatorem improbat tum 
exauctorationem Ignatii sine consensu Romani Pontificis 
factam, tum consecrationem Photii ex ordine laicorum 
assumpti, in qua violatos ostendit canones sardicenses 
et decreta RR. PP. Caelestini I. Leonis I. Gelasii et Ha- 
driani I. conculcata; decernit ut coram Apostolicis Legatis 
et universa Synodo sistatur Ignatius ac inquiratur quam 
ob causam episcopatu cesserit. Verum Legati Pontificis 

Constantinopolim appulsi, Imperatoris minis subacti et 
Photii muneribus illecti, impertitam sibi potestatem super- 
gressi sunt, Photii ordinationi assenserunt ac synodo inter- 
fuere in qua Ignatius, ab exilio revocatus, sacerdotalibus 
infulis expoliatus est. 

Nicolaus audita legatorum suorum praevaricatione et 
accepto ab Ignatio appellationis libello, synodum Romae 
habuit, in qua numquam se depositioni Ignatii et Photii 
promotioni consensisse aut aliquando consensurum conte- 
&tatus est. Postmodum vero cum de tota serie causae 
Ignatii ac Photii certior factus esset ab Ignatio adhaeren- 
tibus, ineunte anno 863 aliam Synodum Romae celebravit, 
in qua Photium omni sacerdotali honore et officio deposuit, 
Ignatium vero restituit. — Excanduit Photius his acceptis 
nuntiis, sibique non adhaerentes privatione dignitatum, pro- 
scriptione bonorum, exilio ac vinculis persequi ac vexare 
coepit et conciliabulo cui ipse praefuit Imperator collecto, 
anathema in ipsum Pontificem tulit, quem litteris ad omnes 
orientis Patriarchas et Episcopos perscriptis variis crimi- 
nibus per vecordiam calummiose confictis proscidit. Cae- 
terum Deus Ecclesiae vicem miseratus non distulit opta- 
tum tot malis finem afferre meritisque poenis in illorum 
auctores animadvertere. Michael enim Imperator Bardae 
superbiae pertaesus per Basilium Macedonem eum inte- 
remit, qui non multo serius Michaele ipso sublato, summa 
rerum potitus, Photium e throno deturbavit, Ignatium 
restituit, atque ut desideratam iamdiu Ecclesiae orientali 
securitatem tranquillitatemque praestaret, legationem ad 
Rom. Pontifieem destinavit, ut scribit Anastasius in sua 
&d hane nostram Synodum praefatione. 

Ubi Basilii Legati Romam pervenere, Nicolaus Pontifex 
decesserat in eiusque locum suffectus fuerat Adrianus II. 
qui Basilii Imp. et Ignatii litteris acceptis, Synodum in 
Basilica S. Petri congregavit, in qua supplicatione audita 
pro Photii damnatione et reconciliatione lapsorum, sen- 
tentiam tulit quinque capita continentem. Primo Conci- 

liabulum a Photio eiusque fautore Michaele Augusto Con- 
stantinopoli coactum ephesino comparat latrocinio, im- 
piaque eius acta penitus abolenda decernit. Secundo id 
ipsum statuit de iis, quae contra S. Ignatium ab eodem 
Imperatore et Photio scripta actaque fuerant. Tertio Pho- 
tium rursum anathemate percellit. Quarto lapsos qui tam 
impio Conciliabulo vel subscripserant vel assenserant, si 
decreto Nicolai Papae obtemperaverint, ad Ignatii com- 
munionem redierint et Conciliabuli commenta flammis tra- 
diderint, in communionem recipit. Basilium vero Imp. cuius - 
nomen in dicti Conciliabuli Actis falso inscriptum cogno. - 
verat, alienum prorsus ab omni suspicione mala declarat. 
Quinto denique omnes qui acta Conciliabuli photiani vel - 
absconderint vel propugnaverint si sint Clerici e gradu 
deiicit, si autem laici anathemati subiicit. 

Post haec Adrianus misit Constantinopolim cum Legatis 
Basilii Imp. et Ignatii Patriarchae Donatum Ostiensem Epi 
scopum, et Marinum S. R. E. Cardinalem Diaconum, quibus 
insuper sociavit Stephanum Nepesinum Episcopum, eisque 
epistolas ad Imperatorem et Patriarcham perferendas tra- 
didit, quibus confirmatis his quae gesta fuerant in ex. 
pulsione Photii et restitutione Ignatii, eos hortabatur, ut 
Synodum Oecumenicam cogerent in qua, praesidentibus 
Apostolicae Sedis Legatis prospiceretur lapsis, qui Photio 
communicassent atque Ecclesiae Orientalis pax redintegra- 
retur. Dedit etiam eis libellum ab omnibus subscribendum 
antequam in Synodum admitterentur. Enimvero cum Le 
gati Pontificis Constantinopolim pervenissent congregati 
sunt 102 Episcopi orientales atque in Ecclesia S. Sophiae 
inchoatum est Concilium die 5 octobris anno 869 et abso 
lutum pridie kal. martii anni insequentis. 

In actione prima lectum est Decretum Epanagnosticon, 
quo Imperator Concilii Patres hortabatur ut negotia, ad 
quae dirimenda convenerant, pacifice pertractarent. Le- 
ctae sunt etiam Hadriani Pontificis ad Basilium Iniperato- 
rem litterae; lectae pariter epistolae quibus Vicarii Antio- 

chenae et Hierosolymitanae Ecclesiae suam legationem 


" comprobarunt. Iubentibus deinde legatis Apostolicae Sedis 


lectus est ac. probatus /bellus $Satisfacl?onis cui omnes 
subscribere obligabantur, qui Photio adhaeserant. In eo di- 
cebatur anathema Photio eique adhaerentibus, donec resi- 
piscerent: confirmabantur quae a romanis synodis tum sub 
Nicolao, tum sub Hadriano in causa Ignatii decreta fue- 
rant: declarabantur irrita quae Photius sive contra Igna- 
tium, sive contra Nicolaum in suis Conciliabulis tentaverat. 

Lecta ad ultimum est definitio a Vicariis Antiochenae 
et Hierosolymitanae Ecclesiae edita Constantinopoli, ante- 
quam in eam urbem pervenissent Apostolicae Sedis legati 
in qua Nicolai et Hadriani decreta in omnibus articulis 
amplectebantur. X 

Actione secunda (die 7 oct.) recitatus est poenitentiae 
libellus ab Episcopis et Clericis qui aut a S. Methodio, 
aut ab Ignatio ordinati, ad Photium vel vi vel dolo vel 
sponte defecerant. Hi accepta a Patribus satisfactoria 


. poena, permissi sunt suorum ordinum officiis fungi. 


Actione tertia (die 11 octo br.) Theodorus Metropolita 
ÀAncyranus et Nicephorus Archiepiscopus Nicaenus, qui à 
$. Methodio aut a S. Ignatio ordinati, invasioni photianae 
adhaeserant, licet indulgentiam postularent, admissi non 
sunt a Concilio, quod libello satisfactionis subscribere de- 
itrectassent. Lectae sunt postea litterae Basilii et Ignatii 
ad Nicolaum, tum eae quas Hadrianus et ad Basilium et 
ad Ignatium scripserat. 

Actione quarta (die 13 octobr.) auditi sunt Theophilus et 
Zacharias qui quondam Episcopi a S. Methodio consecrati, 
postea pro Photio legatione ad Nicolaum perfuncti asse- 
veraverant, Photium a Nicolao Papa fuisse in communio- 
nem receptum; sed Nicolai litteris ad Michaelem Impera- 
torem et ad Photium recitatis de mendacio convicti sunt, 
quandoquidem in iis ne Episcopi quidem titulus Photio 
deferebatur, hac solummodo inscriptione praefixa « Nico- 
laus Episcopus servus servorum Dei prudentissimo viro 

Photio. » Cum autem ne audire quidem vellent libellum 
a Romana Sede.transmissum ad Concilium, eodem iubente 
concilio, eiecti sunt. 

Actione quinta (die 20 octobr.) Photius a synodo 

per laicos citatus adducitur. Quaesitus de sceleribus suis 
- respondit posui ori meo custodiam: quod sequitur ipsi 
legitote, intelligi volens Cu» consisteret peccator adver- 
sum. me. Instant legati per obstinatum silentium conde- 
mnationem non evasurum: reponit ille, JVeque Iesus ía- 
cendo . evasit damnationem. Iussus iterum ut se iustificet, 
ait, iustificationes meae non suat de hoe mundo. Tandem 
interrogatus an Romanorum Pontificum Nicolai et Hadriani 
decreta susciperet, non respondit. Recitatis postea Nicolai 
ad Photium litteris, contestati sunt orientalium patriar- 
chatuum Vicarii, ecclesias Patriarchales nunquam con- 
sensisse in Photii ordinationem. Quibus peractis Photius 
a Synodo dimissus est. 

Actione sexta (die 25 octobr.) interfuit Basilius Impe- 
rator. Lectum est scriptum quo legati Sedis Apostolicae 
Imperatorem rogabant, ut decreta exsecutioni mandaren- 
tur. Auditi sunt qui pro Photii ordinatione stabant Episcopi, 
quaeque ab eis pro Photio prolata sunt argumenta, dissolvit 
Metrophanes Sirmiensis Episcopus. Imperator ipse pho- 
tianos illos hortatus est ad poenitentiam: iis datae sunt 
induciae septem dierum, quibus elapsis nisi resipiscerent, 
anathemate obstringerentur. 

Actione septima (die 29 octobr.) Photius praesens com- 
pellatus est num subiiceret se Nicolai et Hadriani decretis, 


sed renuit; renuit etiam Gregorius Syracusanus et non- 


nulli alii Episcopi qui a Photii partibus steterant. Lecta 
sunt iterum quae Romae contra Photium, contra Grego- 
rium atque ei adhaerentes Episcopos sancita fuerant. 
Tandem anathema dietum est Photio eiusque asseclis 
his verbis: PAotio curiali et invasori anathema: Photio 
saeculari ,ee&. forensi anathema: Photio neophyto et ty- 
ranno anathema sit. Photio schismatico et dammato 

anathema : Photio moecho et parricidae anathema..... 
Omnibus sequentibus et fautoribus eius anathema: Gre- 
gorio dudum Episcopo Syraeusano anathema. 

Actione octava (die 5 novemb.) Lectus est apologeticus 
liber pro Petro Monacho, qui in suspicionem venerat oblati 
contra Nicolaum Papam libelli. Photius convictus est falsi 
criminis, quippe Episcopi negarunt suas esse subscriptio- 
nes quas ipse libro a se contra Nicolaum Papam edito 
apposuerat. Combusta sunt, Basilii iussu, scripta Photii, 
atque Conciliabulorum acta, prolatis in falsarios decretis. 
Lecto Nicolai adversus Iconomachos capitulo, Iconomachis 
dietum est anathema, et iteratum quod iam in Photium 
intortum fuerat. 

Actione nona (die 12 febr. an. 870) admissus est ad 
Synodum Michaelis Alexandrini Patriarchae Legatus, a 
quo rata habita sunt quae octo prioribus actionibus decreta 
fuerant. Testes quos Photius conduxerat ut Ignatium ac- 
cusarent, crimen confessi sunt suum, et accepta poeni- 
tentia canonica quam arbitrio Ignatii minuere permissum 
fuit, Photio eiusque sequacibus anathema, iubente synodo, 
dixerunt. 

Actione decima (die 28 febr. 870) Confirmata sunt 
quae in septem prioribus oecumenicis synodis definita fue- 
rant. À concilio edita est epistola encyclica. Conscripta 
quoque synodica ad Hadrianum Papam. Editi canones 
viginti septem ad disciplinam spectantes, quorum summam 
heic subiicimus. 


CANON I. 


Canone primo praescribitur ut canones ab apostolicis 
Conciliis sive generalibus sive localibus editi, ad unguem 
serventur tamquam secunda eloquia, nec non traditiones 
non scriptae. 


E: P 


CANON II. 


Canon secundus praecipit ea observari quae Nicolaus I. 
et Hadrianus II. in causa Ignatii adversus Photium syno- 
dice statuerant; idque sub poena depositionis in clericis, 
excommunicationis in monachis et laicis. 


CANON III. 


Canone tertio decernitur sacram imaginem D. N. Iesu 
Christi adorandam similiter et imaginem intemeratae Ma- 
tris eius et icones sanctorum, angelorum, aliorumque san- 
ctorum venerandas esse. 


CANON IV. 


Canone quarto declaratur Photium numquam fuisse 
Episcopum, eius ordinationes esse nullas et consecrationes 
Ecclesiarum, Altarium, quas ipse et ab eo ordinati pere- 
gerunt, esse iterandas. 


CANON V. 


Canone quinto decernitur ut nullus Senator aut genera- 
tim laicus, qui primam tonsuram, spe consequendi Episco- 
patum vel Patriarchatum susceperit et ita clericus vel 
monachus factus est, ad eamdem dignitatem ambitam pro- 
moveatur, sed expectabitur ut tempus probationis sufficien- 
tis in omnibus gradibus et functionibus ecclesiasticis fluxe- 
rit. Eiusmodi vero promotiones si Imperatoris nomine factae 
fuerint, interdicuntur. Si nulla huiusmodi suspicio exstiterit, 
edicitur consecrari quidem posse aut Patriarcham aut Epi- 
scopum, modo tamen in gradu lectoris per unum annum 
permanserit, in subdiaconatu duos annos exegerit, in diaco- 
natu tres et in presbyteratu quatuor. Episcopis facultas con- 

ceditur praestitutum tempus contrahendi, non quidem Cu- 
riaium respectu, sed eorum dumtaxat, qui in clericatu 
aut monachatu religiose vixerint. 


CANON VI. 


Canon sextus denuo anathematizat quos Photius vica- 
rios orientalium Patriarcharum constituit et illos qui ei- 
dem Photio auxilium praestitere et mendacia scripta contra 
Nicolaum P. M. ediderunt. 


CANON VII. 


Canon septimus vetat ne ab hac synodo anathematizati, 
admittantur aut ad pingendas in templis imagines, aut 
ad scientias edocendas, idque sub poena interdicti in Cle- 
ricis et separationis in laicis. 


CANON VIII. 


Canon octavus cavet ne Episcopi extorqueant, more 
Photii, ab ordinandis et ab Episcopis sub eorum iurisdi- 
ctione constitutis, subscriptiones, quibus fidem obstringunt 
suam ad eorum tutelam, favorem et stabilitatem, sola 
professione fidei, quam Episcopi in sua ordinatione prae- 


stant, excepta. 


CANON IX. 


Canon nonus decernit, ut extorta per Photium huius 
modi chirographa nullius roboris censeantur. 


CANON X. 


Canon decimus prohibet ne quis, ante latam sententiam 
synodalem, a communione proprii Patriarchae aut Episcopi 
separetur, licet criminis reus noscatur. 

9 

CANON XI. 


E 


Canone undecimo damnantur ii qui in homine duas 
animas rationales admiserint. 


CANON XII. 


Canone duodecimo deponuntur qui, fraude vel favore 
Principum, episcopatum obtinuerint. 


CANON XIII. 


Canone decimo tertio sancitur ad Ecclesiae Constanti- 
nopolitanae dignitates promovendos esse clericos eiusdem 
Ecclesiae, non vero extraneos (scilicet laicos ut Photius). 
Administratores vero bonorum et domus principum, inter 
clericos magnae Ecclesiae cooptandos non esse. 


CANON XIV. 


Canon decimus quartus praescribit, ne Episcopi digni- 
tatem suam indebitis obsequiis erga Principes prostituant. 
Nimirum ne obviam eis prodeant procul ab ecclesiis suis: 
ne se dimittant ab equis vel mulis, vel humi procumbant 
vel eos adorent: ne intrent ad principes hora prandii, 
ubi indebita persolvant obsequia; sed venerationem, qua 
digni sunt, eis exhibeant, quae spiritualem tamen digni- 
tatem non deprimat minuatque auctoritatem eos arguendi 
et emendandi, si opus sit. 


CANON XV. 


Canon decimus quintus vetat alienare cimelia eccle- 
siae, possessiones vendere, vel in emphyteusim collocare 
nisi pro redimendis captivis. —— ^. 

CANON XVIL x 


Canon decimus sextus decernit ut qui sub Imperatore 
Michaele, ludibrii causa Ecclesiae caeremonias peregerint, 
episcoporum vestimenta gestaverint et nondum crimen 


" confessi fuerint ac poenitentiam egerint, excommunicentur 


per tres annos. Ipsi primo anno in gradu flentium, altero 
eatechumenorum, tertio consistentium perstabunt. Si in 
posterum Imperator aut princeps aliquis illas repraesen- 
tationes instaurare voluerit, Patriarcha et Episcopi apud 
ipsum constituti, eum arguere et a mysteriis excludere 
debent et si poenitentiam non egerit, anathematizabitur. 
Quod si Patriarcha et Episcopi hac in re zelum non osten- 
dent, deponentur. 


CANON XVII. 


Canon decimus septimus declarat ius Patriarcharum 
convocandi omnes Metropolitanos ad synodum patriarcha- 
lem; repellit quorumdam Metropolitanorum inane suffugium 
qui vocati non accedebant, praetexta causa quod a saeculi 
Principibus detinebantur, vel. Concilium Provinciale cele- 
brabant; execraturque omnes qui dicere ausi fuerint non 
posse convocari Synodos, si non interfuerit Princeps. 


CANON XVIII. 


Canone decimo octavo statuitur ut privilegia et bona Ec- 
clesiarum per 30 annos tranquille possessa, firma maneant. 


CANON XIX. 


Canone decimo nono praecipitur ut Metropolitanus non 
relinquat propriam Ecclesiam sub praetextu visitandi Ec- 


 Clesias suffraganeorum qui ipsi subduntur et ne ipsis pecu- 


niaria onera imponat. 

CANON XX. 


Canone vicesimo vetatur bona Ecclesiae in emphyteu- 
sim iam concessa repetere, pra texta causa non soluti 
annui Canonis: excepto casu, quo tribus continentibus annis 
non fuerit solutus, idque ordine iudiciali coram competente 
iudice fieri iubetur. 


CANON XXI. 


Canone vicesimo primo decernitur ne Principes modo 
indecoro aliquem ex quinque Patriarchis traetent, neve 
eos e sedibus suis moliantur expellere, sed eis iustum 
honorem exhibeant. Iubetur ne quis contra Papam senioris 
Romae conscribat, quamcumque accusationem obtendeus: 
si autem querela aliqua in generali Synodo contra Rom. 
Ecclesiam deferatur, ea cum reverentia debita et exami 
nanda et iudicanda edicitur, non tamen audacter sententia 
ferenda contra Romae Pontifices. 


CANON XXII. 


Canone vicesimo secundo statuitur Episcoporum promo- 
tionem fieri debere vi electionis ac ex Decreto Collegii 
Episcopórum, non vero ex imperio et auctoritate Princi- 
pis: ab electione autem excluduntur laici potentes sub 
anathematis poena, nisi ab Ecclesia invitati. Excommuni- 
cantur vero si electioni canonicae se opponant. 


CANON XXIII. 


Canon vicesimus tertius vetat Episcopos alienare, in- - 
vadere, conferre aut locare Ecclesiae alienae bona et Cle- - 
ricos in Ecclesiis aliarum Dioecesium constituere absque 


voluntate Episcoporum, quibus subiectae sunt. Vetat de- 

nique presbyteris et diaconis, ne sacris operentur in Ec- 
elesiis pro quibus ordinati non sunt. 


CANON XXIV. 


Canone vicesimo quarto statuitur ne Metropolitae ac- 
cersant, ad se Suffraganeos, quibus Ecclesiae suae divina 
officia explenda committant, ut ipsi aliis negotiis vacent. 


CANON XXV. 


Canon vicesimus quintus declarat depositos Episcopos 
consecratos a Methodio vel Ignatio, qui pertinaciter Photio 
adhaerebant ac Synodo se submittere detrectabant, iisque 
ad clerum praecluditur aditus, licet resipiscant. Quod si 
convertantur, poterunt sacra mysteria recipere in gradu 
laicorum. 


CANON XXVI. 


Canon vicesimus sextus decernit presbyterum aut Dia- 
conum si deponantur a proprio Episcopo, posse ad Metro- 
politam appellare, qui in provinciali Synodo causam iudi- 
eabit: posse pariter Episcopum a sententia Metropolitani 
ad Patriarcham appellare, quo in casu Patriarcha iudicabit 
causam cum aliis Metropolitanis sibi subditis. 


CANON XXVII. 


Canon vicesimus septimus decernit ne Episcopi pallio 
utantur extra tempora et loca a sacris Canonibus statuta; 
iubet praeterea Monachos ad Episcopatum promotos, mo- 
nasticam vitam et vestem retinere. 

.. His statutis, facta commemoratione septem Oecume 
nicorum Conciliorum eorumque confirmatione adiecta, Ma- 
nichaeorum et lIconomachorum, quae adhuc alibi vige- 
bant, damnatis haeresibus, repetitaque sententia contra 
Photium prolata, Synodus omnium consensu feliciter ab- 
soluta est. Et cum Basilius Imperator binas ad Episcopos 
et laicos. orationes recitasset, primo omnium Sedium Pa- 
triarchalium legati subscripserunt, subinde vero, Augusti 
Imperatoris iussu, ante alios Episcopos, Legati Romanae 
Sedis subscriptionem suam synodalibus actis apposuerunt, 


(od 





- DONGILIUM  ORCUMENICUM. NONUM 


LATERANENSE I. 


À Caroli Magni et Ludovici Pii obitu, potissimum vero 
postquam demortuus fuit Ludovicus infans, quicum Caro- 
lingia stirps Teutonica defecit, initium ducit ius feudale, 
quo effectum est, ut qui antea Praesides provinciarum 
imperatoris nomine eas administrabant, illas paullatim 
iure quodam haereditario consequerentur, agnito tamen 
supremo ac directo Imperantis dominio, cui fidelitatis sa- 
cramentum atque alia quaedam in aula et militia obse- 
quia exhibere tenebantur. Iamvero Episcopi praesertim 
Germaniae sub Carolina stirpe, saecularium etiam nego- 
tiorum administratione distenti, cum viderent Proceres 
regni sibi iam veluti propria vindicare, quae alieno prius 
nomine administrabant, eorum sequuti exemplum, episco- 
pales urbes cum terris iisdem addictis, feudali iure ah 
Imperatore accipere consueverunt per traditionem annuli 
et baculi. , 

Exinde Ecclesiae libertas opum accessione oppressa, 
Episcopales sedes ac Abbatiae venales effectae, indigni 
plus pretii offerentes ad Ecclesiae dignitates identidem 
promoti, ac simoniae labes longe lateque diffusa. 

Oppressionem hanc canonicarum electionum ex pravo 
investiturarum usu ortam, iampridem Gregorius VII. in 
Írequentibus Synodis Romae habitis damnaverat idemque 

RR. PP. Victor. IIT. et Paschalis II. praestiterant, at 
irrito sane conatu, donec Callixtus II. pactis Vormatiae 
initis cum Henrico V. rem tandem composuit. Ut vero 
conditiones pacis sancte servarentur et statuta concordia 
consisteret, oecumenicum Lateranense Concilium convo- 
catum est. Convenere Episcopi, plus quam trecenti, Ab- 
bates 600. ac praesidente ipso Pontifice, inchoatum est 
mense martio anni 1123. 

Ex Actis huius Concilii nihil ad nos pervenit, praeter 
Canones, qui disciplinae leges in anteactis maxime Con- 
ciliis latas, nova sanctione confirmant. Ex ipso tamen 
Henrici instrumento comperimus, Imperatorem dimisisse. 
Ecclesiae Catholicae omnem investituram per annulum 
et baculum, consensisse ut in omnibus Ecclesiis electio 
et consecratio Episcoporum libere fieret ac possessiones 
et regalia S. Petri iam per ipsum aut patrem ejus atque 
utriusque ministros et fautores ablata, eidem romanae 
Ecclesiae restituisse. i 

Ex instrumento vero concessionis a Callixto vicissim 
factae novimus, Romanum Pontificem eidem Imperatori 
Henrico et successoribus eius indulsisse, ut electiones Epi- 
scoporum et Abbatum Teutonici Regni, quae ad regnum 
germanicum pertinerent, in sua praesentia fierent; siqua 
vero inter partes discordia oriretur, Metropolitani et Pro- 
vincialium Episcoporum concilio dirimeretur. 

Indulsit praeterea Pontifex, ut electus regalia per 
sceptrum ab ipso Imperatore reciperet, exceptis omnibus 
quae ad romanam ecclesiam pertinerent. Pax ita consti- 
tuta, sequiori aetate praesertim sub Friderico lI. et Il. 
Imperat. interrupta est, donec tandem sub Imperatoribus 
Austriae concordia restituta est, iacta a Rodulpho basi, 
et a Friderico IIl. concordatis initis. Canones editi sunt 
sequentes. 

CANON I. : 


Primus. Canon prohibet ordinari quemquam per pecu- 
niam in Ecclesia Dei vel promoveri, si quis vero ordina- 
tionem vel promotionem taliter acquisierit, adquisita di- 
gnitate privatur. 


CANON II. 


Secundus Canon statuit ut nullus in. Praepositum, 
nullus in. Archipresbyterum, nullus in Decanum nisi pro- 
sbyter, nullus in Archidiaconum nisi Diaconus ordinetur. 


CANON TII. 


Tertius Cànon presbyteris, diaconis, subdiaconis pro- 
hibet concubinarum et uxorum eontubernia et aliarum 
mulierum cohabitationem, praeter eas quas Synodus Ni- 
caena propter solas necessitudinum causas habitare per- 
misit, videlicet matrem, sororem, amitam vel materteram 
aut alias huiusmodi, de quibus nulla valeat iusta suspi- 
cio oriri. 


CANON IV. 


Quartus Canon statuit ut laici quamvis religiosi sint, 
nullam de ecclesiasticis rebus disponendi habeant. facul- 
tatem, sed omnium bonorum ecclesiasticorum curam Epi- 
scopus habeat, et ea velut Deo contemplante dispenset. 
Siquis ergo principum aut laicorum aliorum, dispensatio- 
nem vel donationem rerum. sive possessionum ecclesiasti- 
corum sibi vindicaverit, ut sacrilegus iudicatur. 

CANON V. 


Quintus Canon edicit ne fiant coniunctiones consan- 
guineorum, quoniam eas et divinae et saeculi leges pro- 
hibent. 


CANON VI. 


Sextus Canon irritas declarat ordinationes a Burdino 
pseudo-Pontifice postquam a Romana Ecclesia est dam- - 
natus factas et quas pseudo-episcopi, per eum postea om 
dinati, effecerunt. , 


CANON VII. 


Septimus Canon statuit ut nullus omnino Archidia- 
conus aut Archipresbyter, aut Praepositus vel Decanus 
animarum curas vel praebendas Ecclesiae sine iudicio, 
vel consensu Episcopi alicui tribuat, sed cura et rerum 
ecclesiasticarum dispensatio in Episcopi iudicio et pote- 
state permaneat. Si quis vero contra haec facere, aut 
potestatem ad Episcopum pertinentem sibi vindicare prae- 
sumpserit, ab Ecclesiae liminibus arcetur. 


CANON VIII. 


Canone octavo sub anathemate interdicitur, ne aliquis 
Beneventanam B. Petri civitatem Paumst invadere aut 
violenter retinere. SO 


CANON IX. 


Canone nono a suis Episcopis excommunicatos, ab aliis 
Episcopis, Abbatibus et Clericis in communionem recipi 
prohibetur. | 


* 


b 

CANON X. 


Decimus Canon statuit ut nullus Episcopo consecrandó 
qui non fuerit canonice electus operam praestet quod si 
praesumpserit et consecratus et consecrator absque recu- 
perationis spe deponatur. 


CANON XI. 
uU 

-  Undecimus Canon peccatorum remissionem iis concedit, 
qui hierosolymitanum aut hispamicum iter defendendae 
Ecclesiae causa susceperint et domos et familias atque 
omnia bona eorum in B. Petri et romanae Ecclesiae tu- 
telam suscipit, excommunicatis iis qui ea distrahere vel 
auferre, quamdiu illi in via illa morantur, praesumpserint. 
Interdicit Ecclesiae introitu eos, qui assumpta in vestibus 
cruce, illud iter suscipere detrectaverint et in eorum terris 
divina officia, praeter infantium baptisma et morientium 
poenitentiam, interdicit. 


CANON XII. 


Duodecimus Canon vetat ne porticanorum sine liberis 
decedentium bona pervadantur. , 


CANON XIII. 


Canon docui ius treguae infractores post tertiam 
monitionem Episcopi, ni satisfaciant, anathemati subiicit. 


CANON XIV. 


' T 
Decimus quartus Canon vetat a laicis auferri oblationes 
de sacratissimo altari D. Petri et Salvatoris, S. Mariae 

Rotundae ac de aliis omnium Ecclesiarum altaribus sive 
crucibus ac sub anathemate firmatur. Ecclesias a laicis 
incastellari (i. e. ad usum Castelli redigere) aut in ser- 
vitutem redigi prohibetur. 


CANON XV. 


Decimus quintus Canon statuit ut quicumque monetam 
falsam scienter fecerit, aut studiose expenderit tamquam 
maledictus et pauperum oppressor a consortio fidelium 
separetur. 





"CANON XVI. ^ 


Decimus sextus edicit ut siquis Romipetas (i. e. qui 
Romam petunt) et peregrinos, Apostolorum limina et alio- 
rum. sanctorum oratoria invisentes, capere seu rebus quas 
ferunt spoliare, et novis teloneorum seu pédaticorum exa- 
ctionibus molestare tentaverit, donec satisfecerit, commu- 
nione bhalinsst. christiana. | 


CANON XVII. 


Decimus septimus Canon interdicit Abbatibus et Mo- 
nachis publicas poenitentias dare et infirmos visitare, et 
unctiones facere et missas publicas cantare. Chrisma et 
Oleum, consecrationes altarium, ordinationes clericorum, 
ab Episcopis accipiant in quorum parochiis manent. 





CANON XVIL ^ 


Decimus octavus Canon decernit ut in parochialibus 
Ecclesiis presbyteri per Episcopos constituantur, qui eis 
respondeant de animarum cura et de iis quae ad Episcopum 
pertinent. Decimae et ecclesiae a laicis prohibentur su- 
scipi, absque consensu et voluntate Episcoporum. 

m 

CANON XIX. 


Decimus nonus Canon concedit ut servitium quod mo- 
nasteria aut eorum Ecclesiae a tempore Gregorii Papae VII 
usque ad Concilii tempus Episcopis fecere continuetur. 
Possessiones Ecclesiarum et Episcoporum tricennales Ab- 
bates vel Monachos habere omnimode prohibetur. 


CANON XX. 


Vicesimus Canon statuit, Ecclesias cum bonis suis tam 
personis quam possessionibus, clericos videlicet ac Mona- 
chos, eorumque conversos, aratores, cum suis rebus quas 
ferunt tutos et sine molestia esse. Qui contra hoc fecerint 
et post 30 dierum spatium competenter non resipuerint 
a liminibus Ecclesiae arcentur et anathemati subiiciuntur. 


CANON XXI. 


Canon vicesimus primus Presbyteris Diaconibus, Sub- 
diaconibus et Monachis concubinas habere seu matrimonia 
contrahere penitus interdicit, contracta quoque matrimonia 
ab huiusmodi personis disiungi et personas ad poenitentiam 
debere redigi constituit. 


CANON XXII. 


Vicesimus secundus Canon damnat alienationes quae 
specialiter per Odile. Guidonem, Hieremiam seu forte 
Philippum in Ravennate Exarchatu et alibi non legitime 
factae fuerint, generaliter autem omnium per intrusio- 
nem, seu canonice electorum sub Episcopi nomine, aut 
Abbatis qui secundum usum ecclesiae suae consecrandus 
est, alienationes quocumque modo factas nec non perso- 
narum ordinationes ab iisdem sine communi consensu cle- 

rieorum Ecclesiae, sive per simoniam ibidem factas irritas 
esse. Statuit praeterea ut nullus clericus praebendam suam, 
seu ecclesiasticum beneficium, aliquo modo alienare prae- 
sumat, quod. si praesumpserit irritum. erit et canonicae 
ultioni subiacebit. 

Sequitur.Canon a Martene editus qui cum nihil aliud 
sit nisi summa Can. 17, 18, et 19, non aliis eum addidimus. 
«Sanctorum etiam patrum vestigiis inhaerentes, generali 
decreto sancimus, ut monachi propriis Episcopis cum omni 
humilitate subiecti existant, et eis ut Magistris et Ec- 
clesiae Dei Pastoribus debitam obedientiam et devotam in 
omnibus subiectionem exhibeant, publicas missarum solem- | 
nitates nusquam celebrent, a publicis etiam infirmorum 
visitationibus inunctionibus, seu etiam poenitentiis quod 
ad illorum nullatenus officium pertinet, sese omnino absti- 
neant. In Ecclesiis vero quibus ministrare noscuntur pre- 
sbyter nonnisi per manum sui Episcopi habeant qui ei 
de suscepta animarum cura respondeant. » 

DONOILIUM OECUMENICUM. DECIMUM 


LATERANENSE II. 


' Cum Innocentius II à maiori Cardinalium numero Pon- 
tifex Max. fuisset electus, eorum pars minor elegit Petrum 
Leonis, qui nomen Anacleti sibi adscivit. 

Hic, urbe per vim occupata, Innocentium legitimum 
Pontificem in exilium eiecit, qui tamen ab omnibus Prin- 
ecipibus (excepto Rogerio Siciliae duce) agnitus, studio, 
industria atque eloquentia S. Bernardi, a Lothario piis- 
simo Imperatore cum exercitu Italiam ingresso suae sedi 
restitutus est. At, Petro Leonis mortuo, schismatici alium 
quemdam, adscititio Victoris nomine, obtrudere conaban- 
tur, qui tamen a S. Bernardo inductus est ut Innocentio 
Pontifici se subiiceret. 

Ceterum praeter modo memoratos pseudo pontifices 
tunc temporis Ecclesiae pacem turbabant etiam haeretici, 
Petrus de Bruis eiusq jue discipulus Arnaldus Brixiensis. 
His malis ut efficax remedium afferret Innocentius II e 

it Synodum indicere, quae in Ec- 







re christiana esse dux 
clesia Lateranensi congregata est die 4 aprilis an. 1139 
amplius mille Praelatis, Arciepiscopis, Patriarchis, Epi- 
scopis aliisque ecclesiasticis viris adstantibus. 

Actionum numerum àc materiam nulla monumenta 
produnt. Sublatum tamen comperimus in eodem Concilio 

schisma; Petri Leonis iam vita functi acta rescissa, et 
ipsi eiusque fautoribus dictum anathema. Anathemati sub- 
iectus est etiam Siciliae dux Rogerius. Damnati sunt 
Petrus de Bruis et Arnaldus. Theobaldus vero novus Ar- 
chiepiscopus cantuariensis pallium recepit. Canones deni 
que triginta confirmati, quibus ecclesiasticae disciplinae 
consultum est. 


CANON I. 


Primo Canone statuitur ut siquis simoniace ordinatus 
fuerit, ab officio cadat quod illicite usurpavit. 


CANON II. 


Secundo Canone praescribitur ut siquis praebendam, 
vel Prioratum, seu Decanatum, àut honorem vel promo- 
tionem aliquam ecelesiastieam, seu quodlibet Sacramentum 
eeclesiasticum, uti chrisma vel oleum sanctum, consecra 
tionés altarium vel eeclesiaruf, interveniente execrabili 
ardore avaritiae per pecuniam adquisivit, honore male 
adquisito careat et emptori, venditori ac interventori 
nota infamiae inuratur. Et nec pro pastu nee sub obtentu 
alicuius consuetudinis ante vel post a quoquam aliquid 
exigatur, vel ipse dare praesumat, quoniam simoniacum 
est, sed libere et absque imminutione aliqua collata sibi 
dignitate atque beneficio quisque perfruatur. 


CANON IH. . 
E n 5 35" 

Tertio Canone prohibetur ne a proprio Episcopo excom- 
municati suscipiantur ab aliis. Siquis vero excommunicato, 
antequam hic ab eo qui eum excommunicavit absolvatur, 
scienter communicare praesumpserit, pari sententiae de- 
claratur obnoxius. 

CANON IV. 


Quarto Canone praecipitur ut Episcopi ac Clerici in 
statu mentis, in habitu corporis, Deo et hominibus placere 
studeant, et nec in superfluitate, scissura, aut colore 
vestium, nec in tonsura, intuentium oculos offendant. Qui 
vero moniti ab Episcopis noluerint se emendare, ecclesia- 
sticis beneficiis priventur. 


CANON V. 


Quintus Canon praecipit observari Decretum Concilii 
Chaleedonensis, videlicet, ut morientium bona Ejpisco- 
porum non diripiantur, sed ad opus Ecclesiae et succes- 
soris sui in libera oeconomi et clericorum permaneant 
potestate. Si quis hunc canonem transgredi praesumpserit, 
excommunicatione multatur; qui vero morientium presby- 
terorum vel Clericorum bona rapuerint, eadem poena pu- 
niuntur. 


CANON VI. 


Sexto Canone decornitur, ut qui in ordine subdiaco- 
natus et supra, uxores duxerint, aut concubinas habuerint, 
oficio ac beneficio ecclesiastico priventur. 


, 


CANON VII. 





Septimo Canone praecipitur ut nullus missas eorum 
audiat, quos uxores vel concubinas habere cognoverit. 
Episcopi vero, Presbyteri, Diaconi, Subdiaconi, Regulares 
Canonici, et Monachi atque Conversi professi, qui uxores 
sibi copulare praesumpserint, separentur, ac pro tantis 
excessibus condignam poenitentiam agant. 


10 

CANON VIII. 


Id ipsum quoque de sanctimonialibus feminis, si nubere 
attentaverint, servandum decernitur. 


CANON IX. 


Canone nono damnantur Monachi et Canonici Regu 
lares, qui aut leges temporales aut artem medicinae, tem- 
poralis lucri gratia, addiscunt, et patronos causarum agunt, 
Siqui vero Episcopi, Abbates et Priores id permiserint, 
propriis honoribus expoliantur et ab Ecclesiae liminibus 
arcentur. 


Canon iste omnes omnino tum Monachos tum Clericos comple 
ctitur, non damnat tamen eos, qui fori leges aut medicinam discunt 
üt solvant conscientiae casus, vel caritatem in proximum exerceant, 
idque videntur innuere verba illa « gratia lucri temporalis. » 

, Quoad exercitium artis medicae requiritur apostolicum indultum, 
quod duplici sub conditione concedi solet 1) ut adsit iusta causa, cu 
iusmodi est ut prospiciatur necessitati populi, vel ut via sternatur 
fidei propagandae inter infideles, vel si de Clerico saeculari agatur, 
clerici eiusdem eiusve familiae egestas. 2) ut absque incisione vel adt- 
stione fiat. (Cf. Bened. XIV. De Synodo. L. XIII.). 


CANON X. 


Decimo Canone decimas Ecclesiarum a laicis possideri 
prohibetur, quas nisi Ecclesiae reddiderint, sacrilegii crimen 
eos committere, et periculum aeternae damnationis incur- 
rere, declaratur. Praecipitur etiam ut laici, qui Ecclesias 
occupant, nisi eas Episcopis restituant, excommunicationi 
subiaceant. 

Insuper mandatur ut nemo ordinetur Archidiaconus 
vel Decanus, nisi fuerit diaconus vel presbyter: Archi- 
diaconi vero, Decani, vel Praepositi, qui infra ordines 
praenominatos exsistunt, si in obedientes ordinari contem- 

pserint, honore suscepto priventur. Denique prohibetur ne 
adolescentibus, vel infra sacros ordines constitutis, sed 
qui prudentia et merito vitae clarescunt, praedicti conce- 
dantur honores. Praecipitur etiam ne conductitiis Presby- 
teris Ecclesiae committantur, et ut unaquaeque Ecclesia, 
cui facultas suppetit, proprium habeat Sacerdotem. 


Pars prior huius Canonis ex Romana V. Synodo S. Gregorii VII. 
an. MLXXVIII exscripta est; reliquae autem tres partes ex Synodo 
Remensi, quam Innocentius II. an. MCXXXI. celebraverat. 

Quoad primam partem notandum est, antiquum fuisse abusum ut 
decimae militibus darentur in beneficium eiusque abusus auctor circa 
initium saeculi VIII. exstitit Carolus Martellus. 2 

Quoad ultimam partem animadvertendum est, non semel contigisse, 
ut Monachi non modo, sed etiam Episcopi, parochiales ecclesias con- 
duetitiis presbyteris administrandas committerent proventusque ipsi 
omnes percipientes, modicam illis relinquerent summam, qua susten- 
tari possent. Id late ostendit Thomassinus P. 1. Disciplinae L. 11. C. 27. 


CANON XI. 


Undecimo Canone praecipitur ut presbyteri, clerici, 
monachi, peregrini, mercatores et rustici euntes et re- 
deuntes et in agricultura persistentes et animalia cum 
quibus aratur et semina deferunt ad agrum, et oves, omni 
tempore securi sint. 


CANON XII. 


Duodecimo Canone praecipitur induciarum (freguae 
appellantur) tempus ab occasu solis in quarta feria usque 
ad ortum solis in secunda feria, et ab adventu Domini 
usque ad octavam Epiphaniae, et a Quinquagesima usque 
ad octavam Paschae, ab omnibus observari. Si quis autem 
inducias frangere tentaverit, post tertiam commonitionem si 
non satisfecerit, episcopus eius excommunicationis senten- 
tiam in eum dicat et scriptam episcopis vicinis annuntiet. 
Episcoporum autem nemo excommunicatum in communio- 

nem recipiat, imo scripto susceptam sententiam quisque 


confirmet. Si quis autem hoc violare praesumpserit, ordinis 
sui periculo subiacebit. Praecipitur denique ut Episcopi 
ad solum Deum et salutem populi habentes respectum, 
omni tepiditate seposita, ad pacem firmiter tenendam 
mutuum sibi consilium et auxilium praebeant. 


Treguarum nomine intelliguntur induciae a privatis bellis et 
iniuriis depraedationibus. 


CANON XIII. 


Tertius decimus Canon damnat usuram, in veteri 
quippe atque in novo foedere reprobatam, iubet usu- 
rarios recipi non debere, nisi summa cautela adhibita, 
eosdemque, nisi resipuerint, christiana sepultura privandos. 


CANON XIV. 


Quartus decimus Canon interdicit nundinas vel ferias, 
in quibus milites ex condicto convenire solent, et ad 
virium audaciaeque ostentationem temere congrediuntur, 
unde corpora ét animae in discrimen vocantur; quod 
si quis eorum ibidem mortuus fuerit, quamvis ei poscenti, 
poenitentia et viaticum non denegetur, ecclesiastica ta- 
men sepultura eum esse privandum, decernitur. 


CANON XV. 


Quintus decimus Canon excommunicat eum, qui sua- 
dente diabulo, violentas manus in Clericum aut Monachum 
iniecerit et statuit ut nullus Episcoporum illum praesumat 
absolvere, nisi mortis urgente periculo, donec reus apo- 
stolico conspectui praesentetur et eius mandatum suscipiat. 
Praecipitur insuper ut in eos, qui ad Ecclesiam vel cae- 
meterium confugerint, nullus manum iniicere audeat, quod 
S1 quis fecerit, excommunicatur. 


Ex hoc Canone eruitur, iam tum morem fuisse reservandi casus 
Summo Pontifici. 

CANON XVI. 


Sextus decimus Canon prohibet, ne quis Ecclesias, 
praebendas, praeposituras, cappellanias aut alia ecclesia- 
stica officia, hereditario iure vindicare valeat aut expo- 
stulare praesumat, quod si quis improbus aut ambitionis 
reus attentare praesumpserit, debita poena multabitur et 
postulatis carebit. 


CANON XVII. 


Septimo decimo Canone coniunctiones consanguineo- 
rum omnino prohibentur. 


CANON XVIII. 


Octavus decimus Canon incendiarios eisque consilium 
aut auxilium scienter dantes excommunicat, ecclesiastica 
sepultura incendiarios privat, et absolvi vetat, nisi prius 
damna omnia pro facultate reparaverint, et iureiurando 
interposito promiserint, se numquam posthac tale crimen 
patraturos. Poenitentiam illis iniungi, iubetur, ut Hiero- 
solymis, aut in Hispania per annum integrum in Dei ser- 
vitio permaneant. 


CANON XIX. 


Canone undevicesimo edicitur quod si quis Archiepi- 
scopus vel Episcopus hoc relaxaverit, damnum ipse reparet 
uniusque anni spatio ab officio episcopali abstineat. 


CANON XX. 


Vicesimus Canon Regibus et Principibus facultatem 
faciendae iustitiae, consultis Archiepiscopis et Episcopis, 
non negat. 


CANON XXI. 


Vicesimus primus Canon filios presbyterorum declarat 
irregulares, nisi in coenobiis aut in aedibus canonicis reli- 
giose fuerint conversati. 


CANON XXII. 


Vicesimo secundo Canone admonentur Episcopi et Pre- 
sbyteri ne falsis poenitentiis animas laicorum decipi et 
in infernum pertrahi patiantur. Falsa vero poenitentia 
dicitur, cum pro uno peccato tantum fit satisfactio non 
pro omnibus, aut cum quis ita agit de uno poenitentiam 
ut non recedat ab altero, aut cum poenitens non recedit 
ah officio mercatorio vel curiali quod agi sine peccato 
nequit, aut cum odium in corde servatur, aut cum offensus 
offendenti non indulget, aut cum offendens non satisfacit 
offenso, aut cum arma quis contra iustitiam gerat. 


CANON XXIII. 


Vicesimus tertius Canon habet uti haereticos eos, qui 
Sacramentum Corporis et Sanguinis Christi, Baptisma 
puerorum, Sacerdotium et ceteros ecclesiasticos Ordines 
et legitimarum foedera nuptiarum damnant. Defensores 
quoque ipsorum eiusdem damnationis vinculo innodat. 


Damnantur hoc Canone Petrus de Bruis et Arnaldus Brixiensis 
eius sectator, qui magistri sui errores instauravit propagavitque. Ve- 
rum eum Canon hic idem sit ac Canon III. Concilii Tolosani, quod 
anno MCXIX Callixtus II. celebravit adversus Petrobusianos, clare 
apparet, eosdem iterum in hoc Concilio Lateranensi II. proscriptos 
fuisse cum Arnaldistis. 


CANON XXIV. 


Vicesimus quartus Canon prohibet pro chrismate, oleo 
sacro et sepultura pretium exigi. 

CANON XXV. 


Vicesimus quintus Canon mandat ut si quis praeposi- 
turas, praebendas, vel alia ecclesiastica beneficia de manu 
laii acceperit, illis privetur. 


CANON XXVI. 


' Vicesimus sextus Canon pernieiosam et detestabilem 
consuetudinem quarumdam mulierum abolet atque anathe- 
matizat, quae licet secundum regulam Benedicti, aut Ba- 
silii, aut Augustini non vivant, sanctimoniales tamen vulgo 
censeri desiderant, ac sibi privata domicilia constituunt, 
in quibus, hospitalitatis praetextu, viros contra Canones 
et bonos mores, suscipere non erubescunt. 


CANON XXVII. 


Vicesimus septimus Canon prohibet, ne sanctimonia- 
les simul cum Canonicis vel Monachis in eodem choro con- 
veniant ad psallendum. 


CANON XXVIII. 


Vicesimo octavo Canone cautum est, ut obeuntibus 
Episcopis, quoniam ultra tres menses vacare Ecclesiae 
prohibentur, Canonici ab electione Episcoporum non ex- 
cludant religiosos viros: sed eorum consilio honesta et 
idonea persona Episcopus eligatur. Quod si, exclusis eis- 
dem viris religiosis, electio fuerit celebrata, irritum ha- 
beatur et vacuam quod absque eorum assensu et conve- 
nientia factum fuerit. 

CANON XXIX. 


Vicesimus nonus Canon sub anathematis poena prohibet 
ballistariorum et sagittariorum adversus christianos et 
catholicos: artes exerceri. 


Ballistarii homines erant qui conducti ad privata certamina bal. 
listis, aut sagittis utebantur. 


CANON XXX. 


Trigesimus Canon irritas esse declarat ordinationes 
factas tum a Petro Leonis, tum ab aliis schismaticis, et 
haereticis. 


CONCILIUM OECUMENICUM UNDECIMUM 


LATERANENSE III. 


Vita functo Adriano IV Pontifice Maximo, Alexander III 
successor electus est, atque ab Hispania, Gallia, Anglia et 
Oriente pro legitimo Pontifice habitus. Tres tamen Cardi- 
nales, Octavianum, Victoris V nomine distinctum, eidem 
opposuerunt. Huic Fridericus I cum plerisque germanis 
favebat, Italis ancipiti contentione in alterutrum distra- 
ctis. Perstitit schisma, suffectis identidem Antipapis Gui- 
done Cremensi sub Paschalis III, Joanne Abb. Strumiensi 
sub Callisti III, et Landino sub Innocentii III nomine, 
ab anno 1159 usque ad annum 1177, quo demum Impe- 
rator cum Pontifice in pacem et gratiam rediit. Schismatis 
turbas auxit haeresis Waldensium et Albigensium, quorum 
primi a Petro Waldo lugdunensi exorti, initio quidem 
quoddam monasticae vitae genus affectaverant, at subinde 
ab Apostolica Sede reprobati, iugum omne excusserant 
atque in omne vitiorum genus errorumque fuerant pro- 
lapsi. Albigenses porro Manichaeorum haeresi novos er 
rores addiderant, quos longe lateque serebant. 

His ut occurreret malis, itemque ut pax inita cum Fride- 
rico firmior subsisteret, ac futurorum etiam Pontificum ele- 
ctioni consuleret, Alexander III Concilium Lateranense in- 
dixit eique praesedit. Frequentatum fuit ab Episcopis fere 
trecentis praeter Abbates aliosque viros in dignitate consti 
tutos. Patriarchae Hierosolymitani personam gessit Petrus 

Prior S. Sepulchri. Aderat etiam Guillelmus Tyrii Archiep. 
celeber sacrarum expeditionum historicus, Albertus Ep. 
Bethlehemensis, Heraclius Ep. Caesareensis. Coeptum 
est in quadragesima anni 1179 ac tribus Sessionibus ab- 
solutum. 

Deficientibus documentis, incompertum est quaenam cau- 
sae agitatae in eo fuerint. Constat tamen damnatos fuisse 
Albigenses et Waldenses. Decreta ad restituendam eccle- 
siasticam disciplinam, ac potissimum ad extirpandam labem 
simoniacam viginti septem condita sunt in ultima Sessione, 
quorum summa haec est: 


CANON I. 


Primus Canon decernit, Summi Pontificis electionem 
non fore deinceps canonicam, misi duae tertiae partes 
Cardinalium in eius electionem conspirent. Si quis autem 
de tertiae partis nominatione confisus, quia rem non potest, 
sibi nomen Episcopi usurpaverit, ipse, cum iis qui eum 
receperint, excommunicationi subiicitur, et totius Saeri 
Ordinis privatione multatur, quin imo nec eucharistiae par- 
ticipationem accipiet, nisi tantum ad extremum vitae. Prae- 
terea si a paucioribus quam a duabus tertiis partibus aliquis 
fuerit electus ad Apostolatus officium, nisi maior concordia 
intercesserit, nullatenus assumatur et praedictae poenae 
subiaceat, nisi humiliter voluerit abstinere. 


CANON II. 


Secundus Canon irritas esse declarat ordinationes, quae 
ab Octaviano et Guidone haeresiarchis et a Joanne Stru- 
mensi et ab ordinatis ab eis factae fuerant. Adiicit porro 
ut si qui dignitates ecclesiasticas seu beneficia per prae- 
dietos schismaticos receperint, careant impetratis. Alie- 
nationes quoque, seu invasiones, quae per eosdem. schi- 
smaticos, sive per laicos, factae sunt, rerum ecclesiastica- 

rum, omni destituuntur firmitate et statuitur ut ad Eccle- 
siam sine quovis eius onere revertantur. Si quis autem 
contraire praesumpserit, excommunicationi subiicitur. Illos 
denique, qui sponte iuramentum de tenendo schismate 
praestiterint, a sacris ordinibus et dignitatibus decernitur 
manere suspensos. 


CANON III. 


Tertius Canon vetat ne quis ante trigesimum aetatis 
aunum et de legitimo matrimonio natus, qui etiam vita et 
scientia commendabilis demonstretur, Episcopus eligatur. 
Cum autem electus fuerit et confirmationem electionis ac- 
ceperit et ecclesiasticorum bonorum administrationem ha- 
buerit, elapso tempore per Canones definito de consecrandis 
Episcopis, is ad quem spectant, beneficia quae habuerat di- 
sponendi de illis liberam habeat facultatem. Praecipit insu- 
per ut inferiora etiam ministeria utpote Decanatus, Archi- 
diaconatus et alia quae animarum curam habent adnexam, 
nullus omnino suscipiat, sed nec Parochialium Ecclesiarum 
regimen, nisi qui vicesimum quintum aetatis annum atti- 
gerit et qui scientia et moribus existat commendatus. 
Cum autem assumptus fuerit, si Archidiaconus in Dia- 
conum et Decani et reliqui admoniti, non fuerint praefixo 
a Canonibus tempore in presbyteros ordinati, et ab illo 
removeantur officio et alii conferatur, qui et velit et possit 
convenienter illud adimplere, nec prosit illis appellationis 
diffugium. Hoc sane non solum dé promovendis, sed de iis 
etiam qui iam promoti sunt, praecipitur observandum. Quod 
si clerici contra formam istam quemquam elegerint, et 
eligendi potestate privantur et ab ecclesiasticis beneficiis 
triennio suspenduntur. Rursus si Episcopus, contra Canonis 
praescripta, beneficia ecclesiastica ei conferat cui condi- 
tiones requisitae desint, conferendi potestate multatur et 
collatio devolvitur ad Capitulum, vel ipso dissentiente, ad 
Metropolitanum. 

CANON IV. 


Quartus Canon dolet primum quammaxime Episcopos 
in visitandis Parochiis eos facere sumptus, quibus impares 
Parochi sunt: iis vero modum imponens, iubet, ne Archie- 
piscopi visitantes pro diversitate Provinciarum et faculta- 
tibus Ecclesiarum, plusquam quadraginta vel quinquaginta 
iumenta (evectiones) habeant, Cardinales vero ne plusquam 
viginti quinque, Episcopi ne plusquam viginti vel tri- 
ginta, Archidiaconi ne plusquam quinque aut septem, de- 
cani constituti sub ipsis, duobus equis contenti sint, nec 
cum canibus venatoriis et avibus proficiscantur, nec sum- 
ptuosas epulas quaerant, sed recipiant quod honeste et 
competenter fuerit illis ministratum. Prohibet etiam, ne 
subditos suos talliis et exactionibus Episcopi gravare prae- 
sumant. Archidiaconi vero sive decani, nullas exactio- 
nes vel tallias in presbyteros seu clericos exercere prae- 
sumant. : 


CANON V. 


Canone quinto statuitur quod si Episcopus aliquem sine 
certo titulo, de quo necessaria vitae percipiat, diaconum 
vel presbyterum ordinaverit, tamdiu necessaria ei submi- 
nistret, donec in aliqua ecclesia convenientia stipendia mi- 
litiae clericalis eidem assignet, nisi forte talis qui ordi- 
natur extiterit, ut de sua vel paterna haereditate subsidium 
vitae possit habere. 


CANON VI. 


Canon sextus vetat ne Praelati suspensionis vel ex- 
communicationis sententiam proferant in subiectos, cano- 
nica monitione non praemissa, nisi forte talis sit culpa, 
quae per se ipsam suspensionis vel excommunicationis poe- 

nam inducat. Vetat iterum, ne subiecti ad superiorum iu- 
dicium appellent ante ingressum causae; si vero quisquam 
pro sua necessitate crediderit appellandum, congruus pro- 
sequendae appellationi terminus praefigatur, infra quem, 
si prosequi subiectus neglexerit, Episcopus iure suo libere 
utatur. Si is qui appellavit, stato die occurrere neglexerit, 
convenientem appellato expensarum compensationem fa- 
ciat. Vetat religiosis omnibus, qui pro aliquo excessu fue- 
rint corrigendi, ne contra regularem Praelati sui et Capi- 
tuli disciplinam, appellare praesumant. 


CANON VII. 


Canone septimo prohibetur ne quid exigatur aut pro 
personis ecclesiasticis in loco suo ponendis aut pro insti- 
tuendis presbyteris in Ecclesiam, aut pro sepulturis exse- 
quisque mortuorum, auf pro benedictionibus nuptiarum 
seu aliis sacramentis, reprobaturque longa licet consue- 
tudo contraria tamquam criminosa. Prohibetur etiam ne 
novi census ecclesiis imponantur ab Episcopis vel Abba- 
tibus aliisque praelatis, nec veteres augeantur, nec partem 
redituum ad suum usum impendere praesumant. Quidquid 
aliter factum sit, irritum declaratur. 


CANON VIII. 


Octavus Canon vetat ne beneficia antequam vacent alicui 
promittantur; iubet vero, ut intra sex menses praebendae 
ecclesiasticae aut officia vacantia conferantur. et si Epi- 
scopus conferre distulerit, per capitulum attribuantur. 
Quod si ad capitulum electio pertinuerit, et intra prae- 
dictum tempus facta non fuerit, Episcopus cum virorum 
religiosorum consilio collationem exsequatur. Si omnes ne- 
glexerint, Metropolitanus de illis disponat. 


Li 

. CANON IX. 


Canone nono sancitur ut Fratres a Templo vel ab 
Hospitali atque alii religiosi, ecclesias et decimas de lai- 
corum manibus non recipiant, sine consensu Episcoporum; 
ut ab Episcopis interdictos nominatim, aut excommuni- 
catos evitent; iubet ut Ecclesiis, quae pleno ?wve ad eos 
non pertinent, presbyteros Episcopis instituendos prae- 
sentent, ut eis quidem de plebis cura respondeant, ipsis 
vero pro rebus temporalibus rationem exhibeant compe- 
tentem: institutos autem, Episcopis inconsultis, non au- 
deant removere. Si vero Templarii sive Hospitalarii ad 
ecclesiasticum interdictum venerint, (i. e. ad Ecclesiam 
interdictam) nonnisi semel in anno ad ecclesiasticum ad- 
mittantur officium, nec tunc ibi corpora sepeliant defuncto- 
rum. De fraternitatibus (confratribus) hoc statuitur, ut si 
non se praedictis fratribus omnino reddiderint, sed in suis 
proprietatibus duxerint remanendum, propter hoc ab Epi- 
scoporum sententia nullatenus eximantur, sed potestatem 
suam in eos, sicut in alios parochianos exerceant cum pro 
suis excessibus fuerint corrigendi; haec vero de aliis.etiam 
Religiosis observanda praescribuntur. 


CANON X. 


Canone decimo prohibetur ne quid exigatur aut detur ad 
Monasterii ingressum; ne Monachi peculium habeant; ne 
singuli per villas et oppida seu ad quascumque parochiales 
ecclesias ponantur, sed in maiori conventu, aut cum ali- 
quibus fratribus maneant. Siquis vero pro sua receptione 


aliquid dederit, huic aditus ad sacros ordines non pateat, 


qui vero accepit, officio privetur. Praeterea iubetur ui 
Monachus, qui peculium sine permissione habuerit, a com- 
munione removeatur altaris, et qui cum peculio in exitu 
fuerit inventus, nec cum fratribus sepeliatur nec oblatio 
pro eo fiat. Insuper statuitur, prioratus etiam sive obedien- 

tias, pretio dato, nulli tradendas, intentata dantibus et 
accipientibus poena, quae alienos eosdem reddat a mini- 
sterio. Denique decernitur, priores mutari non debere, nisi 
manifesta et rationabili de causa. 


CANON XI. 


Canone undecimo decernitur, ut clerici in sacris or- 
dinibus constituti, mulierculas in domibus suis habentes, 
cum incontinentiae nota, aut eas abiiciant, aut ab officio 
et beneficio ecclesiastico fiant alieni. Quicumque vero in- 
continentia illa, quae contra naturam est, deprehensi 
fuerint laborare, si clerici sint eiiciantur a clero, vel ad 
poenitentiam agendam in Monasteriis detrudantur: si laici, 
excommunicationi subdantur et a coetu fidelium habean- 
tur alieni. Denique edicitur, ut clerici qui monasteria 
sanctimonialium sine manifesta et necessaria causa, fre- 
quentant, per Episcopum coarceantur, et si nom destite- 
rint, beneficio ecclesiastico priventur. 


CANON XII. 


Canon decimus secundus praescribit ut Clerici sive in 
minoribus ordinibus sive in maioribus constituti, si stipen- 
diis ecclesiasticis sustententur, coram iudice saeculari advo- 
cati in negotiis fieri non praesumant, nisi propriam vel ec- 
clesiae suae causam fuerint prosecuti, aut pro miserabilibus 
forte personis, quae proprias causas tueri, non possunt. Sed 
nec procurationes Villarum, aut iurisdictiones etiam sae- 
culares sub aliquibus Principibus, vel saecularibus viris, 
ut iustitiarii eorum fiant, clericorum quisquam assumere 
praesumat. Si quis secus fecérit, fiat alienus a ministe- 
rio ecclesiastico. Distrietius autem decernitur puniendus 
religiosus, qui praedicta attentet. 


CANON XIII. et XIV. 


Canone decimo tertio et decimo quarto prohibetur 
beneficiorum pluralitas, praecipitur residentia et sub ana- 

thematis poena vetatur, ne laici clericos instituant in 
ecclesiis vel removeant, aut alia bona ecclesiastica pro 
sua voluntate distribuant, vel ecclesias et eorum rectores 
exactionibus gravent. Presbyter vero sive clericus, qui 
ecclesiam per laicos sine auctoritate proprii Episcopi re- 
ceperit, communione privatur et si non resipuerit a mi- 
nisterio ecclesiastico et ordine deponitur. Denique pro- 
hibetur, ne laici decimas detinentes eas in alios laicos tran- 
sferant: si quis vero receperit et Ecclesiae non tradiderit, 
privatur sepultura ecclesiastica. 


CANON XV. 


Canon decimus quintus praecipit ut clericorum bona, 
sive intestati decesserint, sive aliis conferre voluerint, 
penes ecclesias remaneant. Praeterea privantur officio illi, 
qui pretio soluto constituuntur decani quique pecuniae 
gratia iurisdictionem episcopalem exercent. Adimitur autem 
Episcopis potestas conferendi hoc officium. 


CANON XVI. 


Decimo sexto Canone statuitur ut, nisi à paucioribus 
et inferioribus aliquid rationabile fuerit ostensum, appel- 
latione remota, semper praevaleat et suum consequatur 
effectum quod a maiori et saniori parte Capituli fuerit 
constitutum, non obstante iuramento quod forte aliquis ad 
conservandam ecclesiae suae consuetudinem se dicat emi- 
sisse. Si quis autem huiusmodi consuetudines, quae ratione 
iuvantur et sacris congruunt institutis, irritare praesum- 
.pserit, ab Eucharistia fiat alienus, donec poenitentiam 
egerit. 


CANON XVII. 


Canone decimo septimo statuitur ut si forte in plures 
partes abierint fundatorum suffragia, ille praeficiatur Ec- 

clesiae, qui maioribus iuvatur meritis, et plurimorum eli- 
gitur et probatur assensu. Si autem hoc sine scandalo 
fieri nequiverit, provideat Antistes ecclesiae vacanti sicut 
melius viderit secundum Deum expedire. Id ipsum etiam 
faciat, si de iure patronatus quaestio emerserit inter ali- 
quos, et cui competat intra tres menses non fuerit de- 
finitum. 


CANON XVIII. 


Canone decimo octavo praescribitur in unaquaque Eeccle- 
sia Cathedrali assignandum competens aliquod beneficium 
Magistro, qui clericos eiusdem Ecclesiae et scholares pau- 
peres gratis erudiat; et in aliis quoque ecclesiis sive 
Monasteriis restituendum, si quid anteactis temporibus ad 
hoc fuerit constitutum. Pro licentia vero docendi, nullus 
pretium. exigat, nec sub obtentu alicuius consuetudinis ab 
iis qui docent aliquid quaerat, neque cuipiam, qui sit ad 
docendum idoneus, docendi licentia denegetur. Qui secus 
fecerit a beneficio ecclesiastico fiat alienus. 


CANON XIX. 


Canone decimo nono prohibentur sub anathematis poena 
mundi Rectores et Consules civitatum et alii: qui pote- 
statem habent, onera imponere ecclesiis, easque gravibus 
crebrisque exactionibus premere, nisi Episcopus et Clerus 
iantam esse necessitatem vel utilitatem viderint, ut absque 
ulla coactione ad sublevandas communes necessitates, ubi 
laicorum non suppetunt facultates, subsidia per ecclesias 
existiment conferenda. 


CANON XX. 


Canon vicesimus confirmat Canonem decimum quartum 


Concilii Lateranensis secundi, quo torneamenta inhibentur. 
ll 

CANON XXI. 


Canone vicesimo primo iubetur servari inducias, sive 
ireguas. 


CANON XXII. 


Canon vicesimus secundus vetat, ne sine auctoritate 
Regum et Principum imponantur, nova pedagia. 


CANON XXIII. 


Canone vicesimo tertio praescribitur ut Leprosi pro- 
prium habeant oratorium et coemeterium, et a decimis 
sint immunes. 


CANON XXIV. 


Canone vicesimo quarto vetatur arma, ferrum et alia 
necessaria deferri ad Saracenos sub poena anathematis; 
eademque poena multantur, qui navigantes capiunt et 
spoliant. 


CANON XXV. 


Canone vicesimo quinto manifesti usurarii communione 
et sepultura christiana privantur si in hoc peccato deces- 
serint. 


CANON XXVI. 


Canone vicesimo sexto vetatur christianis, Iudaeos et 
Saracenos in domibus suis ne ut servos quidem retinere, 
nisi. convertantur. 


CANON XXVII. 


Canon vicesimus septimus damnat Waldenses et Albi- 
genses, aliosque haereticos, qui in partibus Tolosanis gras- 
sabantur ac adversus illos, propositis indulgentiis, bellum 
sacrum indicitur. 





- 


CONCILIUM ORCUMENCUM DUODECIMUM 


LATERANENSE IV. 


Triplicem huius Concilii finem exposuit Innocentius III 
Pont. Max. in oratione habita sub eius exordium, l* libe- 
randi Hierosolymam a Mohometanorum tyrannide, 2* ex- 
stirpandi Waldensium et Albigensium haeresim, damnan- 
dique Ioachimi et Almarici errores, 3? reformandi eccle- 
sasticam disciplinam. 

Quod attinet ad Episcopos praesentes, cum tunc tem- 
poris Parochus S. Pauli urbis Constantinopolitanae atque 
Archiepiscopus Heracleensis Patriarchatum illum ambirent, 
ambo Romam advenerant paulo ante Concilii exordium, ut 
sua iura defenderent. At Pontifex, electione utriusque post- 
habita, ad dignitatem illam presbyterum quemdam Ger- 
vasium ex Etruria evexit, qui sessionibus adfuit. Aderat 
Patriarcha Hierosolymitanus atque Maronitarum, Antio- 
chenus autem et Alexandrinus per procuratores. Universi 
vero, qui adfuerunt Episcopi numeratur 412. Interfuerunt 
insuper Abbates et Priores numero 800 et amplius, ab- 
sentium Praelatorum et Capitulorum Procuratores innu- 
meri, denique Legati utriusque Imperatoris Occidentalis 
et Orientalis, Regum Galliae, Hispaniae, Angliae, Hun- 
gariae, Aragoniae, Siciliae, Hierosolymae, Cypri aliorum- 
que Principum ac Rerumpublicarum. 

Initium habuit die 11 mensis Nov. an. 1215 in La- - 
teranensi Basilica ac tribus sessionibus absolutum est die 
30 nov. eiusdem anni. 

Inter Acta huius Concilii, quorum tamen documenta 
nobis aetas invidit, refertur confirmata electio Friderici II 
Romanorum Imperatoris, adiudicatio bonorum ac ditionum 
Comitis Tolosani ad Simonem Comitem Montis Fortis: 
translatio archiepiscopatus Salaminae in Nicosiam civitatem 
et ad illam sedem latini Archiepiscopi electio : confirma- 
tio fundationis Archiepiscopatus Chiemsiensis (Chiemsee) 
per Eberhardum factae, declaratio nullitatis matrimonii 
initi à Burechardo d'Avesnes subdiacono cum Margherita 
Flandriae principe. At authentica magis sunt et ad finem 
Concilii propius spectantia septuaginta Capitula, quibus 
tum rebus, tum disciplinae provisum est, ac Decretum latum 
de suscipienda in Palaestinam expeditione. 

Cum vero pleraque ex his Capitibus in Libros quinque 
Decretalium Gregorii IX sint relata ac magnam Iuris Ca- 
 nonici partem constituant, hinc ea breviter ac per summa 
capita heic exponemus. j 

Car. I. — Proponitur symbolum fidei contra errores | 
ea aetate grassantes. In prima eius parte exhibetur do- 
ctrina de unitate naturae ac distinctione trium personarum: 
Deus unicum omnium rerum principium ac universi crea- 
tor, corporum ac spirituum, angelorum et hominum de- 
finitur: diabolum et daemones a Deo per creationem exsti- 
tisse bonos, sed ipsos semet fecisse malos ae tentatores 
hominum, docetur. 

In altera parte agitur de incarnatione Filii, de duabus 
eius naturis, de mortis sacrificio, de resurrectione, ascen- 
sione, deque eius altero adventu in fine saeculi ad iudi- 
candos vivos et mortuos ac reddendum singulis secundum 
Opera sua. 

In tertia parte agitur de Ecclesia extra quam nulla 
salus, de reali praesentia corporis et sanguinis Christi in - 
Eucharistia, de transubstantiatione, deque huius sacra- 

menti mitildito, qui unus est Sacerdos rite ordinatus. Sa- 
cramentum Baptismi, quod ad invocationem individuae Tri- 
nitatis consecratur in aqua, tam parvulis, quam adultis in 
forma Ecclesiae a quocumque rite collatum, dicitur pro- 
fiere ad salutem, eos vero qui post illius susceptionem 
prolapsi fuerint in peccatum, per veram poenitentiam: sem- 
per posse reparari. Declaratur tandem non solum virgines 
et continentes, verum etiam coniugatos posse salvari. 


Ex his verbis Capitis « qui simul ab initio temporis utramque 
de nihilo condidit creaturam, angelicam videlicet et humanam » non- 
nulli colligunt de fide esse Angelos simul cum mundo corporeo con- 
ditos fuisse. Id tamen alii negant contendentes, Concilium voluisse 
tantum damnare errorem Origeni tributum quod scilicet, angeli et 
animae rationales per se tantum productae fuerint, corpora vero per 
accidens. hoc est propter demerita spiritualium substantiarum, quae 
illis includerentur. (S. Th. Op. 13.) 


Ca». II. — Damnatur error Abbatis Ioachimi, qui edito 
adversus Petrum Lombardum libro, eumdem insanum et 
haereticum traduxit, eo quod in suis sententiarum libris 
scribat, quod summa quaedam res est Pater et Filius et 
Spiritus Sanctus, quae non est generans, nec genita, nec 
procedens; qua ex propositione Ioachimus deduxit, Petrum 
Lombardum quaternitatem admittere in SSima Trinitate. 
Ad haec Lombardi sententia tamquam catholica probatur. 
Tum damnantur ut haeretici qui Ioachimo assentiuntur, 
loachimi tamen persona et Monasterium nulla afficiendum 
poena decernitur. Demum Almarici doctrina, non tam hae- 
reticà quam insana, reprobatur. 


Hoe in capite damnata est doctrina loachimi non vero eius per- 
sona. Is enim omnia sua scripta Sedi Apostolicae obtulit, iudicio eius 
aut probanda aut corrigenda, scripto professus, firmiter à se teneri 
eam fidem, quam Romana tenet Ecclesia. 

Almaricus vero Carnotensis, teste Genebrardo Lib. IV. Chronologiae, 
viginti errorum convictus fuit, quorum unus erat, Christi corpus non 
magis esse in$pane, quam in qualibet alia re. Plures illius errores 
recenset Sanderus lib. 7 de visib. Monarchia. Corpus eius exhumatum 
et combustum est, eius autem sectatores Parisiis vivi sunt concremati. 

Has inter errorum procellas Ecclesia, palmae instar per turbines 
eluctantis, nova eaque immensa aucta propagine in Dominico et Fran- 
cisco defensores nacta est fortissimos, adversum circumfrementes in 
agro praesertim Tolosatium, Albigenses aliosque haereticos. Et quidem 
B. Dominicus, quem merito facem terrarum orbi sanctitatis et doctrinae 
luce affulgentem dixeris, cum Fuleone Tolosano Episcopo ad Conci. 
lium profectus, Innocentio III consilium aperuit de instituendo Prae 
dicatorum Ordine, qui, ab Honorio deinde III et Innocentio IV sub 
regula S. Augustini approbatus est. B. Franciscus vero seraphicum 
Ordinem FF. Min. nova sub regula institutum, Innocentio III et Con. 
cilio confirmandum obtulit. . 


Cap. III. — Excommunicantur haeretici omnes euius- 
cumque nominis, post damnationem vero seculari potestati 
subiiciuntur eorumque bona, si laici sint, fisco adiudican- 
tur, si vero clerici, ecclesiis a quibus stipendia perceperunt, 
Qui vero suspecti inventi sint, nisi innocentiam suam 
congrua purgatione monstraverint, anathematis gladio 
feriuntur, et usque ad satisfactionem condignam, ab omni- 
bus vitari iubentur; quod si por annum in excommuni- 
catione contumaces perstiterint, hoc ipso veluti haeretici 
condemnantur. Praeterea Concilium haereticorum impu- 
gnatores privilegiis ornat, receptores vero, defensores et 
fautores excommunicatione aliisque poenis afficit; sine 
Episcopi licentia praedicantes communione privat; statuit 
ut unusquisque -Archiepiscopus vel Episcopus per se, aut 
pér Archidiaconum, vel idoneas personas honestas, bis aut 
saltem semel in anno propriam parochiam, in qua fama 
fuerit haereticos habitare, circumeat. 

Si aliquis Episcopus negligens fuerit vel remissus in ex- 
purgando ab haereticae pravitatis fermento suam dioece- 
sim, de gradu episcopali deiicitur et alter in eius locum 
substituitur. 

Car. IV. — Excommunicantur etsi perrexerint depo- 
nuntur, Sacerdotes graeci, qui latinos exsecrantur sacer- 
dotes, aut pollui ab his altaria sacrificiis declamant, vel 
a Latinis baptizatos rebaptizant. 

Car. V. — Antiqua definitur controversia, post Ro- 
manum nempe Patriarcham primum Constantinopolitano, 
secundum Alexandrino, tertium Antiocheno, quartum Hie- 
rosolymitano locum esse tribuendum. 

Praecipitur ut Patriarchae a Papa, qui vero subiecti 
sunt Patriarchis, ab eisdem pallium accipiant, praestito 
fidelitatis iuramento et pro romana Ecclesia sponsione obe- 
dientiae. Conceditur ut Patriarchae dominicae crucis ve- 
xillum ante se faciant ubique deferre, nisi in urbe romana 
et ubi Summus Pontifex praesens sit, vel eius legatus utens 
insignibus Apostolicae dignitatis. Appellatio ad eosdem con- 
ceditur omnibus subiectis eorum iurisdictioni, salva appel- 
latione ad Apostolicam Sedem. 

Car. VI. — Iubentur Metropolitani singulis annis cum 
suis suffraganeis provincialia celebrare concilia. Ut autem 
hoc efficacius expleant, per singulas dioeceses statuere 
iubentur idoneas personas, quae absque iurisdictione per- 
vestigent quae correctione vel reformatione digna sint, 
eaque diligenter deferant ad Metropolitanum et suffraga- 
neos et alios in Concilio subsequenti; quicumque hoc ne- 
glexerit adimplere, a suis beneficiis et officiis suspenditur. 

Car. VII. — Ecclesiarum Praelati de corrigendis sub- 
ditorum excessibus, et maxime clericorum, impense mo- 
nentur, eorumque exsecutionem nulla consuetudine vel 
appellatione impediri edicitur, nisi modum fuerint super- 
gressi in talibus observandum. 

Car. VIIL. — Statuitur quomodo et quando debeat 
Praelatus procedere ad inquirendos ac puniendos subdi- 
iorum excessus vel per accusationem, vel per denuntia- 
tionem, vel per znquisitionem. Praescribitur vero ut ac- 
cusationem praecedat legitima inscriptio, denunciationem 
charitativa admonitio, inquisitionem clamorosa insinuatio 
seu infamia publica. 

CAP. IX, — Praecipitur ut Episcopi idoneos comparent 
viros, qui pro diversitate rituum et linguarum, divina 
officia celebrent et sacramenta ministrent in illis civita- 

tibus et dioecesibus, in quibus permixti sunt populi diver- 
sarum linguarum ef rituum. Prohibetur ut una civitas vl 
dioecesis diversos Pontifices habeat, sed si necessitas po- 
stulet, Episcopus loci constituat sibi Vicarium. 


Statutum hoc est propter permixtos in eadem urbe cum Latinis 
Graecos, praesertim ubi Latini Thraciam et Graeciam expugnaverant, 
non famen per hune Canonem concessum est, ut heterodoxi volunt, 
qualibet lingua celebrari divina mysteria, sed latina tantum et graeca, 


Car. X. — Praescribitur ut Episcopi viros idoneos ad 
sanctae praedicationis officium vice sua assumant, nec non 
ad audiendas confessiones et poenitentias iniungendas. 

Cap. XI. — Statuitur ut in qualibet cathedrali ecclesia 
etin aliis, magister idoneus, a Praelato cum capitulo, seu 
cum maiori ac saniori parte capituli eligendus, constitua- 
tur, qui clericos gratis in grammatica facultate aliisque 
instruat. Metropolitana vero ecclesia theologum habeat, 
qui sacerdotes in sacra Scriptura erudiat. 

Car. XII. — Iubetur in singulis regnis vel provinciis 
de triennio in triennium, salvo iure dioecesanorum Pon- 
tificum, commune capitulum Abbatum atque Priorum fieri. 

Car. XIII — Prohibetur ne quis novum religiosum 
Ordinem instituat, sed unum ex approbatis assumat. Qui 
vero voluerit religiosam domum fundare, regulam et insti- 
tutionem accipiat ab Ordinibus approbatis. 

Car. XIV. — Agitur de incontinentia clericorum pu- 
nienda secundum canones, et illis qui secundum regionis 
suae morem non abdicarunt copulam, legitimi matrimonii 
usus conceditur. 

Car. XV. — Interdicitur clericis crapula, ebrietas et 
venatio. 

Car. XVI. — Praescribitur ut clerici non se immi- 
sceant negotiis saecularibus, quae eorum statum dedecent, 
ut ab aleis et tabernis abstineant, ut tonsuram et coro- 

nam gerant, vestiantur modeste et congrue tum intra, tum 
extra Ecclesiam. 

Cap. XVII. — Sub poena suspensionis prohibentur Cle- 
ricis minoribus et Praelatis comessationes superfluae et 
confabulationes illicitae, negligentia in divinis officiis, et 
consuetudo celebrandi vix quater in anno. 

Car. XVIII. — Statuitur ne Clerici intersint iudicio san- 
guinis, eique .commodent operam ac ut abstineant a chi- 
rurgia, quae fit per ustionem, aut per incisionem. 


Car. XIX. — Supellex et vasa templi sint munda. 
Car. XX. — Chrisma et Eucharistia sollicite custo- 
diatur. 


Car. XXI. — Omnis utriusque sexus fidelis postquam 
ad annos discretionis pervenerit, omnia sua peccata solus 
confiteatur fideliter, saltem semel in anno, proprio Sacer- 
doti, et iniunctam sibi poenitentiam studeat pro viribus 
adimplere, suscipiens reverenter, ad minus in Pascha, Eu- 
charistiae Sacramentum, nisi forte de consilio proprii Sa- 
cerdotis, ob aliquam rationabilem causam ad tempus ab 
eius perceptione duxerit abstinendum, alioquin et vivens 
ab ingressu Ecclesiae arceatur, et moriens christiana ca- 
reat sepultura. Si quis autem alieno sacerdoti voluerit 
iusta de causa confiteri, licentiam habeat a proprio sa- 
cerdote. 


Hie est celeberrimus ille Canon, quem haeretici tamquam novum 
Concilii inventum tantopere aversantur. Verum Concilium heic tantum 
declaravit, tempus quo praeceptum divinum confessionis privatae et 
communionis debeat impleri. Ceterum nomine proprii Sacerdotis intel- 
ligitur Papa, Episcopus, Parochus, aut quibus hi per delegationem seu 
per privilegia potestatem dederint. 


Car. XXII. — Statuitur ut medici corporis, ad infirmos 
accersiti, ante omnia vocari curent medicos animae, ac ne 
suadeant aliquid, quod obsit animae. : 

Car. XXIII. — Cavetur ne ultra tres menses ecclesia 
cathedralis aut regularis vacet. Alias electores eligendi 

potestate pro ea vice priventur, devoluto iure ad proxime 
superiorem, qui ultra tres menses non differat providere. 

Car. XXIV. — Determinatur triplex modus eligendi 
per Znspirationem, vel serutinium, vel compromissum. 
Aliter facta electio nullius effectus declaratur. Praescri- 
bitur itaque ut convocatis omnibus, qui debent, possunt 
et volunt interesse, assumantur tres scrutatores de Colle- 
gio, qui secreto et singillatim suffragia exquirant et in 
scriptis redacta mox publicent in communi, nullo prorsus 
appellationis obstaculo interiecto, utis eligatur, in quem 
maior. vel sanior pars consenserit. Vel saltem eligendi po- 
testas aliquibus viris idoneis committatur. Ne quis autem 
Procuratorem constituat, nisi absens sit in eo loco, de quo 
debeat advocari, iustoque impedimento detentus venire non 
possit, facta de hoc, si opus sit, fide per iuramentum. Tunc 
vero uni e collegio vices suas committat, 

Car. XXV. — Statuit, electionem factam per saecu- 
larem potestatem esse ipso iure nullam; consentientem 
vero inhabilem fieri ad dignitatem. 

Cap. XXVI. — Edicitur ut confirmator diligenter exa- 
minet factam electionem et personae aptitudinem. Extra 
Italiam electi in concordia, possunt interim Ecclesiam ad- 
ministrare, nihil tamen alienare. 

Car. XXVII. — Episcopi promovendos ad Saodidiiun 
diligenter instruant, aut instruendos curent. Praestat enim 
paucos habere ministros bonos, quam multos malos. 

Car. XXVIII. — Si quibus concessa est facultas bene- 
ficiis renuntiandi, compellantur renuntiare, quia vel pro- 
pter Ecclesiae commodum, vel propter salutem propriam 
renuntiatio ipsis est concessa. 

Cap. XXIX. — Qui habens iam beneficium curatum, 
tale aliud recipit, ipso iure privatus est priori, et si utrum- 
que retinere velit, etiam secundo expolietur. Nec quis- 
quam in eadem ecclesia plures dignitates aut personatus 
simul retineat, licet non habeant adnexam curam. Cum 

sublimibus tamen et litteratis, potest Sedes Apostolica 
dispensare. 


Corrigitur hic dispositio Alexandri III qui optionem dabat, utrum 
ex duobus, beneficiatus vellet retinere. 


CAP. XXX. — Ad beneficia ecclesiastica assumantur 
idonei, reiectis indignis. 

Car. XXXI. — Canonicorum filii, maxime spurii, ne 
fiant Canonici in ecclesiis, in quibus eorum Patres fuerant 
instituti. 

Car. XXXII. — Parochis congrua portio detur ex pro- 
ventibus ecclesiae. Parochus non per Vicarium, sed per 
se ipsum deserviat, nisi forte praebendae vel dignitati sit 
adnexa parochialis ecclesia. 

Car. XXXIII. — Procurationes ratione visitationis de- 
bitae, extra actualem visitationem non exigantur; eaeque 
tunc etiam sint moderatae, cum visitatores non debeant 
quaerere quae sua sunt, sed quae Iesu Christi. 

CAP. XXXIV. — Praelati plus debito exigentes a sub- 
ditis, praetextu procurationis legato vel alteri visitanti 
impenso, debent prius extorti restitutionem ei facere cui 
damnum inlatum est, deinde tantumdem pauperibus largiri. 

Car. XXXV. — Ne appelletur absque rationabili causa 
ad superiorem iudicem ante sententiam. Causa autem de- 
bet exponi ipsi Iudici. 

Cap. XXXVI. — Licet pars appellaverit a sententia 
interlocutoria, si tamen iudex eam revocaverit, potest in 
causa pergere; quia cessante causa, cessat effectus. 

Cap. XXXVII. — Nemo per litteras Apostolicas ad 
iudicem, ultra duas dietas remotum, trahi possit, nisi 
litterae, de assensu partium fuerint impetratae, aut de isto 
Canone Concilii specialem faciant mentionem. Nec quis, abs- 
que mandato speciali sui Domini, litteras impetret pro illo. 


Bonifacius VIII c. statutum &. cum vero de Rescript. in VI. 
deinde statuit, ne quis possit ultra unam dietam (decem horarum 
iter) extra suam Dioecesim ad iudicium trahi. 

Car. XXXVIII. — Iudex curet omnia iudicii acta di- 
ligenter conscribi, nempe citationes et dilationes, recu- 
sationes et exceptiones, testimonia, instrumenta, interlo- 
cutiones, appellationes etc. 

Car. XXXIX. — Si quis a spoliatore rem alienam 
scienter acceperit, contra possessorem huiusmodi, spoliato 
per restitutionis beneficium succurratur, licet non probet 
dominium, (non obstante rigore Iuris Civilis) cum detentor 
rei alienae, succedat in vitium, et non multum differant, 
praesertim quoad periculum animae, detinere iniuste et 
invadere alienum. 

Car. XL. — Quando actori ob reé contumaciam adiu- 
dicatur detentio rei custodiae causa, is vero illam à 7eo 
consequi non potest, nihilominus post annum elapsum, fit 
verus illius rei possessor, consequenter omnia possessionis 
commoda consequitur. Super rebus spiritualibus ne com- 
promittatur in laicum. 

Car. XLI. — Quoniam omne, quod non est ex fide, pec- 
catum est, absque bona fide nulla valeat praescriptio tam 
canonica, quam civilis; cum sit generatim omni consti- 
tutioni ac consuetudini derogandum, quae absque mortali 
non potest observari peccato. Unde oportet, ut qui prae- 
scribit, in nulla temporis parte habeat rei conscientiam 
alienae. | 

Car. XLII. — Nec laici clericorum, nec Clerici laico- 
rum iura invadant: ut reddantur, quae sunt Caesaris 
Caesari, et quae sunt Dei Deo. 

Car. XLIII. — Ecclesiastici qui nihil temporale ha- 
bent a laicis, ne cogantur ab istis iuramentum fidelitatis 
praestare. 

Car. XLIV. — Alienatio feudorum, rerumque eccle- 
siasticarum sine legitimo personarum ecclesiasticarum con- 
sensu, non vaJet, licet approbetur per constitutiones lai- 
corum. 

Car. XLV. — Patroni, advocati ecclesiarum etc. ne 
plus sibi usurpent, quam iure concessum est: quia, quod 





— 173 — 
al defensionis subsidium est inventum, ad depressionis 
dispendium non debet detorqueri. Si vero Patroni, vel 
Advocati, aut Feudatarii, seu vicedomini seu alii bene- 
ficiati, Rectorem Ecclesiae vel clericum occiderint vel mu- 
tilarint, amittant munus vel beneficium, prorogata poena 
irregularitatis in quartam eorum generationem. 

Car. XLVI. — Confirmatur anathema a Concilio La- 
teranensi III latum in Rectores civitatum et alios, qui 
Ecclesias et Clericos collectis et exactionibus premunt. 
Si necessitas postulet, ut subsidium conferat Ecclesia, id 
fiat absque coactione, ubi facultates Laicorum non suffi- 
ciunt, consulto prius Romano Pontifice, cuius est com- 
munibus necessitatibus providere. 

Car. XLVII. — Statuitur ne quis excommunicationis 
sententiam ferat, nisi monitione praemissa, praesentibus 
idoneis personis, et manifesta iustaque de causa. 

Car. XLVIII. — Si quis iudicem velut suspectum re- 
cüusaverit, coram eo causam recusationis proponat, ac simul 
cum parte vel iudice arbitros eligat. Causa coram arbitris 
non probata, iudex utatur sua iurisdictione; ea vero probata 
coram arbitris, Iudex remittat negotium ad Superiorem; vel 
cum consensu recusatoris tertio committat. Si vero crimen 
sit manifestum, nulla appellationis habeatur ratio: quia 
appellationis remedium non ad defensionem iniquitatis, sed 
ad praesidium innocentiae est inventum. 

Car. XLIX. — Nullus cupiditatis seu avaritiae causa 
aliquem. excommunicet, aut excommunicatum absolvat. 

Cap. L. — Prohibitio matrimonii inter consanguineos 
et affines ad quartum gradum restringitur. 


Car. LI. — Clandestina prohibentur matrimonia et 
proles ex lis susceptae, censentur illegitimae. 
Cap. LII. — Cum olim consanguinitas, usque ad se- 


ptimum gradum dirimeret matrimonium, sufficiebant testes 
de auditu: iam vero cum a concilio impedimentum hoc sit 
restrictum ad quartum gradum, testes de auditu non reci- 
piuntur nisi sint viri fide digni et ante litem motam testata 

didicerint ab antiquioribus saltem duobus fide dignis et 
omni exceptione maioribus computatis clarius gradibus 
cognationis ab utroque latere ac praeterea iuramento ad- 
dito, se vidisse personas, saltem in uno ex praedictis qua- 
tuor gradibus haberi pro consanguineis. 

Cap. LIII. — Domini praediorum decimalium, non com- 
mittant illa excolenda hominibus, qui integre decimas non 
solvunt. 

Cap. LIV. — Cum in signum universalis dominii, quasi 
quodam titulo speciali sibi Dominus decimas reservaverit, 
solvantur prius decimae ex fructibus, quam census et tri- 
buta. Si autem haec prius soluta fuerint, ex ipsis etiam 
tributis solvi debent decimae. 

Cap. LV. — Regularesex alienis terris (subiectis oneri 
decimarum) deinceps acquirendis decimas persolvant eccle- 
siis, licet eas propriis manibus et sumptibus excolant. 

Car. LVI. — Pacta, quibus in praeiudicium parochiarum 
locationes aut infeudationes fiunt, ea lege ut locatoribus 
decimae solvantur, prohibentur, cum obligatione restitu- 
tionis Parochis faciendae. : 

Cap. LVII. — Declarantur aliqua privilegia Regularibus 
concessa praesertim circa aperitionem unius tantum ec- 
clesiae semel in anno, tempore interdieti. 

Car. LVIII. — Quod nonnullis Regularibus est conces- 
sum, conceditur etiam Episcopis, ut divina officia possint ce- 
lebrare tempore interdicti generalis, nisi ipsi causam prae- 
stiterint interdicto, sed exclusis excommunicatis et interdi- 
ctis, ianuis clausis, submissa voce, et non pulsatis campanis. 

Car. LIX. — Praecipitur, ne religiosi fideiubeant 
absque Praelati et maioris partis capituli consensu, vel 
pecuniam mutuo accipiant, ultra summam communi pro- 
videntia constitutam. Alias non tenetur conventus pro his 
respondere, nisi forte manifeste constiterit, in bonum com- 
munitatis redundasse negotium. 

Car. LX. — Abbates se non ingerant iis, quae sunt 
officii episcopalis, de causis matrimonialibus cognoscendo, 

poenitentias publicas iniungendo, indulgentias concedendo, 
nisi specialiter eis fuerit concessum. 

CAP. LXI. — Regulares non recipiant de manibus lai- 
corum parochias aut decimas, sine consensu Ejpiscopi. 
Neque excommunicatos, vel nominatim interdictos admit- 
tant ad divina. Item in ecclesiis, quae ad ipsos non per- 
tinent pleno iure, Presbyteros idoneos Episcopis prae- 
sentent instituendos, ut illis (seu Episcopis) de plebis cura 
respondeant, ipsis vero (seu religiosis) pro rebus tempo- 
raibus rationem exhibeant competentem. Institutos vero 
Presbyteros removere sine consensu Episcopi non audeant. 

CAP. LXII. — Sacrae reliquiae non exponantur venales, 
nec ostendantur extra capsam: inventas autem de novo, 
nemo publicae venerationi praesumat exhibere, nisi prius 
auctoritate Romani Pontificis fuerint approbatae. Evitentur 
oircà eas omnes deceptiones, figmenta, et falsa documenta. 

Eleemosynarum quaestores non admittantur, nisi Papae 
aut dioecesani litteras exhibeant. Ad haee, quia per indi- 
scretas et superfluas indulgentias claves Ecclesiae contem- 
nuntur, et poenitentialis satisfactio enervatur, temperandae 
sunt. Cum dedicatur Basilica, tantum unius anni indulgen- 
tia concedatur, anniversario autem dedicationis tantum 
40 dierum : nec plurium pro aliis etiam causis: quia etiam 
Papa hane moderationem observare consuevit. 

Car. LXIII. — Nihil exigatur, quocumque praetextu, 
pro Episcoporum consecrationibus, Abbatum benedictio- 
nibus, et Clericorum ordinationibus. Consuetudo contraria 
ut corruptela penitus reprobatur. 

Car. LXIV. — Non recipiantur Moniales pro pretio, 
statuta in recipiehtem et receptam poena perpetuae relega- 
tionis in locum arctioris regulae, eadem exactio Monachis 
et Regularibus sit prohibita. 

Cap. LXV. — Episcopi nihil exigant pro concessione insti- 
tutionis beneficialis, professionis religiosae, aut sepulturae. 

Car. LXVI. — Exsequiae mortuorum, benedictio- 
nes nuptiales, administrationes Sacramentorum fiant gra- 

tis servata tamen pia et laudabili locorum  consue- 
tudine. 

Car. LXVII. — Si Iudaei a Christianis immoderatas 
usuras extorserint, Christiani nullam cum illis communi- 
cationem habeant, donec satisfecerint. Compellendi etiam 
Iudaei ad solvendas decimas ex possessionibus, antequam 
ad eos devenirent, huic oneri obnoxiis. 

Cap. LXVIII. — Iudaei a Christianis habitu ubique lo- 
corum debent esse distincti. In diebus autem lamenta- 
tionis et Dominicae Passionis in publicum ne prodeant. 

Cap. LXIX. — Iudaei aut Pagani ne praeficiantur pu- 
blicis officiis. | | 

Car. LXX. — Iudaei aliique, ad christianam fidem 
conversi, ne permittantur eam cum veteribus eorum riti- 
bus permiscere. 

Decretum vero latum pro sacris expeditionibus haec 
statuit 1) Cruce signatos calendis Iunii, Brundusium conve- 
nire iubet. 2) Monet Sacerdotes ut recte officio fungantur, 
a dissensione abstineant, non praesumant de se, sperent 
in Deo. 3) Clericis huie expeditioni adiunctis, perceptionem 
beneficiorum integram per triennium concedit. 4) Qui 
votum expeditionis. fecerunt, excommunicatione ad im- 
plendum illud compelli, ac alios ut faciant a Praelatis exci- 
tari iubet. 5) Praeter magnam pecuniae vim a Pontifice 
sponte collatam, decernit vicesimam proventuum ecclesia- 
sticorum partem per triennium in hoc opus conferen- 
dam. 6) Signatos cruce ab oneribus omnibus liberat, eo- 
rum bona sub S. Petri tutela recipit, de iis usuras exigi 
vetat. 7) Piratas expeditionis turbatores eorumque qualibet 
ratione adiutores, aut subsidia qualiacumque Saracenis fe- 
rentes, anathemate percellit. 8) Quo traiectio expeditionis 


facilior sit, prohibet navigationem aliam in terras Sara- . 


cenorum, item torneamenta per triennium. 9) Inducias seu 
ireguam Principibus christianis per quatriennium imperat. 
10) Expeditionem vel armis vel subsidio iuvantibus, corde 
contritis et ore confessis, indulgentiam plenariam impertit. 

CONCILIUM OEGUMENICUM TERTIUMDECIMUM 


LUGDUNENSE I. 


Friderieus II ex Sueviae Principum prosapia, ingen- 
tium beneficiorum quibus ab Apostolica Sede affectus fuerat 
immemor, arma quae ex voto concepto ad recuperanda 
sacra Palaestinae loca conferre tenebatur, in Romanos 
Pontifices convertit. 

Postquam enim graves cum Honorio III simultates 
exercuit, quas postmodum adversus Gregorium IX ac Cae- 
letinum IV prosequutus est, universam factionibus et 
bellis laceravit Italiam, complures Romanae ditionis terras 
invasit, ac Romam ipsam obsidione cinxit, commotis inci- 
tatisque factionibus eorum, qui Imperatoris partes tue- 
bantur, quibus Gibellinorum nomen inditum. 

His calamitatibus accedebant Saracenorum in Orientem 
simul atque Occidentem incursus, ac Tartarorum depopu- 
latio, qui direpta utraque Armenia, ac vastatis provinciis 
inter mare Caspium. et Euxinum positis, Moscoviam, Po- 
loniam, Transylvaniam atque Hungariam caedibus atque 
incendiis desolaverant. Angebat denique Innocentii IV 
. animum collapsa Ecclesiae disciplina morumque perversitas 
sive Cleri sive populi christiani, ac Graecorum schisma 
quod in dies augebatur. Ut igitur tam luctuosis malis 
occurreret, Innocentius ingenti animo Ecclesiae universae 
utilitatem salutemque complexus, clam in Galliam ad S. Lu- 

12 


— 0178 — 

dovicum Regem profugit et Concilium generale Lugduni 
indixit. Adfuere, praeter plurimos Cardinales, Abbatum 
procuratores et Capitulorum legatos, 140 Episcopi, inter 
quos Constantinopolitanus, Antiochenus, et Aquileiensis 
Patriarchae. Ad Pontificis dexteram sedit Balduinus Orien- 
tis Imperator, ad sinistram alii Principes laici. Adfuerunt 
etiam Friderici Legati. 

Congregatum fuit in Aedibus Monachorum S. Iusti die 
28 iunii an. 1245, absolutum die 17 iulii. 

In Sessione prima Pontifex, oratione ad Patres habita, 
aerumnas Ecclesiae quinque Christi vulneribus comparat, 
quarum prima erat Tartarorum ac Saracenorum in Christia- 
norum terras irruptio : secunda Graecorum schisma: tertia 
haeresum grassantium labes: quarta amissio Terrae San- 
ctae: quinta Friderici in Ecclesiam persecutio. Ingemuit 
vero quod Imperator pessime ob suspicionem haeresis au- 
diret, eo quod urbem pro Saracenis aedificasset, eorum 
ritus amplecteretur amicitiam cum Sultano Babylonensi 
foveret, saracenis mulieribus abuteretur, ac iuramenta 
pluries praestita Honorio Pontifici violasset, quibus Si- 
ciliae Regnum atque Apuliae tamquam B. Petri proprie- 
tatem cognoverat, beneficiorum collationi renuntiaverat, 
et quibus possessiones a Radicofano ad Cepranum interia- 
centes cum Marchia Anconetana, Ducatu Spoletano, ac Ra- 
vennatensi Exarchatu, Pentapoli ac Romandiola bonisque Co- 
mitissae Mathildis, Romanae Sedi adiudicandas promiserat. 

In Sessione secunda Episcopus Calemensis Friderici sa- 
crilegia, caeteraque scelera, vim ac tyrannidem, Patrum 
oculis subiecit, quae quidem diluere conatus est Thaddaeus 
Friderici Orator et Camerae Imperialis Iudex, qui rerum 
forensium usu exercitatus, magno animo pro Friderico 
peroravit, crimina obiecta alia inficiando, alia excusando, 
quaedam in ipsos Pontifices retorquendo. At cum nihil 
profecisset, duarum hebdomadum inducias postulavit ae 
obtinuit, quoad ipse Imperator coram caussam dicturus in 
Concilium advenisset. 





| 

Hoc intervallo Summus Pontifex collegit quadraginta 
Praesules, iisque subscribenda obtulit omnia privilegia, 
quae Imperatores et Reges diversis temporibus Ecclesiae 
Romanae concesserant. | : 

In Sessione tertia, instituta pro festo Nativitatis Bea- 
lissimae Virginis octava, editi sunt Canones seu Con- 
stitutiones, praeter decreta causas Concili attingentia, 
quae Constitutiones iudiciariam rationem moderabantur. 

Cum vero Imperator parere Concilio abnueret, auditis 
contra eum accusationibus, quibus legatus eius respon- 
dendo nihil proficiebat, et reiecta eius appellatione ad 
Concilium proxime futurum generalius, sententia excom- 
munieationis et depositionis in Fridericum lata est, his 
verbis: « Nos itaque super praemissis et compluribus aliis 
eius nefandis excessibus, cum fratribus nostris et sacro 
concilio, deliberatione praehabita diligenti.... memoratum 
Principem, qui se imperio et regnis, omnique honore ac 
dignitate reddidit tam indignum, quique propter suas imi- 
quitates a Deo, ne regnet vel imperet, est abiectus, suis 
ligatum peccatis et abiectum omnique honore et dignitate 
privatum a Domino ostendimus, denuntiamus ac nihilo- 
minus sententiando privamus. Omnes, qui ei iuramento 
fidelitatis tenentur adstricti, a iuramento huiusmodi per- 
petuo absolventes, auctoritate apostolica firmiter inhibendo, 
ne quisquam de caetero sibi tanquam Imperatori vel Regi 
pareat vel intendat, et decernendo quoslibet, qui deinceps 
ei velut Imperatori aut Regi consilium vel auxilium prae- 
stiterint seu favorem, ipso facto excommunicationis vin- 
culo subiacere. » Hactenus Iunocentius. Denique renova- 
tum fuit Decretum expeditionis sacrae in Palaestinam, cui 
dux designatus Ludovicus Galliae Rex. 

Septemdecim editi sunt Canones, quorum priores duo- 
decim iudiciorum ecclesiasticorum formae consulunt, unde 
in Corpus Iuris Canonici postea relati sunt. In aliis vero 
agitur de suppetiis ferendis Imperio Constantinopolitano, 
de impediendis Tartarorum incursionibus, de cruciatis, hoc 


f 

est de iis qui accepta cruce profecturos se in Palaestinam 
yoverant, quos censuris ecclesiasticis ipsaque etiam ex- 
communicatione cogendos statutum est ut votum, quo sese 
obstrinxerant, bona fide exsolverent. 
Canonum summa haec est. 


CANON I. 


Canone primo statuitur ut cum Pontifex rescripto de- 
legat Iudicem cum illa generali clausula « ut quidam alii 
etiam conveniri coram eo possint » ultra tres vel quatuor 
in iudicium conveniri nequeant, quorum nomina in primo 
citatorio exprimat impetrator, ne fraudi locus forsitan 
relinquatur, si cirea ea possit variare. 


CANON II. 


Canone secundo iubetur ne a Sede Apostolica vel de- 
legatis ipsius, causae aliquibus committantur, nisi personis 
quae vel dignitate sint praeditae, vel in Ecclesiis Cathe- 
dralibus seu aliis Oollegiatis honorabilibus constitutae, 
nec alibi quam in civitatibus vel locis magnis et insigni- 
bus, ubi haberi valeat copia iuris peritorum, causae huius- 
modi agitentur. — Iudicibus vero, qui contra hoc statutum 
ad alia loca alterutram vel utramque partem citaverint, 
impune non obediri edicitur, nisi citatio de utriusque partis 
processerit voluntate. 


CANON III. 


Canone tertio irritantur ac pro non adiectis habentur 
vota conditionata, alternativa, dubia et incerta in electio- 
nibus, postulationibus ac scrutiniis. 

CANON IV. 


Canone quarto statuitur ut Conservatores, qui plerum- 
que conceduntur, possint a manifestis iniuriis et violentiis 
defendere illos, qui eis defendendi committuntur, nec ad 
alia, quae iudicialem indaginem exigunt, suam valeant 
extendere potestatem. 


CANON V. 


Canone quinto decernitur quod Iudex delegatus non 
possit alterutram partem ad comparendum coram se per- 
sonaliter in iudicio obligare, nisi speciale ad hoc man- 
datum acceperit a Sede Apostolica, vel nisi causa fuerit 
criminalis, vel nisi pro veritate dicenda vel iuramento 
calumniae faciendo, iuris necessitas hoc exegerit. 


CANON VI. 


Canone sexto statuitur, ut exceptio peremptoria non 
impediat vel retardet litis contestationem, nisi sit exceptio 
rei iudicatae aut transactae. 


CANON VII. 


Canone septimo Actor non comparens in termino ad 
quem citare adversarium fecerat, condemnatur reo com- 
parenti in expensas propter hoe factas. Nec ad citationem 
aliam, nisi sufficienter caverit quod in termino fideliter 
compareat, admittitur. 


CANON VIII. 


Canone octavo statuitur ut si quis contra alium plures 
personales movere velit quaestiones, non ad diversos iudi- 

ces, sed ad eosdem super omnibus huiusmodi quaestionibus 
litteras studeat impetrare. Qui vero contrarium fecerit, 
omni commodo careat litterarum, nec habitus processus 
valeat per easdem; alias reo, si eum per ipsas fatigave- 
rit, in expensis legitimis condemnandus. Reus quoque, 
si eodem durante iudicio, actorem sibi obnoxium dixerit 
reconventionis beneficio, vel conventionis, si litteras contra 
eum impetrare maluerit, de iure suo debet apud eosdem 
iudices experiri, nisi eos ut suspectos poterat recusare, 
simili poena, si contra fecerit, puniendus. 


CANON IX. 


Canone nono decernitur quod quando quis litigat cum 
aliquo possessore super dignitate, personatu, vel beneficio 
obtinendo, ob partis adversae contumaciam causa rei ser- 
vandae, non est mittendus in illius possessionem, ne per 


hoc ad ea ingressus patere valeat vitiosus, sed lite non con-. 


testata, ad finalem sententiam est procedendum. 

CANON X. 


Canone decimo statuitur ut Iudices positiones nega- 
tivas, quae probari non possunt nisi per confessionem 
adversarii, admittere possint, si aequitate suadente, vide- 
rint expedire. 


CANON XI. 


Canone undecimo edicitur, ut Iudex recusatus statuat, 
arbitris electis, certum terminum ad cognoscendum de causa 
recusationis: quo termino elapso, recusatus procedat in 
causa principali. 


CANON XII. 
Canone duodecimo praescribitur ut excommunicatio in 


participantes cum excommunicatis lata, non teneat, nisi 
praemissa sit monitio. 


We, 

CANON XIII. 


Canone decimotertio statuitur ut administrator Ec- 
clesiae novus, inventarium diligenter conficiat coram te- 
stibus, solvat debita Ecclesiae, nihil alienet; debita non 
contrahat, aut oppignoret absque solemnitate et evidenti 
Ecclesiae necessitate aut utilitate, singulisque annis ad- 
ministrationis rationem reddat. 


CANON XIV. 


Canone decimo quarto statuitur ut detur pro subsidio 
Imperii Constantinopolitani ex dignitatibus et a residen- 
tibus non integre medietas, a reliquis tertia pars proven- 
tuum ecclesiasticorum per deputatos Ecclesiae Romanae 
colligenda, exceptis tamen cruce signatis, a residentia 
legitime excusatis, et apud Cardinales et Praelatos roma- 
nos obsequia obeuntibus. Decernitur vero ut subsidium 
ferentes, gaudeant indulgentiis et privilegiis, queis Terrae 
Sanctae succurrentes fruuntur. 


CANON XV. 


Canone decimoquinto, edicitur ut Praelati, pro libe- 
randa Terra Sancta, moneant populum sibi commissum ut 
in testamentis subsidium aliquod relinquat. 


CANON XVI. 


Canone decimo sexto iubetur, ut contra Tartarorum 
incursus muniantur terrae; de illorum motibus moneatur 
Sedes Apostolica, quo opportunis adversus eos subsidiis 
praesto esse queat. 

CANON XVII. 


Canone decimo septimo decernitur expeditio in Ter- 
ram Sanctam, eadem fere ratione, quam Concilium Late- 
ranense IV servavit. 

Praeter istos Canones, a Binio editos, exstant plura 
decreta in sexto Decretalium, quae ab ipso Concilio eiusque 
Praeside Innocentio IV lata sunt, quorum summa est se- 
quens 1l) Archiepiscopus non potest sibi constituere Offi- 
ciales in Dioecesibus suorum Suffraganeorum, ne quidem 
pro futuris causis ad eum per appellationem devolvendis; 
quamvis post interpositam apud ipsum appellationem, possit 
vices suas alicui in Dioecesi suffraganei existenti, delegare. 

2) Qui fuit Advocatus vel Procurator in prima in- 
stantia, non potest in iudicio appellatorio esse testis. Ne- 
que indistincte appellanti deferatur iuramentum (quia 
praesumptio stat pro eo) nisi iudici ex circumstantiis aliud 
videatur. 

3) Constituens, mandans, iuvans, recipiens aut pro- 
tegens assassinum, ipso facto est excommunicatus, depo- 
situs ab officio et beneficio, Sit etiam cum bonis suis mun- 
danis omnibus a toto Christiano populo perpetuo diffidatus, 
seu hostis declaratus, absque ulla alia excommunicatio- 
nis, depositionis, aut diffidationis sententia. 

4) Exempti ratione delicti, rei sitae, vel contractus 
initi in loco non exempto, ratione horum conveniri pos- 
sunt coram loci illius Ordinario, non autem si delictum 
sit commissum, res litigiosa sita, aut contractus initus in 
loco exempto. Religiosi tamen exempti a loci Ordinario 
excommunicari, suspendi, aut interdici non possunt, nisi 
forsan sint in Prioratu, qui ordinario subiectus est. 

5) Episcopi, ipsisque superiores Praelati, nullam su- 
spensionem aut interdictum incurrunt, nisi expresse no- 
minentur. 

6) Archiepiscopus non relaxet censuras, a subditis 
suorum Suffraganeorum latas, nisi hoc habeat, ex con- 
suetudine. Eius sententia generalis ligat tantum eius sub- 
ditos. Censurae absque competenti monitione praemissa, 
sunt iniustae, sive in genere, sive in specie fuerint pro- 
mulgatae. Episcopi non ferant censuras, nisi culpabiliter 
in mora satisfaciendi fuerint delinquentes. In integrum 
collegium vel universitatem non feratur sententia excom- 
municationis, ne innocentes irretiantur. 

8) Cum omnes leges omniaque iura vim vi repel- 
lere, cunctisque se defendere permittant, Praelatus contra 
iniustum aggressorem suorum bonorum, temporali et spi- 
rituali gladio se potest tueri. 

9) Si quis electionem aut provisionem impugnans 
ad Papam appellat, intra mensem tam ipse, quam reus, 
quorumque interest, vel per se, vel per Procuratorem iter 
ronanum suscipiant. Si mense elapso parte una compa- 
rente, pars altera per 20 dies absit, procedatur in negotio. 
Si actor tunc non plene probarit, quod contra formam 
electionis obiicit, condemnandus est reo in expensas. Si 
autem non probet, quod contra personam obiicit, a bene- 
fidis triennio sit suspensus: si autem interea in ea se 
ingesserit, ipso iure est iis perpetuo privatus. Haec tamen 
poena locum non habet, si manifestissimis constet docu- 
mentis, quod ipsum a calumniae vitio causa probabilis et 
sufficiens excuset. 

10) In civilibus non admittitur exceptio spoliatio- 
nis, facta ab alio, quam ab actore; in criminalibus vero 
etiam facta a tertio; in utroque autem casu exceptio pro- 
bari debet intra 15 dies, alias excipiens actori condemna- 
tur in expensas, quas interim propter hoc fecerit. Agenti 
autem super rebus ecclesiasticis opponi non debet exceptio 
spoliationis in privatis rebus. 

11) 3i reus actori opponat exceptionem excommu- 
nicationis, huius speciem ac nomen debet exprimere, atque 
intra octo dies apertissimis documentis probare; alias 

Iudex procedens in causa condemnat eum in expensas 
propter ipsam exceptionem factas. Si post rem iudicatam 
talis exceptio opponatur, exsecutionem impedit, licet sen- 
tentia sit valida. Si autem actor publice esset excommu- 
nicatus, reo etiam non excipiente, repelli debet a Iudice. 

12) Si Iudex contra conscientiam et contra iusti- 
tiam in gravamen partis quidquam fecerit per gratiam, 
vel per fraudes, ab executione officii per annum se noverit 
suspensum, et ad aestimationem litis parti laesae est con- 
demnandus. Si durante suspensione se ingesserit divinis, 
erit irregularis, et potest à solo Papa cum eo dispensari, 
salvis aliis Constitutionibus, quae alias insuper poenas in- 
iustis Iudicibus irrogant. 


PISA IPSIS NISI SINE SISSE / 

CONCILIUM ORCUMENICUM QUARTUMDECIMUM 


LUGDUNENSE II. 


* 


Recuperata anno 1261 a Graecis Constantinopoli, quam 
latini ad quinquaginta annos tenuerant, in id curam suam 
industriamque intendit Palaeologus, ut Imperium ab hostili 
incursu tutum praestaret, atque unionem utriusque Ec- 
clesiae disrumperet. Quamobrem eiecto Patriarcha Latino, 
Arsenium in eius locum suffecerat in Ecclesia Constanti- 
nopolitana antistitem. 

Nisi quod veritus deinde, ne qua crucigerorum militaris 
expeditio rursus in provincias suas irrumperet, (hanc enim 
Urbanus IV. Pont. Max. indixerat) Legatos ad ipsum misit, 
qui fidelitatem suam eidem testarentur ac restaurandae 
unionis cum latina Ecclesia desiderium exponerent. Alia 
etiam timoris causa Imperatoris animum angebat exinde 
dimanans, quod ipse Ioannem Lascarim minorem adhuc 
aetate, quem ad imperii regimen collegam adsciverat, oculis 
per summum nefas orbaverat, etin vincula coniecerat !. 

Urbanus IV. eius votis annuens, ad pacem ineundam 
atque unionem Ecclesiarum redintegrandam quatuor ex 
ordine S. Francisci viros Constantinopolim legaverat?. Ve- 
rum cum intellexisset Imperatorem Palaeologum politicam 


1 Cf. Pachym. De Michaele et Andronico Palaeologis L. I. Cap. 22. Lib II. C. 8. seqq. 
Lib. HI.. C. 40. seqq. 

2 Sub haec tempora S. Thomas opus edidit contra Errores Graecorum. Cf. Pichler 
Histor. sep. duar. Eccles. Orient. et Oecid. 

pacem potius quam religiosam curare, mense maio an. 1264, 
iterum institit ut sacra expeditio compararetur. 

Defunctto paulo post Urbano, Clemens IV eius successor 
de unione cum Ecclesia*graeca pangenda agere iterum 
cum Palaeologo coepit. At cum cognovisset Nuntios Apo- 
stolicos limitem suae legationis praetergressos, quoddam 
unionis schema Constantinopoli probasse, quo Symbolum 
graecorum ut basis unionis constituebatur et quo spon- 
debant in Generali: Synodo examinanda esse ea, quibus 
Graeci a latinis dissidebant; Pontifex Symbolum fidei Ro- 
mae concinnatum ad Imperatorem transmisit, quem Orien- 
tales acceptare deberent exposuitque simul fidem Ecclesiae 
utpote iam definitam, non egere novo Concilio. Promittebat 
tamen, unione peracta, se Concilium convocaturum ad eam 
magis magisque firmandam. 

Imperator qui apparatum militarem a S. Ludovico et 
Carolo Andegavensi sub haec tempora instructum formi- 
dabat, ut impendentem a se procellam averteret, et aequos 
sibi Occidentis Principes haberet, alacrius concordiae atque 
unionis negotium cum Episcopis urgebat, Patriarcha qui- 
dem contumaciter obnitente, aliis vero Praesulibus ple- 
risque assentientibus, maxime loanne Vecco Graecorum 
doctissimo. 

Inter haec Gregorius X. ad summum pontificatum eve- 
ctus, ad unionis negotium penitus conficiendum, Synodum 
oecumenicam indixit Lugduni ac praesens rexit an. 1274. 

Convenere Cardinales 15. Patriarchae 2 latini, Archie- 
piscopi 60. Episcopi 500. Abbates 70. Praelati inferiores 
quamplures. Interfuerunt etiam lacobus Aragoniae hex 
et utriusque Imperatoris Rodulphi I. et Michaelis Palaeo- 
logi, Regum Galliae, Angliae, utriusque Siciliae aliorumque 
Principum legati. 

Ad eamdem Synodum profectus S. Thomas Aquinas, in 
itinere ad superos migravit in Monasterio Fossae Novae 
Ord. Cisterc. aetatis suae anno 49; et S. Bonaventura, du- 
rante Concilio defunctus est, 

Sessio prima habita est in Ecclesia S. Ioannis primo 
Rogationum die. Pontifex sub sacrificii tempus e conclavi 
descendit, claudentibus latera binis Cardinalibus diaconis 
ac Sedem Pontificiam in choro erectam ascendit, ut ibi 
sacris vestibus, Clero psallente, indueretur. Tum Cruce 
praeeunte, adornatum pulpitum conscendit et in solio con- 
sedit suo, inter duos Cardinales, quorum alter velut Pres- 
byter assistebat, alter diaconi munere fungebatur. Consi- 
stentibus reliquis Patribus in suis sedibus, Pontifex formabat 
signum Crucis super Praesules in conspectu adstantes, 
atque orationem exorsus ex illo themate Evangelii « De- 
siderio desideravi hoc Pascha manducare vobiscum » expo- 
suit congregati Concilii causas, subsidium videlicet terrae 
sanctae, unionem Graecorum, et morum. reformationem. 

Eo temporis intervallo quod inter hanc primam et al- 
teram Sessionem defluxit, vocati sunt Archiepiscopi cum 
uno Episcopo et Abbate uniuscuiusque provinciae, quos 
Pontifex seorsim in suum conclave ductos permovit ad de- 
eimam proventuum sacrorum sibi per sexennium penden- 
dam, quod a festo S. Ioannis eiusdem anni facere ordi- 
rentur. 

In Sessione secunda promulgatis sanctionibus, quae fidem 
spectant de processione Spiritus Saneti a Patre Filioque 
ac de primatu Romani Pontificis ', dimissi sunt Legati Col- 


,4 Constitutio synodiea de processione Spiritus Sancti sic habet « Fideli ae devota 
professione fatemur quod Spiritus Sanctus aeternaliter ex Patre et Filio, non tamquam 
ex duobus principiis, sed tamquam ex uno principio, non duabus spirationibus, sed unica 
spiratione procedat. Hoc professa est, hactenus praedicavit et docuit, hoc firmiter tenet, 
praedicat, profltetur et docet sacrosancta Romana Ecclesia, mater omnium fidelium et 
magistra: hoc habet orthodoxorum Patrum atque Doctorum Latinorum pariter ac Grae- 
corum incommmutabilis et vera sententia. Sed quia nonnulli propter irrefragabilis prae- 
missae ignorantiam veritatis, in errores varios sunt prolapsi; nos huiusmodi erroribus 
viam praecludere cupientes. sacro approbante Concilio damnamus et reprobamus omnes 
qui negare praesumpserint aeternaliter Spiritum Sanctum ex Patre et Filio procedere; 
sive etiam temerario ausu asserere quod Spiritus Sanctus ex Patre et Filio, tamquam 
ex duobus orincipiis et non tamquam ex uno procedat. » 

Professio fldei de primatu a Clemente IV praescripta et a Michaele Imp. in datis 
ad Concilium litteris expressa, huius tenoris est. « Ipsa quoque Sancta Romana Ecclesia 
summum et plenum Primatum et principatum super universam Ecclesiam Catholicam 
obtinet; quem se ab ipso Domino in B. Petro Apostolorum Principe sive vertice cuius 
Romanus Pontifex est successor, cum potestatis plenitudine recepisse, veraciter et humi- 

legiorum, Abbates Prioresque non infulati, exceptis illis, 
qui nominatim ad Concilium fuerant arcessiti. Caeteri 
quoque minores Praesules, infula insignes, dimissi sunt, ac 
sessioni III* dicta est dies, 28* Maii, quae tamen locum 
habuit die 7 Junii. 

Post Sessionem secundam accepit Pontifex dro Hie- 
ronymi Asculani et Bongratii, qui e quatuor minoribus 
erant ante biennium Constantinopolim missis. Laetus admo- 
dum his de litteris, cunctos Praesules in templum 5. Ioan- 
nis accivit, ubi S. Bonaventura de: reconciliandis Ecclesiis 
sermonem habuit; exinde lectae sunt epistolae. . 

Die vero praecedente Sessionem tertiam in Consistorio 
habito coram Pontifice et Cardinalibus, dirempta quaestio 
inter duos Germanici throni competitores, Alphonsum Ca- 
stellae Regem et Rodulphum Comitem Hasburgensem. Lega- 
tos uterque pro se ad Pontificem miserat: Pontifex thro- 
num Rodulfo adiudicavit. 

. Sessio tertia habebatur cum Rex Aragoniae Concilium 
reliquit. In hac promulgatae sunt duodecim Constitutiones 
de eligendis Episcopis et initiandis Clericis. Post haec 
Pontifex Patribus facultatem dedit Lugduno usque ad 
sexies mille passus recedendi. Futurae sessioni diem non 
dixit ob incertum Graecorum adventum. 

Sessione quarta admittuntur Graecorum Legati ad Con- 
cilium et ad dexteram Pontificis post Cardinales collocati 
sunt. Tum Pontifex, expositis causis ob quas coactum fuerat 
Concilium, Praesulibus declaravit, Graecos praeter omnem 
expectationem sponte sua ad Ecclesiae Romanae sinum 
liter recognoscit, et sicut prae ceteris tenetur fldei veritatem defendere, sic et si quae 
de fide subortae fuerint quaestiones suo debent iudicio definiri : ad quam potest gravatus 
quilibet super negotiis.ad ecclesiasticum forum pertinentibus appellare, et in ommibus 
causis ad examen ecclesiasticum spectantibus, ad ipsius potest iudicium rec urri, et eidem 
omnes Ecclesiae subiectae ipsarum Praelati obedientiam et reverentiam sibi dant. Ad 
hanc autem sic plenitudo potestatis consistit.quod Ecclesias caeteras ad sollicitudinis 
partem admittit; quarum multas et Patriarchales praecipue, diversis privilegiis eadem 
romana Ecclesia honoravit, sua tamen observata praerogativa, tum in Generalibus Con- 
ciliis, tum in aliquibus aliis semper salva. » Et infra « Primatum quoque eiusdem S. R. Ec- 


clesiae prout in praemissa serie continetur, ad ipsius sanctae Ecclesiae obedientiam 
Spontaneam venientes, confltemur et recognoscimus, acceptamus et sponte suscipimus.» 

rediisse, nulla temporalis commodi spe aut. cupiditate 
permotos. lxinde recitatae sunt litterae Imperatoris , 
quibus fidei professionem Ecclesiae Romanae, iam antea 
ipi à Clemente IV transmissam, recipiebat eique se fir- 
miter inhaesurum spondebat. Profitebatur insuper Romani 
Pontifileis in universam Ecclesiam primatum, ius appel- 
lationis ad. Apostolicam Sedem eognoscebat, postulabat 
iamen ut Ecclesia Graeca symbolum recitare ea forma 
qua erat ante schismatis ortum, utque suos ritus servare 
posset. His peractis, cantatus est hymnus Ámbrosianus ac 
recitatum symbolum fidei. Eadem ratione concepta erat 
epistola Andronici Principis Imperialis, atque illa Archiepi- 
scoporum Ephesini, Heracleensis in Thracia, Chaleedonen- 
sis, Tyanaei, Iconiensis, Naupactaei, Atheniensis, qui suo et 
deri nomine ad Ecclesiae unitatem reditum profitebantur. 
Postero die Pontifex Cardinalibus proposuit legem pro ole- 
ctione Romani Pontificis, si eum mori contigerit. Haec 
Constitutio dissidiis inter Cardinales et Gregorium fo- 
mitem praebuit, vicit tamen constantia Pontificis omnesque 
in eam consenserunt. 

Sessione quinta excipiuntur legati Tartarorum Principis 
ab eodem missi ad foedus contra Turcas ineundum; pro- 
mulgantur quatuordecim reliquae constitutiones tum ad 
filem, tum ad disciplinam spectantes, ac solemnes exse- 
quae S. Bonaventurae persolvuntur, quae omnium Or- 
dinum frequentia et lacrymis honestatae sunt. 

Sessione sexta editis constitutionibus duabus, altera de 
Religiosis Ordinibus, altera quae interiit, Pontifex finem 
Concilio imponit, felicem utriusque Ecclesiae unionem gra- 
tulatus, ac Praelatos ad zelum, vigilantiam ac disciplinam 
ecclesiasticam servandam cohortatus est. 

Legati Graecorum, cum muneribus et epistolis ad Im- 
peratorem et Metropolitanos, dimissi una cum Abbate Cas- 
sinensi Pontificis nuntio, ubi Constantinopolim advenerunt 
atque exitum legationis et perfectae unionis exposuerunt, 
maxime gaudio affectus est Imperator, praesertim cum 

se ab universo Concilio Imperatorem agnitum intellexit, et 
Pontificis studium agnovit ne ab Occidentalibus Principibus 
Orientis Imperium invadatur. Atque ut serio negotium hoc 
actum ostenderet illudque in posterum firmaret, convo- 
cata Synodo, acta Concilii Lugdunensis eidem commu- 
nicavit. Constitutiones huius Concilii Bonifacius VIII Li- 
bro VI. Decretalium inseruit. Harum summa est: 

CowsTITUTIO l. — Definitur Spiritum Sanctum a Patre 
Filioque procedere tamquam ab uno principio, unica spi- 
ratione. 

CowsTITUTIO II. — De electione Summi Pontificis agitur, 
ac renovatur Decretum Concilii Lateranensis III additurque 
ut Cardinales in ea civitate, in qua Papa obiit praesentes, 
per decem tantum dies expectent absentes; quibus elapsis, 
qui praesentes suntin palatium Pontificis conveniant, unico 
omnes conclavi inclusi, nullo interposito pariete vel vela- 
mine, in communi habitent. Singuli uno, vel ad summum 
duobus qui sibi deserviant contenti, abscisso quavis cum 
externis commercio. Si intra tres dies post ingressum non 
fuerit Ecclesiae provisum, per quinque subsequentes dies 
unum tantum ferculum iis apponatur tam in prandio, quam 
in coena; quibus elapsis quin electio fuerit, perpetrata, 
pane dumtaxat, vino et aqua deinceps sustententur, donec 
fiat provisio. 

CowsrrTUTIO III. — Qui electionem vel postulationem 
ecclesiasticam vult impugnare, vel contra illam appellare, 
omnia, quae vel rationé formae electionis, vel contra per- 
sonam electi vult opponere, scripto instrumento expresse 
inserat, simulque iureiurando confirmet se vera censere et 
posse probare, quae exaravit. Non audiendus opponens 
super iis quae non sunt expressa, nisi iuret, novas dedu- 
ctiones fuisse postea a se detectas. 

CowsrITUTIO IV. — Electus in administrationem di- 
gnitatis, nulla ratione se ingerat ante confirmationem. 
Alias iure quaesito ipso facto est privatus. 

CowsriTUTIO V. — Electio quamprimum intimetur 
electo. Hic vero, nisi a Superiore licentia sit petenda, intra 
mensem à tempore praesentationis consentiat, alias omni 
iure, ipso facto, est privatus. Si post consensum praàe- 
stitum intra tres menses non petat confirmationem, electio 
viribus vacuetur. ; 

CowsrrTUTIO0 VI. — Qui suffragium suum indigno 
scienter dant, non privantur eligendi potestate misi ex 
votis eorum communis electio subsequatur. 

CowsrrTUTIO VII. — Electione peracta et consensu 
praestito, nemini licet amplius electionem impugnare, nisi 
uret, defectum, primum postea innotuisse. 

CowsriTUTIO VIII. — Si quis per duplo maiora suf- 
fragia sit electus, electio non potest amplius a minori parte 
impugnari praetextu minoris meriti, zeli, aut auctoritatis, 
nisi ostendatur, votum fuisse nullum ipso iure. ; 


CowsrrTUTIO0 IX. — Temeraria appellantium audacia 
et frequentia prohibetur. 
CoxsriTUTIO X. — Si quis electo, aut postulato seu 


alias promovendo ad aliquam dignitatem, defectum obiiciat, 
ante omnia id examinandum erit. Si defectus non subsit, 
opponens puniatur ac si in probatione omnium defecisset. 
CowsTITUTIO XI. — Qui alios gravant propter negatum 
in electione suffragium, ipso facto sunt excommunicati. 
CoxsrrTUTIO XII. — Usurpatores Regaliarum, bonorum 
vel aliorum iurium ecclesiasticorum, ipso facto subiacent 
excommunicationi. Clerici qui pro suo officio talia patran- 
tibus non obsistunt, privantur pro tempore quo praemissa 
sine debita contradictione permiserint proventibus Eccle- 
siarum. Qui vero ex fundatione vel antiqua consuetudine 
iura sibi huiusmodi vindicant illis non abutantur. 
CoxsTITUTIO XIII. — Nullus fiat parochus ante25 aetatis 
annum (secus facta promotio est irrita) et a scientia et mo- 
ribus sit commendatus: resideat in parochia. Intra annum 
fiat Sacerdos, quod si non faciat, nulla praemissa moni- 
13 

tione ecclesia sit privatus. Circa residentiam vero potest 
Ordinarius ex rationabili causa ad tempus dispensare. 

CowsriTUTI0 !'XIV. — Nemo Parochialem Ecclesiam 
alicui commendare praesumat, nisi in aetate legitima et 
sacerdotio sit constitutus. Nec tali nisi unam et propter 
evidentem Ecclesiae utilitatem aut necessitatem, et ad sex 
menses tantum, secus facta collatio sit irrita ipso iure. 

CoxsTITUTIO XV. — Scienter ordinans Clericum alienae 
Ecclesiae, per annum a collatione ordinum est suspensus, 
. et postquam eius suspensio fuerit notoria, poterunt Clerici, 
absque eius licentia, a vicinis Episcopis ordinari. 

CowsriTUTIO XVI. — Bigami omni privilegio clericali 
sunt nudati, et foro laicali subiecti, consuetudine contraria 
non obstante, et sub anathemate ipsis, prohibetur gestare 
tonsuram aut habitum clericalem. 

CowsriTUTIO XVII. — Canonici non cessent a divinis, 
nisi cessationis causam authentico instrumento exhibeant, 
alias fructus non faciunt suos. Uti etiam, si causa expressa, 
non fuerit inventa canonica. 

CowsrITUTIO XVIIL — Plures dignitates vel beneficia 
curata habentes, aut cum dignitate curatum beneficium, 
ad exhibendam dispensationem ab Ordinario compellantur. 
Si nullam habeant dispensationem beneficia, quae sine di- 
spensatione possident, aliis conferantur. Si de valore di- 
spensationis dubitetur, consulatur Sedes Apostolica. 

CowsriTUTIO XIX. — Advocati ecclesiastici et Procu- 
ratores praestent singulis annis iuramentum se in omnibus 
causis ecclesiasticis et aliis in eodem foro tractandis, omni 
virtute sua omnique ope id quod verum et iustum. existi- 
maverint suis clientulis praestare curaturos, et in qua- 
cumque parte iudicii deprehenderint improbam fore causam, 
quam in sua fide receperant, non amplius eidem patroci- 
naturos. 

CowsrITUTI0 XX. — Absolutio a censuris per vim aut 
metum extorta irrita declaratur atque extorquentes ex- 
communicationi subiiciuntur. 


^ 

CowsrrTUTIO XXI. — Si Pontifex beneficia in curia 
romana vacantia, intra mensem non contulerit, ad ordi- 
narios cóllatores ius redit ea conferendi. 

CoxsTrTUTIO XXII. — Res ecclesiasticae non alienentur 
a Praelatis absque Capituli consensu et Sedis Apostolicae 
licentia. speciali. Contractus huiusmodi sint nulli et ne 
quidem praescribendi conditionem pariaut. 

CowsrrTUTIO XXIII. — Ne quis novum Ordinem reli- 
giosum instituat: ordines Mendicantium post Concilium 
Lateranense IV instituti et nec dum confirmati abrogantur. 

CowsriTUTIO XXIV. —  Renovatur Constitutio Iuno- 
centii IV in moderandis' expensis in visitationibus Eccle- 
siarum. Non exigantur aut acceptentur pecuniae aut mu- 
nera sub poena duplum quod receptum est restituendi. 


CowsriITUTI0 XXV. — Omnis profana negotiatio absit 
ab Ecclesiis. 

CowssrrTUTIO0 XXVI. — Renovantur prohibitiones usu- 
rarum. Nemo usurariis habitationem concedat. 

CowsriTUTIO XXVII. — Usurarii a sepultura ecclesia- 


stica arcentur, licet in testamento restitutionem manda- 
verint, nisi restitutio reipsa facta sit. 

CowsrrTUTI0 XXVIII. — Pignorationes quas AKepres- 
salias vocant, omnino prohibentur, tamquam aequitati na- 
turali et legibus etiam civilibus contrariae si iis unus prae 
altero gravetur. 

CowsriTUTI0 XXIX. — Excommunicatio lata in com- 
municantes cum excommunicatis non valet, si non prius 
fuerint canonice moniti, et aliquot dierum intervallo. 

CoxsrrTUTIO0 XXX. — Relaxationis beneficium ad cau- 
telam in generali interdicto locum non habet. 

CowsriTUTI0 XXXI. — Fertur sententia excommuni- 
cationis in omnes, qui vel personas vel bona eorum gravant, 
à quibus vel quorum opera fuerunt excommunieati. 








CONCILIUM OECUMENIGUM QUINTUMDECIMUM 


VIENNENSE 


Clemens V. Pont. Max. Concilium hoc inchoavit eique 
praesedit Viennae Allobrogum in Delphinatu die 16 octob. 
an. 1311. 

Convocandi autem non una fuit causa, siquidem praeter 
controversiam de Templariis, qui a piissimo instituto dege- 
neres, eo impietatis devenerant, ut Christum ipsum nega- 
rent; late grassabantur haereses Beguardorum et Begui- 
narum, Fraticellorum ac Petri Ioannis Olivae. Praeterea 
tum ecclesiasticae disciplinae collapsae, tum periclitanti 
Palaestinae prospiciendum erat. 

Concilium septem circiter mensium spatio protractum 
est, ac tribus sessionibus absolutum. Praelatorum nume- 
rum determinare, qui praesentes adfuere, difficile sane 
est, dum enim nonnulli Scriptores ter centum Episcopos, 
praeter inferiores Clericos, adfuisse tradunt, sunt alii vi- 
cissim, qui centum quatuordecim asserunt consedisse. Ad- 
stiterunt Philippus Pulcher rex Galliae cum tribus filiis 
et Carolo Valesio fratre, Eduardus II Angliae et Iacobus II 
Aragoniae Reges. 

In Sessione prima Clemens Pontifex initio ducto ex 
Evangelii themate « In concilio iustorum » causas congre- 
gati Concilii exponit, ac benedictione impertita convocatos 
Patres dimittit. 

Gravia interim negotia, conventibus privatis post pri- 
mam sessionem agitata sunt. Praeceperat Pontifex siu- 
gulis Episcopis, ut in Concilium afferrent commentarios 
de iis, quae decernenda in Ecclesiae bonum viderentur. 
Superest autem adhuc consultatio cuiusdam Galliarum 
Antistitis, ex qua colligi potest, quibus de rebus in con- 
ventibus illis actum fuerit '. Porro Praesul ille, postquam 
ostendit quantum rei christianae interesset Templariorum 
Ordinis abolitio, neglectis exceptionibus, quae in eius de- 
fensionem adduci possent, exiguam spem esse ostendit 
fausti exitus belli sacri ob Principum discordiam, tum 
abusibus, qui tunc temporis in Ecclesia irrepserant, notatis 
quoad dierum festorum observantiam, quoad administra- 
tionem ecclesiarum parochialium, ex neglectis qualitatibus 
id ordinatione Clericorum dimanantes, item quoad censu- 
rarum frequentiam ac beneficiorum cumulum, vehementer 
hortatur, ut Ecclesiae disciplina reformetur. Tandem ser- 
monem iniicit de exemptione Regularium tollenda eisque 
episcopali iurisdictioni subiiciendis. 

Quod attinet ad Templariorum causam, lecta sunt acta 
cognitionis ac diligenter examinata a Praelatis illis, quos 
Pontifex Max. ex omnibus nationibus selegerat, ut cum 
ipso et Cardinalibus iudicarent, atque ita datus est locus 
audiendi defensores Equitum. Maxima pars Cardinalium 
ac fere omnes Praelati opinati sunt, consentaneum esse ut 
Ordini ipsi potestas fleret seipsum defendendi, quum satis 
esse non viderentur hactenus collecta contra Templarios 
argumenta: alii vero Antistites in contrariam sententiam 
abeuntes, pro immediata Ordinis suppressione stabant eo 
quod defensio novas causae dilationes ac non leve sacrae 
expeditioni detrimentum afferret. 

Haesit Pontifex per aliquot menses ancipiti sententia 
distractus, at, instante Philippo Pulchro, Templariorum 
Ordinem abolevit non per modum definitivae sententiae 


1 Cf. Bz0vius Contin. Ann. Baronii ad an. 1311, 2. seqq. 

sed per modum provisionis seu Ordinationis Aposto- 
licae '. 

In Sessione secunda Clemens V Bullam suppressionis 
non multis abhinc annis repertam, quae incipit « Vox 
Clamantis » promulgavit. 

Hanc, alia subsecuta est quae incipit « Ad Providam » 
qua de Templariorum bonis statutum est ut ea devolve- 
rentur ad Hospitalarios S. Ioannis Hierosolymitani, illis 
exceptis quae in Castellis Aragoniae, Lusitaniae, et Ma- 
ioricae inveniebantur ad harum provinciarum tutelam con- 
tra Mahumetanos impendendis. 

In Sessione tertia Pontifex Bullam edidit incipientem 
« Ad Certitudinem » per quam quosdam ex Templariis suo 
reservavit iudicio, reliquis Concilio cuiusvis provinciae 
commissis. Cavebatur insuper, ut qui insontes iudicati es- 
sent, decenter pro suo statu ex Ordinis proventibus ale- 
rentur; qui errata sua fassi essent, leniter tractarentur; 
qui a poenitentia abhorrerent, quique in culpam essent 
relapsi, severas darent poenas; tormenta sine confessione 
passi, detinerentur seorsum secundum Canones iudicandi; 
nondum vero interrogati, quippe vel non comprehensi, vel 
fugitivi, publice iubebantur intra anni spatium se sistere 
Episcopis in Concilio provinciali iudicandos, qui vero hoe 
non facerent, excommunjcabantur, et si per annum sub 
excommunicatione manerent, ut haeretici haberi debebant. 

Post haec Pontifex perorat de ferendis Palaestinae 
suppetiis, ac Philippus Rex spondet se cum filiis et fra- 
tribus aliisque viris principibus, crucem suscepturum, qui 
tamen obligatam fidem haud praestitit. Galliae vero Prae- 
sules eidem expeditioni decimas ecclesiasticorum proven- 
tuum in sexennium addicunt. 


1 Damnati sunt Templarii post duorum millium testium adversus eos depositionem, 
post factam tum in Gallia tum in Aragonia, tum in Anglia tum in Italia per iudices 
ecclesiasticos et civiles inquisitionem, post praecipuorum Ordinis professorum confes- 
sionem, ac proinde aequissima fuit in eum Ordinem lata sententia. 

Falsum vero est, quod Philippus Pulcher promoverit Templariorum Ordinis aboli- 
tionem ut eorum bonis potire'*ur, siquidem omnium bonorum fruitio S. Ioannis Hiero- 
solymitani equitibus concessa est. 

Componitur subinde dissidium, quod inter Bonifacium VIII 
et Philippum Pulehrum intercesserat. Philippus quidem a 
Clemente petierat, ut Acta, decreta, ac memoria ipsa Bo- 
nifacii, quem haeresis falso accusaverat, abolerentur. Ne- 
gavit tamen Concilium se hoc futurum, quin imo eumdem 
Bonifacium tamquam probum, integrum et catholicum 
Pontificem, contra Philippi calumnias strenue defendit. 

Editae tandem sunt ad damnationem haereticorum, ac 
disciplinae ecclesiasticae reformationem variae Constitu- 
tiones, quas Corpori Iuris Canonici sub Clementinarum 
nomine, inseruit Ioannes XXII. 

Cum vero perdifficile sit distinguere in Clementinis 
ipsis, quaenam Constitutiones in Concilio fuerint publica- 
tiae, quaenam vero solo Cardinalium consilio, eo vel ma- 
xime quod in singulis titulis inveniatur additum «in 
Concilio Viennensi » hinc eas tantum heic subiicimus con- 
iractas, quae explicite titulum praeferunt « sacro appro- 
bante Concilio. » Quae autem hac formula insignitae sunt 
novemdecim numerantur. 

CoxsTrrUTIO I. — Contra Ioannem Petrum Oliva definit, 
unicum Dei filium in essentia Dei aeternaliter. subsisten- 
iem verum corpus humanum atque animam intellectivam 
assumpsisse de Virgine, atque in ea natura passum, et 
iam mortuum lancea fuisse perforatum. Damnat haere- 
seos qui dixerit, animam rationalem non esse formam hu- 
mani corporis. Ápprobat denique tamquam probabiliorem 
ex dictis Sanctorum ae Doctorum sententiam, quae asserit 
«tam parvulis quam adultis conferri in Baptismo infor- 

'mantem gratiam et virtutes quoad habitum. » 

Petrus Ioannes Olivi professioue fuit Minorita, patria Aquitanus. 
Caeco in Regulam S. Francisci zelo docuit, eam esse proprie ac vere 
quam Christus ipse servavit et Apostolis imposuit atque in Evangelio 
fecit conscribi. Plures alios errores vulgavit in suo in Apocalypsim 
Commentario, inter quos praecipui sunt 1) quod anima non sit cor- 
poris forma 2) quod Christus adhue vivens lancea transverberatus 


est, 3) quod divina substantia est genita et generans 4) quod in Ba- 
ptismo non infundantur gratia et virtutes. 

CoxsTrTUTIO Íl. — Praecipit observari Bullam Boni- 
facii VIII, quae incipit Swper Cathedram quam Benedi- 
ctus XI quoad puncta in quibus FF. Praedicatores et Mi- 
nores videbantur gravati, abrogaverat. Iamyero in Bulla 
Bonifacii Religiosis Praedicatoribus et Minoribus conceditur 
potestas praedicandi in suis Ecclesiis et plateis publicis, 
hora tamen excepta, qua locorum Praelati vel per se, vel per 
alios, praedicare voluerint, nisi ipsi Praelati illa etiam hora 
praedicandi specialem licentiam ipsis dederint. Prohibetur 
insuper, ne praedicti Religiosi praedicent in parochiis, nisi 
invitati, aut obtenta licentia ab Episcopo aut Praelato 
loci. Iniungitur Superioribus Praedicatorum et Minorum, 
ut à Praelato loci facultatem petant exponendi suos re- 
ligiosos ad audiendas confessiones, qua obtenta, aptos 
deputent et Praelato sistant; quod si Praelatus facultatem 
dare recusaverit, hanc ipse Pontifex ex plenitudine apo- 
stolicae potestatis concedit. Denique statuitur in eadem 
Bulla ut eorum Ordinum Religiosi, in Ecclesiis vel locis 
suis sepelire possint omnes; qui in iis sepulturam elege- 
rint, soluta tamen Ecclesiae parochiali quarta, seu cano- 
nica portione exsequiarum, omniumque, quae ratione fu- 
neris et sepulturae, fratribus obvenerunt, non obstantibus 
quibuscumque privilegiis. aut consuetudinibus contrariis. 


CowsTrTUTIO III. — Vetat eos qui ex ordine mendican- 
tium etiam auctoritate apostolica ad alios Ordines tran- 
seunt vel transiverunt, inibi admitti ad ius suffragii, aut 
ad aliud officium vel regimen animarum. Declarat vero 
hanc dispositionem non extendi ad illorum mendicantium 
Ordines, quorum professoribus a S. Sede concessa est 
licentia generalis, transeundi ad alios Ordines approbatos. 


CowsriITUTIO IV. — Statuit ut singula monialium Mo- 
nasteria singulis annis visitentur, exempta, scilicet quae soli 
apostolicae Sedi subiiciuntur, ab Ordinario auctoritate apo- 

stolica, non exempta ordinaria auctoritate; alia vero 
exempta per alios quibus subsunt. 

Statuitur insuper ut quae ad regimen assumptae sunt 
in Monasteriis, in quibus Abbatissae solent benedici intra 
annum a tempore suae confirmationis computandum, mu- 
nus benedictionis suscipiant. 

CowsTITUTIO V. — Prohibet et in Dei Beclesia penitus 
abolet statum Beguinarum fanatismo Evangelii perpetui 
abreptarum, eos vero qui statum ipsum sequerentur et 
assumerent eorumque fautores ipso facto excommunica- 
tionis sententia perstringit. 

CowsTITUTIO VI. — ei perite et Beguinarum erro- 
res damnantur. 

CowsTiITUTIO VII. — Rectoribus xenodochiorum, lepro- 
sariarum, eleemosynariarum seu hospitalium bona com- 
mendatur administratio et locorum Ordinariis iniungitur, 
ut eorum corrigant negligentiam ac defectum, non obstante 
exemptionis privilegio. Decernitur ut nullus ex his locis 
tamquam beneficium conferatur clericis saecularibus, sed 
eorum gubernatio viris providis, idoneis et boni testimonii 
committatur, qui ad instar tutorum et curatorum iura- 
mentum praestare, inventaria conficere et singulis annis 
rationem reddere tenentur. Haec vero ad hospitalia mili- 
tarium Ordinum aut religiosorum non extenduntur. Sta- 
tuitur denique ut sicubi parochiales rectores consueverint 
in illis locis celebrare et administrare sacramenta, talis 
consuetudo servetur. 

CowsTrTUTIO VIII. — Statuit ne praesentatus aliquis 
per quamcumque personam ecclesiasticam admittatur, nisi 
intra certum terminum competentem per dioecesanos ipsos 
praesentantibus praefigendum, ipsi praesentato fuerit co- 
ram eis assignata portio congrua de proventibus Ecclesiae; 
quod si praesentantes neglexerint, dioecesani debent eum 
admittere et ipsi assignationem huiusmodi facere. Exci- 
piuntur ab hac dispositione prioratus et aliae ecclesiae 
tam regularium quam saecularium, in quibus religiosi vel 

alii ad quos eorum redditus pertinere noscuntur, praedicta 
onera ferre consueverunt. 

CowsrrITUTIO IX. — Iubentur illi ad quos pertinet, 
hisque incuriosis vel deficientibus, locorum Ordinarii, cor- 
rigere et censuris etiam compescere abusum clericorum, 
qui vel psalmodiam negligentes vel recitationi officii vana, 
profana, et inhonesta intermiscentes colloquia, vel tarde 
ad chorum convenientes ac alia peragentes in Ecclesiis 
ac coemeteriis modestiae ordinis clericalis contraria, scan- 
dalum populo exhibent. 

CowsriTUTIO X. — Permittitur commensalibus dome- 
sticis S. R. E. Cardinalium ac quorumcumque Pontificum, 
ut licite idipsum quod hi recitant officium, possint recitare. 

CowsriTUTIO XI. — Statuitur ut in scholis et Universi- 
tatibus Romae, Parisiis, Oxonii, Salmanticae et Bononiae 
constituantur catholici Magistri, qui publice doceant lin- 
guam hebraicam, chaldaicam et arabicam. 

CowsTiITUTIO XII. — lubentur Principes catholici sub 
quorum dominio morantur Saraceni, ut istis prohibeant 
publicam invocationem seu professionem nominis Mahu- 
meti eorumque ad eius sepulchrum peregrinationes. 

CowsTITUTIO XIII. et XIV. — Nonnulla statuuntur ad 
inquisitionis officium rite peragendum. 

CowsrITUTIO XV. — Sub excommunicatione prohibetur 
ne ulla Communitas vel officialis, statutum condat, quo 
usurae ut licitae permittantur. Foeneratores etiam cen- 
suris compellendos esse decernit ad exhibendos rationum 
codices; statuit denique ut si quis in illum errorem inci- 
deret, ut pertinaciter affirmare praesumat exercere usuras 
non esse peccatum, veluti haeretica labe infectus puniatur. 

CowsTiITUTIO XVI. — Archiepiscopo, per loca quamvis 
exempta suae provinciae transeunti, aut ad ea forsan de- 
clinanti conceditur ut crucis ante se delatae privilegio uti 
possit, benedicat populo, divina officia privatim vel pu- 
bilee ibidem audiat et ea etiam pontificali ritu celebret, 
vel faciat coram se sine pontificali solemnitate celebrari. 

Similiter conceditur Episcopo, ut in locis iisdem suae 
dioecesis eadem faciat, cavetur tamen ne, praetextu huiu- 
smodi concessionis, in locis ipsis exemptis ullam aliam 
iurisdictionem idem Episcopus et Archiepiscopus exerceant, 

CowsriTUTIO XVII. — Excommunicantur aliisque poe- 
nis afficiuntur in his casibus in quibus excommunicationem 
per iam editos canones non subirent, qui suadente diabolo, 
quemvis Pontificem iniuriose, vel temere percusserint, aut 
ceperint, seu banniverint, vel haec mandaverint fieri, aut 
ab aliis facta rata habuerint, vel socii fuerint in iis fa- 
ciendis aut consilium et favorem dederint. 

CousrrTUTIO XVIII. — Decernitur contra extorquentes 
beneficiorum abdicationes, ut ii praeter sententiam Cano- 
nis, quam facientes et fieri procurantes incurrere digno- 
scuntur, a perceptione fructuum ecclesiarum suarum, si 
fuerint praelati, triennio prohibeantur, si vero inferiores, 
eo ipso obtentis beneficiis priventur. Abdicationes vero 
huiusmodi licet a Praelatis abdicantium receptae aut ratae 
habitae fuerint, nullius firmitatis declarantur. 

CoxsriTUTIO XIX. — Qui locis interdicto subiectis quem- 
libet divina celebrare quomodolibet cogunt vel excommu- 
nicationis aut interdicti vinculo ligatos evocant ad officia 
eadem audienda, excommunicantur. 


———— 


Ad hoc etiam Concilium referenda est Constitutio 
« Exivi de Paradiso » cuius finis fuit ad concordiam re- 
ducere duas partes, in quas scissus fuerat Ordo S. Fran- 
cisci, et quarum una sp?ritualium altera Conventualiwun 
nomen assumpserat. Post Petrum loannem Oliva, plures 
ex Ordine S. Francisci, existimantes Ordinem ipsum a re- 
gula fundatoris descivisse, praesertim quoad habitum et 
paupertatem, a Caelestino V impetraverant facultatem 
ab eo secedendi ac specialem congregationem constituendi 
titulo Eremitarum Papae Caelestini. Et quamvis Bonifa- 
cius VIII eos obligasset ad ingrediendum iterum Ordinem, 

plures tamen, Bonifacio defuncto, separati adhuc persti- 
terant propriumque habitum et Generalem Superiorem 
habebant. Hisce dissidiis e medio tollendis, Clemens V 


|. authenticam interpretationem regulae S. VrOHEIBMI, Con- 


stitutione superius citata exhibuit. 

Praeter haec Fleury aliique historici putant, Synodum 
Viennensem confirmasse etiam Festum Corporis Christi 
iam ab Urbano IV institutum, at perperam. Constitutio 
enim Clementina, cui praedicti auctores innituntur, clare 
edicit, Pontificem eam edidisse postquam cum Cardina- 
libus tantum deliberaverat, non vero in ipso Concilio. 
Falsum pariter est in eodem Concilio Aloisium filium 
Caroli II Regis Neapolitani, qui ordinem S. Francisci in- 
gressus ac deinde Episcopus Tolosanus renunciatus fuerat, 
inter Sanctos fuisse cooptatum. 

Postquam Concilium Viennense varias gratias ac pri- 
vilegia pluribus Galliae Episcopis concessisset, finem habuit 
die 6 maii an. 1312. 





CONGILIUM CONSTANTIENSE 


Cum Pisani Concilii sententiae non acquiescerent Be- 
nedictus XIII et Gregorius XII, cumque Alexandro V post 
decimum pontificatus mensem Bononiae defuncto omnium 
fere Cardinalium consensu suffectus esset die 17 maii 
an. 1410 Balthassar Cossa, qui nomen loannis XXIII 
suscepit, aucto Pontificum numero, schisma etiam incre- 
verat. 

Hinc Sigismundus Bohemiae atque Hungariae rex, ad 
unitatem Ecclesiae reducendam, ad errores in Bohemia 
potissimum grassantes compescendos ac simoniacam labem 
comprimendam, vehementer hortatus es£ loannem Ponti- 
fiem, ut generale Concilium iam Romae ab ipso coactum, 
in alia civitate convocaret. Annuit loannes Sigismundi 
optatis ac Legatos pontificios Cardinales Chalant et Za- 
barella cum Emmanuele Chrysolaras ad ipsum misit, qui 
rege instante, animum induxere ut Constantiam civitatem 
eligerent, etsi Pontificis mens esset Concilium in urbe 
. non subiecta dominio Sigismundi congregare. Sigismun- 
dus ipse ut aditum repugnandi praecluderet Ioanni, hoc 
statim christiano Orbi nuntiavit, simulque litteras invita- 
tionis dedit Gregorio XII, Benedicto XIII et Galliarum 
Regi. Pontifex vero die 9 dec. an. 1413 convocationis 
Bullam edidit ac die 5 nov. sequentis anni Concilium in 
cathedrali ecclesia Constantiae inchomtum est. 

Convenerunt Patres fere mille, in quibus quatuor Pa- 
triarchae, ter centum Episcopi cum ipso Sigismundo et 
Ioanne Pontifice, qui primis duabus sessionibus praesedit, 
tertiae vero.Card. Petrus de Alliaco, quartae Card. Ior- 
danus de Ursinis, reliquis Card. Ioannes Vivariensis prae- 
fuerunt, ultimis Martinus V. 

In Sessione prima (die 16 nov.) post Ioannis Pontificis 
allocutionem, qua evolvens textum Zachariae (VIII. 16) 
« Loquimini veritatem » Patres exhortatus est ad Ecclesiae 
bonum àc pacem procurandam, Cardinalis Zabarella Bul- 
lam convocationis Concilii perlegit ac novum Pontificis 
Decretum quo decernebatur, ut quamdiu Synodus haberi 
pergeret, qualibet feria IV Missa de Spiritu Sancto sin- 
gulis in Ecclesiis celebraretur. Exinde decretum Concilii 
Toletani circa ordinem servandum confirmatur ac officiales 
eliguntur. 

Inter hanc primam et sequentem sessionem, Ioannes 
Hus custodiae traditur, facto eius causae initio. Excipiun- 
tur Legati Gregorii XII qui asserunt, Gregorium pon- 
tificatu cessurum, dummodo Ioannes non praesideret Ses- 
sioni qua cessio proclamaretur, et tum ipse tum Petrus 
de Luna se abdicarent. Decernitur negotiorum tractatio 
distributa in quatuor nationes, italam scilicet, gallicam, 
germanicam, et anglicam, quibus postmodum accessit quinta 
hispanica, ea forma ut in congregationibus primum sin 
gulae statuerent, dein omnes collectae convenirent, de- 
mum in Sessione publica omnibus placita sancirent. Inte- 
rim libellus contra Ioannem XXIII in quo de gravihus 
accusatur criminibus quatuor nationibus porrigitur, quo 
intellecto, Ioannes se abdicaturum promittit ac formula 
cessionis componitur. 

Sessione secunda (2 mart. 1415) Ioannes legit formu- 
lam, qua se abdicaturum spondet et iurat ad quietem 
totius populi christiani, quando Petrus de Luna Benedi- 
ctus XIII et Angelus de Corrario Gregorius XII in suis 
obedientiis nuncupati, pontificatu quem sibi tribuebant, 

simpliciter cedant. Qua de re Imperator pedes Ioannis 
deosculatus solemnes gratias egit. 

Post haec in Congregatione habita. die 4 martii, Legati 
Benedicti XIII et Regis Aragoniae, Cardinales et Prae- 
sules enixe postulant a Sigismundo, ut quamprimum Ni- 
caeam petat, ut ibi conferat cum Benedicto et Ferdinando 
Aragoniae Rege qui ad eumdem finem Villamfrancam se 
conferret. Annuit Imperator. Interim Ioannes die 7 martii 
Bullam edit « Pacis Bonum » qua promissiones a se factas 
solemniter evulgat. Verum cum in aliis congregationibus 
de novo Ecclesiae capite eligendo agi intellexisset lIoan- 
nes, mutatis vestibus clam elabitur Constantia Schaffu- 
sam, protegente eius fugam Friderico Austriae Duce. Ut 
autem invidiam quam apud omnes contraxerat a se remo- 
veret, scriptis litteris ad Sigismundum confirmavit se prae- 
stiturum ea quae haud ita pridem spoponderat. 

Ut primum nuntius evasionis Pontificis propagatus est, 
incredibilis omnium animos stupor et confusio incessit. 
Cum Concilium continuari non posse videretur, multi iam 
discedebant, alii, veriti ne populus direptionem aggrede- 
retur, domi se clauserant. At Sigismundus quieti publicae 
prospexit, convocatisque legatis quatuor nationum et in 
privato conventu principibus Germaniae, protecturum se 
Patres congregatos edixit, omnesque cohortatus est ad 
perseverantiam. 

Tum missi sunt legati ad loannem ut eius mentem 
explorarent eique reditum suaderent, quibus ipse repo- 
suit, non timore aliquo impulsum se Constantia recessisse, 
sed insalubritate aeris, seque paratum esse ad petendam 
cum Sigismundo Nicaeam, ut in restituenda Ecclesiae pace 
sedulam ibi operam impenderet, 

Sessione tertia cui duo tantum Cardinales intersunt 
ac septuaginta praelati cum Sigismundo, lecti sunt quinque 
articuli et probati quibus decernebatur 1) Synodum rite 
et iuste convocatam atque inchoatam Constantiae. 2) Papae 


discessum eam non dissolvisse, nec ab eodem 3) posse dis- 
14 

solvi ante extinctionem schismatis et reformationem Ec- 
clesiae. 4) Non posse Synodum transferri nisi gravi de 
causa et intercedente Concilii consensu. 5) Non licere 
Praelatis ab ea discedere ante finem, sine gravi causa et 
Concilii ipsius consensu. / 

In Sessione quarta cui praesedit Card. Ursinus, edito 
decreto declaratur, Concilium generale immediate a Christo 
habere potestatem, cui quilibet cuiuscumque status vel di- 
gnitatis, etiam papalis exsistat, obedire teneatur in his, 
quae pertinent ad fidem, ad exstirpationem schismatis, ad 
reformationem Ecclesiae. Declaratur insuper, Ioannem non 
posse avocare sine Patrum consensu officiales Curiae ro- 
manae, quorum absentia Concilii dissolutionem secum ferre 
vel eiusdem iura laedere posset. Denique irritas esse poenas 
omnes post Ioannis discessum inflictas congregatis Patribus 
vel aliis Concilio adhaerentibus. . 

Interim Ioannes ex Scaffusa Laufenburgum digreditur. 
nullius valoris declarat concessiones factas Constantiae, 
ab ipso quippe extortas, persistit, tamen in promissione 
obligatam fidem praestandi. Plures Cardinales et officiales 
Curiae Constantia discedere ac Pontificem sequi constituunt. 

' Sessione quinta leguntur articuli sessionis antecedentis 
ita tamen ut in primo additum sit « quoad reformationem 
Ecclesiae Zn capite et membris. » Additur articulus quem 
in quarta Sessione reiecerant Patres, cuius vi poenae 
Romano Pontifici intentabantur, si obedire Constantiensi 
vel alii Concilio generali legitime convocato, detrectaret. 
Articulus tertius et quartus congruunt cum secundo et 
tertio praecedentis sessionis, quibus agebatur de prohi- 
bendo Pontifice, quominus officiales Curiae inde avocaret, 
deque nullitate poenarum, quas ipse Patribus Concilii et 
Concilio adhaerentibus indixerat. Tandem Articulus quin- 
tus statuit, loannem et Concilii Patres plena libertate Con- 
stantiae polluisse et pollere. 

Subinde Episcopus Posnaniensis perlegit sequentes ar- 
ticulos relate ad errores Wicleffii et Hussii 1) Consilium 

doctorum theologiae ac iuris canonici ad hunc effectum col- 
lectum decernit confirmandam sententiam in Concilio Ro- 
mano latam (an. 1412) contra libros et scripta Wicleffii 
eaque igni tradenda. 2) Examen doctrinae Hussii eiusque 
asseclarum in fide, committatur Cardinalibus d' Ailly et 
Filastre, quibus adsistet Episcopus Dolensis et Abbas de 
Cistello. 3) Consilium ipsum decernet quomodo proceden - 
dum contra memoriam Wicleffii et an conveniat eius ossa 
exhumare. 4) Ratio habebitur censurarum quae latae sunt 
ab Universitate Parisiensi et Pragensi contra nonnullas. 
Wicleffii propositiones. 

Tandem Patres statuerunt, omnibus Regibus ac Prin- 
cipibus christianis, Comunitatibus item ac Universitatibus 
relationem 1nittendam, qua edocerentur de progressu ne- 
gotiorum, quae, Constantiae agebantur, de fuga Pontificis, 
deque statu transactionis cum ipso initae. 

Post haec confirmatur decretum, quo vetabatur disces- 
sio a Concilio sine debita licentia. 

Sessione sexta de Ioannis abdicatione agitur et appro- 
batur formula, qua ipse semet obstringeret ad novos procu-. 
ratores nominandos, ea lege ut ex his duo sufficerent ad va- 
lidam abdicationem ipsius nomine faciendam, etsi alii re- 
nuerent, eidemque sublata facultate quandocumque revo- 
candae abdicationis. Procuratorum designatio per Concilium 
fieri debebat, nonnullis praelatis ex qualibet natione electis; 
inter quos Papa eligeret, relict» ei facultate alios etiam 
addendi. Subinde honorifica legatio ad Ioannem mittitur 
rogandi caussa ut formulam ipsam acceptaret et Constan- 
tiam reverteretur, vel civitatem Ulmam aut Basileam pe- 
teret transactioni prosequendae, datis duobus diebus ad 
alterutram eligendam, ac decem ad digrediendum, quibus 
elapsis, in ipsum ageretur tamquam schismatis fautorem 
ac de haeresi suspectum. 

Novum deinde Consilium examinandae Hussii doctrinae 
constituitur. 

Conantur aliqui Patres obtinere ut Concilium prohi- 
beat quominus Pontifex et Cardinales utcumque se immi- 
sceant deliberationibus conciliaribus, praetexta causa, 
quod reformatio circa eorum agendi modum versari de- 
beret. Haec tamen propositio illum effectum habuit ut 
Cardinales die sequenti nationibus congregatis seriem the- 
sium Sedi Apostolicae faventium, contra nimiam auctori- 
tatem Concilio assertam, exhiberent. At congregatio qua- 
tuor nationum decrevit necessarium esse plerisque illis 
thesibus clausulas restrictivas apponere. 

Interim legatio Concilii Brisacum pervenerat. Prima 
die Ioannes infirmitatem causatus eam non recepit, se- 
cunda die eam excipiens, se responsionem daturum promisit; 
at die 25 aprilis summo mane clam solum vertit, Nevenbur- 
gum petens eo consilio, ut tutum sibi perfugium Avenione 
pararet. At difficultatibus territus, iterum se Brisacum 
recipit ac paulo post Friburgum, ibique cum Concilii Le- 
gatis collocutus, concepta formula semet obstrinxit ad id 
agendum quod Concilium proponebat quoad ipsius abdica- 
tionem, etiamsi Gregorius XII et Benedictus XIII ipsius 
exemplum imitari renuerent. 

Sessione septima citatur loannes, non obstantibus 
eius concessionibus, ut sistat sese intra novem dies ad 
refutandam haeresim, schisma, simoniam et alia criminà 
illi obiecta sub poena suspensionis et depositionis. Agno- 
scitur item Hieronymi Pragensis citati et non comparentis 
contumacia. 

Sessione octava lecto Symbolo Concilii Lateranensis 
« Firmiter eredimus » cui praesentes Patres adhaerent, le- 
gitur et confirmatur decretum, quod incipit F?dem catho- 
licam, quo enumerati 45 articuli Wicleffii, cum aliis eius 
scriptis damnantur atque igni addicuntur, ipsiusque ossa 
exhumata comburi iubentur. — Citatio loannis affigitur 
portae civitatis. 

Sessione nona, cum Ioannes non comparuisset, Promotor 
Concilii Henricus de Pirro Patribus proponit audienda cri- 

mina Pontifici obiecta eumque interdicere a pontificatu. 
Concilium tamen per unum adhuc diem exspectandum 
censet, interdictum vero differt ad Sessionem sequentem. 
Interim eliguntur Commissarii testibus audiendis contra 
ipsum Pontificem et Iudices aliis quaestionibus definiendis. 
Tum damnatio 260 articulorum Ioannis Wicleffii ab uni 
versitate Oxoniensi facta rata habetur. 

Sessione decima post iteratam citationem, loannes 
testibus convictus in pluribus criminibus, lata sententia 
suspenditur ab omni administratione Pontificatus tam spi- 
rituali quam temporali. 

Post hanc Sessionem die altera in Congregatione ge- 
nerali nationum, legitur Bulla Gregorii XII data ad Car- 
dinalem S. Sixti, qua declarat, mentem suam abdicandi 
pontificatum atque agnoscendi Concilium Constantiense, 
duplici tamen conditione, scilicet si convocatio facta fuerat 
etiam nomine Imperatoris et non solum nomine Balthas- 
saris Cossa, et si iste nec praesideret neque interesset 
Synodo. Interim die 16 maii audiuntur Episcopi ac pre- 
sbyteri quamplures, inter quos multi officiales curiae, qui 
iureiurando interposito, contra Ioannem testimonium di- 
cunt, unde septuaginta duo accusationum capita colligun- 
tur. loannes vero iterum citandus ad audienda crimina 
quorum reus habebatur edicitur. 

Sessione undecima Promotor Concilii poscit ut obiecta 
Ioanni crimina conceptis verbis perstringantur, atque ipse 
citetur ad comparendum audiendamque sententiam defini- 
tivam. Cum Patres omnes assensi essent, leguntur 54 ca- 
pita accusationum, ac statuitur, ea esse Ioanni notificanda 
cum mandato personaliter comparendi die 27 maii in ge- 
nerali Sessione ad audiendam definitivam sententiam. His 
acceptis, Ioannes qui interea in oppidum erat reductus cir- 
citer tribus horis Constantia distans, reposuit se illis nolle 
respondere, quin potius iudicio Concilii se totum subiicere 
cuius indulgentiam implorabat. 

Sessione decima secunda pronuntiatur in Ioannem depo- 
sitionis sententia, qui exutus pontificiis insignibus, eidem ad- 
quiescit, quique traditur dein Electori Palatino custodien- 
dus. Decernitur quod si Apostolica Sedes vacare contingeret, 
nihil hae de re statueretur sine deliberatione Concilii, et 
quod nullus e tribus Pontificibus dubiis esset eligendus. 

Post hane Sessionem Hussii causa resumitur, eiusque 
errores examinantur. 

Sessione decima tertia contra Iacobellum Misnensem, 
Hussii socium, communionem sub utraque specie etiam non 
ieiunis distribuentem docentemque eam esse necessariam, 
definitur, sententiam illam esse erroneam et haereticam: 
sub excommunicatione prohibetur sacerdotibus, ne com- 
munionem sub utraque specie populo distribuant: decla- 
ratur, consuetudinem distribuendi suh una tantum specie 
panis Eucharistiam, non fuisse quidem semper in Ecclesia 
usitatam, ad evitanda tamen multa scandala et pericula 
rationabiliter introductam. 

In eadem Sessione coeptum etiam est examen doctrinae 
Ioannis Parvi tyrannicidii defensoris. 

Eodem die (15 iunii 1415) quo habita est praecedens 
Sessio, Constantiam appulit Carolus Malatesta Legatus 
Gregorii XII. 

Sessione decima quarta acceptatur abdicatio Pontifi- 
catus à Gregorio XII facta per legatum suum Carolum 
Malatestam. Utriusque Pontificis Cardinales, recepti sunt, 
prohibiti tamen nequid circa electionem novi Pontificis 
citra Concilii consensum molirentur. Acta porro Gregorii 
sacris Canonibus conformia acceptantur, ac officiales et 
curiales ipsius in suis muneribus relinquuntur. Decerni- 
tur, nullum ex Concilii patribus ante electionem novi Pon- 
tificis a Synodo posse recedere. Benedictum XIII iterum 
cohortatur Synodus ad abdicationem toties promissam in- 
tra decem dies faciendam, quod nisi praestaret, eum Sy- 
nodus ex tunc declarabat notorium schismaticum et per- 
tinacem haereticum. 

Sessione decima quinta diuturno examine absoluto, 
productus in Concilium. Ioannes Hus accusatur et convin- 
citur haereseos. Triginta articulis condemnatis et libris 
eius igni addictis, ipse, ut erat pertinax, de gradu de- 
iectus saeculari traditur potestati, a qua, prouti tunc leges 
ferebant, igne multatur '. 

Sessione decima sexta Comitatus eligitur delegatorum, 
qui cum Sigismundo adeant Regem Aragoniae et Nicaeam 
Liguriae ad colloquendum cum Benedicto XIII proficiscantur, 
ut eum ad cessionem inducant. Statuitur, Bullas ad Gre- 
gorii abdicationem spectantes exscribi debere atque authen- 
tica earum exemplaria Imperatori dari ad gravissimum illud 
negotium cum Benedicto XIII transigendum. 

Sessione decima septima Deo commendatur Sigismun- 
dus Imperator ad felicem rei exitum consequendum. De- 
cretum editur, quo Angelus Corarius Cardinalis Episcopus 
ac perpetuus Legatus in Marchia Anconitana constituitur. 
Alio autem decreto excommunicatio intentatur iis, qui Im- 
peratoris iter impedire auderent. 

Post haec iterum examinatur Hieronymus Pragensis. 

Sessione decima octava constituuntur Iudices delegati 
causis cognoscendis ad Concilium pertinentibus, exceptis 
eausis maioribus et illis, quae referebantur ad Ecclesias 
Cathedrales. Statuitur, Concilii Bullas eadem auctoritate 
pollere ac Bullae S. Sedis et in easdem poenas incurrere 
falsarios. Epistolae vero gratiarum datae a Ioanne XXIII 
usque ad suam suspensionem (14 martii 1415) muniendae 
dicuntur Concilii sigillo ac ratae habendae a Cardinali 


1 Quoad capitalem poenam haereticis inflictam advertendum est, non posse iudicari 
de rebus eius temporis, iuxta mores legesque aetatum recentiorum. Legislatio enim crí- 
minalis medii aevi longe severior erat, quam quae recentius instituta est. Delicta quae 
hodie puniuntur levi poena, torturis ac morte ipsa puniebantur. Exemplo sit codex pae- 
nalis Caroli V quo blasphemiae contra Deum ac Beatissimam Virginem poena capitis 
multabantur, magia extremo supplicio; qui pecuniam falsassent, damnabantur igne; qui 
vero mensuras, virgarum ictibus dilaniebantur. Neque omittendum, codices ipsos civiles 
unanimiter crimen haeresis quod tunc temporis cum rebellionis delicto coniunctum cen - 
sebatur, morte multasse. 

Ostiensi, exceptis gratiis expectativis et exorbitantibus. 
Praelati absentes iterum citantur. 

Sessione decima nona Hieronymus Pragensis introdu- 
ctus in Concilium, haereseos accusatus et convictus, fidei 
catholicae professione emissa, haeresim eiurat. Declara- 
tur fidem publicam, a saeculari potestate haereticis con- 
cessam, obligandi vim amittere, quando iidem in haeresi 
pertinaces persistant !. 

Sessione vigesima datur monitorium ad Fridericum Ar- 
chiducem Austriae de causa cum Episcopo Tridentino ad 
reparanda damna eidem ecclesiae illata, cuius bona inva- 
serat. Àpprobantur capita cum Hispanis pro exstirpatione 
schismatis conventa in quibus Concilium promittit se Lu- 
nensis acta rata habiturum ipsiusque Cardinales agniturum. 

Sessione vigesima prima Hieronymus Pragensis relapsus 
in haeresim quam eiuraverat, convictus et de gradu deie- 
ctus iudicio traditur saeculari, quo ad rogum damnatus est. 

Sessione vigesima secunda introducti legati Regis Ara- 
goniae, Navarrae, Castellae et Lusitaniae, qui nationem 
quintam seu hispanicam repraesentare incipiunt, pari cum 
reliquis suffragiorum numero donati. 

Sessione vigesima tertia lecti duodecim Delegati Iudices 
in causa Petri de Luna inter Cardinales et membra quin- 
que nationum. 

Sessione vigesima quarta probatur Decretum, quo, re- 
latis actis Petri de Luna, is accusatus tamquam schismatis 
fautor atque altor, citatur ad comparendum. 

Sessione vigesima quinta tum Oloronensis (Oloron), tum 
Aturensis (Aire) episcopus in Concilium recipitur, uterque 


1 Non est hic decisum, ut Novatores dicunt, haereticis non esse fidem servandam 
ab its qui eam dederunt et quomodo dederunt. Concilium illam non aliter, dedit, nisi cum 
addito « salva iustitia et quantum fides orthodoxa exigit » ut patet ex Sess. VI. Sigis- 
mundus vero fidem publicam dedit, quatenus ad ipsius iurisdictionem et potestatem sae- 
eularem pertinuit, praestititque quantum potuit. Plus neque promisit, neque praestare 
tenebatur. Nec praetereundum est, fldem publicam a violentiis tantum illegitimis exi- 
mere, non vero ab actione regulari iustitiae. Denique ius illud qualecumque Hieronymue 
amisisset, ob perfidam fugam qua elapsus est, quamvis iterum retractus. 

nomine Comitis Fuxensis adhaerens Narbonensi conven- 
tioni. 

Sessione vigesima sexta ad componendas quaestiones 
exortas inter Anglos, Gallos et Hispanos quoad praeemi- 
nentiam, decernitur, ordinem quo nationes sederent ac 
suffragium ferrent, nullam praeeminentiam importare. 
Legati regis Navarrae in unionem recepti sunt. 

Sessione vigesima septima processum est in causa Fride- 
rici pro Ecclesia Tridentina ac nova citatio eidem missa. Ma- 
gna solemnitate excipitur Sigismundus ex Hispania redux. 

Sessione vigesima octava Fridericus cum eius asseclis 
declaratur rebellis atque Ecclesiae spoliator; anathemate 
percellitur; a possessionibus interdicitur. 

Sessione vigesima nona Petrus de Luna rebellionis 
accusatur et citatur ad comparendum. 

Sessione trigesima Legati, qui Petrum Lunensem con- 
venerant, rationem reddunt missionis et citationis eidem 
remissae. Recessus regis Aragoniae ab obedientia Petri 
Lunensis solemniter agnoscitur. Minae ab hoc intentatae 
ilis qui a sua obedientia se subtraherent, declarantur 
nullae. 

Sessione trigesima prima, trigesima secunda, trigesima 
tertia, trigesima quarta insumptae in variis relationibus 
circà Petrum de Luna, eiusque citationes ac deliberatio- 
nem quoad sententiam definitivam. 

Sessione trigesima quinta in unionem receptus rex 
Castellae cuius Legati tum primum advenerant. 

Sessione trigesima sexta citatur Lunensis ad audien- 
dam sententiam definitivam Concilii. 

Sessione trigesima septima lata sententia definitiva 
est in Petrum de Luna contumacem, qua de Pontificatus 
gradu deiicitur, fideles autem qui ei parebant, obediendi 
officio solvuntur. 

Sessione trigesima octava cui Imperator non interfuit, 
iterum declaratae sunt nullae sententiae latae a Bene- 
dicto XIII ab ineunte aprili an. 1416 contra Castellae 

regem eiusque consultores, legatos eique adhaerentes; 
tum etiam contra Vitalem de Soto, Ioannem de S. Iacobo, 
Garciam Vegaras et alios. Actum deinde est de privilegio 
concesso Aragoniae deputatis, qui tot suffragia habebant, 
quot omnes Episcopi subiecti eorum Regi haberent etiam 
extra Hispaniam exstantes, si in Concilio essent. Haec 
praerogativa iisdem ablata fuit, ac decretum est, Legatos 
Castellae, Aragoniae, Lusitaniae ac Navarrae tot pollere 
suffragis quot erant Episcopi Peninsulae ibericae. 

Sessione trigesima nona statutum fuit ut post quin- 
quennium, rursus celebraretur Concilium generale; ab illo 
rursus aliud post septennium ac deinceps singulis decenniis 
ad evitanda schismata. — Altero Decreto praescribitur novo 
Pontifici eligendo, formula professionis fidei. Prohibetur 
ne translationes Episcoporum fiant a Pontifice, ipsis in- 
vitis, absque magna Ecclesiae necessitate. Abolentur pa- 
pales episcopalium procurationum reservationes et spolio- 
rum exactiones ex bonis clericorum, sive in Curia, sive 
extra curiam decedentium. 

Sessione quadragesima praescribitur novo Pontifici, ut 
reformet Ecclesiam in capite et membris et Curiam roma- 
nam' seeundum aequitatem et bonum regimen Ecclesiae 
in variis Articulis, scilicet de numero, qualitate et natione 
Cardinalium ; de reservationibus Sedis apostolicae; de an- 
natis, communibus servitiis et minutis; de collationibus 
beneficiorum et gratiis expectativis; de confirmationibus 
electionum; de causis in Curia Romana tractandis; de 
appellationibus ad romanam curiam; de officiis Cancella- 
riae et Poenitentiariae; de exemptionibus et unionibus 
tempore schismatis factis; de commendis; de fructibus 
medii temporis; de non alienandis bonis Ecclesiae roma- 
nae; propter quae et quomodo possit corrigi Papa; de 


1 Magnam haec res in Concilio excitavit controversiam, nationes enim, praesertim 
germanica cum Caesare magnopere contendebant, Curiam Romanam esse a Concilio re- 
formandam ante electionem Papae, Cardínalibus vehementer se opponentibus eamque 
roformationem, electo iam Pontifice, suscipiendam contendentibus. 

 exstirpatione simoniae ; de dispensationibus; de provisione 
Papae et Cardinalium ; de indulgentiis; de decimis. 

Alio Decreto constituitur, ut, non obstante absentia 
Cardinalium, qui post electionem Petri de Luna. tribus 
amplius mensibus expectati non venerunt, ad electionem 
Romani Pontificis procedatur. 

Tertio. Decreto statuitur ut hac vice dumtaxat ad 
eligendum Rom. Pontificem una cum Cardinalibus sex 
Praelati, vel aliae spectatae personae ecclesiasticae in 
sacris ordinibus constitutae , de unaquaque natione, ad- 
mittantur. 

Sessione quadragesima prima post sermonem habitum 
à Laudensi Episcopo in illum Scripturae locum: Eligite 
meliorem (IV. Reg. X. 3,) tum decretum Clementis VI 
quoad Conclave, tum decem instructiones leguntur a Con- 
cilio redactae. Exinde 30 electores, praeter 23 Cardinales, 
ingressi Conclave, tertio post die eligunt Pontificem Max. 
Othonem Columnam Cardinalem titulo S. Georgii in Ve- 
labro, subdiaconum, qui Martini V nomen adscivit. 

Sessione quadragesima secunda praeside iam Mar- 
tino V, liberantur Sigismundus et Ludovicus Elector ab 
onere custodiendi Balthassarem Cossa, qui tamen per 
non breve tempus detentus adhuc fuit ab Electore quous- 
que ab eo extorqueret summam 30,000 florenorum aureo- 
rum, Balthassar se subiecit Pontifici a quo Cardinalis Epi- 
scopus Tusculanus renunciatus est, at eodem anno vita 
migravit, catene ctu 

Sessione quadragesima tertia novus Pontifex nonnulla 
capita reformationis evulgat scilicet 1) de exemptionibus 
abolendis, quae post Gregorium XI absque Ordinariorum 
consensu et non cognita causa-concessae fuerant, illis exce- 
ptis, quae in gratiam alicuius fundationis vel universitatis 
datae fuerant. Insuper addit Pontifex: « Non intendimus 
exemptionem de cetero facere, nisi causa cognita et iis 
vocatis quorum interest. » 

2) De examinandis unionibus beneficiorum, quas 
ab obitu Gregorii XI Pontifices fecerant. 

3) De fructibus Ecclesiarum vacantium, quos Papa 
vetat vel sibi vel Camerae Apostolicae applicari. 

4) De simonia in electionibus, ordinationibus, po- 
stulationibus et collationibus penitus eliminanda. Declarat 
Pontifex, sic ordinatos non posse facere fructus suos, sed 
ad illorum restitutionem, tamquam inique ablatorum, te- 
neri: dantes vero et recipientes ipso facto sententiam 
excommunicationis incurrere, etiamsi pontificali aut Car- 
dinalatus praefulgeant dignitate. 

9) De dispensationibus revocandis, per quas licuerat 
electis ad ecclesias, monasteria, et quaecumque alia bene- 
fieia praescriptum officium negligere vel differre; bene- 
ficia enim propter officium dantur, et absurdum est ut 
qui beneficia obtinent, recusent aut negligant officium 
exercere. 

6) De decimis et aliis oneribus non imponendis 
ecclesiis vel clericis a quovis Praelato, aut ipso Romano 
Pontifice, ait Pontifex: « Generaliter super ipsum clerum, 
nisi ex magna et ardua causa et utilitate universalem 
Ecclesiam concernente et de consilio, consensu et sub- 
scriptione Cardinalium et Praelatorum, quorum consilium 
commode haberi poterit; nec specialiter in aliquo regno, 
vel provincia, inconsultis Praelatis regni illius vel Pro- 
vinciae et ipsis non consentientibus, vel eorum maiore 
parte. onera non debere imponi. » 

7) De vita et honestate clericorum, praecipue quoad 
vestes et tonsuram. 

In hac Sessione fit etiam allusio ad concordata inita 
cum nationibus, hinc dubitari nequit etiam illa fuisse pro- 
posita. Quoad nationem germanicam Concordatum agebat. 

1) De numero et qualitate Cardinalium qui ad 23 
reducuntur. 2) De provvisionibus Ecclesiarum, Monasterio- 
rum et Parochiarum, ut nemo per Papam ad episcopatum 
promoveatur nisi sit doctor aut licentiatus cum rigore 

examinis, in theologia aut iure canonico. 3) De annatis; 
ut pro sustentatione Summi Pontificis et Cardinalium de 
ecclesiis et monasteriis virorum dumtaxat vacantibus et 
vacaturis, solvantur pro fructibus primi anni, a die vaca- 
tionis, pecuniae in libris Camerae apostolicae taxatae, quae 
servitia communia nuncupantur, si vero male taxatae sunt 
retaxentur iuste, si autem bis in anno Ecclesiae vacaverint, 


annata tantum semel solvatur, nec debitum huiusmodi in 


successorem transeat. 4) De causis in romana. Curia tra- 
ctandis vel secus; ne causas quae ad forum ecclesiasticum 
nec iure, neque consuetudine pertinent, Curia romana 
sibi vindicet, nisi de consensu partium. Quae vero ad ipsam 
appellatione devolutae sunt, aut ad eam iure pertinent in 
ea tractentur. Reliquae partibus committantur. Matrimo- 
nialium causarum prima cognitio non habeatur in Curia. 
Appellationes frustratoriae, ante definitivam sententiam 
propositae, reiiciantur. 5) De exemptionibus ut supra 
Sess. 49. 6) De Commendis; ut posthac Monasteria, aut 
Prioratus conventuales, qui ultra decem religiosos, et offi- 
cia claustralia habent, aut dignitates maiores infra pontifi- 
calem in eeclesiis cathedralibus, aut parochiae, nulli Prae- 
lato ne Cardinali quidem in commendam dentur. 7) De 
fructibus medii temporis ut supra Sess. 43. 8) De rebus 
Ecclesiae non alienandis; ut illae quae contra iuris formam 
factae sunt, revocentur. 9) De quibus causis Papa corrigi 
possit vel deponi. Visum non fuit in pluribus nationibus 
hac de re novi aliquid statui vel decerni oportere. 10) De 
Simoniacis ordinationibus, ut supra n. 4. 11) De dispensa- 
tionibus, ut supra. 12) De residentia; ut Episcopi et Prae- 
lati in suis ecclesiis et dioecesibus, Abbates in suis mo- 
nasteriis personaliter resideant, multandi fructibus per 
biennium, et redditibus suis, qui Ecclesiis et monasteriis 
applicandi sunt, si abfuerint per sex menses. Quod si per 
biennium abfuerint, Ecclesiis ipsis et monasteriis privan- 
tur. Addit Pontifex nolle se dispensare circa eos, qui bene- 
ficia incompatibilia obtinent. 13) De ratione providendi 

Papae et Cardinalibus declaratur, ipsorum sustentationi 
aliter prospici non posse, quam per beneficia et communia 
servitia. 14) De Indulgentiis spondet Pontifex, cauturum 
se ab earum profusione ne vilescant. 15) De decimis et 
aliis oneribus ecclesiasticis, ut supra n. 6. Concordatum 
deinde initum fuit cum Gallis, et alterum cum Anglis. 

Sessione quadragesima quarta futuro post quinquen- 
nium Concilio Papia urbs Italiae, designatur. 

Sessione quadragesima quinta Martinus V confirmat 
omnia Concilii decreta in materia fidei conciliariter facta ; 
tum concessa omnibus, qui Synodo adfuerant, indulgentia 
plenaria semel in vita et iterum in morte, Synodum solvit. 
Poloni tamen nonnisi cum protestatione et provocatione 
ad futurum Concilium discessere, eo quod Pontifex non 
aperte damnasset libellum quemdam Joannis Falckenbergii 
in quo plura illis eorumque Regi ac Principibus iniuriosa 
continebantur. 

Ceterum Concilium hoc absque ullo dubio generale fuit 
quoad ultimas quatuor Sessiones, quibus Pontifex ipse 
praesedit. 

Quod vero attinet ad Sessiones praecedentes earumque 
decreta, Martinus V confirmavit ea quae Zn materia fidei 
'coneiliariter determinata, conclusa et decreta sunt. Atta- 
men exinde concludi nequit, reprobata ab ipso fuisse omnia 
cetera decreta, cuiusmodi sunt illa quae in Sess. XXIX 
emanata sunt, vel quae ad eius electionem ac Joan- 
nis XXIII et Benedicti XIII depositionem pertinebant. Hinc 
dicendum est, Pontificem abstinuisse quidem a generali 
approbatione, attamen studio pacis noluisse magis de- 
terminate loqui, quod Eugenius IV fecit an. 1446 dum 
omnia decreta Constantientia probavit absque tamen prae- 
iudicio iuris, dignitatis et praeeminentiae Sedis Apostolicae. 
Hinc in praesens agnoscenda sunt ut oecumenica, omnia 
decreta Concilii Constantiensis, quae nullum praeiudicium 
inferunt iuribus S. Sedis, reiicienda vero illa, quae iura, 
dignitatem et praeeminentiam eius laedunt. 


CONCILIUM. BASILEENSE 


Quod in Synodo Constantiensi indictum fuerat Conci- 
lium, statuto etiam tempore, anno scilicet 1423 Papiae co- 
gendum Martinus V Rom. Pont. celebrare studuerat, 
missis illuc legatis; at lue pestifera ibidem  grassante, 
Senas transferri oportuit. 

Habita hie Sessione cum Wicleffitarum et Hussitarum 
haeresis iterato damnata atque de restauranda Graecorum 
unione coeptum esset tractari, ab Patrum paucitatem , 
bellorum et schismatis ab Alphonso Aragonio intentati 
metum, resque graecorum adhuc impeditas, in septennium 
Synodus prorogata est ac Basileam indicta. 

Martinus V Iulianum Caesarinum S. Angeli Cardi- 
nalem Diaconum, legatum suum a latere Concilii Prae- 
sidem elegit; mortuo vero Martino V, Eugenius IV eius 
successor, indictionem illam ratam habuit, confirmato e 
liano Legato et Concilii praeside. 

Is in Germaniam digressus ut expeditionem in rebelles 
Bohemos pararet, quam romana consuetudo Cruciatam 
appellat, infelicis eius exitus spectator fuit. Hinc optimum 
factu visum est, si Basileam, ubi nuper indictum erat Con- 
cilium, Bohemi vocarentur. Quare Iulianus eo loci prae- 
misit loannem Polemarium sacri palatii Auditorem et 
loannem de Ragusio Ord. Praed. qui illuc appulsi, Ioan- 
nem Malbrunae Abbatem et loannem Gelhusium eiusdem 

, Coenobii Monachum ad synodum appellarunt. Non multos 
post dies, ipse Legatus Basileam adveniens, Ioannem Ge- 
lhusium et Hummanum Offenburgensem Consulem Basi- 
leensem primum ad Sigismundum Caesarem, deinde ad 
Fridericum ducem Austriae cum litteris mittit, quibus 
Bohemi et Moravi ad Concilium vocabantur. Has litteras 
Sigismundus mox in Bohemiam perferendas curavit, cum 
vero ipse in Italiam profecturus esset ut imperialem a 
Pontifice Max. coronam susciperet, protectorem interim 
velut Vicarium sacro Concilio dedit Gulielmum Bavariae 
ducem. 

Die 14. Decemb. an. 1431 prima Sessio habita est in 
Ecclesia S. Leonardi. In hac Cardinalis Iulianus Caesarinus 
sermonem ad Patres habet, assumpto Isaiae loco: « munda- 
mini qui fertis vasa Domini » quo salubri cohortatione 
omnes de puritate, munditia, et vitae integritate solerter 
in charitate non ficta admonuit, praecipue vero eis auctor 
fuit, ut Ecclesiae universalis utilitati prospicerent. Lectum 
deinde est Decretum Concilii Constantiensis de frequenti 
Conciliorum celebratione ac Bulla convocationis Martini V, 
qua Iulianum ipsum praesidem synodo dabat. Lectae etiam 
sunt Litterae Eugenii IV eidem datae, quibus confirma- 
batur Praeses Concilii et huius causae afferebantur, hae- 
reseon profligatio, tranquillitas inter christianos populos 
restituenda, reformatio Ecclesiae in capite et membris. 
Exinde, confirmatis decretis Concilii Constantiensis contra 
perturbatores Synodi atque eos, qui ab ipsa, non.patefacta 
causa, recederent, singulis plena loquendi libertas conce- 
ditur et Concilium iam inchoatum declaratur. 

At Eugenius IV, qui à Ioanne Beuperio per Concilii 
Praesidem Romam misso inaudiverat, tristem conditionem 
ac pericula in quibus Synodus ipsa versabatur tum ob 
Hussitarum vexationes, tum propter bellum inter Fride- 
ricum Austriae et Philippum Burgundiae ducem exortum, 
die 12 Nov. 1431 Danielem Parentinum Episcopum Ba- 
sileam ad Iulianum cum litteris legaverat, quibus cau- 





satus hiemale tempus impendens, periculum Basileam ac- 
cedendi et consequenter exiguum numerum Patrum qui 
expectari poterant, ac insuper animadvertens quod Graeci, 
qui Oecumenicam Synodum optabant ad unionem cum La- 
tinis restaurandam, libentius Bononiam accederent, ipsius 
Praesidis arbitrio relinquebat Concilium, si quod Basileae 
congregatum videretur, dissolvere atque opportuna ad id 
facultate eum instruebat. Quod si concilium dissolveret, 
praesidi mandabat, ut Patribus congregatis significaret, post 
octodecim menses Bononiae Synodum habendam esse, cui 
ipse Pontifex praesideret, aliamque post decennium se 
eonvocaturum spondebat, iuxta Decreti Constantiensis 
praescriptum. 

Die vero 18 Decembris Eugenius ipse Bullam vulgavit 
quae incipit « Quoniam alto » qua repetitis rationibus dis- 
solutionem poscentibus, quas dederat in litteris ad Iulia- 
num missis, illud addebat, invitamentum haereticis oblatum 
ut Basileam ad Concilium venirent, ibique de his quae iam 
definita fuerant disputarent, Apostolicae Sedis auctoritati 
detrimentum afferre: qua propter Concilium dissolvebat, 
aliud Bononiae post octodecim menses convocans, atque 
aliud post decennium Avenione. 

Huic Eugenii decreto vehementer restitere Patres Basi- 
leenses cum ipso Iuliano Praeside datisque ad Sigismundum 
Regem litteris eius opem implorarunt, ab eoque petierunt 
ut Gulielmum Bavariae Ducem aliosque Germaniae Prae- 
sules quamprimum Basileam petere iuberet. Sigismundus 
vicissim opem Concilio ferre promittens rescripsit Patribus, 
se iam Pontifici Litteras misisse, eumque enixe rogasse 
ut latum dissolutionis decretum revocaret. 

Cardinalis Caesarinus scribens et ipse Pontifici litteras, 
rationes pro dissolvendo Concilio exhibitas solvit, peri- 
cula et damna a dissolutione dimanatura ob oculos ponit, 
suam agendi rationem defendit simulque enixe Eugenium 
rogat, ut a suscepto consilio recedat. 

Patres vero Concilii die 12 Ianuarii edita epistola en- 
cyclica, praesules aliosque qui de iure aut consuetudine 
ad Concilium venire tenebantur, Basileam evocarunt, con- 
testati se Concilium continuaturos donec negotia propter 
quae convenerant essent composita; tum Legatos Romam 
atque appellationis formulam ad Pontificem melius infor- 
mandum miserunt. Eorum consilium probarunt Sigismun- 
dus Imperator, Carolus VII rex Galliae eiusque clerus, 
qui pro continuando Concilio legationem misit Pontifici, 
atque ita numerus Praesulum Basileensium auctus est. 

Hinc die 15 Febr. 1432 secunda Sessio habita est. 
In hac Basileense Concilium legitime inchoatum decla- 
ratur, decreta Sess. IV. et V. Concilii Constantiensis au- 
ctoritatem Synodi generalis supra Pontificem statuentia 
confirmantur !, decernitur Basileense esse huiusmodi Con- 
cilium quod universalem Ecclesiam repraesentet et imme- 
diate a Christo potestatem habeat, nec a Pontifice dissolvi, 
aut prorogari aut transferri posse; decernitur, quem- 
cumque etiam dignitatis papalis, statutis, ordinationibus 
aut praeceptis eius aut cuiuscumque alterius generalis 
Concilii, quoad res fidei, extirpationem haeresis, ac refor- 
mationem Ecclesiae obedire debere et si contumaciter pa- 
rere contempserit, nisi resipuerit, condignae poenitentiae 
subiiciendum esse, nec sine ipsius consensu quemquam e 
Synodo evocari aut ab illius accessu prohiberi posse ab 
alio quocumque. Iniungitur denique Synodo praesentibus, 
ne sine licentia et ante eius finem Basilea digrediantur. 

In Sessione tertia post generalem expositionem facto- 
rum, quae hactenus contigerant, confirmatur adhuc Cons- 
tantiense decretum de superioritate Concilii supra Pontifi- 
cem, Synodus vero cum omni reverentia et instantia Papam 
Eugenium rogat, quatenus praetensam dissolutionem sicut 
de facto processit, de facto revocet, eamque revocationem 
publicam reddat. Obsecrat ut in posterum favore ac prote- 


1 Male a Basileensibus Patribus allegatur decretum Concilii Constantiensis utpote 
quod non loquebatur de Pontificejcerto ac legitimo, sed de dubio pro tempore schismatis. 

ctione Synodum prosequi velit, illumque citat ut intra tres 
menses Concilio adsit, quod si per se adesse non possit, per- 
sonam vel personas loco et vice sui destinet et transmittat 
cum plenaria potestate ad omnia et singula in Synodo pera- 
genda. Quod si haec facere neglexerit, declarat Synodus 
seipsam necessitatibus Ecclesiae consulturam atque ita 
processuram, ut ius poscit divinum pariter et humanum. 
Similiter et Cardinales exorat, ut Papam ad comparendum 
sollicitent eosque iubet, monet et citat ut intra spatium 
trimestre ad Concilium accedant, puniendos ut contumaces 
nisi compareant. 

In Sessione quarta die 20 Iunii, Bohemis aliisque ad 
Concilium venire volentibus, conceditur commeatus liber 
amplissimus, prohibetur si Pontifex decederet, electionem 
alibi fieri quam in Concilio, Papae vero interdicitur extra 
Concilium novos Cardinales creare. Decernitur obligationes 
quascumque aut censuras accessum ad Synodum impedientes 
nullatenus valere, statuitur ut Acta Concilii muniantur 
in posterum peculiari sigillo, quod ex una parte descensum 
Spiritus Sancti in columbae specie repraesentet, ex al- 
tera vero parte referat verba « Sacrosancta generalis Sy- 
nodus Basileensis » Denique novus legatus Avenionensibus 
et Venusinis datur, in locum Marci Gondelmeri a Ponti- 
fice electi. 

In Sessione quinta tres constituuntur Iudices ad exa- 
minandas causas fidei ante sententiam definitivam Synodi, 
ac tres ad alia negotia tractanda, quae Concilio defer- 
rentur. Decernitur nullum ex Patribus aut Concilio assi- 
stentibus invitum Basilea evocari ad qualemcumque iu-. 
dicem ecclesiasticum posse. Inter hanc vero et sequentem 
Sessionem duae habentur Congregationes, in quibus qua- 
tuor legati Eugenii IV audiuntur. Episcopus Tarentinus 
egregie de Pontificis auctoritate ac de iure ad eum per- 
tinente quoad locum ac tempus celebrandi Concilia disce- 
ptat. Tum exponit Pontificem, qui ex Italia egredi non 
poterat, quemlibet locum in Italia ipsa offerre ad Concilium 

celebrandum. Cui Basileenses Patres responderunt, sol- 
vere Concilium legitime convocatum, idem esse ac schisma 
in Ecclesia renovare et caritatis vinculum scindere, quod 
nequit Pontifex efficere, qui caput ministeriale Ecclesiae 
est. Tum rationes refutarunt pro dissolutione allatas ac 
se in suscepto consilio usque perstituros professi sunt. 

In Sessione sexta cum Eugenius IV nec decretum de 
Concilii dimissione revocasset, nec per se aut per legatos 
Synodo: interesse voluisset, Promotores Concilii petunt, ut 
contumax declaretur post trinam monitionem Eocclesiae 
valvis affixam. 

In Sessione septima confirmatur Decretum de Pontifice 
extra locum Concilii non eligendo, quapropter electionis 
tempus ampliatur simulque iniungitur, ne Cardinales sine 
consensu Synodi ad electionem procedant. Ad haec, bene- 
fieia Cardinalium contumacium permittuntur Ordinariis. 

In Sessione octava ad duos menses prorogatur tempus, 
intra quod Pontifex sistere se debeat Concilio; Praesules 
autem sub poena privationis beneficiorum sine mora adesse 
iubentur. Decernitur unicum tantum esse posse Concilium 
generale; statuitur excommunicatio ipso facto incurrenda 
ab iis, qui alio convenire tentarent. Privatur. ipso iure 
ommibus muneribus ecclesiasticis eique aditus ad alia obti- 
nenda praecluditur, qui beneficium a Pontifice acceptet 
pertinens ad aliquem adhaerentem Concilio. Denique inhi- 
betur Pontifici quaelibet alienatio vel donatio quorumlibet 
bonorum Ecclesiae. 

Interim vero legati Bohemi cum Basileam pervenissent 
pacem et unitatem spondebant, dummodo quoad quatuor 
capita ipsis satisfleret, scilicet 1) de calice laicis conce- 
dendo 2) de iure quod hominibus etiam privatis ipsi adse- 
rebant, publica scelera plectendi 3) de permittenda cuivis 
libertate praedicandi 4) de clericis bonorum temporalium 
possessione prohibendis. 

In Congregatione per plures dies habita, Doctores Ca- 
tholiei responderunt Bohemis, nominatim vero Rokizanae 

Ioanni hussitae de communione sub utraque specie disse- 
renti, respondit Ioannes de Ragusio: Taboritam circa pri- 
vatam scelerum punitionem, refutavit Aegidius Carlerius 
Decanus Cameracensis: Orphanitam pro praedicandi liber- 
tate pugnantem, Henricus Kalteisen Dominicanus; Petrum 
Anglicum contra possessiones clericorum perorantem, Ioan- 
nes Polemarius Auditor causarum sacri palatii. Cumque 
reponentibus Bohemis disputatio disputationem pareret, 
nullusque dicendi esset finis, visum est Gulielmo Bavariae 
duci, unionem amice colloquendo facilius, quam disputando 
iniri posse. At frustra, siquidem Bohemi pertinaces qua- 
tuor iis articulis haerebant. Cum igitur nihil ex concilii 
sententia succederet, missi sunt cum Bohemis a Concilio 
Pragam legati, qui directe cum populo in comitiis congre- 
gato tractarent, praesertim quod legati Bohemi negarent 
potestatem sibi factam concedendi ea, quae postulabantur 
a Synodo. Hi humaniter Pragae excepti, post multos tra- 
ctatus Pragae, Ratisbonae, Egrae, Brunae ad Albam re- 
galem in Hungaria coram Sigismundo. Caesare, denique 
Inglaviae in Moravia, eodem Caesare praesente, anno 1438 
inierunt concordiam seu compaciata, quae rata fuerunt 
habita a Concilio. 

In Sessione nona Synodus ut grati ànimi testimonium 
Sigismundo regi, in quo egregium patronum atque sui de- 
fensorem invenerat, exhiberet, nullum declaravit ac nul- 
lius effectus quidquid Romanus Pontifex contra ipsum, vel 
Concilium, vel ei adhaerentes faceret, ac Regis adversa- 
rios excommunicatione terruit. 

Sessione decima Promotores Concilii instant pro de- 
claranda Eugenii contumacia. Differtur hac de re iudicium, 
novae preces a Concilio ipso et Sigismundo Pontifici exhi- 
bentur, deputantur iudices instituendae in eum actionis. 

Sessione decima prima decernitur, Romanum Pontificem 
teneri vel per se vel per Legatos Concilio generali inte- 
resse, hos tamen Legatos non ab ipso solo, sed audito suf- 
fragio duarum e tribus partibus Collegii Cardinalium, seli- 

gendos esse. Si quis vero per quatuor menses advenire 
negligit, eum suspensionem temporariam incurrere sta- 
tuitur, non excepto Pontifice Maximo, quo in casu eius pote- 
stas, ad Concilium devolvitur et si per duos alios menses 
protrahatur absentia, Synodum ad graviores poenas atque 
etiam ad depositionem procedere debere. Decernitur, Pon- 
tifici ius non esse aliquem impediendi ab accessu &àd Sy- 
nodum. 

Si Rom. Pontifex quolibet decennio Concilium convo- 
care negligat, decernitur, convocandi ius ad Episcopos 
transire, quin Pontifex impedire id possit. 

Declaratur, Concilii Constantiensis decretum prohibens 
dilationem convocandi Synodum, Pontificem ipsum obligare, 
ac proinde Basileense Concilium sine consensu duarum e 
tribus partibus Praelatorum nec prorogari, nec interrumpi, 
nec transferri posse. Uno autem mense ante dimissionem 
Concilii Basileensis designandum esse locum, ubi aliud post 
decennium celebrabitur. 

Decernitur, posse a Pontifice locum Concilii immutari, 
nonnullis conditionibus positis, eodemque iure etiam Car- 
dinalium Collegium pollere, ubi eorum duae tertiae partes 
conveniant. 

Statuitur ut in posterum in electione ad pontificatum 
maximum unusquisque ex electoribus antequam Conclave 
ingrediatur, teneatur promittere, servaturum se decreta 
eadem, si electio in ipsum cadat, idque iureiurando, addito 
promissis aliis, quae ex Concilii Constantiensis praescripto 
fieri debent. Has vero Pontifex electus in primo Consi- 
storio publico renovabit, quod si omiserit, iudicio Concilii 
se submittet. Iubetur insuper has praescriptiones promul- 
gandas esse ab omnibus Archiepiscopis et Episcopis in 
Conciliis Provincialibus et Dioecesanis atque a Capitibus 
Ordinum in Conciliis generalibus. 

Denique declarantur. nullae ac nullius effectus inhibi- 
tiones ac minae a Romano Pontifice, vel eius nomine, ab 
alio intentatae officialibus Curiae, ne Basileam accedant. 

Inter haec Eugenius, qui animum iam induxerat a di- 
mittendo Concilio desistere, legatos Basileam miserat, qui 
Synodo vice ipsius praesiderent. Eos tamen minime admi- 
serunt Patres Basileenses tum quia Eugenius sententiam 
dimissionis non revocaverat legitimumque negabat esse 
Concilium ante suam adhaesionem, tum quia nimia pote- 
state prae Concilio instruxerat legatos, quibus nempe de- 
mandaverat iudicandi munus, relicto Patribus congregatis 
officio dumtaxat consultorum, tum denique quia legatis 
commissum erat de reformatione quidem membrorum sta- 
tuere, non tamen de Capitis reformatione. 

Hinc Card. Julianus Sigismundo tune Imperatori scripsit, 
ut animum Pontificis flecteret ad adhaesionem OConcilio 
praestandam et quidem ea verborum formula, quam Impe- 
rator ipse Eugenio exhibuerat. Ceterum Gulielmus Dux 
vix obtinere a Patribus potuit, ut ne inchoaretur processus 
contra Pontificem. 

Sessione duodecima duo decreta lata a Synodo sunt, 
quorum primo iterum asserebatur Concilio suprema aucto- 
ritas a Christo ipso immediate promanans, cui etiam Ro- 
manus Pontifex obedire teneatur quoad fidem, exstirpa- 
tionem haereseon et generalem Ecclesiae reformationem 
in Capite et membris. Rogabatur ac iubebatur subinde 
Pontifex, ut decretum dimissionis revocaret, Concilii legi- 
timam existentiam agnosceret, eique simpliciter per so- 
lemnem Bullam adhaereret, intentata poena suspensionis 
in spiritualibus et temporalibus, si hoc ipsum intra alios 
sexaginta dies induciarum quae dabantur, non praestaret. 

Altero Decreto eligendi libertas Capitulis et Commu- 
nitatibus vindicabatur ea lege lata, ut in posterum Episcopi 
a Cathedralium Canonicis, Abbates vero a Monachis eligi 
deberent. Reservationes pontificiae in conferendis ecclesiis 
Archiepiscopalibus, Episcopalibus, Collegiatis et Conventua- 
libus abolebantur, relictis tantum reservationibus in Cor- 
pore iuris extantibus, atque illis, quae afficiebant praebendas 
territorio adnexas mediate vel immediate S. Sedi subiecto. 

Statuebatur, non posse Pontificem in certis casibus ius 
eligendi suspendere, nisi »»agna , rotionabili et evidenti 
causa expresse indicata in litteris pontificiis, novumque 
Pontificem iureiurando interposito promittere debere, huius 
decreti observantiam. 

Denique particularis congregatio formulam pro electione 
Episcoporum et Abbatum redegit, ac simoniacas electiones 
irritavit. 

Nova haec deliberatio Basileensis Concilii nondum Ro- 
mam pervenerat, cum Eugenius, ratus admissa esse a Con- 
cilio, quae per legatos ipse proposuerat, ac proinde Concilium 
existere iuxta formam die 1 Julii 1433 praescriptam, de- 
cretum edidit, quo Concilii actionem ad tria tantum obiecta 
iam enunciata circumscribebat. Aliam subinde Constitu- 
tionem contra Basileenses Patres, quae incipit /nscruta- 
bilis promulgavit die 29 Julii, qua suam personam ac Se- 
dem defendebat, nullumque declarabat, quidquid contra 
Pontificem eique adhaerentes et circa collationem benefi- 
ciorum fuerat a Synodo decretum. 

Attamen, ut desideriis Sigismundi Imp. satisfaceret, 
utque testimonium suae benevolentiae exhiberet, die 1 Au- 
gusti 1433 celebrem Constitutionem emisit, quae incipit 
Dudum sacrum generale Basileense Concilium, qua con- 
sentit et acceptat (rolumus et contentamur) ut Basileense 
Concilium vim habeat legitimam ab initio convocationis 
et ut continuari possit ad exstirpationem haereseon et re- 
formationem morum; abolet dimissionis, translationis et 
immutationis decreta, eique ex corde adhaeret, ea tamen 
conditione, ut Legati pontificii eiusdem Praesides sint, et 
quidquid contra sui personam ipsique adhaerentes vel 
contra Apostolicae Sedis anctoritatem decretum fuerat, 
abrogetur. 

In Sessione decima tertia cui interfuerunt septem Car- 
dinales, Legati Sigismundi ac Regis Galliarum Caroli VII, 
Principes electores Germaniae et Gulielmus Bavariae dux a 
Patribus Concilii obtinent alios 30 dies induciarum Pontifici. 

Nuntii vero pontificii, alter Spoletanus, alter Cerviensis 
Episcopus, protestantur contra id omne quod in sessione 
fieret contra Eugenium. Sicuti Sess. XII factum fuerat, 
decernitur, ut emenso prorogationis termino contra Pon- 
tificem procedatur quin alia detur prorogatio. Statuitur, 
quidquid contra Concilium eique adhaerentes fieret irritum 
esse; et siquis aliquid a Pontifice acciperet cum detrimento 
Patris cuiuslibet in Concilio sedentis, eum intra sexaginta 
dies ad restitutionem teneri, quod si non faceret, eo ipso 
excommunicatione multandum esse, a qua, excepto mortis 
articulo, a solo Concilio vel eius delegato posset absolvi. 
Poena eadem infligitur iis, qui sententiam hanc exsequi 
negligerent. 

Inter haec Romam pervenerant resolutiones Sess. XII. 
Pontifex die 13 Sept. Constitutione quae incipit I» Ar- 
cano, nullum declarat quidquid in decretis eadem sessione 
latis contra eius personam ac restitutionem. electionum 
canonicarum praescribebatur. 

Sessione decima quarta, praesente Imperatore et Ca- 
rolo VII Francorum Rege, Pontifici cui 80 dierum induciae 
fuerunt adhuc concessae, praescribitur formula, qua conci- 
liatio fieri posset. Requirunt Patres ut in Bulla Dudum 
sacrum verbis volumus et contentamur substituatur 'ver- 
bum decernimus quaeque de conciliaribus decretis statuta 
erant, deleantur. Petunt insuper ut Eugenius censuras 
revocet contra Patres iisque adhaerentes latas et suum 
locum restituat Cardinalibus Cypri, S. Sixti, et Firmano, 
ut ex animo adhaereat Concilio eiusque affectum bonamque 
mentem agnoscat. Post haec legati Sigismundi et Regis 
Galliarum et ducis Burgundiae profisciscuntur Romam, ut 
Pontificem ad has acceptandas conditiones inducant. 

In Sessione decima quinta decernitur Synodum dZoe- 
cesanam quotannis, provincialem singulis bienniis esse 
celebrandam. Poenae contra negligentes statuuntur, prae- 
sidendi modus ac res tractandae indicantur. 

Interim sub exitum anni 1433 Eugenius IV Principum 
suasionibus motus atque politicis sui status conditionibus 
impulsus, ad concessiones et pacem cum Patribus Basileen- 
sibus venit. Hinc die 15 Decembris a. 1433 Eugenius Bullam 
edidit quae incipit pariter Dudum Sacrum, qua formulam a 
Basileensibus Patribus exhibitam recipit, nullum declarat 
decretum dissolutionis, ac revocat censuras latas tribus 
Bullis praecedentibus !. | 

In Sessione decima sexta die 5 febr. 1434 legitur Con- 
stitutio Eugenii, quam Patres acceptant. Hinc introducti 
sunt in Synodo Legati pontificii Nicolaus Albergati, Ar- 
chiepiscopus Tarentinus, Episcopus Patavinus et Abbas 
S. Justini, qui tamen debuerunt, licet propriis nominibus, 
iureiurando sequentia probare: 1) Concilium Constantiense 
et quodlibet aliud Oecumenicum suam auctoritatem a Christo 
immediate habere atque omnes, non. excluso Pontifice, 
eidem obedire debere quoad fidem, schismatis exstirpa- 
tionem et Ecclesiae reformationem in Capite et membris. 
2) Siquis etiamsi sit Papa non obediat, eum iuxta canones 
esse puniendum. 3) Decreturos se quod magis salutare in 
conscientia putaverint, nec discessuros a Synodo sine li- 
centia commissionis synodalis ad hoc constitutae. 

In Sessione decima septima Legati Pontificii, nomine, 
vice ac loco Eugenii admittuntur ut Concilii praesides, 
ea tamen conditione, ut nullam coercitivam iurisdictionem 
exerceant. Statuitur nihil immutandum in modo proce- 
dendi atque acta, ipsius Concilii nomine, redigi debere. 

Sessione decima octava absentibus legatis Pontificis, 
confirmantur decreta Sess. IV et V Concilii Constantien- 
sis *. Ioannes Patriarcha Antiochenus Patribus obtulit scri- 
ptum, quo Conciliorum generalium eorumque supra Pon- 
tificem superioritas confirmabatur. 


1 Per suam revocationem decreti dissolutionis Concilii, nullatenus Eugenius conflr- 
mavit. priora ipsius acta, neque quanta eis esset auctoritas definivit. Quamvis vero Syno- 
dum ipsam probaverit, circa tamen superioritatem Concilii et alia decreta sibi reservabat 
pro certo se explicare tempore magis propitio, tunc enim id facere non poterat. 

?2 Hoc attentatum rursus alienavit Eugenii animum. 

Sessione decima nona cum legatis ab Imperatore Pa- 
laeologo missis, agitur de loco Synodi pro unione cele- 
brandae. Vetatur communicatio cum ludaeis; decreta de 
eorum compulsione ad verbum Dei audiendum ac de do- 
cendis ac discendis linguis orientalibus instaurantur; mo- 
nentur Ordinarii de cura Neophytorum habenda, fideles 
vero omnes de subsidiis, quae iisdem ferenda sunt. 

Sessione vicesima statuuntur poenae in Clericos con- 
cubinarios ; nominatim vel notorie excommunicatos tantum 
vitandos esse decernitur: vetatur nequis locus subiiciatur 
interdicto ob culpam privatae personae, nisi haec nomina- 
tim excommunicata à loci domino vel magistratu fuerit 
retenta :. reiicitur appellatio secunda ab interlocutoria, vel 
super eodem gravamine. 

Sessione vicesima prima annatae pro beneficiorum et 
ordinum collatione, electionum confirmatione, postulatio- 
num admissione, aut pro praesentatione vel pallii conces- 
sione datae, ut simoniacae reprehenduntur et abrogantur '. 
Statuitur pacifico beneficii per triennium possessori, litem 
moveri non posse, eduntur decreta de modestia in divinis 
officiis et reverentia templis debita, ac de amissione distri- 
butionum quotidianarum. 

Inter haec nova discordiarum procella incipit ingruere. 
Nuntii enim pontificii protestati sunt contra decretum quo 
abrogabantur annatae, hinc deputati Conciliares Mesnage 
et Bachenstein, qui ad Pontificem legati fuerant, duas 
allocutiones ad Pontificem ipsum Florentiae degentem ha- 
bent, quarum prima probabatur, non in urbe Constanti- 
politana concludendam esse unionem cum Graecis, et ad 
felicem huius rei eventum easdem indulgentias dandas 
esse, quae pro Cruciata. Subinde de auctoritate Concilii 
supra Pontificem disserebatur. Alia vero allocutione con- 

1 Verum in hoc, sicut in multis aliis decepti sunt Patres Basileenses, non enim 
exiguntur annatae pro collatione, confirmatione aut provisione beneficiali vel tamquam 
pretium pro re spirituali, aut spirituali annexa, sed solvuntur ex fructibus beneficiorum 


tum in agnitionem supremae potestatis quae in Pontifice residet, tum pro sustentatione 
tot officialium quibus Pontifex ad regendam universalem Ecclesiam indiget. 

tinebatur cohortatio ad observantiam urgendam Decreti 
circa annatas, spondente Concilio, pro illis congruam Pon- 
tifici Maximo indemnitatem. 

Eugenius potiusquam legatis respondere, Basileam mi- 
sit Ambrosium Traversari Camaldulensium Generalem et 
Antonium de Vito causarum Auditorem, qui cum illuc 
pervenissent pro suprema auctoritate Pontificis Romani 
ac pro revocatione decreti circa annatas perorarunt. Et 
quamvis Cardinalis Iulianus eos confutare aggressus esset, 
multi tamen Antistites a Concilio abalienati, pro Pon- 
lifice stare coeperunt. Sigismundus ipse, pervidens non 
Episcopos esse qui Basileae decidebant, qui viginti tantum 
erant inter sexaginta membra, quorum alii inferiores cle- 
rici, alii etiam laici, ad Concilii dissolutionem opem suam 
coeperat impendere. 

Sessione vicesima secunda damnatur libellus Augustini 
de Roma ex Ord. Eremit. S. Augustini cui titulus « de 
Christo et Ecclesia » in quo inter alia docebat, Christum 
quotidie peccare, quamvis id de membris eius intelligeret 
seu fidelibus. 

In Sessione vicesima tertia decreta circa Pontificis 
electionem lata, ac leges ei praescriptae confirmantur. 
Iubetur Pontifex curiam reformare, immunitatem eccle- 
siasticam et Ecclesiae ditiones protegere, nullum e consan- 
guineis aut affinibus Ducem vel Marchionem vel Feudata- 
rium vel Provinciae aut Urbis gubernatorem constituere. 
Numerus Cardinalium ad 24 reducitur, qui ex omnibus 
nationibus assumantur et Theologiae aut ss. Canonum 
doctores sint. Gratiae expectativae, mandata ac Benefi- 
ciorum reservationes abolentur. 

Sessione vicesima quarta pacta conventa cum Graecis, 
de celebrando in Occidente Concilio, confirmantur; publica 
eisdem fides datur, indulgentiae pro cruciatis dari solitae, 
conceduntur iis, qui in subsidium Graecorum tantum da- 
rent, quantum ipsi pro unà hebdomada consumerent. 

Sessione vicesima quinta oritur dissidium inter Patres 
de loco Synodi convocandae cum Graecis, pontificiis legatis 
et praesulibus plerisque Florentiam vel Utinum, aliis ple- 
risque secundi ordinis Sacerdotibus, duce Ludovico Are- 
latensi Cardinali, Basileam aut Avenionem designantibus. 

Sessione vicesima sexta cui noluit praesidere Iulianus, 
pars numero quidem maior, sed auctoritate minor, multo- 
rum criminum Eugenium accusat et in ius vocat pro arro- 
gata sibi supra Concilium potestate. Interim vero Eugenius 
Bullam edit quae incipit « Doctoris Gentium » qua post 
expositam infoecunditatem Concilii Basileensis ac perver- 
sum Patrum spiritum, Synodum Ferrariam transfert, Ba- 
slleensem dissolvit, datis 30 diebus ad quaestionem cum 
haereticis Bohemis absolvendam. 

Sessione vicesima septima interdicitur Eugenio nova 
Cardinalium creatio, decretum nomine Synodi designans 
Florentiam Concilii Sedem declaratur falsum, prohibetur 
venditio aut oppignoratio civitatis Avenionis, quam pro 
Graecorum subsidio tentari a Pontifice erat suspicio. 

Sessione vicesima octava cum elapsi essent sexaginta 
dies Pontifici ad comparendum dati, declaratur eius con- 
tumacia. 

Sessione vicesima nona translatio Concilii a Pontifice 
facta habetur tanquam irrita, eamque revocare Eugenius . 
iubetur, intentatis poenis. Prohibetur ne quis Eugenium 
audiat vel sequatur. 

Sessione tricesima definitur fidei dogma de praesentia 
Christi in qualibet specie eucharistica, neque praecepto 
ullo adstringi non sacrificantes, ad communionem sub utra- 
que specie. | 

Sessione tricesima prima duo eduntur decreta, quo- 
rum primo statuitur, ut causae in loco, ubi ortae sunt, 
iudicentur ac finiantur, exceptis causis maioribus; reii- 
ciuntur appellationes ad Pontificem, praetermisso Ordinario. 
Altero autem prohibentur gratiae expectativae et. iam 
datae revocantur: praescribitur praebenda theologica in 

Ecclesia cathedrali; mandatur ut in omni cathedrali vel 
Collegiata Ecclesia, tertia beneficiorum pars graduatis et 
doctoribus, beneficia vero Regularia Regularibus confe- 
rantur. Eugenius declaratur contumax et ab ommi iuris- 
dictione suspenditur. 

Àb hoc tempore seu ab ineunte anno 1438, Ludovicus 
Arelatensis Concilii praesidem agit. Nam Iulianus Cardi- 
nalis a Concilio discedens, se ad Eugenium Ferrariam 
contulit. Viderat enim omnia ad schisma ruere et Dasi- 
leenses obfirmatos in proposito deponendi Pontificem, atque 
huius iniqui consilii particeps nullo modo esse volebat. 
Reliqui etiam Cardinales discesserunt. 

Sessione tricesima secunda damnatur ac nullum edi- 
citur Concilium Ferrariense; omnia eius acta et agenda 
irritantur;: qui ei intersunt excommunicantur. 

Sessione tricesima tertia cum magnus Episcoporum 
numerus .Basilea secessisset, sedes ab ipsis relictae occu- 
pantur a Procuratoribus, Archidiaconis, Prioribus, Prae- 
positis et Doctoribus. Tamquam veritas fidei statuitur 
Concilium generale habere potestatem supra Pontificem, 
nec ipsum posse prorogare, transferre aut dissolvere Con- 
cilium huiusmodi legitime convocatum; qui contrarium sen- 
serint, haeretici declarantur. 

Sessione tricesima quarta pronuntiatur depositionis sen- 
tentia contra Eugenium cum gravissimis calumniis. 

Sessione tricesima quinta agitur de Concilii stabilitate 
et de electione novi Pontificis, pro qua duos menses ex- 
pectandos decernitur. 

Sessione tricesima sexta doctrina de Immaculata Con- 
ceptione deiparae Virginis tamquam pia, consona cultui 
ecclesiastico, fidei catholicae, rectae rationi et sacrae 
Scripturae declaratur; contrarium praedicari aut doceri 
prohibetur: eius solemnitas secundum Romanae Ecclesiae 
aliarumque morem celebrari praecipitur; indulgentiae hanc 
celebrantibus impertiuntur. 

Sessione trigesima septima declaratur, electionem novi 
Pontificis fieri in Concilio a Cardinali Arelatensi et tri- 
ginta. duobus electoribus, qui sint saltem diaconi, ac edi- 
eitur eam fore nullam, si duae tertiae partes non con- 
currerent. 

Sessione tricesima octava nominantur Officiales pro 
conclavi ac die 17 nov. an. 1439 eligitur Pontifex Ame- 
deus Sabaudiae dux, ante quinquennium Ripalliae Eremita 
factus. 

Sessione tricesima nona vigintiquinque legati ad Ame- 
deum mittuntur, ut suae electioni consentjat. Consensu 
praestito, nomen Felicis V suscepit. 

Sessione quadragesima promulgatur consensus ab Ame- 
deo obtentus atque ipse omnibus tamquam Pontifex ho- 
norandus proponitur, excommunicatione renuentibus in- 
tentata. 

Sessione quadragesima prima Eugenii sententia contra 
Felicem eiusque fautores damnatur. Felix vero die 24 iulii 
consecratur Episcopus a Cardinali Arelatensi, et coronatur, 
tum Missam solemniter celebrat. 

Sessione quadragesima secunda ad Felicis sustentatio- 
nem in quinquennium designatur quinta pars proventuum 
ecclesiasticorum et decima pars in sequentibus annis. 

Sessione quadragesima tertia Festum Visitationis Bea- 
tissimae Virginis iam a Bonifacio IX tempore schismatis 
institutum, decernitur celebrandum die 2 februarii. 

Sessione quadragesima quarta deliberatur de actorum 
et personarum Concilii securitate; decernitur restituendos 
esse, qui ab Eugenio beneficiis fuerant privati. 

Interea cum Francofordiensis conventus haberetur 
magna Principum frequentia, cui Fridericus ipse Caesar 
praeerat, ad eum accesserunt Legati Basileensium, sed 
iussi sunt antequam exciperentur, legationis insignia di- 
mittere. Venerunt etiam ab Eugenio Pontifice missi Le- 
gati. Auditi sunt Basileenses sine arbitris per tres dies, 
ex quibus Panormitanus iuris consultus causam Basileen- 

sium et Felicis fuse egit, Eugenii vero partes graviter 
tutatus est Cardinalis Cusanus. Scripta etiam argumenta 
sua unaquaeque pars reliquit. Deliberatum est in.con- 
ventu, aliud Concilium indubitatum esse celebrandum. 

Sessione quadragesima quinta decernitur Concilium post 
triennium Lugduni continuandum, ne tamen dissolutum 
iam penitus censeretur, Lausannam translatum declaratur. 

Verum nec Lugdunense Concilium effectum habuit, 
nec Lausannense quidpiam memorabile gessit. Felix vero 
hortatu Friderici Caesaris ad pacem Ecclesiae reddendam 
antipapatu suo an. 1449 se abdicavit et Nicolaum V Eu- 
genio defuncto suffectum, Pontificem legitimum agnovit. 

CONCILIUM OECUMENIGUM SEXTUMDECIMUM 


ELORENTINUM 


Qui Eugenium IV Pont. Max. Concilium Basilea avo- 
cantem secuti sunt Latini Patres una cum gràecis Prae- 
sulibus, die 8 Ianuarii an. 1438 Synodum inchoarunt 
Ferrariae in Cathedrali Ecclesia S. Georgii, praesidente 
Pontificis nomine, qui nondum illuc accesserat, Nicolào 
Albergati Cardinali titulo S.:Crucis in Hierusalem. ^. 

Ante graecorum adventum duae habitae sunt Sessio- 
. nes. In prima die 10 Ianuarii, lectum est decretum trans- 
lationis Concilii et probatum ; ad haec declarata sunt nulla 
omnique plane vi destituta decreta, quae.a Patribus Basi- 
leensibus publicarentur, exceptis iis, quae Bohemorum 
quaestionem attingerent, ac nullae poenae, quas ipsi fer- 
rent in membra Concilii Ferrariensis. In altera vero Ses- 
sione, vulgatum est decretum synodale, quo Concilium 
legitime Ferrariam translatum edicebatur ac simul decla- 
rabatur, qua ratione Basileenses Patres sese gessissent 
erga Pontificem Max. et quomodo conati fuerant unionem 
cum Graecis impedire. Hinc Eugenius excommunicationem 
contra ipsos renovat omnibusque dignitatibus ac beneficiis 
eos privatos enuntiat. Iubentur insuper 30 dierum spatio 


Basilea digredi. 

Inter haec cum Graeci Venetias appulissent, maximo 
cum honore a Duce et Senatu sunt excepti. Ibi Le- 
gatus Pontificis et Card. Iulianus Caesarinus Imperato- 
rem et Patriarcham nomine veri Concilii salutant. Die 
4 Martii Imperator Ferrariam pervenit, cui omnes Car- 
dinales pluresque Principes obviam egressi, ipsum solemni 
pompa ad Eugenium Pontificem deduxerunt. Cumque Im- 
perator ad osculum pedum procumberet, haud passus est 
Pontifex, sed humanissime erectum tenerrimo affectu est : 
complexus. Peractis mutuae salutationis officiis, ad Pala- 
tium regio cultu praeparatum deductus est Imperator. 
Die 7 Martii Patriarcha cum comitatu suo Ferrariam 
advenit, qui statim contra pedum osculum protestatus est. 
Eugenius ne huiusmodi controversia negotii cursum inter- 
verteret, deferendum quoad fieri posset Patriarchae ratus, 
quatuor Cardinales et 25 Episcopos misit, qui eumdem 
navi descendentem exciperent atque ad Palatium pontifi 
eium deducerent. Quo delatus ab Eugenio assurgente, 
amplexu ac pacis osculo salutatus est '. 

' Graeci petunt statim ut non solum Occidentis Prae- 
sules, verum etiam Principes saeculares ad Concilium in- 
vitentur, quod Eugenius per litteras praestitit. Petunt 
insuper ut Imperator primum locum in Synodo teneat, 
secundum Pontifex. Multis disputationibus ultro citroque 
habitis statuitur, ut dextrorsum collocetur thronus Pon- 
tificis, pone vero thronus Imperatoris Germaniae, licet 
. Sigismundus mortuus iam esset (9 dec. 1437) neque adhuc 
electus successor: ac deinde ex illo latere Cardinales, 
Archiepiscopi et Episcopi Occidentalis Ecclesiae cum Ab- 
batibus, Generalibus Ordinum ac Doctoribus assideant. 

Sinistrorsum vero locus attributus est Graecis: hos 
inter primus sedebat loannes Palaelogus Orientis Impe- 
rator, cuius thronus e regione Throni Imperatoris Occi- 
dentalis situs erat: secundum ipsum losephus Patriarcha 


1 €fr. Syropulus Hist. Conc. d. 97 et Hist, Dorothei de Mitylene apud. Harduinum , 

ac deinceps Metropolitae et Episcopi. Aderant insuper 
Legati Alexandrinae, Antiochenae et Hierosolymitanae 
Ecclesiae, videlicet Antonius Metropolita Heracleensis et 
protosyncellus Gregorius Mamma Constantinopolitanus pro 
patriarcha Alexandrino; Archiepiscopi Marcus Eugenicus 
Ephesi et Isidorus de Kiew pro Antiocheno; Episcopus 
Sardiae Dionysius pro hierosolymitano ; postremus hic cum 
paulo post decessisset, suffectus est per Dositheum de 
Monembasia. 

Omittimus hic referre conventum publicum graecorum 
cum latinis pluresque de Purgatorio privatos, ut qui pa- 
randae solum materiae et cognoscendis opinionibus habiti 
sunt. Illud memorasse quoad haec sufficiat, quod praecipua 
discordiae capita erant quinque; processio nimirum Spi- 
ritus Sancti a Filio: additio particulae F?/zoque facta sym- 
bolo: purgatorium et status animarum ante diem iudicii: 
usus azymorum in Eucharistia et consecrationis formula: 
auctoritas S. Sedis et primatus Romani Pontificis. Quoad 
vero modum agendi hic placuit, ut ex utraque parte decem 
Commissarii seligerentur ad quaestiones examinandas et 
ad media proponenda unionis redintegrandae. Delecti sunt 
ex Graecis Marcus Eugenicus Archiepiscopus Ephesinus, 
Bessarion Arch. Nicaenus, Episcopi de Monembasia, de 
Lacedaemone et d'Anchialos, magnus chartophylax Balsa- 
mon et Syropulus cum duobus Abbatibus et uno Monacho, 
quibus Imperator addidit dynastam Emmanuelem Iagaris. 
Praestitutum est, ut ex horum numero bini tantum loque- 
rentur, ceteri vero opem ferrent consiliis. 

Ex parte Latinorum selecti sunt Iulianus Caesarinus et 
Nicolaus Albergati Cardinales, Andreas Archiep. Rhodius, 
Ioannes Turrecremata et alii sex. 

In Sessione prima, die 8 octobris, quae habita fuit in 
sacello Palatii Pontificii, eo quod Eugenius morbo pedum 
laboraret, declaratum est hanc Synodum esse Oecumeni- 
cam, et recitata est oratio eloquentissima a Bessarione, 
graecorum doctissimo. Eadem vero die Eugenius Bullam 

toto Orbi catholico dedit, qua indulgentia plenaria iis 
impertiebatur, qui expensis pro unionis Concilio obeundis 
stipem conferrent. 

In Sessione secunda (die 11 octob.) Andreas Rodhius 
orationem habet; modus in disputando servandus decer- 
nitur, Graecis opponentium, Latinis defendentium munere 
delato. 

In Sessione tertia Marcus Eugenicus contra additio- 
nem Symbolo factam a Latina Ecclesia invehitur, Lati- 
nisque defectum caritatis erga Ecclesiam Orientalem ex- 
probrat. Respondet Andreas Rhodius nullam esse proprie 
loquendo additionem aut mutationem, sed solum explica- 
tionem articuli. 

Sessione quarta eadem disputatio prosequitur. 

Sessione quinta (16 oct.) Marcus Eugenicus symbolum 
Nicaenum legit eiusque confirmationem ab Ephesino Con- 
cilio, latam ac probat exinde nemini licere additionem ullam 
Symbolo facere. Ad praevertendam vero obiectionem La- 
iinorum subdit, etsi Concilium secundum Oecumenicum 
aliquid Nicaeno Symbolo addiderit, nondum latam eam 
legem fuisse, quae additiones prohibebat: hanc enim legem 
tulisse tertium Concilium Oecumenieum. Addit insuper 
quod symbola secundae Synodi aucta fuerunt ab haereticis. 
Nisus etiam est demonstrare vim illius legis ex Sess. V 
Concilii Chalcedonensis, et ex aliis Synodis usque ad se- 
ptimam inclusive. 

Produxerunt tunc Latini vetustissimum Codicem Con- 
cilii VII in quo additio illa inserta monstrabatur. At Ge- 
mistius Pletho observavit, quod si res ita se haberet, 
theologi latini, praecipue S. Thomas, ad Concilium illud 
provocassent. 

In Sessione sexta (20 oct.) Iulianus Caesarinus con- 
queritur, quod Graeci contra conventiones, nullo in pretio 
haberent acta Concilii Oecumenici VIII, cui Eugenicus re- 
spondet, graecos illam Synodum non habere inter Oecume- 


nicas. Per hanc declarationem Synodus VIII quae implicite . 

saltem additionem 7/0que recognoscit, non poterat am- 
plius contra Graecos proferri. Andreas Rhodius longa ora- 
tone adversarii assertiones confutat et sensum testimo- 
niorum, quae Eugenicus protulerat explicat . 

Sessione septima prosequitur Andreas Rhodius disputa- 
tionem suam, quem tamen Iulianus saepe interrumpere 
coactus est, tum ad argumentationem eius contrahendam, 
tum ad declaranda quae minus clare proferebat. Veri- 
tatem quoque processionis probat Andreas ex Patribus 
Graecis, maxime ex Ioannis Chrysostomi hom. 38 in Ioan. 
ex Basilio in Canonicis Epistolis, ex Athanasio in Epist. 
ad Serapionem aliisque. Tum phrases veterum Concilio- 
rum, Romanorum Pontificum et Patrum, quos Graeci cita- 
verant explicat, atque Ecclesiam Romanam iure additio- 
nem illam fecisge, doctrinam Patrum Augustini, Ambrosii, 
Hilarii, aliorumque sequutus, demonstrat. 

Sessione octava (1 nov.) Bessarion orationem suam 
exorditur asserens, quod licet additio illa dogmatice exacta 
esset, non debuisset tamen symbolo inseri, ut quae non 
deductione logica ex textu ipso, sed extrinsecus petita 
esset: propterea particulam illam additamentum proprie 
dictum esse adeoque Concilii III lege interdictam. 

Sessione nona idem ad posteriora progressus, vindicare 
Patres a se laudatos et causas pro facienda additione al- 
latas refutare conatur; asserit nec Concilio nec Ecclesiae 
universali fas esse vel explicationem symbolo addere; 
quaerit utrum statuta Conciliorum et interdicta Patrum 
de additamentis, spectent ad fidei symbolum an ad aliud 
quid extraneum. Huic quaestioni reposuisse nihil, sed ser- 
mone ad processionem Spiritus Sancti ex Filio probandam 
Andream dilapsum asserit. | : 

Sessione decima succedens Andreae Ioannes Episcopus 
Foroliviensis, particulam F/zoque probat 1l) non esse ad- 
ditionem prcprie dictam, sed solum dogmatis evolutionem: 
2) eam vetitam non esse, cum non sit appositum contrarium 
aut diversum, sed conveniens et consonum; 3) prioris . 

generis apposita omnino prohiberi, posterioris vero Ec- 
clesiae aut legitimae auctoritati interdicere Patres nec 
voluisse, nec potuisse. 

Sessione undecima Iulianus Caesarinus ex legis contro- 
versae praeambulis, verbis ipsis et sequentibus, ex Sym- 
boli Nicaeni et Constantinopolitani admissa unitate, ex 
Praedatoriae et Chaleedonensis Synodi diversa circa hanc 
legem sententia demonstrat, verba prohibentia fidem alte- 
ram, intelligi oportere de fide opposita non de congrua 
declaratione. Hinc petit, omissa hac controversia, illud 
examinari verumne sit Spiritum Sanctum a Filio proce- | 
dere, quo negato additionem illam illicitam, affirmato li- 
citam esse constet. 

Sessione decima secunda Marcus Eugenicus Iuliano 
réspondet, et contortis cavillationibus conatur ostendere, 
tum quae Ephesi acciderunt, tum rationes ab ipso Iuliano 
allatas Latinis non favere. Cardinalis e contrario singulas 
Marci fallacias diluit et confutat atque ita concertatio 
modum disputationis induit. Iulianus post varias rationes, 
Cyrilli Alexandrini epistolam recitat, ex qua deducit Ephe- 
sinam Synodum noluisse interdicere mutationem in littera, 
sed tantum in fide. Frustra vero adnisus est Eugenicum 
deducere ad ipsum quaestionis caput, utrum videlicet par- 
ticula Filioque doctrinam catholicam exhiberet necne. 

Sessione decima tertia Burgundiae Ducis Legati ad 
Concilium recipiuntur. Cum vero nullum salutationis ob- 
sequium Imperatori post Pontificem, praestitissent, Impe- 
rator obtestatus est se a Synodo secessurum, nisi Legati 
id officii persolverent. 

Sessione decima quarta Legati offensum Imperatoris 
animum placant: ad haec unus ex illis sermonem habet, 
quo Pontificem rogat nomine Ducis Burgundiae, ut pro 
viribus nitatur, unionem Ecclesiarum reducere ac praeterea 
ut conciliationem inire cum Patribus Basileensibus curet. 
Hisce peractis, instauratur disputatio inter Iulianum et 
Eugenicum, quae teste lustiniani, tres dies tenuit. 

Sessione decima quinta uterque disceptator prosequitur 
suam argumentationem, quae semper in eodem orbe ver- 
sabatur. Quare plerique ex Graecis taedio affecti, reditum 
Constantinopolim meditantur: sed monente Imperatore, 
locum servant, et habito conventu tribuunt. postulatis 
latinorum, ut ipsum examinetur dogma. Eodem tempore 
Imperator eos monet, consilium cepisse Pontificem transfe- 
rendi Synodum Florentiam. Initio Graeci resistunt, at cum 
Pontifex eis exposuisset urgeri se pecuniae defectu, Flo- 
rentinos vero ingentem auri summam fpraebituros, die 
2 ianuarii 1439 consentiunt certis quibusdam conditioni- 
bus, ut nimirum non ultra quatuor menses negotiorum tra- 
ctationes extrahantur Florentiae, utque ipsis maior pecuniae 
summa addicatur. Ceterum praeter has rerum angustias, 
aliae duae causae impellebant Eugenium Pont. ad trans- 
lationem, scilicet epidemicus morbus et militaris incursus 
periculum, propter suecessus armorum Nicolai Piccinini. 

Sessione decima sexta quae habita est in Ecclesia 
cathedrali, legitur Bulla translationis graece ac latine; 
graecis promissa summa penditur, atque alia Constanti- 
nopolim mittitur, prout ipsi expetiverant, ad muniendam 
contra Turcarum impetus civitatem. 

Die 16 ianuarii Eugenius Ferraria digressus, Flo- 
rentiam tendit. Statim Principes Occidentales monet de 
translatione eosque hortatur, ut Legatos suos Florentiam 
mittant. Post breve tempus Graeci etiam Florentiam 
perveniunt: protinus Sessiones continuantur in Coenobio 
S. Mariae Novellae Fratrum Ordinis Praedicatorum. 

Sessione decima septima Iulianus Caesarinus . disser- 
tationem habet; post quam Imperator declarat, Graecis 
iuxta Eugenii votum placere, ut omissa quaestione an liceat 
quidpiam addere Symbolo, instituatur disputatio simpliciter 
dogmatica; attamen reservata sibi facultate ad primam 
quaestionem redeundi si opus sit. Latini conditionem non 
acceptant atque eorum nomine Iulianus ait, persuasum 
Latinis fuisse Graecos convictos omnino de quaestione 

prima, quapropter si illam rursus agitare in animo habe- 
rent, id e vestigio aggrederentur. Tunc Imperator declarat 
suam mentem esse, ut non amplius de priore quaestione 
agatur, saltem publice. 

Petierunt etiam Graeci ut non deliberaretur de quae- 
stione dogmatica in Sessione solemni, at cum nullam huius 
rei rationem afferrent, auditi non sunt. 

Sessione decima octava cui nec Imperator nec Pa- 
triarcha adfuerunt adversam valetudinem causati, Ioannes 
de Ragusa exorsus de processione loqui, praemissis ad si- 
gnificationem verborum quaesitis, hoc pacto arguit: a quo 
Spiritus Sanctus accipit esse ab eo procedit: dicitur autem 
Spiritus Sanctus accipere esse a Filio: ergo. Assumptio- 
nem ex Epiphanio in Anchorato, Basilio Serm. 5 contra 
Eunomium et Athanasio lib. 4 contra Arianos probat !. 
Eugenicus contextis sophismatis argumenti vim eludere 
nititur. 

Sessione decima nona idem argumentum versatur circa 
textum Basilii. d 

Sessione vigesima disseritur adhuc de genuina lectione 
et sensu textus S. Basilii, cuius occasione vindicatur Zo- 
simus a crimine falsi ob canonem Nicaenum de appella- 
tione ad Rom. Pontificem. 

Sessione vigesima prima confirmatur a Ioanne triplici 
argumento sensus Basilii iam agitatus et nova expositione 
textus geminus Athanasii. 

Sessione vigesima secunda Marcus Eugenicus oppu- 
gnat primum argumentum et compellitur ad silentium. 

Sessione vigesima tertia Marcus Eugenicus pro Grae- 
corum dogmate fundamenta profert ex Scripturis, ex scri- 
ptis Pseudo Dionysii Areopagitae, Athanasii, Leontii, Ioan- 
nes vero ad priores textus S. Basilii allatos responsionem 
urget. At frustra. Eugenicus enim in proferendis textibus 
insistit. Tunc Ioannes latinorum dogma edicit, unam cau- 


1 Conf. Emus Card. Hergenroether in Vers. Mystagogiae Photii p.409, 242. 

sam Filii et Spiritus Sancti esse Patrem nec duas Spiritus 
Sancti causas admittit. Placet haec formula Imperatori et 
in privato conventu illa utitur ad unionem sanciendam. 
Graeci hanc pro unionis medio admittere statuunt, cum 
idem asseratur in Epistola S. Maximi. 

Sessione vigesima quarta Ioannes fundamenta Graeco- 
rum examinaturus, ducto a s. Scriptura initio, docet prin- 
cipaliter Patrem dici causam Spiritus Sancti, quia Filio 
vim spirativam communicat, causam Spiritus Sancti esse 
unam, quia una est vis spirativa in Patre et Filio; ostendit 
ex Leone, Gregorio, Ambrosio, Hieronymo, Augustino et 
aliis occidentalibus, Spiritum Sanctum procedere per Fi- 
lium; per autem praepositioni ex aequivalere. 

Sessione vigesima quinta eamdem in rem loannes in- 
numera testimonia profert. Graeci petunt ut exhibeatur 
Codec, ex quo citati textus eruti fuerant; post biduum 
exhibitus Codex in privato congressu in Ecclesia S. Fran- 
cisci habito. 

Post haec Eugenius Pont. Max. rogatus a Graecis Ses- 
siones publicas suspendit. 

Die 30 martii 1429 Patriarcha consilium cum suis Épi- 
scopis habuit, eosque ad deliberandum invitavit, an ante 
diem Paschatis posset unionis modus inveniri, an rever- 
tendum videretur Constantinopolim re infecta. Isidorus 
de Kiew et Bessarion pro unione loquuti sunt. Antonius 
Heracleensis et Marcus Eugenicus vehementer obstiterunt. 

Die 31 martii Imperator ad Patriarchae aedes se con- 
tulit, ut suos Praesules ad unionem impelleret. Die 1 aprilis 
alius conventus habitus est, in quo statutum fuit, confe- 
rendos textus Patrum. Tunc unionis inimici fugam mo- 
liebantur, at Imperator eam impedivit. Die 10 aprilis, 
Graeci iterum convenere ac decreverunt Pontifici exhibere 
declarationem hanc « Discussiones ad nihil conducunt, si 
alius unionis modus superest, illum nobis exponite. Nos 
septem pro nobis Synodos habemus et nobis hoc sufficit. » — 
Pontifex reprehendit Graecos eo quod tam remisse pro: 

unione agerent et quatuor propositiones illis exhibuit vi- 
delicet 1) Vobis probatum est Spiritum Sanctum a Filio 
etiam procedere, si vos convenitis bene est, si dubia ha- 
betis ea exponite, ut nostras probationes complere valea- 
mus. 2) Si ex ss. Scripturis contrarium probare potestis 
hoc facite. 3) Si textus certos ex ss. Scripturis habetis 
ad doctrinam vestram tamquam magis piam: ac meliorem 
probandam, illos ostendite. 4) Si has propositiones non 
acceptatis censentimus adhuc ad aliam sessionem simul 
habendam, in qua quisque iusiurantum faciet aperte de- 
clarandi quod credit, et quod maior pars probaverit, nos 
adoptabimus. 

Post multas disputationes, DBessarion copiosissimam 
orationem pro unione habuit, ac triplicem Gregorius Scho- 
larius. Postremo institutis per decem viros Graecos et 
Latinos congressibus, deliberatum est de unionis modo: 
Pluribus utrinque nequidquam propositis atque expensis, 
convenit tandem utraque pars quoad dogma de Spiritus 
Sancti processione; quoad vero additamentum vocis Filioque 
attinet, illud rite factum a Latinis, a Graecis omitti posse 
pro lubito conventum est: declaratum praeterea, hos dum 
Patri tribuunt processionem Spiritus Sancti ab hac non 
exclusisse Filium, sed duo tantum negasse principia, a 
qua principii dualitate admittenda, alienos se semper fuisse 
contestabantur Latini. Concordia itaque die 8 iunii an. 1439 
est decreta. 

Exinde actum est de reliquis capitibus habitisque ali- 
quot congressibus, eo negotium feliciter est perductum, 
ut praeter doctrinam processionis Spiritus Sancti a Patre 
et Filio stàtutum sit, conversionem panis et vini in corpus 
et sanguinem Iesu Christi fieri vi verborum Domini; qua- 
tuor autem ad valorem huius sacramenti esse necessaria, 
materiam seu panem triticeum, sive fermentatum sive 
azymum; formam seu verba Christi; Ministrum rite or- 
dinatum Sacerdotem et intentionem Ministri: haec Grae- 
cos credere, haec semper credidisse semperque credituros: 

additum denique est unamquamque Ecclesiam debere iuxta 
consuetudinem suam consecrare, Latinos in azymo pane, 
Graecos vero in fermentato. 

Definitum insuper animas eorum, qui in gratia Dei de- 
cedunt antequam pro peccatis per fructus dignos poeni- 
tentiae satisfecerint, purgarii poenis purgatori; non tamen 
determinatum quales sint eiusmodi poenae aut quis locus; 
easque suffragiis fidelium, Missae sacrificiis, orationibus, 
eleemosynis aliisque pietatis operibus iuvari posse. Sin 
autem post Baptismum homo decedat absque reatu culpae 
et poenae, aut a reatu poenae sive in corpore sive extra 
corpus fuerit sufficienter expurgatus, animam illius illico 
recipi in Coelum ad visionem beatificam et gloriam, di- 
versam tamen pro meritis; in peccato mortali vero dece- 
dentes damnari ad aeternas inferni poenas pariter diversas. 

Denique definitum est, Sanctam Sedem Apostolicam et 
Romanum Pontificem primatu gaudere in universo Orbe, 
ipsumque esse Successorem B. Petri Apostolorum Principis 
et verum Iesu Christi in terris Vicarium, Patrem et Do- 
ctorem omnium Christianorum eique plenam potestatem 
pascendi regendique Ecclesiam universalem, fuisse colla- 
tam in persona B. Petri a Christo Domino. Secundum a 
Summo Pontifice esse Patriarcham Constantinopolitanum, 
tertium Alexandrinum, quartum Antiochenum, quintum 
Hierosolymitanum. 

His quatuor articulis subscriptis, promulgatum est unio- 
nis decretum ab Eugenio Pont. Max. die 6 iulii 1439 per 
Bullam quae incipit: « Laetentur Caeli et exultet terra: 
sublatus est enim de medio paries, qui Occidentalem Orien- 
talemque dividebat Ecclesiam. » 

Continuata per subsequens triennium Synodus Flo- 
rentiae est usque ad.an. 1442, quo anno Romam translata 
fuit, atque per Constitutionem quae incipit, Moyses, con- 
futatae sunt praetensae veritates proclamatae a Patribus 
Basileensibus earumque auctores haeretici declarati. De- 
positio facta Pontificis ut inexpiabile scelus conclamatum 

est, atque excommunicati et depositi omnes qui Concilia- 
bulum illud constituebant. Aliae subintle uniones factae 
sunt. Sane cum Graeci Florentia discessuri essent, adve- 
nerunt Legati Patriarchae Armenorum petentes et ipsi 
unionem cum Romana Ecclesia. Cumque fidem suam dili- 
genter exposuissent, variis disputationibus collationibusque 
probati, decreta tandem est eorum unio, atque ut con- 
stantes deinceps in ea persisterent, in Sessione secunda tulit 
Eugenius Decretum, sacro approbante Concilio, in quo haec 
complexus est. 

l) Tradidit Symbolum Nicaeno-Constantinopolita- 
num cum particula /i/Zoque, quae ipsi deinceps inserta 
fuit ab Ecclesia romana, iussique sunt Armeni singulis 
dominicis saltem et solemnioribus festis illud in Ecclesiis 
canere vel legere. 

2) Tradidit definitionem quarti Universalis Concilii 
Chalcedonensis, in quinto et sexto universali Concilio re- 
novatam, de duabus naturis in una Christi persona. 

3) Tradidit definitionem de duabus voluntatibus ac 
duabus Christi operationibus, in sexto generali Concilio 
latam. 

4) Tradidit universales omnes Synodos, quae legi- 
time celebratae fuerant sub auctoritate Pontificis, reve- 
renter suscipiendas esse. 

5) Tradidit Ecclesiae romanae praxim ac doctrinam 
circa septem novae legis sacramenta. 

6) Tradidit compendiosam illam fidei regulam, quae 
incipit « Quzcumque vult salvus esse. » 

7) Tradidit Decretum unionis cum graecis initae in 
Concilio quodque incipit « Laetentur Coeli ». 

8) Tradidit usum Ecclesiae Romanae circa dies quibus 
solemnia Annunciationis B. M. V., Nativitatis B. Ioannis 
Baptistae, Nativitatis et Circumcisionis D. N. Iesu Christi 
ac Praesentationis eiusdem in Templo seu Purificationis 
B. M. V. celebrari debeant. 

Post pactam cum Armenis unionem, advenerunt Legati 
Patriarchae Orientalium Iacobitarum, qui hoc nomine di- 
stinguebantur à Iacobo Zanzelo natione Syro, Eutychetis 
et Dioscori sectatore. Hi etiam Legati postularunt suo et 
Iacobitarum omnium nomine, unionem cum Romana Ec- 
clesia. Hinc Eugenius in sessione Generali III quae ha- 
bita est die 4 februarii 1442, promulgavit Bullam, quae 
incipit Cantate Domino et Decretum Eugenii IV pro Ia- 
cobitis appellatur. 

In hoc Deum in primis laudat quod intra triennium in 
hac 5. Oecumenica Synodo saluberrimam trium magnarum 
nationum unionem effecerit. Exponit deinde Christianam 
fidem; damnat Sabellium, Arianos, Eunomianos, Macedo- 
nianos; enumerat libros Veteris ac novi Testamenti. 

Damnat Ebionem, Cerinthum, Marcionem, Paulum Sa- 
mosatenum , Photium, item Manichaeum, Valentinum , 
Aétium, Apollinarem, Theodorum Mopsuestenum et Ne- 
storium, Eutychen, Macarium Antiochenum. Profitetur 
legalia Veteris Testamenti cessasse et Novi Testamenti 
Sacramenta solum vigere, atque illa sine dispendio salutis 
aeternae servari non posse. 

Profitetur neminem extra Ecclesiam catholicam posse 
salutem obtinere, licet pro Christi nomine sanguinem 
funderet. Recipit Concilium Nicaenum, Constantinopo- 
litanum I, Ephesinum, Chalcedonense, Constantinopolita- 
num II, Constantinopolitanum III aliaque Romani Pontificis 
auctoritate legitime congregata, celebrata et confirmata, 
ac praesertim Florentinum. 

Inseruntur deinde integre huic Iacobitarum Instructioni 
decretum pro Graecis et alterum pro Armenis promulgatum. 
Explicatur forma sacramenti Eucharistiae. Quartae et ul- 
teriores etiam nuptiae licitae declarantur, quamvis sicut 
virginitas viduitati, ita viduitas nuptiis sit anteferenda. 

Tum vero Andreas Abbas S. Antonii in Aegypto Le- 
gatus Ioannis Patriarchae Iacobitarum, suo suorumque no-. 
mine, omnia in hoc Decreto contenta recepit. 

Sessione quarta lectae sunt litterae Nicodemi Abbatis 
Aethiopum, Hierosolymis degentium ad Eugenium Pont. 
Max., qui oratorem miserat ut exponeret, Imperatori nihil 
potius esse quam ut suum Imperium cum Romana Ec- 
clesia uniretur. Imo ipsemet Imperator scripserat ad ipsum 
R. Pontificem unionem flagitans et Legatos Romam desti- 
nans. Quae cum Pontifex in Sess. V Concilio annuntiasset, 
ut Conciliabulo Basileensi obluctanti resisteret, utque 
maior rebus agendis esset commoditas, Concilium Floren- 
tinum Romam transtulit ibique per plures adhuc sessiones 
continuavit in Basilica Lateranensi. In his unionem per- 
fecit Eugenius non tantum cum Aethiopiae Imp. sed etiam 
cum Syriae et Mesopotamiae populis inter Tigrim et Eu- 
phratem colentibus, qui suos quoque legatos miserant, inter 
quos Abdala Archiep. Edessenus eminebat. Anno 1444 ac 
insequenti Decretum Unionis eodem Romano Concilio con- 
fectum est cum Nestorianis Orientalibus, qui Chaldaei vo- 
cabantur, et cum Maronitis, qui Macarii Antiocheni 
haeresim de una in Christo voluntate sectabantur. 

Orto inter Iulium II Pont. Max. et Ludovicum XII 
Regem Christianissimum dissidio ac bello, sex Cardinales 
a Iulio ipso secessione facta, eo quod obligatam fidem de 
generali synodo congreganda non praestaret, Concilium 
Oecumenicum, ut aiebant, Pisis indixerunt atque inchoa- 
runt. lamvero Iulius II ut efficacius conciliabulum hoc 
(quod deinde Mediolanum, Taurinum, et Lugdunum trans- 
latum est) efficacius dissolveret ac ut Christianorum Prin- 
cipum pacem componeret, expeditionem contra Turcas pro-. 
moveret, ecclesiaeque disciplinam restauraret, Synodum 
Oecumenicam indixit, quae Romae in Lateranensi Basilica 
congregata est die 10 maii an. 1512, absoluta vero 
die 13 Martii an.. 1517. 

Convenerunt Cardinales octodecim , duo Patriarchae 
Alexandrinus nimirum et Antiochenus, Episcopi septua- 
ginta septem, quorum numerus consequentibus Sessionibus 
auctus est, Abbates et Generales Ordinum plures, praeter 
Oratores Regis Hispaniae et Reipublicae Venetae. Prae- 
sedit primis quatuor Sessionibus Iulius ipse, quintae, eo 
aegrotante, Raphael Cardinalis Ostiensis, reliquis vero 
septem Leo X Iulio defuncto suffectus. 

In sessione prima Iulius Pont. oratione ad Patres Con- - 
cilium aperit, causis eiusdem expositis: ostendit se Concilii 
Oecumenici convocandi semper fuisse cupidissimum, at non 
potuisse, donec bella iam sub Alexandro VI coepta finita 
essent ac sua Ecclesiae restituta bona. Exinde lecto Con- 
cilii Toletani canone de observandis in Synodo, officiales 
nominantur. 

In sessione secunda, quae habita est die 17 maii, le- 
gitur Bulla qua Pisanum conciliabulum damnatur illiusque 
irritantur acta: Lateranense vero Concilium declaratur 
legitimum ac in Spiritu Sancto congregatum. Habita deinde 
oratio est a Thoma de Vio Caietano, qua explicans verba 
illa Apocalypsis « Vidi Civitatem, sanctam Ierusalem no- 
vam descendentem de Coelo » ostendit quinque conditiones 
hic insinuatas reperiri in Concilio Lateranensi, nullam 
vero in Pisano. 

Sessione tertia habita die 3 decemb. legitur man- 
datum Maximiliani I. Imp. quo Episcopum Gurcensem Pro- 
curatorem suum pleno iure instructum, ad Concilium mittit 
eique potestatem dat nomine suo renuntiandi Concilio 
primum a Gallis Turonibus deinde Pisis coacto. 

Procurator Caesareus revocat quodcumque mandatum 
concessum Conciliabulo Pisano omniaque illius acta irrita 
declarat, amplectitur Synodum Lateranensem tamquam 
legitime congregatam, declarat denique Caesarem num- 
quam dedisse mandatum ad Conciliabulum Pisanum. 

In eadem Sessione Iulius Pont. Galliam ac praesertim 
Lugdunum, quo Concilium Pisanum se receperat, interdicto 
subiicit, damnatque rursus eius acta. Denique Episcopus 
Malfetanus, oratione habita, conqueritur de his, qui ad 
Concilium non venerant. 

In sessione quarta habita die 10 decemb. post lectum 
mandatum Leonardi Lauredani Venetiarum Ducis, quo 
Franciscum Foscarum Oratorem suum deputabat ut ipsius 
nomine Concilio Lateranensi interesset, leguntur litterae 
a Ludovico XI olim ad Pium II P. M. scriptae, quibus 

Sanclio Pragmaltica vevocabatur, eademque decernitur 
reprobanda. Citantur Galli qui illam vellent defendere. 

Sessione quinta habita die 15 febr. an. 1513 lectum 

esb ab Episcopo Cumano Diploma Pontificis, quo confir- 
mata est Constitutio ab eodem Iulio edita anno 1505, 
qua statuerat, ut siqua simonia in electione Summi Pon- 
tificis committatur vel ab electo vel ab eligentibus, electio 
ipsa nulla existat; contra ipsum ut haereticum agi possit 
et auxilium brachii saecularis implorari, ac tam ipse, quam 
qui simoniace eum elegerint aut eligi quomodocumque pro- 
curaverint, privati sint cardinalatu aliisque omnibus di- 
gnitatibus et beneficiis ecclesiasticis. Qui vero Cardinales 
simoniae non consenserint, electionem alterius Pontificis 
agere possint '. 
. Porro sexta die post hanc Sessionem lenta tenacique 
febre consumptus obiit Iulius II. nono Kalendas Martii 
sacramentis ecclesiae religiose perceptis Cardinalibusque 
monitis, ut Successoris deligendi cura penes ipsos esset, 
non penes Concilium *. 

In Sessione sexta habita die 28 aprilis, cui praesedit 
Summus Pontifex Leo X, lectum est mandatum procura- 
' torium Reipublicae Florentinae suis Oratoribus datum Con- 
cilio assistendi eiusque Decretis adhaerendi. Deinde petita 
est a Procuratore Concilii citatio contra Gallos contuma- 
ces in causa Pragmaticae Sanctionis, nihil tamen Pontifex 


1 Haec Constitutio in praxi difficilis et maiorum forte turbarum ac schismatum. 
fomitem datura, in,nonnullis capitibus a Patribus explicata, in aliis emendata fuit. Ce- 
terum licet Ecclesia electionem simoniacam irritet, censuit tamen non raro satius esse 
acceptare Pontificem etiam ilMegitime electum, quam schismati occasionem praebere, quo 
in casu acceptatio Ecclesiae est quasi electio, supplens omnes defectus, qui sunt iuris 
humani. 

2 Iulii II simultates cum Dudovico XH Galliarum Rege Scriptores varii pro unius- 
euiusque affectione diversimode enarrant aliis Gallorum in Italia dominationem execran- 
tibus, aliis Iulium accusantibus animi nimia ira adversus Galliam ebullientis et Principes 
contra ipsam sollicitantis. At vero illud indubitatum est, a Lüdovieo pessimum initum 
consilium, dum una cum Maximiliano Imperatore Conciliabulum vocavit ut lulium II 
Pontif. in ordinem redigeret, quapropter cum Pontifex infensissimum Ecclesiae hostem 
Schismatisque fautorem Ludovicum novisset, hinc ad ipsius vires attenuandas in eumdem 
Principes concitavit . 

respondit, mitius cum eis agendum existimans. Postremo 
exclusis omnibus quibus facultas non erat deliberandi in 
Concilio, Pontifice ceterisque omnibus de more sacris ve- 
stibus indutis, lecta est ab Archiepiscopo Rheginensi Bulla 
Pontificia, sacro approbante Concilio, qua Pontifex Synodum 
et quae hactenus in ea gesta erant approbans declaravit, 
decrevisse se Concilium usque ad perfectionem causarum, 
propter quas fuerat indictum, prosequi. Consequentibus 
interim diebus, deputati sunt Patres, quorum alii de pace 
inter Principes christianos componenda agerent, alii de 
reformatione disciplinae, alii de abroganda Sanctione Pra- 
gmatica, alii de christiana republica contra Turcas de- 
fendenda. 

Sessione septima (die 17. iunii) accedunt Legati Sigis- 
mundi Regis Poloniae, Maximiliani Ducis Mediolanensis, 
Francisci Marchionis Mantuani aliique, Cardinales vero 
Bernardinus Carvaiale et Franciscus Sanseverinus, quos 
Julius II Pontifex Max. cardinalatu privaverat, oblata 
eiuratione schismatis, qua suppresso Cardinalium nomine 
Conciliabuli Pisani acta et decreta damnabant ac illa Con- 
cilii Lateranensis amplectebantur ac Pontifici Leoni X obe- 
dientes futuros spondebant, veniam acceperunt. 

Sessione octava (die 19. dec.) legitur mandatum Regis 
Francorum datum Friderico Cardinali Sanseverino, Claudio 
Seisello electo Episcopo Massiliensi atque Ludovico Forbio 
Domino de Soleriis proeuratoribus suis, quo Pisano renun- 
tiat Concilio, et Lateranensi tamquam vero, unico et legi- 
timo adhaeret, simulque promittit effecturum, ut sex Prae- 
lati et quatuor Doctores ex praecipuis, qui Conventui Pi- 
sano interfuerant, ad Pontificem, nomine eiusdem Pisani 
Conventus eorumque qui ei adhaeserant, intra Kalendas 
Ianuarii venirent, ut illum adiurarent et veniam peterent, 
itemque venturos aliquot Praelatos et insignes viros no- 
mine totius Ecclesiae Gallicanae, qui pariter Lateranensi 
Concilio adhaererent et assisterent. 

Lecta pariter sunt mandata Marchionum Brandebur- 
gensis ac Monferratensis, 

Post haec legitur ex ambone per Archiepiscopum Gne- 
snensem Poloniae Primatem decretum Pont. Max. sacro 
approbante Concilio contra nonnullos Philosophos, qui ausi 
fuerant asseverare, quod anima rationalis mortalis sit, aut 
unica in cunctis hominibus, saltem secundum Philosophiam. 
In eo damnat Leo ac reprobat omnes asserentes animam 
intellectivam mortalem. esse, aut unicam in cunctis ho- 
minibus et haec in dubium vertentes. Cum illa non solum 
vere et per se essentialiter humani corporis forma eaci- 
stat, sicut in Canone Clementis Papae V in generali 
Viennensi Concilio edito conlinetur, verum et immor- 
lalis et pro corporum quibus infunditur, multitudine, 
singulariter multiplicabilis et multiplicata sit. 

Tum paulo póst omnem assertionem huic veritati con- 
trariam o7»nino falsam esse definit, et ut aliter dogmati- 
sare non liceat, districtius inhibet; omnesque huiusniodi 
erroneis assertionibus inhaerentes tamquam, haereticos 
vitandos et puniendos fore decernit. 

Insuper omnibus et singulis Philosophis in Universi- 
tatibus Studiorum Generalium et alibi publice legentibus 
districte praecipit, ut cum PAilosophorum principia aut 
conclusiones, in quibus a recta fide deviare noscuntur, 
auditoribus suis legerint seu ecxplicaverint (quale hoc 
de immortalitate animae aut unitate et. Mundi aeter- 
nitate ac aliis huiusmodi), tenerentur eisdem veritatem 
Religionis Christianae omni conatu manifestam facere 
et persuadendo pro posse docere. Ad removendam vero 
omnem in praemissis errandi occasionem, statuit mox idem 
Pontifex et illud; ne quis de cetero in sac»s ordinibus 
constitutus in studiis generalibus vel alias publice au- 
diendo Philosophiae aut Poésis studiis ultra quinquen- 
nium post grammaticam et Dialecticam sine aliquo 
studio Theologiae aut Iuris Pontificii incumbat: verum 
exacto dicto quinquennio, si illis studiis insudare vo- : 

luerit liberum sit ei, dum tamen simul seorsim  Theo- 
logiae aut sacris canonibus operam navaverit, ut in his 
sanetis et utilibus professionibus Sacerdotes Domini 1n- 
veniant unde infectas Philosophiae et Poósis radices 
purgare et sanare valeant. Concludit demum.ac mandat 
Pontifex et quidem in virtute sanctae obedientiae Ao0s 
Canones per Ordinarios locorum et Rectores Univer- 
sitatum, singulis annis in principio studii publicari. 

Tandem lecta est Constitutio de mittendis ad Reges 
et Prineipes,Cardinalibus pro pace et concordia inter eos 
redintegranda et pro Bohemis haereticis ad Concilium in- 
vitandis. 

Sessione nona accusatur contumacia Antistitum .Gal- 
lorum, ac excusata vicissim eorum absentia ob negatum 
transitum, veniendi terminus prorogatur. 

Editur Bulla reformationis qua decernitur 1) ut tan- 
tum idonei promoveantur 2) ut Episcopus aut Abbas non 
iudicetur nisi auditus, 3) ut Monasteria deinceps nulla 
dentur in commendam 4) ut uniones perpetuae non fiant 
extra casus in iure expressos et rationabilem causam 
5) ut non dispensentur in possidendis pluribus, quam duo- 
bus beneficiis incompatibilibus, nisi magna et urgens ne- 
cessitas exigat 6) ut Cardinales (quos declarat Synodus 
summo Pontifici :proximos esse dignitate) non resideant 
extra Curiam Romanam 7) ut Magistri pueros in virtute 
et doctrina diligenter instruant. 8) Renovantur Constitu- 
tiones contra Simoniacos. 9) Decernitur ut siquis post sex 
menses ab obtento beneficio, divinum officium non dixerit, 
non tantum teneatur restituere fructus pro rata temporis, 
sed etiam si contumaciter pergat omittere, monitione prae- 
via, privetur beneficio. 

In Sessione decima approbantur Montes Pietatis et sub 
excommunicatione prohibentur impugnari. Decernitur ut 
nullus prodeat liber, nisi ab Ordinario vel Inquisitore ap- 
probatus, et ab Episcopis in prima instantia extra Romam 
decidantur causae beneficiales. 

In sessione undecima promulgatur celebris Bulla « Pa- 
stor Aeternus » in qua abrogatur Sanctio Pragmatica 
Gallicana. atque asseritur, Pontificem super omnia Concilia 
potestatem habere ac plenum ius illa indicendi, transfe- 
rendi ac dissolvendi. Approbatur Concordatum a Leone X 
cum Francisco Galliae Rege initum Bononiae *. Editur Con- 
stitutio de praedicationis et praedicatorum sacrorum con- 
ditionibus; Religiosorum privilegia dignitati Episcoporum 
attemperantur. 

In Sessione decima secunda excommunicantur qui, tem- 
pore electionis novi Pontificis, Cardinalium domos inva- 
dunt. Decimae ecclesiasticae per triennium contra Turcas 
decernuntur. 


Haec Concilii Acta Leo X speciali Bulla confirmavit. 


1 Celebrius huius Concilii monumentum est Concordatum Sanctioni Pragmaticae 
suffectum. Erat haec collectio triginta et octo deeretorum, quae Concilium Basileense 
cirea Romani Pontificis iura et privilegia, Conciliorum auctoritatem ac tempus, Prae- 
latorum electiones, beneficiorum collationes et reservationes, beneflciatorum qualitates 
et officia, iudiciorum et appellationum ecclesiasticarum usum ac modum aliaque disci- 
plinae ac morum capita, vario sub statu ac diversis in sessionibus ediderat, et quas 
Rex Galliae Carolus VII. in Conventu Bituricensi an. 1438 celebrato firmaverat et in 
Senatu Parisiensi promulgaverat. 

Hane Sanctionem Ludovicus XI. an. 1462 resciderat, ut quae auctoritatem Sedis 
apostolicae infringeret, Galli vero deinde restauraverant; donec inter Franciscum 1 et 
Leonem X Bononiae conveniret, sanctione abrogata, Concordatum novum substituere. 

In hoe omissa sunt quae contra Pontiflcis iura et pro Conciliorum auctoritate 
fuerant edicta; retenta quae mores et disciplinam, iudicia et appellationes spectabant; 
nonnihil temperata, quae pro graduatis ad beneflcia promovendis constituta fuerant; 
immutata autem dignitatum ecclesiasticarum ratio. 

Sane sublata electione, concessum Regi est ius nominandi Episcopos, Abbates 
aliosque Praelatos, exceptis tamen Ecelesiis speciali electionis privilegio à Sede Apo- 
stolica impertito gaudentibus, modusque circa tempus et conditiones nominandi prae- 
Scriptus; e contrario reservationibus et expectativis sublatis, Pontifici conservata est 
nominatorum confirmatio, vacantium apud Sanctam Sedem provisio et Annatarum 
perceptio. 

So!emnis haec Conventio a Clero et Parlamento Gallicano nonnumquam impetita, 
quin nec a successoribus Galliae Regibus integre semper custodita fuit. Ultra etiam 
limites sanctionis pragmaticae antiquatae, Ludovicus XIV progressus est, dum anno 1675 
beneficiorum ecclesiasticorum collationum ac perceptionem fructuum ex beneficiis vacan- 
tibus, tamquam ius Regale et Maiestaticum usurpare contendit, ex quo magnae illae 
Regaliarum controversiae ortum duxerunt. Sed iis tandem sopitis, restituta in integrum 
sunt Concordata, aznitum ius nominandi tamquam concessum a potestate ecclesiastica 
privilegium, annatae Pontifici permissae. 

TRIDENTINUM 


Ut Lutheri aliorumque novatorum haereses, quae late 
serpebant, iudicio publico atque insigni nota condemna- 
rentur, ut pax inter principes statueretur, et Cleri popu- 
lique Christiani mores refingerentur, Paulus III R. P. Ge- 
nerale Concilium indixit primum Mantuae, deinde obiectis 
a Mantuano Duce impedimentis, Vicentiae, ac tandem 
cum Veneti, ne Solimano suspicionem aliquam ingererent, 
Vicentiam aegre permitterent, Tridenti anno 19542, in 
qua urbe nonnisi post triennium inchoatum est, labente 
scilicet anno 1545. Praesederunt Pontificis nomine, Ioannes 
Maria de Monte, Marcellus Cervinus et Reginaldus Polus 
Cardinales — Post sessiones octo ob pestilentiae ingruentis 
metum, Concilium Bononiam translatum est, novisque im- 
pedimentis ex formula Inferim enatis, per quadriennium 
suspensum. 

Iulius III, Pauli III successor, sacram Synodum Tri- 
dentum reduxit, eique praesides constituit Marcellum Cer- 
vinum Card. Sebastianum Pighium Archiepiscopum Sipon- 
tinum et Aloisium Lippomanum Episcopum Veronensem. 
Post sessiones sex, ob armorum tumultus in Germania 
subortos, nova suspensio ad biennium decreta fuit, quae 
sub Marcello II et Paulo IV decem fere annos duravit. 
Tandem a Pio IV Concilium instauratum est, ac sub eo- . 

dem feliciter absolutum et confirmatum anno 1563. Inter- 
fuere per illius decursum Cardinales Legati septem et alii 
duo, Archiepiscopi tres, Episcopi 235, Oratores et Legati 
Imperatoris Ferdinandi, Regum Galliae, Hispaniae, Lusi- 
taniae, Hungariae et Boemiae, Poloniae, Reipublicae Ve- 
netae, septem Pagorum Helveticorum, Ducum Bavariae, 
Sabaudiae, Florentiae et aliorum Principum etiam Eccle- 
 Ssiasticorum, denique Theologi et Iurisconsulti ex praeci- 
puis orbis christiani partibus selectissimi plusquam centum. 

Brevitatis causa, sessionum, Canonum, ac decretorum 
seriem paucis perstringemus, doctrina enim in his con- 
tenta in ore omnium versatur omniumque catholicorum 
animis alte defixa insidet. 

Sessione prima legitur convocationis Bulla ; declaratur 
Concilium esse Oecumenicum, incipere et incoeptum esse: 
fit cohortatio ad Patres. 

Sessione secunda editur decretum de ratione vivendi 
deque aliis in Concilio servandis. 

Sessione tertia cum in dies expectarentur Episcopi, 
nihil novi decernitur, sed edicitur, praemittendam esse 
fidei confessionem et Nicaenum symbolum proponitur. 

. Sessione quarta duo promulgantur Decreta; quorum 
primum de Canonicis Scripturis, suscipit et veneratur Sa- 
cras Scripturas tum V. quam N. Testamenti nec non tra- 
ditiones ad fidem et mores pertinentes, tanquam a Christo 
vel a Spiritu Sancto dictatas, in Ecclesia continua succes- 
sione conservatas; statuit deinde ac refert censum Libro- 
rum Sacrorum in Vulgata editione exstantem, ac anathema 
pronunciat in eos, qui hos libros ut sacros non suscipiunt, 
aut traditiones praedictas contemnunt. Secundum agit de 
editione et usu Sacrorum Librorum, declarat versionem 
vulgatam authenticam, prohibet Seripturae interpretatio- 
nem contra sensum Ecclesiae, aut unanimem Patrum con- 
sensum ; vetat impressionem librorum sacrorum vel de 
Sacris tractantium sine facultate Ordinarii et sine nomine 

auctoris: postremo verborum sacrae scripturae abusum 
cum ad facetias, iocos, incantationes et similia adhibentur. 

Sessione quinta actum est de peccato originali ac de- 
finitum fuit 1) Adamum per divini mandati transgressio- 
nem, excidisse a sanctitate et iustitia in qua constitutus 
fuerat, incurrisse iram Dei et hinc mortem: secundum 
corpus et animam in deterius mutatum. 2) Adamum non 
sibi solum, sed suae etiam propagini secundum corpus et 
animam nocuisse: 3) eiusdem peccatum origine unicum, 
propagatione transfusum omnibus, inesse cuilibet proprium, 
tolli solum per merita Christi per baptismum applicata : 
4) Parvulos esse baptizandos et propter peccatum origi- 
nale egere baptismo: 5) per Baptismi gratiam id totum 
tolli, quod veram et propriam peccati rationem habet et 
baptizatos fieri novos secundum Deum homines: in iis 
tamen manere concupiscentiam ad agonem, quae verum 
àc proprium peccatum non est, quamvis aliquando pecca- 
tum vocetur, quia ex peccato est et ad illud inclinat. 
Subiicitur Concilii intentionem non esse, hoc decreto com- 
prehendere DB. et Immaculatam Virginem Mariam, sed 
observandas Sixti IV ea de re Constitutiones. Post haec 
fertur Decretum de reformatione duo Capita comple- 
ctens. 


In 1) eapite sancitur ut in illis Ecclesiis, in quibus prae- 
benda aut praestimonium seu aliud quodvis stipendium pro le- 
ctoribus sacrae theologiae deputatum reperitur, Episcopi, Ar- 
chiepiscopi Primates aliique Ordinarii cogant e& obtinentes, ad 
suum officium exsequendum per se ipsos vel per idoneum substi- 
tutum ab Ordinariis eligendum. i 

2) Declaratur lectionem sacrae Scripturae instituendam 
esse in Metropolitanis et Cathedralibus Ecclesiis, nec non in 
Collegiatis insignium oppidorum, si clerus ibi numerosus fuerit; 
idque per assignationem praebendae, quae ad id specialiter de- 
putetur; et in huius;defectu per assignationem fructuum ali- 
cuius simplicis beneficii, vel per contributionem beneficiatorum 
civitatis vel Dioecesis. 


— 9266 — 

3) Statutum est ut Ecclesiae, quarum annui proventus 
tenues sunt et exigua cleri populique multitudo, habeant saltem 
magistrum, qui clerieos aliosque scholares pauperes gramma- 
ticam gratis doceat, ut iis ad altiora studia aditus pateat. 

4) Praescriptum est in Monasteriis etiam Monachorum 
et Regularium conventibus lectionem Sacrae Scripturae ha- 
bendam esse: mandatum quoque est Episcopis ut negligentes 
Abbates ad hoe compellant. 

5) Statuitur neminem ad lectionis scripturae officium ad- 
mittendum esse, qui prius àb Episcopo loci de vita, moribus 
et scientia examinatus non fuerit, exceptis lectoribus Mona- 
chorum. 

6) Decernitur docendam esse scripturam etiam publicis 
in Scholis et Lectores et Clericos eam addiscentes, frui debere 
pereeptione fructuum praebendarum et beneficiorum suorum in 
absentia a iure communi concessa. 

In capite II declaratum fuit 1) Episcopos per seipsos teneri 
&d praedieandum lesu Christi Evangelium et ubi legitime sint 
impediti, per substitutos. Atque idem sancitum de his, qui curam 
animarum habent. 

2) Declaratum fuit Regulares, nisi sint à superioribus 
suis approbati aec facultatem obtinuerint ab iisdem, praedicare 
non posse, etiam in Ecclesiis suorum Ordinum 3) declaratum 
fuit Regulares non posse praedicare, sine Episcopi licentia 
extra Ecclesias suorum Ordinum, imo nec in Ecclesiis suorum 
Ordinum, nisi petita ab Episcopis benedictione: si Regulares 
scandala aut haereses disseminent, posse Episcopum tamquam 
delegatum Sedis Apostolieae, contra eos procedere secundum 
iuris dispositionem. 4) Prohibetur quaestoribus eleemosynariis 
praedieatio sive per se, sive per alios facta. 


Sessione sexta editum est Decretum de iustificatione, 
quo statuitur l) ad iustificationem perveniri non posse per 
vires naturae, aut legem Mosaicam, licet liberum arbi- 
irium non sit extinctum, sed tantum attenuatum et in- 
clinatum: 2) ad hanc potestatem vero praestandam, Fi- 
lium a Patre esse missum: 3) per huius merita renatos 
in Christo iustificari, sicut ex Adamo nati eius iniusti- 

iiam contrahunt, non omnes, sed quibus Christi meritum 
communicatur, mortis eius beneficium percipere: 4) Iusti- 
fiatio dicitur a Concilio translatio a statu iniustitiae in 
statum gratiae et adoptionis filiorum Dei: haec translatio 
prima nunc fieri nequit sine Baptismo aut eius voto: 5) in 
adultis praeparatio ad iustificationem fit per gratiam ex- 
citantem et adiuvantem, eidem libere assentiendo et coo- 
perando, cum illam possit homo abiicere: 6) dispositio 
autem fit per fidem, timorem divinae iustitiae, et spem, 
fidendo Deum propter Christum fore propitium, et incipiendo 
diligere Deum tanquam omnis iustitiae fontem, excitato 
propterea odio et detestatione contra peccatum, seu poe- 
nitentia, et proposito suscipiendi Baptismum et servandi 
mandata: 7) docetur hanc dispositionem sequi iustificatio- 
nem, quae non est sola remissio peccatorum, sed sancti- 
ficatio per susceptionem gratiae et donorum ; eius causam 
finalem esse gloriam Dei et Christi ac vitam aeternam, 
efficientem Deum, meritoriam. Christum, instrumentalem 
Daptismum, formalem iustitiam Dei, non qua ipse est iu- 
stus, sed qua nos vere iustos facit, iustitiam in nobis 
recipientes secundum propriam dispositionem : cum iustitia 
nobis inhaerente simul infundi fidem, spem, et caritatem 
sine quibus fides mortua est: 8) dici nos tamen iustificari 
per fidem, quia fides est salutis initium, fundamentum et 
radix iustificationis, sine qua impossibile est placere Deo; 
item iustificari gratis, quia iustificationis gratiam non 
meremur per nostram praeparationem: 9) definitum est 
neminem posse scire certitudine fidei seu infallibili, se 
gratiam Dei esse:consecutum, neque hoc, ut quis iustifi- 
cetur, debere credere: 10) augeri gratiam iustificantem per 
bona opera et observantiam mandatorum 11) haec obser- 
vare iustificatum posse ac debere, qui quamvis in levia et 
quotidiana peccatà quandoque cadit, non desinit esse iu- 
stus, nec in quolibet opere peccat; fidem solam non suf- 
ficere: 12) citra specialem revelationem neminem pro certo 
scire, an sit praedestinatus. 13) Similiter de perseveran- 

tiae munere, neminem sibi aliquid certi polliceri absolute 
posse; tametsi in Dei auxilio firmissimam spem eollocare 
omnes debeant; 14) iustificationem post baptismum lapsi, 
fieri per distinetum a Baptismo Sacramentum poenitentiae; 
hane praeter cessationem a peccato et huius detestatio- 
nem, continere coufessionem saltem in voto, absolutionem 
et satisfactionem per pietatis exercitia pro poena tempo- 
rali, quae non tota semper, ut in Daptismo, statim hic 
remittitur; 15) per peccatum mortale quodcumque, amitti 
gratiam iustificationis, non tamen fidem, nisi sit peccatum 
infidelitatis 16) iustificatum exercere opera bona, quae per 
gratiam Christi facta sunt meritoria vitae aeternae, quae 
tamquam merces et corona iustitiae a Deo illis est pro- 
missa; neminem tamen.in se ipso confidere debere aut 
gloriari, sed in Domino, cuius est bonitas, ut nostra velit 
esse merita, quae sunt ipsius dona. 

Post ista Capita editi sunt Canones 33 contra Luthe- 
rwum et Calvinum. 

Fidei explicationi, Concilium subiicit Decretum de Re- 
formatione decernitque. 


1) Teneri Praelatos ad personalem residentiam et de- 
cernit poenas contra inobedientes ita ut si per séx continuos 
menses fuerint absentes absque legitima causa a suis Ecclesiis, 
multentur quarta fructuum parte unius anni, Ecclesiae et pau- 
peribus loci applicanda, quae poena &dhue magis asperata fuit 
Sess. XXIII. C. I. — 2) Nulli beneficium obtinenti quod per- 
sonalem residentiam exigat, abesse licet nisi iusta de causa ab 
Episcopo approbanda, qui in easu eurae animarum Vicarium 
substituere debet, subdueta parte fructuum 3) decernit excessus 
Clericorum ac Regularium degentium extra Monasterium oor- 
rigi debere ab Ordinario loci, tanquam Sedis Apostolicae De- 
legato. 4) Capitula Cathedralium et aliarum maiorum Eccle- 
siarum illarumque personas, nullis exemptionibus, consuetudinibus 
tueri se posse, quominus ab Episcopis et aliis maioribus Praelatis, 
quoties opus fuerit, visitentur. 5) Decernit Episcopum in aliena 
Dioecesi nec pontificalia exercere, nec ordines conferre posse 
Sine expressa Ordinarii licentia. 

Sessione septima conduntur Canones tum de Sacra- 
mentis in genere, tum speciatim de Baptismi et Confir- 
mationis Sacramento, ac l1) anathema dicitur illi, qui 
dixerit, Sacramenta Novae Legis non fuisse omnia insti- 
tuta a Christo, aut esse plura vel pauciora quam septem, 
aut aliquod ex iis quae a Concilio recensentur, non esse 
verum et proprium: 2) illa non differre a Sacramentis 
veteris legis, nisi quatenus sunt alii ritus aut caeremo- 
niae: 2) nullum alio esse dignius: 4) illa esse superflua et 
non necessaria ad salutem: 5) esse instituta solum ad fidem 
nutriendam: 6) ea nec continere nec conferre gratiam. 
sed signa tantum esse externa gratiae per fidem acceptae, 
et notas christianae professionis: 7) per illa non semper 
conferri gratiam, licet suscipiantur rite ac sine obice: 8) ex 
opere operato per ea non conferri gratiam: ad hanc ob- 
tinendam sufficere Fidem promissionis divinae: 9) in Ba- 
pismo, Confirmatione et Ordine non imprimi characte- 
rem, unde illa iterari non possunt: 10) Christianos omnes 
habere potestatem administrandi sacramenta 11) in Mini- 
stris, dum sacramenta conficiunt et conferunt non requiri 
intentionem saltem faciendi quod facit Ecclesia: 12) Mi- 
nistrum peccato mortali affectum non conficere aut con- 
ferre. sacramentum, licet omnia essentialia servaverit: 
13) Ecclesiae ritus in solemni Sacramentorum administra- 
tione posse contemni aut sine peccato omitti, aut a quo- 
eumque Pastore in alios mutari. 

Speciales canones de Baptismo abáthesisiinsht eum 
qui dixerit 1) Baptismum loannis habuisse eamdem vim 
cum Baptismo Christi: 2) aquam veram et naturalem non 
esse de necessitate baptismi: 3) in Ecclesia romana non 
esse veram de Baptismo doctrinam: 4) Baptismum ab hae- 
reticis sub debita forma ac intentione collatum, non esse 
haptismum verum: 5) Baptismum, non necessarium ad sa- 
lutem: 6) Baptizatum non posse amittere gratiam nisi 
peccato infidelitatis: 7) eumdem, vi Baptismi, fieri debito- 
rem solius fidei, non potius legis Christi servandae: 8) Dapti- 

zatos liberos esse ab omnibus Ecclesiae praeceptis, nisi 
se sponte illis subiecerint: 9) vota post baptismum facta, 
esse irrita: 10) peccata post baptismum commisa, sola recor- 
datione et fide Baptismi suscepti dimitti aut venialia fleri: 
11) in apostata ad poenitentiam converso, iterandum esse 
baptismum antea rite susceptum: 12) Neminem esse Ba- 
ptizandum, nisi sit aetate Christi baptizati, aut in mortis 
articulo: 13) Parvulos, actum fidei non elicientes, suscepto 
Baptismo, inter fideles non esse computandos, ideoque 
rebaptizandos, cum ad discretionis annos pervenerint, aut 
praestare Baptismum omittere, quam baptizare actu non 
credentes: 14) Baptizatos parvulos, ubi adoleverint, suo 
arbitrio esse relinquendos, si quod Patrini nomine eorum 
in baptismo promiserunt, habere postea ratum nolint. 

Denique Canones de Confirmatione, execrantnr illum 
qui dixerit 1) Confirmationem esse otiosam caeremoniam, 
aut olim nil fuisse aliud quam catechesim quamdam, qua 
adolescentiae proximi rationem Fidei suae coram Ecclesia 
exponebant: 2) Iniurios esse Spiritui Sancto qui sacro chri- 
smati virtutem aliquam tribuunt: 3) Quemvis Sacerdotem 
simplicem esse ordinarium confirmationis ministrum. 

Post fidei definitionem statuta sunt quindecim capita 
ad disciplinam spectantia, quibus determinatum est: 


1) Ad regimen ecclesiarum cathedralium assumendos esse 
legitime natos, probos ae doctos: 2) teneri illos qui plures cathe- 
drales Ecclesias vel in titulum, vel in commendam habent, omnes 
una excepta dimittere, alias ipso iure omnes vacant, excepta ul- 
tima. 3) Sancitum fuit dignis tantum personis beneficia inferiora 
conferri debere, praesertim curata. 4) Determinatum fuii simul 
haberi non posse plura incompatibilia beneficia et plurium de- 
tentorem contra canones, ipso iure iis privari. 5) Saneitum fuit 
quod plura beneficia curata obtinentes, suas dispensationes 
Ordinario exhibere debent, qui ut cura animarum non negli- 
gatur, idoneis vicariis easdem Ecclesias provideat, congrua por- 
tione fructuum assignata: 6) Declaratum fuit uniones benefi- 
ciorum certo ante tempore factas examinari debere ab Ordinario, 

faciendas aut effectum nondum sortitas, legitimam causam et Or- 
dinarii iudicium habere, alias irritae declarentur. 7) Sancitum 
fuit ut beneficia Ecclesiastica unita visitentur quotannis ab Or- 
dinario, ut per vicarios etiam perpetuos cura animarum exer- 
ceatur, cum tertia parte fructuum assignanda etiam super re 
certa. 8) Statutum fuit ut Ecclesiae etiam exemptae ab Ordi- 
nariis locorum singulis annis visitentur, quae reparatione in- 
digent reparentur et cura animarum illis imminens sollicite 
exerceatur. 9) Statutum est ad maiores Ecclesias promotos con- 
secrationem non differre debere ultra sex menses. 10) Iussum 
est ut, sede vacante, nulli dentur à Capitulo intra annum a die 
vacationis, dimissoriales litterae, nisi arctatis ad ordines susci- 
piendos, occasione beneficii obtinendi vel obtenti. Si Capitulum 
contraveniat, subiicitur interdicto, et sic ordinati ab executione 
Ordinum iure ipso suspenduntur ad beneplacitum futuri Prae- 
lati. 11) Statutum est in litteris dimissoriis exprimendam esse 
eausam ob quam à proprio Episcopo ordinari non possunt, nee 
ordinandos esse sine praevio examine. 12) Facultatem de 
non promovendo, annum non excedere, exceptis casibus a 
iure expressis, 13) Cautum est ut electi, praesentati aut no- 
minati ad beneficium, non instituantur sine praevio examine 
Ordinarii et approbatione, exceptis electis seu nominatis ab 
Universitatibus seu Collegiis generalium studiorum. 14 Decla- 
ratum fuit causas civiles exemptorum extra locum exemptum, 
ab Episcopo cognosci. Demum cap. 15 cautum est, ut Ordinarii 
eurent, hospitalia quaecumque, etiam exempta, à suis admini- 
siratoribus fideliter gubernari. 


Sessione VIII ob grassantem morbum contagiosum de- 
cernitur translatio Concilii Bononiam a duabus Patrum 
tertiis partibus: altera tertia quae ex hispanis et caesa- 
rianis constabat contradicente et repugnante. 

Iam alias saepius de hac translatione actum fuerat, 
urgentibus etiam Legatis Apostolicis, tum propter tumultus 
belli smalcaldiei haud procul insonantis, tum fortassis ob 
privatas rationes et ut Romae propiores essent si Ponti- 
ficem octogenarium mori contingeret. 

Ne renovaretur tristis scena Basileae olim acta, pru- 
dens moderatio fecit, ut minor pars etiamsi Tridenti con- 
sisteret cum Card. Paceco a Sessionibus celebrandis ab- 
stinuerit. 

Sessio nona ab advectis Bononiam Patribus habita est: 
verum ob Praesulum paucitatem decretum fuit conciliarem 
conventum ad binos menses differendum. 

Sessione decima ex eadem causa dilatio in tertium 
mensem producta. Statuitur tamen proxime pertractan- 
dam esse Sacramentorum materiam. At trimestris proro- 
gatio in quadriennalem suspensionem abiit. Cuius rei cau- 
sas, ne Sessionum ordo interturbetur, in Appendice I. 
exponimus. 

Sessione undecima editur Decretum de resumendo 
Concilio Tridentino atque a Iulio III in locum demortui 
Pauli III Pont. Max. creato, nominantur Praesides Cardi- 
nalis Crescentius ac duo Episcopi. 

Sessione decima secunda promulgatur Decretum de 
proroganda ulterius Sessione ob absentiam maioris Prae- 
latorum partis, praesertim nationis germanicae. 

Sessione decima tertia praesidente nomine Iulii III 
Card. Crescentio cum Pighio Archiep. Sipontino, Aloisio 
Lipomano Ep. Veronensi et Card. Madrucio Ep. Triden- 
tino, editum est Decretum de Eucharistiae Sacramento in 
quo exponitur 1) Post panis et vini consecrationem Chri- 
stum esse vere, realiter ac substantialiter praesentem in 
Eucharistia sub illarum rerum sensibilium specie. 

2) Institutum esse hoc Sacramentum a Christo in 
sui memoriam, in spiritualem animarum cibum, in anti- 
dotum quo liberemur a culpis quotidianis et a mortalibus 
praeservemur, atque in pignus futurae gloriae, et sym- 
bolum unitatis. 

3) Sacramentum hoc caeteris praecellere quod ipsum 
sanctitatis auctorem Christum contineat, qui statim post 
consecrationem et ante usum, est praesens vi quidem ver- 
borum eius corpus sub specie panis et sanguis sub specie 

vini, vi naturalis autem connexionis, qua partes Christi 
jam non amplius morituri inter se copulantur, anima sub 
specie utraque, vi demum unionis hypostaticae divinitas. 
Tantumdem esse sub specie una, quantum sub altera et 
utraque, totus enim et integer Christus sub qualibet specie 
et quavis speciel parte existit. 

4) Per consecrationem fieri conversionem totius 
substantiae panis et vini in substantiam corporis et san- 
guinis Christi, et hanc conversionem convenienter et pro- 
prie transubstantiationem "vocari. 

5) Latriae cultum huie Sacramento esse exhiben- 
, dum, ideoque convenienter institutum festum Theophoriae. 

6) Consuetudinem asservandi in Sacrario Sanctam 
Eucharistiam et eam deferendi ad infirmos, salutarem et 
necessariam esse. 

7) Eam probationem esse necessariam, ut nullus 
conscius sibi peccati mortalis, quamtumvis sibi contritus 
videatur, absque praemissa sacramentali confessione, ac- 
cedat, idque de Sacerdotibus etiam esse intelligendum si 
adsit copia OConfessarii. Si autem necessitate urgente 
Sacerdos absque praevia confessione celebraverit, quampri- 
mum confiteatur. 

8) Triplici modo posse sumi hoc sacramentum seu 
sacramentaliter Xantum a peccatoribus, spzritualiter tan- 
tum per votum seu desiderium, sacramentaliter et spi- 
ritualiter simul, cum scilicet Sacramentum vere et in 
statu gratiae suscipitur. Communionem a Sacerdote laicos 
accipere oportere, celebrantes a se sumere, fideles omnes 
frequenter eam suscipere debere. 

Post haec Concilium undecim Canonibus errores oppo- 


sitos proscribit. Subiungit vero octo capita de reformatione 
quae consequuntur: 


l) Episcopi subditos prudenter h. e. suaviter et fortiter 
regant: prohibetur appellatio a sententia interlocutoria Episcopi 
aut Vicarii ante sententiam definitivam in causis visitationis et - 
correctionis aut criminalibus. 

18 

2) Quando a sententia Episcopi ad Pontificem Mat ap- 
pellatur, et is causam appellationis vult alicui in partibus com- 
mittere seu delegare, Metropolitano committat, qui si suspectus 
fuerit, vel ultra duas dietas distet, vicinioribus Episcopis aut 
Vieariis, non vero inferioribus iudicibus committenda est. 

3) Acta primae instantiae intra triginta dies gratis dentur 
reo appellanti; alias absque illis Iudex ad qwem poterit pro- 
cedere, 

4) Si determinatus & ss. canonibus Episcoporum nume- 
rus Cleriei depositioni ac degradationi assistere nequiverit, to- 
lidem assistant Abbates, aut iis deficientibus, aliae personae 
in dignitate constitutae. 

: 5) Gratia remissionis poenae obreptitie vel subreptitie 
obtenta, à concedente revocetur. 

6) Episcopum personaliter citari prohibetur, nisi ob cau- 
sam depositionis aut privationis. 

7) Testes contra Episcopum non admittantur, nisi idonei 
et graves. 

8) Causae de Episcoporum personis ad Pontificem Max. 
deferantur et coram eo terminentur. 

Post haec cautio seu fides publica, quam salvum odnduotnm 
vocant, Protestantibus data fuit. 


Sessione decima quarta actum est de Poenitentiae et 
Extremae Unctionis Sacramentis. Quoad primum docetur 
l) poenitentiam semper peccatoribus fuisse necessariam, 
elevatam tamen esse ad rationem Sacramenti a Christo 
post resurrectionem, dum insufflavit in discipulos dicens 
« Accipite Spiritum Sanctum » atque in illius institutione 
Christum Sacerdotibus potestatem dedisse remittendi et 
retinendi peccata, ac Novatianos ideo fuisse damnatos 
quod eam potestatem Ecclesiae denegarent. 

. 9) Poenitentiae Sacramentum esse lapsis post Ba- 
ptismum ad salutem necessarium, ut nondum regeneratis 
necessarius est Baptismus ipse. Sacramentum vero poeni- 
tentiae a Baptismo differre quoad materiam, formam, Mi- 
nistrum, effectum et conditiones, et per Poenitentiae 
Sacramentum lápsum non pervenire ad acceptam per 

Baptismum novitatem e integritatem sine magnis fletibus 
et. doloribus. 

3) Formam Sacramenti Poenitentiae in his Ministri 
verbis positam esse « Ego te absolvo etc. » 

Poenitentis actus contritionem, confessionem et satis- 
factionem. esse. quasi materiam huius Sacramenti. 

4) Contritionem includere dolorem ac detestationem ; 
de peccato commisso cum proposito non peccandi de cetero. 
Contritionem quovis tempore ad impetrandam veniam pec- 
catorum fuisse necessariam; in baptizato lapso ad remissio- 
nem eam praeparare coniunctam cum fiducia divinae mise- 
ricordiae et voto praestandi reliqua requisita; adeoque. 
non esse solam cessationem a peccato et propositum et 
inchoationem vitae.novae, sed veteris odium. et detesta- 
tionem. Etsi autem ea aliquando charitate perficiatur, adeo 
ut peccatorem ante iustificet quam Sacramentum actu 
suscipiat, hoc tamen sine Sacramenti voto, quod in con- 
tritione perfecta includitur, non fit. Contritio imperfecta 
quae attritio dicitur quia vel ex consideratione turpitu- 
dinis peccati, vel ex. gehennae. et poenarum metu com- 
muniter concipitur, si voluntatem peccandi excludat cum, 
spe veniae, non solum non facit hominem hypocritam et 
magis peccatorem, sed etiam. donum Dei est et impulsus 
Spiritus Sancti nondum quidem inhabitantis, sed tantum 
moventis, et quamvis ea sine Sacramento poenitentiae per 
se ad iustificationem perducere peccatorem nequeat, tamen. 
eum ad Dei gratiam in Sacramento impetrandam disponit. 

5) Confessionem a Christo institutam, post Daptis- 
mum. lapsis iure divino necessariam esse, quia ille Sacer- 
dotes sui vicarios ut iudices constituit, ad. quos omnia 
peccata mortalia deferantur: iudicium autem hoc inco- 
gnita causa exercere nequeunt et ne aequitatem quidem 
in poenis iniungendis servare, si in genere dumtaxat et 
non in specie peccata declarentur. Hinc omnia licet oc- 
cultissima peccata mortalia, quorum post diligentem discus- . 
sionem conscientia habetur a poenitentibus, recenseri 

debere: venialia autem licet recte et utiliter exponantur, 
' taceri tamen in confessione possunt et aliis remediis 
expiari. Cireumstantias etiam quae speciem peccati mutant, 
esse explicandas. Confessionem sic fieri praeceptam non 
esse carnificinam conscientiae, quia poenitens tenetur tan- 
tum confiteri ea peccata, quibus se Deum mortaliter offen- 
disse post diligens examen meminerit, quae vero diligenter 
cogitanti non occurrunt, in universum eadem confessione 
inclusa esse intelliguntur. Publicam peccatorum confes- 
sionem non esse necessariam, sed satis esse secretam. 

6) Non ad omnes Christi fideles, sed ad solos Epi- 
scopos et Sacerdotes haec Christi verba « quorum remi- 
seritis etc. » spectare, qui etsi mali sint tamen hoc Sa- 
cramentum cum effectu conficere possunt. Ministrum vero 
non tantum annuntiare Evangelium, vel declarare peccata 
esse remissa, sed ut ludicem actu iudiciali sententiam 
absolutionis pronuntiare, qui tamen animum serio agendi 
et absolvendi habere debet. 

7) In Ministro Poenitentiae, praeter potestatem 
ordinis requiri iurisdictionem : Episcopos posse aliquos sibi 
casus reservare, ita tamen ut in articulo mortis nulla sit 
reservatio, atque adeo omnes Sacerdotes, quoslibet poeni- 
tentes, a quibusvis peccatis et censuris absolvere posse. 

8) Totam poenam cui culpa per poenitentiam non 
remitti, hinc iure divino niti praxim confessis ac contritis 
ac absolutis imponendi satisfactionem, quae conveniens esse 
debet gravitati criminum et facultati personarum. Non 
solum tamen poenis aut sponte susceptis, aut a Sacerdote 
impositis, sed et temporalibus flagellis a Deo inflictis a 
nobis patienter toleratis, apud Deum per Christum satis- 
facere nos posse. 

His Capitibus additi sunt quindecim Canones quibus 
errores contrarii anathematizantur. 

Quoad Sacramentum Extremae Unctionis proposita est 
doctrina sequens. 1) Eam esse Sacramentum proprie di- 
ctum; a Christo fuisse institutum, insinuari Marci VI ex 

quibus verbis Ecclesia intellexit materiam esse Oleum ab 
Episcopo benedictum, formam vero verba « Per istam 
unctionem etc. » et promulgatum esse a B. Iacobo. 

2) Delicta ac peccati reliquias abstergere, alleviare 
animam infirmi, et corporis sanitatem interdum conferre 
si saluti animae expedierit. 

3) Huius Sacramenti ministrum esse Episcopum vel 
Sacerdotem, qui rite ordinatus fuerit per impositionem 
manuum presbyterii, illamque infirmis conferri debere 
quando ita periculose decumbunt, ut in exitu vitae con-, 
stituti videantur, et quoties in simile vitae discrimen 
devenerint. 

. Subiunguntur quatuor Canones quibus,errores oppositi 
proscribuntur. 
De reformatione sanciuntur sequentia 


l) Episcoporum munus est subditos praesertim ad ani- 
marum curam constitutos offieii sui admonere. 

Qui à suo praelato interdictus est ascendere ad sacros or- 
dines aut suspensus ab eorumdem exercitio etiam ob occultum 
crimen, si ascendat puniatur, nullaque ei licentia de se pro- 
moveri faciendo suffragetur. 

2) Episcopis sub poena suspensionis per annum àb exer- 
citio pontificealium prohibetur, ne alienum subditum, imo ne fa- 
miliarem suum ad ordines, ad ipsam etiam primam tonsuram, 
etiam in loco qui nullius dioecesis sit, sine proprii Episcopi 
consensu promoveant: sie vero ordinatus ab executione ordi- 
num quamdiu Ordinario placuerit, suspenditur. 

3) Episcopi suos clericos ab alio promotos sine suo exa- 
mine praevio et litteris dimissoriis suspendere possunt ab exer- 
citio ordinum, si minus idoneos repererint. 

4) Episcopi tamquam Sedis Apostolicae delegati, possunt 
corrigere quoscumque Clericos saeculares, quantumcumque exem- 
ptos exira visitationem. 

9) Iudieum | Conservatorum potestas ad certos limites 
resiringitur. 

6) Olerieis qui aut in sacris ordinibus constituti sunt, 
aut ecclesiasticum beneficium possident, praescribitur, ut veste 

utantur órdini ac dignitati congruente: quod si moniti ab Epi- 
Scopo non pareant, suspendantur ab ordinibus, offieio et bene- 
ficio; si nedum se emendent, beneficiis et officiis priventur. 

7) Prohibetur ne voluntarii homicidae, licet occulti, or- 
dinentur, et si iam sint ordinati, iubetur ut a'ministerio sepa- 
rentur ac omnibus careant beneficiis. Casuales aut vim vi re- 
pellentes, cognita et probata causa, dispensentur. 

8) Episcopus, eui ex privilegio licet alienos subditos pu- 
nire, clericos tamen alienos non puniat, nisi interventu eorum 
Episcopi aut personae ab eo deputatae. 

9) Beneficia unius Dioecesis, nulla de causa uniantur be- 
nefieiis alterius. 

10) Regularia beneficia Regularibus conferantur. 

11) Regulares translati ad. alium Ordinem in elaustro sub 
obedientia maneant, et beneficiorum saecularium incapaces sint, 

12) Ius patronatus nonnisi ex fundatione vel dotátione 
obtineatur, praesentati institutione Episcopo reservata. Prae- 
sentatio vero Ordinario fiat, &lias nulla deelaratur institutio. 


Sessione decima quinta duo decreta fuerunt condita, 
alterum de prorogatione Sessionis ipsius usque ad diem 
19 Martii, quod tempus deinde usque ad primam Maii 
extractum est Protestantium gratia, quorum Theologi 
exspectabantur: alterum de sa/vo conductu in uüberiori 
forma impertiendo, prout Hussitis a Basileensi Synodo 
fuerat concessus. 

Sessione decima sexta exortis iterum turbis bellique 
tumultibus, Concilium rursus suspendi oportuit; et quidem 
primo in biennium, deinde in integrum decennium usque 
ad annum videlicet 1562, ut in Appendice III enarrabimus. 

Sessione decima septima collectis rursum Patribus 
post convocationem a Pio IV factam, editur Decretum de 
continuando Concilio, et tractanda, Legatis proponentibus, 
materia fidei, morum ac disciplinae. 

Sessione decima octava sancitur Decretum alterum 
de librorum delectu seu Indice librorum prohibitorum a 
deputatis conficiendo, alterum de fide publica Protestan- 
tibus etiam per Congregationem generalem dari concessum- 

Sessione decima nona habita die 14 maii decreta fuit 
prorogatio ad diem 4 iunii, uti per litteras postulaverant 
Legati Gallici; cumque ii advenissent, petierunt non esse 
continuandum, sed de integro inchoandum Concilium, ne 
Lutherani voce illa continuationis offenderentur. Contra- 
rium censuere Itali et Hispani praecipue: abstrahendum 
ab ea voce censuit Pontifex ac nihilominus inde rerum 
pertractandarum exordia sumenda, ubi Sessiones sub Iu- 
lio III desierant. 

Sessione vigesima die 4 Iunii celebrata, prorogatio de- 
creta est ad diem 16 Iulii propter varias difficultates et 
impedimenta ab Oratoribus praesertim Principum obiecta, 
in quibus componendis magnae Legatis pontificis molestiae 
fuerunt perferendae. Ut enim praeteream contentiones de 
caeremoniis et honoris sessionisque praerogativa, instanter 
ab Oratoribus Caesareis, Bohemis, Bavaris et Gallicis expe- 
tebatur, ut Communio sub utraque specie concederetur, 
quod reducendis haereticis opportunum fore arbitrabantur. 

Sessione vigesima prima, quae habita est die 16 Iulii 

1562 actum est de communione sub utraque specie et 
de communione parvulorum, ac declaratum: 

l) Laicos et Clericos non conficientes, nullo divino 
praecepto astringi ad communionem sub utraque specie, 
nec dubitari posse quin sumptio sub altera tantum specie, 
ad salutem sufficiat : 

2) Iustis de causis ab Ecclesia ' abrogatam fuisse 
consuetudinem communicandi sub utraque specie: 

3) Totum et integrum Christum sub qualibet specie 
sumi, et nulla gratia ad salutem. necessaria eos fraudari, 
qui sub altera tantum specie communicant: 

4) Parvulos usu rationis carentes, non obligari ad 
sacramentalem communionem, sanctos autem Patres, qui 
eam illis impertiverunt, culpari non debere: 


Post haec quatuor conditi sunt Canones adversus er- 
rores contrarios. 

Subnectitur de reformatione Decretum, quod his absol- 
vitur capitibus: 


1) Episcopi eorumque Ministri nihil accipiant quocumque 
praetextu et etiam sponte oblatum, pro collatione Ordinum, lit- 
teris dimissoriis aut sigillo, omnesque contrariae consuetudines 
penitus eassantur. Notarii vero, ubi viget consuetudo pro dimis- 
soriis aut testimonialibus litteris aliquid accipiendi, decimam 
tantum unius aurei partem possunt accipere, dummodo eis nul- 
lum salarium sit constitutum pro officio exercendo: 

2) Nullus ad maiores ordines, licet alias idoneus promo- 
veatur, nisi prius legitime constet beneficium ecclesiasticum, 
quod sibi ad vietum honeste sufficiat, pacifice possidere; nec 
illud resignare possit, nisi expresso, eum ad illius titulum esse 
ordinatum et aliunde vivere posse. Patrimonium vero vel Pen- 
sionem habentes ordinari non possunt, nisi ob necessitatem vel 
utilitatem Ecclesiarum, nee ea alienari deinceps queunt sine 
licentia Episcopi: 

3) In Cathedralibus et Collegiatis Ecclesiis, tertia pro- 
ventuum pars et fruetuum separetur in distributiones quotidia- 
nas (ubi tales vel nullae, vel tenues sunt) solisque praesentibus 
divinis offieiis distribuantur proportionaliter iuxta divisionem 
Episcopi, salva tamen consuetudine Ecclesiarum, in quibus non 
residentes vel non interessentes nihil, vel minus tertia parte 
accipiunt. 

4) Ubi unus Rector parochialis non sufficit, cogatur ab 
Episcopo plures Sacerdotes assumere. Ubi vero ob locorum 
distantiam aut diffieultatem Parochiani sine magno incommodo 
ad sacramenta percipienda et divina officia audienda accedere 
nequeunt ad matricem Ecclesiam, novas Parochias etiam in- 
"itis Rectoribus Episcopus potest constituere, assignata pro 
ipsius arbitrio portione ex matrice Ecclesi. Hae autem non 
sufficiente, compellendus est populus ad necessaria suppeditanda. 

9) Propter Eeclesiarum paupertatem et in casibus a iure 
permissis, possunt Episcopi facere uniones perpetuas Eeclesia- 
rum parochialium vel beneficiorum curatorum aut non curato- 
rum, cum curaàtis. : 

6) Imperitis Rectoribus, honeste tamen viventibus, Vicarii 
pro tempore deputentur cum assignanda parte fructuum: in 

scandalo pertinaciter viventes priventur iuxta SS. Canonum con- 
stitutiones beneficiis, exemptione et appellatione remota. 

7) Ecclesiae vetustate, vel alias collapsae, restaurentur 
ex fructibus ad eas pertinentibus, qui si non fuerint sufficien- 
tes, Patroni et alii qui fructus aliquos ex Ecclesiis iisdem per- 
cipiunt, et in horum defectum Parochiani contribuant. Si nullo 
ex his modis queant reparari, ad Matrices aut viciniores Ec- 
clesias beneficia transferantur: Ecclesia vero diruta in profa- 
nos usus (non tamen sordidos) convertatur, erecta ibidem cruce. 

8) Monasteria commendata, in quibus non viget regula- 
ris observantia, et beneficia quaecumque commendata, quotan- 
nis ab Ordinario visitentur. 

9) Quaestorum eleemosynarum nomine et usu penitus su- 
blato, Ordinarius Indulgentias et spirituales gratias publicet, 
adhibitis duobus de Capitulo, m eleemosynas recipiant absque 
ulla mercede. 


Sessione vigesima secunda proposita est Ecclesiae do- 
ctrina, proscriptique haereticorum errores de Missae Sa- 
crificio. Definitum fuit 1) Christum in ultima coena sub 
speciebus panis et vini corpus et sanguinem suum Deo 
Patri obtulisse, atque Apostolis, quos tum Novi Testamenti 
Sacerdotes constituebat, potestatem et praeceptum dedisse 
offerendi sub earumdem rerum symbolis, corpus et sangui- 
nem suum, tamquam iuge sacrificium visibile, relinquendo 
Ecclesiae suae memoriam, per quod virtus sacrificii in 
Cruce peracti, nobis applicatur in remissionem peccatorum. 

2) Eucharistiam esse vere sacrificium propitiatorium 
pro vivis et defunctis. 

3) Missam celebrari quidem in honorem Sanctorum, 
non autem ipsis Sanctis offerri sacrificium, sed soli Deo. 

4) Sacrum Canonem ita ab omni errore esse purum, 
ut nihil in eo contineatur, quod sanctitatem ac pietatem 
non redoleat. 

5) Caeremonias, lumina, vestes et externa signa, 
quibus in Missarum celebratione Ecclesia Catholica utitur, 
officia esse pietatis, quibus fidelium mens erigitur et prae- 

paratur ad rerum altissimarum aestimationem et contem- 
plationem. 

6) Missas in quibus solus Sacerdos sacramentaliter 
communicat, esse commendandas et vere communes cen- 
sendas. 

7) Vinum aqua miscendum tum quod Christum ita 
fecisse credatur, tum quod e latere Christi exierit sanguis 
et aqua quod hac mixtione recolitur; tum etiam quod 
aqua populum cum Christo eapite unitum significet. 

8) Ecclesiae romanae ritum, quo submissa voce pars 
canonis et verba consecrationis proferuntur, non esse 
damnandum, nec lingua tantum vulgari missam celebrari : 
debere. 

Post haec S. Synodus errores contrarios novem cano- 
nibus damnat. 

Addit denique Decretum de observandis et evitandis 
in celebratione Missae, in quo Episcopis praecipitur, ut 
curent e medio tollere quae in Missae celebrationem vel 
avaritia, vel irreverentia vel superstitio invexerunt. Et 
quidem quod ad avaritiam pertinet, prohibetur omnis si- 
monia et quaestus turpis. Quoad irreverentiam, vetatur 
ne cui vago et ignoto Sacerdoti Missas celebrare liceat. 
lubetur ne is, qui publice et notorie criminosus est aut 
sancto Altari ministrare aut sacris interesse permittatur, 
àc ne Episcopi patiantur Missas celebrari privatis in do- 
mibus atque extra Ecclesiam et Oratoria ab iisdem visi- 
tanda. Vetatur ne Missae sacrificium peragatur, nisi prius 
qui intersunt decenter composito corporis habitu declara- 
verint, se mente etiam ac devoto cordis affectu non solum 
corpore adesse. Vetatur ne adhibeatur musica in qua sive 
organo sive cantu lascivum aut impurum aliquid misce- 
tur, item saeculares omnes actiones, vana ac profana col- 
loquia, deambulationes etc. 

Quod pertinet ad superstititionem cavetur, ne Sacer- 
dotes aliis quam debitis horis éelebrent, ne alias caere- 


— 283 — 
monias, ritus, aut preces adhibeant praeter eas, quae ab 
Ecclesia sunt probatae; ablegatur quarumdam Missarum 
ét candelarum certus numerus. Denique edicitur ut Epi- 
$copi populum moneant, ut frequenter ad parochias acce- 
dant, saltem diebus dominicis et festis maioribus. | 
Capita vero reformationis sunt. 


l) Clerici & saeculari negotio abstineant, honeste, gra- 
viter et sancte se gerant ut aliis exemplo sint. 

2) Ad eathedrales Ecclesias assumantur natalibus, ae- 
tate, moribus, doctrina, & SS. Canonibus requisitis, Doctores 
aut licentiati Sacrae Theologiae vel iuris Canonici, 'aut publico 
Academiae testimonio praediti, et in sacro ordine antea consti- 
tuti saltem per sex menses. 

3) Episcopi statuant distributiones quotidianas ex tertia 
parte quorumcumque fructuum, dignitatum, personatuum et 
offieiorum in Eeclesiis cathedralibus vel collegiatis, quas amit- 
tant, qui praesentes non sunt, exceptis illis qui curam animá- 
rum gerant. Absentium vero portio cedat fabricae aut altari vel 
pio loco arbitrio Episcopi. 

4) In Cathedrali vel Collegiata etiam regulari, vocem in 
capitulo non habeat, qui non est subdiaconus. 

Hi qui in dietis Eeclesiis beneficia obtinent, quibus varia 
adnexa sunt onera, intra annum requisitos ad ministerium or- 
dines suscipiant et provisio fiat tantum iis, qui aetatem habent 
et cetera requisita. 

5) Dispensationes extra Curiam romanam locorum Or- 
dinariis committantur. Rescripta gratiae non sortiantur effectum, 
nisi &b iisdem tamquam Sedis Apostolicae Delegatis summarie 
et extraiudicialiter examinata, nullo obreptionis vel subreptio- 
nis vitio laborare compertum sit. 

6) Ad commutandas ultimas voluntates adsit iusta et 
necessaria causa et Episcopi tamquam Sedis Apostolicae Dele- 
gati summarie et extraiudicialiter preces cognoscant nec sub- 
reptionis nec obreptionis vitio obnoxias esse. 

7) In appellationibus servetur Cap. Romana de Appell. 
in VI. 

8) Locorum Ordinarii omnium piarum dispositionum exe- 
cutores sint, et visitandi ius habeant hospitalia, Collegia, Con- 

fraternitates laicorum ac Scholas, iis exceptis, quae sub imme- 
diata Regum protectione sunt. 

9) Administratores quorumque piorum locorum rationem 
reddant singulis annis Ordinario, nisi aliter in fundatione sit 
cautum. 

10) Notariorum, etiam auctoritate regia creatorum, suf- 
fleientiam scrutentur Ordinarii, insufficientes et delinquentes ar- 
ceant a causis ecclesiasticis. 

11) Bonorum ecclesiasticorum aut pii loci oceupatores, 
usurpatores aut perceptionis impeditores anathemati subiiciantur, 
quamdiu ea detinent vel impediunt perceptionem, et Summo 
Pontifiei absolutio reservetur. Ipso faeto privantur iure patro- 
natus si illud possideant, et si Clerici sint, beneficiis ecclesia- 
stiels, cum inhabilitate ad alia et suspensione ab executione 
ordinum. 


Sessione vigesima tertia actum est de Sacramento 
Ordinis. Hanc vero sessionem ultra decem menses oportuit 
differre propter duas controversias, quarum altera ad re- 
formandos Romanae Curiae abusus instituta est ab Imp. 
Ferdinando et Galliae Rege. lis Pontifex constanter res- 
pondit suarum esse partium ea quae Romae corrigenda 
viderentur emendare, atque abunde se id iam praestitisse 
Constitutione novissime edita. 

Altera controversia erat de loci praerogativa inter 
Legatum Hispanum et Galliae Oratores, ad quam sopien- 
dam datus est illi locus extra ordinem Legatorum. 

Capita edita de Sacramento Ordinis sunt: 

l) Christus Apostolis eorumque in Sacerdotio suc- 
cessoribus dedit potestatem consecrandi et offerendi visi- 
bile Sacrificium atque remittendi et retinendi peccata. 

2) Ad venerationem tanti Sacrificii ab ipso Eccle- 
siae initio fuerunt in usu septem Ordines, tres maiores 
seu sacri, et quatuor minores. 

3) Ordo est vere ac proprie Sacramentum cum con- 
ferat gratiam et habetur II Tim. I. 

4) Soli illi sunt Sacerdotes, qui legitime sunt ordi- 
mati ab Episcopis. Episcopi sunt maiores Presbyteris et 

confirmationis ac ordinis Sacramentum conferunt: nec ad 
hoc requiritur Magistratus aut populi consensus. Ordinatis 
imprimitur character indelebilis, propter quem numquam . 
amplius effici possunt laici. 
Contraria iis capitibus doctrina doin est pro 

more octo Canonibus. 

His capitibus et Canonibus subiecta sunt duodeviginti 
Decreta de Reformatione, quorum summa est. 


1) Quia iure divino Rectoribus Ecclesiarum praeceptum 
est gregem suum pascere ac regere, pro iis sacrificium offerre 
ae verbi divini praedicatione, sacramentorum administratione 
àc bonorum operum exempló pascere; Episcopus et Superiores 
Praelati numquam absint à su&à Dioecesi, nisi ad summum per 
ires menses continuos, vel interruptos. Si urgente causa ultra 
abesse velint, causam Pontifici aut Metropolitano in scriptis 
approbandam exhibeant, nisi incidat peragendum officium rei- 
publicae aut Episeopatui adnexum, adeoque notorium aut re- 
pentinum. Ita pro tempore absentiae Ecclesiae suae provideant, 
ut nullum inde detrimentum patiatur. Alias fructus non faciant 
suos, sed pro rata absentiae eos aut fabricae aut pauperibus 
loci erogent, etiam alia monitione non secuta. 

Idem decernitur de inferioribus curatis, in quorum absentia 
constituendi idonei Vicarii ab Ordinario approbandi. Discedendi 
autem licentiam in scriptis et gratis concedendam, ultra duos 
menses, nisi ex gravi causa, non obtineant. 

2) Episcopi ultra tres menses consecrationem differentes, 
fructus teneantur restituere. Si rursus per tres menses conse- 
crationem negligant, Ecclesiis ipso iure sint privati. Consecratio 
autem fiat in Ecclesia ad quam sunt promoti, aut in Provincia 
si commode fieri potest. 

3) Episcopi per semetipsos ordines conferant. Si aegri- 
iudine impediti fuerint, subditos suos non aliter, quam iam exa- 
minatos et probatos ad alium Episcopum ordinandos dimittant. 

4) Prima tonsura non initientur, qui sacramentum Con- 
firmationis nondum receperint aut fidei rudimenta, item legere 
et scribere nesciant, et de quibus non sit probabilis coniectura 
eos non ad subterfugiendum saeculare iudicium id genus vitae, 
elegisse. 

9) Ad minores Ordines promovendi, bonum testimonium 
habeant a,Parocho et Magistro scholae. Omniaque ante ordi- 
nationem circa ipsorum natales, aetatem, mores etc. diligenter 
inquirantur. 

6) Nullus, prima licet tonsura aut etiam in minoribus 
ordinibus constitutus, obtineat Beneficium ante quartum deci- 
mum aetatis annum. Neque privilegio fori gaudeat, nisi habeat 
Beneficium, aut cleriealem habitum ae tonsuram gestet, alicui 
Ecclesiae ex mandato Episcopi inserviens, aut in Seminario Cle- 
rieorum vel Academia de licentia Episcopi versetur. 

7) Episcopus ordinandorum omnes qualitates diligenter 
investiget et examinet, adsceitis viris peritis. 

8) A proprio Episcopo ae statutis a iure temporibus qui- 


libet ordinandus, vel ab alio cum proprii licentia et testimo-. 


niis et in eathedrali Ecclesia; vel si Episcopus sit in alio loco 


suae Dioecesis, in digniore Ecclesia loci, quantum fieri potest, 


instituatur ordinatio aec publice, praesente Clero. 

9) Episcopus familiarem suum ordinare non. potest, nisi 
per triennium fuerit cum eo commoratus; tum autem statim ei 
Benefieium conferre debet. 


10) Abbates nulli saeculari vel regulari sibi non subdito 


tonsuram aut ordines minores conferant, nec ipsi aut Capitula 
quaeeumque, dimissoria concedant, ne quidem Sede vacante. 

11) Etiam minores Ordines per interstitia conferantur, 
nisi Episcopo aliter visum fuerit. Tum vero nonnisi post annum 
&d saeros Ordines promoveantur, nisi necessitas aut utilitas 
Ecclesiae iudieio Episcopi aliud exigat. Tempore autem inter- 
stitiorum diligenter se exerceant in virtute et doctrina, ac mu- 
nere ab Episcopo sibi commisso, ut digni inveniantur ascensu 
ad altiores ordines. 

12) Nullus promoveatur ad Subdiaconatum ante vice- 
simum seeundum aetatis annum, ad Diaconatum ante vicesimum 
tertium, ad presbyteratum ante vicesimum quintum. Regulares 
quoque nec in minori aetate, nec sine diligenti examine Epi- 
s$copi ordinentur, quibuscumque privilegiis quoad hoe penitus 
exclusis. 

13) Subdiaconi et Diaconi ordinentur in minoribus iam 
probati ae scientia, quae ad officium exercendum requiritur, probe 
instructi, continentes etc. Diebus festis solemnibus et Dominicis 








maxime decet ut communicent. Per annum interstitia servent, 
nisi aliter visum fuerit Episcopo ob Ecclesiae necessitatem vel 
utilitatem. Duo saeri ordines nulli eodem die conferantur. 

14) Qui pie et fideliter in prioribus ordinibus ac mini- 
Steriis se gesserint, àc per annum ad minus in diaconatu mi- 
nistraverint ad presbyteratum ascensuri, iis sint imbuti litteris, 
ut populum docere possint ea, quae scire omnibus ad salutem 
necessarium est, et ut ministrare possint Sacramenta. Vitae 
bono exemplo praeluceant. Diebus saltem Dominicis et Festis 
solemnibus celebrent, et si curam animarum habuerint, quoties: 
hoc munus exigit. Cum promotis per saltum, potest Episcopus 
dispensare, si non ministraverint. 

15) Quamvis Presbyteri absolvendi potestatem in ipsa 
ordinatione accipiant, ut tamen saecularium etiam Sacerdotum 
Confessiones audire possint, debent omnes etiam Regulares (nisi 
parochiale beneficium habeant) ab Episcope approbari, seu idonei 
iudicari praevio examine, nisi aliunde de idoneitate constet. Ap- 
probatio autem gratis fiat. 

16) Singuli ordinandi adsceribantur illi Ecclesiac pro cuius 
necessitate aut utilitate assumuntur ubi suo munere fungantur, 
nee vagentur incertis sedibus. Qui inconsulto Episcopo locum 
.deseruerit, ei sacrorum exercitium interdicatur. Nullus pere- 
grinus sine litteris commendatitiis sui Ordinarii ad celebrandum, 
aut ministranda sacramenta admittatur. 

17) Functiones ordinum ab diaconatu ad ostiariatum re- 
stituendae, assignatis fructibus ex simplicibus Beneficiis vel 
fabrica, ne ab haereticis tamquam otiosae traducantur. Defi- 
cientfbus tamen müinoristis coelibatum colentibus, sufficiantur 
eoniugati, monogami tamen, tonsurati et induti clericaliter in 
Eeclesia. x 

18) In Cathedralibus pro ratione facultatum erigantur 
Seminaria Clericorum in quibus pauperes praecipue recipiendi 
ei ad sacra ministeria praeparandi; itemqne Scholae erigantur 
assumendi communibus Ecclesiasticorum sumptibus. 


Sessione vigesima quarta, quae indicta fuerat in diem 
16 sept. sed proroganda fuit in diem 11 nov. 15623, ex- 
posita fuit doctrina de matrimonic. Canones 12 praeit 
doctrina quae matrimonii perpetuum et indissolubilem ne-. 


- 

xum asserit; enuntiat hoc vinculo duos dumtaxat copulari 
et coniungi; gratiam meritis Christi matrimonio compa- 
ratam affirmat, quae naturalem amorem perficiat, indisso- 
lubilem unitatem confirmet, coniuges sanctificet; indeque 
matrimonium Sacramentis annumerandum infert et Tra- 
ditione confirmat. Ipsi autem Canones pro more anathe- 
matizant eum qui dixerit : 

l) Matrimonium non esse vere ac proprie Sacra- 
mentum à Cristo institutum nec gratiam conferre. 

2) Licere Christianis plures simul habere uxores 
neque hoc lege divina prohibitum. 

3) Consanguinitatis et affinitatis tantum gradus in 
Levitico expressos matrimonium impedire contrahendum, 
dirimere contractum ; nec posse Ecclesiam dispensare in 

. eorum nonnullis nec constituere ut plures impediant et 
dirimant. 

4) Ecclesiam non potuisse constituere impedimenta 
matrimonium dirimentia, vel in iis constituendis errasse. 

: 5) Propter haeresim aut molestam cohabitationem, 
aut coniugis absentiam dissolvi posse matrimonii vinculum. : 

6) Matrimonium ratum non consummatum, per al- 
terius coniugum solemnem Religionis professionem non 
dirimi. : 

7) Errare Ecclesiam dum docuit et docet non dis- 
solvi vinculum matrimonii per alterius coniugum adulte- 
rium, nec quamdiu alter coniugum vivit posse etiam in- 
nocentem, aliud matrimonium inire moecharique eum, qui 
dimissa adultera, aliam duxerit, et eam quae dimisso adul- 
tero, nupserit alii. 

8) Ecclesiam errare dum decernit ob multas causas 
fieri posse separationem quoad thorum seu cohabitationem 
ad certum vel incertum tempus. 

9) Clericos in sacris ordinibus constitutos et Regu- 
lares castitatem solemniter professos, posse matrimonium 
contrahere, contractumque valere, non obstante lege ec- 
clesiastica vel voto, omnesque posse contrahere matrimo- 

nium, qui castitatis, licet eam voverint, donum se habere 
non sentiunt. 
10) Statum coniugalem anteponendum esse statui 
virginitatis vel caelibatus, huncque illo non esse meliorem. 
11) Prohibitionem solemnitatis nuptiarum certis 
anni temporibus, superstitionem esse, benedictiones earum 
aliasque coeremonias ecclesiasticas damnandas. 
12) Causas matrimoniales non spectare ad iudices 
ecclesiasticos. 
Post doctrinam et canones subiicitur Decretum de re- 
formatione matrimonii cuius summa est. 


1) Quamvis matrimonia elandestina fuerint valida, quam- 
diu Ecclesia ea non irritavit, et quazivis damnandi sint qui af- 
firmant matrimonia a filiis familias sine Parentum consensu con- 
iracta, esse invalida aut Parentes ea rata vel irrita reddere 
posse, Ecelesia tamen ea semper prohibuit. Quia autem sola 
prohibitio non sufficit ad coercenda scelera et abusus, prae- 
sertim eorum, qui ad alias nuptias transeunt vivente priore 
coniuge et sic in adulterio vivunt; ideo Synodus praecipit ut an- 
tequam matrimonium eontrahatur ter à proprio contrahentium 
Parocho, tribus continuis diebus festivis in Ecclesia, inter Mis- 
s&rum solemnia publice denuntietur inter quos matrimonium 
sit contrahendum. Tum si nullum impedimentum opponatur, ma- 
irimonium in facie Ecclesiae celebretur, Parocho, intellecto 
consensu, eos coniungente. Si probabilis fuerit suspicio, ma- 
trimonium malitiose impediendum propter tot denuntiationes, 
tune vel una tantum fiat, vel saltem Parocho et duobus vel 
tribus testibus praesentibus, matrimonium celebretur. Qui vero 
aliter, quam praesente Parocho vel alio Sacerdote de ipsius 
Parochi seu Ordinarii licentia et duobus vel tribus testibus, Ma- 
irimonium contrahere attentabunt, eos S. Synodus ad sie con- 
trahendum omnino inhabiles reddit, atque huiusmodi contractus 
irritos facit et annullat; gravibus insuper poenis ab Ordinario 
mulctandi, qui secus fecerunt. Ante Benedictionem autem sa- 
cerdotalem a proprio Parocho in templo impertiendam (nisi 
alius Sacerdos a Parocho vel Ordinario licentiam habeat) in 
eadem domo non cohabitent coniuges. 

19 

8i autem Parochus vel alius Sacerdos, alterius Parochiae, 
Sponsos, sine illorum Parochi licentia matrimonio iungeret, aut 
benediceret, ipso iure tamdiu suspensus maneat, donec absol- 
vatur ab Ordinario eius Parochi ad quem pertinebat sponsos 
coniungere. Habeat Parochus Librum in quo coniugum et te- 
stium nomina diemque et locum contracti Matrimonii describat. 

Monendi etiam Sponsi ut ante Matrimonium confiteantur et 
Eucharistiam sumant. 

Hoe Decretum promulgetur saepius in singulis Parochiis, 
praesertim primo anno: post triginta autem dies & promulga- 
lione faeta, robur suum accipiat. 

2) Unus tantum patrinus, vel una, aut ad summum unus 
et una baptizatum de Baptismo suscipiant. Impedimentum autem 
cognationis spiritualis solum contrahitur inter hos et bapti- 
zatum baptizatique parentes, nec non inter baptizantem et bap- 
tizatum baptizatique parentes. 

Unde horum nomina diligenter scribenda sunt a Parocho in 
Libro Baptismali. Si alii, praeter designatos, levando infantem 
tetigerint, non contrahitur cognatio. Similis limitatio est cogna- 
tionis ex Sacramento Confirmationis. 

3) Impedimentum publicae honestatis non oritur ex spon. 
salibus, quaeumque ratione invalidis. Si autem valida fuerint, 
primum gradum non excedat, 

4) Impedimentum Affinitatis, ortum ex fornicatione, ad 
primum tantum et secundum gradum restringitur. 

5) Siquis seienter intra gradus prohibitos contraliat, se- 
paretur et spe dispensationis careat. Idem statuitur si neglectis 
solemnitatibus, ignoranter eum impedimento quis contraxerit; si 
adhibitis solemnitatibus ignoratum impedimentum postea cogno- 
seatur, faeilius et gratis cum eo dispensari potest. In eontra- 
hendis Matrimoniis vel nulla omnino detur dispensatio, vel raro 
idque ex eausa et gratis concedatur. In secundo gradu num- 
quam dispensetur, nisi inter magnos Principes et publieam ob 
causam. 

6) Inter raptorem et raptam, quamdiu rapta in potestate 
raptoris manserit, non potest consistere matrimonium. Raptor  - 
et omnes adiutores sint ipso iure excommunicati et perpetuo 
infames: et si Cleriei fuerint, de proprio gradu excidant. Si rapta 
à raptore separata et in loco tuto ae libero constituta, in ma- 

- trimonium cum illo libere consenserit, potest eam r&ptor du- 
- eere. Tenetur autem eam dotare, sive duxerit, sive non. 

à 7) Vagabundi non facile ad matrimonium admittendi. 
E - Magistratus saecularis eos severe coerceat. Parochi non inter- 
sint eorum Matrimonio, nisi prius diligenter inquisierint et re 
P ad Ordinarium delata, ab eo licentiam obtinuerint. 

: 8) Coneubinarii, post trinam Ordinarii monitionem, ex- 
: ceommunicentur. Si contumaces ultra annum permanserint, seve- 
. rius puniantur. Coneubinae post trinam monitionem, puniantur 
. graviter et extra dioecesim eiieiantur, invocato si opus sit, bra- 
chio saeculari. 

9) Domini ac Magistratus directe vel indirecte cogentes 
subditos suos contrahere matrimonium eum certis personis, ipso 
facto excommunicantur. 

10) Ab adventu usque ad Epiphaniam et a feria IV 
cinerum usque àd octavam Paschatis inclusive, prohibentur 


nuptiae. 
e 


E Post haec patrum reliqua cura fuit, ut moribus atque 
* Ecclesiae disciplinae prospicerent, edito decreto quod vi- 
b print capitulis absolvitur. 


Sd 






1) Praescribitur norma procedendi ad creationem Epi- 
. $eoporum et Cardinalium, scilicet ut post mortem Episcopi 
. indieantur publieae preces ad impetrandum à Deo bonum Pa- 
storem. Declaratque Synodus eos mortaliter peccare, qui non 
| promoverint quos digniores, iudicaverint, legitime natos, vita, 
aetate, doctrina, aliisque qualitatibus praeditos. Quae omnia in 
publieum instrumentum redacta una eum forma electionis et 
professione fidei à promovendo faeta, ad Summum Pontificem 
— mitti debent. 

— Eaedem qualitates exiguntur in creatione Cardinalium, qui 
P- ex omnibus christianis Nationibus, quantum commode fieri 
» potest, assumantur lectissimi, à Summo Pontifice. 

2) Quolibet triennio mandatur ut celebrentur Concilia 
Provincialia per Metropolitanum, aut eo impedito, per Episcopum 
antiquiorem, quotannis vero Dioecesana. 

: 3) Ediecitur ut Episcopi per se ipsos, aut si legitime im- 
- pediti fuerint, per Viearium Generalem aut Visitatorem, si quo- 
. tannis totain dioecesim propter eius latitudinem visitare ne- 

queunt, saltem maiorem eius partem visitent, ita ut intra - 
biennium visitationem absolvant. Metropolitani vero non visi- 
tent Dioeceses suorum comprovineialium, nisi causa cognita et 
probata in OConeilio provinciali. Visitatores inutilibus sum- 
ptibus non sint molesti, nec quidqua:n aeeipiant, nisi quod iure 
debetur, nempe vietualia necessaria. Patroni vero administra- 
tioni Sacramentorum se non immisceant, neque proventuum 
administrationi neque visitationi, nisi quatenus eis ex institu- 
tione et fundatione competat. 1 

4) Praedicationis munus diligenter exerceant Episcopi in 
sua Ecclesia vel per se, vel si impediti fuerint, per alios. In 
alis Ecelesiis Parochi, et si fuerint impediti alii ab Episeopo 
deputandi, saltem omnibus dominieis et festis solemnibus prae- 
dicent. Episcopus populum moneat, teneri quemque Parochiae 
suae interesse, ubi commode id fieri potest, ad audiendum verbum 
Dei. Nullus autem saecularis aut regularis etiam in Ecclesia 
suorum ordinum, contradicente Episcopo, praedicare praesuinat. 
Curent Episcopi ut pueri saltem Dominicis et Festis diebus in 
Fidei rudimentis instruantur. 

5) Causae criminales graviores Episcoporum, a solo 
summo Pontifice cognoscantur et terminentur. Si autem eausa 
sit talis, ut extra .Curiam Romanam sit committenda, nemini 
committatur, nisi Metropolitanis, aut Episcopis, et quidem propria 
manu Pontificis, atque quoad solam facti cognitionem, definitiva 
sententia Pontifici reservata. Minores vero causae criminales 
Episcoporum in Ooneilio tantum Provinciali eognoscantur et 
terminentur. 

6) Datur potestas Episcopis dispensandi in irregularita- - 
tibus omnibus et suspensionibus ex delicto occulto provenien- 
tibus, (excepta ea quae oritur ex homicidio voluntario, et ex- 
ceptis aliis ad forum contentiosum deductis): possunt etiam in 
quibuseumque casibus oceultis etiam Sedi Apostolieae reser- 
vatis, delinquentes quoscumque sibi subditos in Dioecesi sua 
per se ipsos, aut per Vicarium ad id specialiter deputandum, 
in foro conscientiae gratis absolvere. Idem possunt in crimine 
haeresis in eodem foro conscientiae, non autem eorum Vicarii. 

7) Mandatur ut diligenter explicetur populo doctrina de 
Sacramentis etiam lingua vernacula; item singulis festis monita 
explanentur, omissis inutilibus quaestionibus. 1 

8) Publice et scandalose peccantibus, publica iniungenda 


- poenitentia, nisi Episcopo aliter fuerit visum. Poenitentiarius 


in qualibet Cathedrali eollocandus, si& Doctor Theologiae aut 
iuris Canonici, vel Licentiatus et annorum 40, vel qui alias 
aptior pro loci qualitate reperitur. 

9) Ecclesia saecularis, quae nullius est Dioecesis, ab Epi- 
$copo proximiore visitetur. 

10) Subditi Episcoporum suspendere non possunt per ap- 
pellationem executionem eorum, quae in visitatione sunt de- 
creta cirea morum emendationem. i: 

11) Honorarii tituli et, privilegia aliquibus concessi, non 
derogent Iuri Episcoporum. 

12) Nemo ad dignitatem, cui animarum cura est adnexa 
promoveatur, nisi saltem 25 aetatis annum attigerit, in cleri- 
ricali munere versatus, doctrina et moribus conspicuus. Archi- 
diaconi, qui oculi dicuntur Episcopi, sint Doctores aut Licen- 
iati in Theologia aut Iure Canonico. Ad caeteras dignitates 
aut personatus, nullam curam habentes adnexam, requiruntur 
saltem 22 anni aetatis. —  Provisus Beneficio curato, tenetur 
intra duos menses ab adepta possessione, professionem fidei 
emittere in manibus Episcopi, vel eo impedito, coram Vicario 
Generali. Provisi de canonicatu vel dignitate tenentur idem 


facere etiam in Capitulo. Alias praedicti omnes fructus non 


faciant suos, nec illis possessio suffragetur. — Canonici sint 
Presbyteri, vel Diaconi, vel Subdiaeconi, ita tamen ut dimidia 
saltem pars sint presbyteri. Si commode fieri potest, dignitates 
omnes et, saltem dimidia pars Canonicatuum conferantur tantum 
Doctoribus, vel Licentiatis Theologiae vel Iuris Canonici. Non 
absint canonici ulira tres menses, alias primo anno priventur 
dimidia parte fructuum, altero omnibus. In mensibus autem 
vacationum distributiones amittant. Tenentur vero omnes di- 
vina per se ipsos et non per substitutos obire offieia. — 
Ab illicitis venationibus, aucupiis, choreis, tabernis, lusibus 
abstineant. 

13) Ecclesiis Cathedralibus tenuibus succurrendum unione 
Ecclesiarum aut aliis proventibus. Providendum etiam pauper- 
iati parochialium Ecclesiarum. Beneficia tenuis non graventur 
pensionibus aut aliis oneribus. Omnes pertineant ad aliquam 
Parochiam, cuius Rectorem agnoscant ut suum Pastorem. 


E 

14) In provisionibus, aut admissione in possessionem be- 
neficii, nulli fruetus detrahantur, aut convertantur in usus - 


non pios. 

15) Tenuitati praebendarum OCathedralium et Collegia- 
tarum subveniatur vel unione plurium simplicium, vel aliquo- 
rum suppressione de consensu patronorum. 

16) Sede vacante Capitulum, cui inest cura animarum 
constituat Oeconomum, qui rerum et proventuum curam gerat, 
item Viearium infra octo dies & morte Episcopi; qui saltem in 
iure Canonico sit Doctor, vel Licentiatus, vel alias idoneus. 
Uterque Episcopo dein electo gestorum rationem reddat. 

17) Unum tantum beneficium uni conferatur. Si unum 
non sufficiat sustentationi, addatur aliud simplex, dummodo non 
utrumque requirat personalem residentiam. Qui vero plures habet 
Parochiales Ecclesias, vel unam Parochialem et alteram Cathe- 
dralem, cogatur retenta una, alteram intra sex menses dimittere. 
Alias utraque vacare censeatur ipso iure, et aliis conferatur. 

18) Dum. vaeat Parochia, Episcopus statim constituat 
Viearium eum portione congrua. Tum coneursu publieato, ve- 
nientes gratis examinentur ab Episcopo vel Vieario et tribus 
aliis Magistris aut Licentiatis, vel aliis Clericis aut Regulari- 
bus. Peracto examine, qui idonei sunt inventi, renuntientur Epi- 
Scopo, qui eum debet ex iis eligere, quem caeteris digniorem 
iudieaverit, illique conferri debet Ecclesia. Si vero sit iuris 
Patronatus ecclesiastiei et institutio pertineat ad Episcopum, a 


: Patrono ex approbatis ab examinatoribus is praesentandus est, E 


quem ipse digniorem iudicaverit. Si vero institutio non pertinet 
ad Episcopum, tune Episcopus solus ex dignis eligat digniorem, 
quem patronus praesentare debet ei, cuius est instituere. Quod si 
Eeclesia sit iuris patronatus laici, debet is qui praesentatus 
fuerit, à deputatis examinari, neque, nisi idoneus inventus fuerit, 
institui. 

19) Mandatis provisionis et gratiis expectativis hactenus 
concessis, nulli fas sit uti; sed nec reservationes mentales, nec 
ullae gratiae ad vacatura aut indulta ad alienas Ecclesias vel 
Monasteria ulli concedantur, et hactenus concessa abrogata esse 
censeantur. 

20) Causae omnes ad forum ecclesiasticum pertinentes, 
in prima instantia coram Ordinario Loci cognoscantur, et saltem 

intra biennium a die motae litis terminentur; ultra quod tempus 


lite protracta, integrum est partibus superiores Iudices adire, 
qui causam in eo statu in quo fuerat assumant et quamprimum 
terminari eurent. Nec ante» aliis committantur aut avocentur 
neque appellationes ab iisdem interpositae per superiores quos- 
eumque recipiantur, nisi appellatum fuerit a definitiva aut a& 
definitivae vim habente et cuius gravamen per appellationem 3 
definitiva, reparari nequeat. 

Exeipiuntur causae iuxta SS. Canones coram Sede Aposto- 
liea specialiter tractandae, vel quas ex urgenti et rationabili 
eausa Pontifex per speciale scriptum suae signaturae, manu 
propria subscriptum, iudieaverit committendas aut avocandas. 

Causae matrimoniales et criminales non inferiorum Iudicum, 
sed Episcopi iurisdictioni relinquantur. Neque à Nuntiis Apo- 
stolieis impediantur aut turbentur, qui neque contra Clericos 
debent procedere, nisi Episcopo |prius requisito et negligente; 
alias eorum processus sint irriti. 

Appellans ab Episcopo tenetur acta omnia primae instantiae 
ad ludicem appellationis suis impensis deferre, admonito prius 
eodem Episcopo. Copiam actorum autem tenetur Notarius intra 
mensem appellanti extradere. Secus puniendus unà cum Iudice 
4 quo, siis tergiversationis particeps fuerit. 

2) Subiecit denique Synodus protestationem qua decla- 
ravit mentis suae non fuisse, ut solita ratio tractandi negotia 
in Generalibus Conciliis ullatenus immutaretur. 


Sessione vigesima quinta promulgantur tria dogmatica 
Decreta 1) de Purgatorio, 2) de Invocatione, Veneratione, 
reliquiis Sanctorum et de cultu imaginum 3) De Indulgen- 
tiis. His additum est 4) decretum de regularibus et mo- 
nialibus. 5) Decretum de reformatione: ac 6) de electione 
ciborum, ieiuniis, diebus festis, de indice librorum, Ca- 
techismo, Breviario et Missali, | 

De Purgatorio hoc unum definit Synodus; ipsum vi- 
delicet existere atque animas in eo detentas fidelium suf- 
fragiis iuvari, potissimum sacrificio Missae. 

De Sanctis qui una cum Christo regnant, definit 1) eos 
orationes suas Deo pro viatoribus offerre 2) bonum atque 

utile esse suppliciter eos invocare et contrarium dicentes | 


impie sentire. 

De Sanctorum Martyrum et aliorum cum Christo re- 
gnantium corporibus definit, venerationem ac honorem eis 
deberi, nec inutiliter eorum memorias frequentari. 

De imaginibus Christi Deiparae Virginis, et aliorum 
Sanctorum definit 1) eas in templis habendas et retinendas 
esse 2) eis debitum honorem esse impertiendum 3) hono- 
rem eis exhibitum ad prototypa referri. 

Ne autem quoad Sanctorum sive reliquias, sive ima- 
gines, sive miracula, abusus irrepat, decernit Sancta Sy- 
nodus nemini licere ullo in loco vel Ecclesia quomodolibet 
exempto, ullam insolitam ponere, vel ponendam curare 
imaginem, nisi ab Episcopo approbata fuerit: nulla etiam 
admittenda esse nova miracula, nec novas reliquias reci- 


piendas, nisi eodem recognoscente et approbante Episcopo. | 


Concilium subiicit Decretum de regularibus et monia- 
libus quod viginti duobus capitulis constat. Nimirum 


1l) Regulares omnes tam viri, quam mulieres, ad regulae 
quam professi sunt praescriptum, vitam instituant, servantes 
exactam disciplinam. 

2) lidem nulla re tamquam propria utantur, adquisitae 
tradantur Superiori et incorporentur conventui; proprietarius 


praeter poenas ab Ordine statutas, per biennium privatus sit 


voce activa et passiva. 

3) Omnibus Monasteriis, exceptis domibus Cappuccino- 
rum et Minorum de Observantia, permittitur ut bona immobilia 
possideant. Numerus personarum in illis pro modo facultatum 
aut eleemosynarum recipiendus. Nulla sine licentia Episcopi 
erigenda monasteria sunt. 

4) Ne Regularis sine Superioris licentia se servitio alte- 
rius loci aut personae subiiciat vel a conventu recedat prae- 
textu aecedendi ad Superiorem, nisi ab eo missus vel vocatus; 
qui sine eiusmodi mandato in scriptis obtento reperitur, ab Epi- 
Scopo puniatur tamquam desertor. Huie etiam Regularis stu- 
dens in universitate subiaceat, nisi habitet in Conventu. 

5) Episcopi Monialium clausuram exacte servari curent; 
moniali ne quidem ad breve tempus liceat egredi sine rationa- 
bili eausa ab Episeopo approbanda. Ingredi vero intra septa 
nemini omnino est licitum sine Episcopi aut Superioris licentia 
in scriptis obtenta sub poena excommunieationis ipso facto in- 
currenda: licentia autem tantum danda in causis necessariis. 

6) Superiores religiosorum virorum et mulierum votis 
secretis eligantur numquam publicandis, secus nulla sit electio 

7T) Abbatissa vel quae. umque Praefecta eligenda, 40 an- 
nos habere debet et octo saltem annos professionis laudabiliter 
obitae. Alias eligatur ex alio Monasterio eiusdem Ordinis. Si 
hoe incommodum videatur Praesidi electionis, triginta saltem 
annos habeat et quinque annos professionis. Duobus Monasteriis 
nulla praeficiatur. Episcopus autem vel alius Praeses electionis 
non ingrediatur claustra Monasterii, sed ante cancellorum fene- 
stellam vota excipiat. In reliquis serventur Constitutiones Or- 
dinis vel Monasterii. | 

8) Monasteria quae non habent Ordinarios Visitatores 
Regulares neque subdita sunt Episcopo, sed immediate sub pro- 
teetione Sedis Apostolicae, Congregationem ex una vel pluribus 
Provineiis constituant, singulis trienniis convocandam. Si de- 
putati non visitent Monasteria, Episcopo tamquam Sedis Apo- 


. Siolieae Legato ius esto visitandi. 


9) Monasteria Monialium immediate Sedi Apostolicae 
subiecta ab Episeopo gubernentur, alia vero a deputatis in Ca- 
pitulis. 

10) Moniales quolibet mense confiteantur et commus 
nicent: iis Confessarius extraordinarius ab Episcopo bis terve- 
in anno exhibeatur. In publiea tantum Ecclesia eucharistiam 
asservent. 

Cap. l1) Regulares quoad curam animarum in saeculare 
exercendam et Sacramentorum administrationem, subsint visi- 
tationi et correctioni Episcopali. Exeipe curam in eos, qui sunt 
de familia monasterii exercendam: item loca in quibus Abbates 
Generales vel Capita Ordinum sedem principalem habent, aut 
in quibus Regulares iurisdietionem episcopalem et temporalem 
in Parochos et Parochianos exercent. 

Cap. 12) Regulares saecularium consuetudinem sequantur 


in observatione censurarum episcopalium et festorum dioecesis. 

Cap. 13) Controversias de praecedentia componat Episcopus: 
exempti non in strictiori clausura perpetuo viventes, ad suppli- 
eationes publicas aecedere compellantur. 

Cap. 14) Regularis extra Monasterium dans scandalum a 
Superiore suo puniatur, alias ab Episcopo puniendus. 

Cap. 15) Professio in religione sive virorum sive mulierum 
non fiat, ante exactum probationis annum et decimum sextum 
aetatis completum; antea vero facta nulla sit. 

Cap. 16) Renuneiatio etiam iurata et in favorem piae causae 
facta ante ultimos duos menses novitiatus nulla est, neque est 
efficax si professio re ipsa non sequatur. Finita probatione 
novitii aut ad professionem admitti aut eiici debent. In pio 
clericorum Soc. Iesu instituto nihil innovandum edicitur. Ca- 
vetur ne quid ex bonis novitii monasterio tribuatur ante pro- 
fessionem. 

Cap. 17) Virgines ante annum 12 habitum religiosum non 
assumant. Professionem non emittant, nisi peracta prius ab Epi- 
scopo voluntatis exploratione. 

Cap. 18) Iubetur sub poena excommunicationis ne quis, 
praeter quam in easibus à iure expressis, cogat mulierem ad 
ingrediendum monasterium, aut ingredi volentem prohibeat. 
Praescribitur ea ómnia et singula quae ante professionem vel 
in ipsa professione fieri oportet, servanda esse non solum in 
Monasteriis episcopo subiectis, sed etiam in aliis, exceptis mu- 
lieribus quae poenitentes &ut convertitae appellantur. 

Cap. 19) Post quinquennium ab emissa professione nemo 
audiendus qui agere velit de nullitate ipsius et nullus trans- 
ferendus ad laxiorem religionem; qui ante obtentam licentiam 
dimittit habitum puniatur ut Apostata. 

Cap. 20) Superiores ordinum Episcopis non subiecti, infe- 
riorà monasteria etiam commendata visitent ac corrigant. 

Cap. 21) Monasteria in quibus vitae religiosae disciplina 
decedit reformentur: iis nonnisi Regulares et eiusdem Ordinis 
praeficiantur: Monasteria principalia in commendam obtinentes 
post semestre vel Ordinem eumdem profiteantur vel commendis 
cedant. 

Cap. 22) Iubetur nulla interposita mora, praedieta de re- 
formatione regularium capita observari. 

Decreto de regularibus et Monialibus Concilium sub- 
iici& unum supra viginti capita de reformatione. 


In I. Praescribitur ut Cardinales et omnium Ecclesiarum 
praelati, modesta supellectili ac frugali victu contenti sint, nec 
consanguineos familiaresve suos ex bonis Ecclesiae augeant. 

In IL. praecipitur ut in primo Concilio provinciali palam 
recipiantur, quae in Tridentino definita ac statuta sunt, ac ut 
ibi Episcopi, Archiepiscopi etc. emittant pitfessionem fidei, item 
beneficiati ibidem; docentes autem in universitatibus professio- 
nem faciant initio cuiuslibet anni. 

In eap. III edicitur excommunieationis gladio temere non 
esse utendum, et ubi executio realis aut personalis fieri potest 
à censuris esse abstinendum , nee nisi bina saltem monitione 
praemissa, eas esse infligendas, ac nefas esse civili magistratui 
iis se immiscere: censuris innexus si per annum insorduerit 
habebitur ut suspectus de haeresi. 

In eap. IV statuitur ut ubi numerus Missarum celebran- 
darum nimius sit, ita ut illis obeundis pares non sint Ecclesiae, 
Episcopi, Abbates et Generales ordinum provideant. 

Cap. V. Iubetur ut beneficiis ac praebendis bene constitutis, 
onera adnexa, diligenter praestentur. 

Cap. VI. Edicitur ut Episcopo Capitula exempta in crimi- 
nalibus ob incontinentiam aut aliter visitanti adiungantur duo 
Canonici. Si ambo discordent ab Episcopo, eligatur tertius et 
praeseripta iudieii forma servetur. 

Cap. VIL. Accessus aut regressus ad beneficia prohibetur: 
Coadiutor vero eum iure successionis Praelato non detur, nisi 
causa prius à Papa fuerit cognita. 

Cap. VIII. Beneficiati sint hospitales, hospitalia regantur ut 
fert fundatio et patiuntur proventus: ad haec Episcopus advi- 
gilet, contra fundationem nihil agat, eam observari curet, adhi- 
bitis etiam poenis. 

Cap. IX. Edicitur quomodo probandum sit ius patronatus: 
cui deferendum munus patronorum, accessiones vetantur: quibus 
id iuris non adquiratur statuitur. 

Cap. X. Praeseribitur ut praeter locorum Ordinarios aliae 
quaedam personae deputentur tamquam Iudices, quibus causae 
delegentur ac breviter terminentur. 

Cap. XI. Loeationes bonorum eeclesiasticorum aut iurium E. 
prohibentur, quaedam vero factae irritantur. 

Cap. XII. Decimas integre persolvendas iubetur, eas sub- 
trahentes excommunicantur: Rectoribus Ecclesiarum tenuium pie 
subveniendum suadetur. 

Cap. XIII. Decernitur ut quarta funeralium cathedralibus 

vel parochialibus Eeclesiis, ubi olim moris fuit, persolvatur. 
Cap. XIV. Statuuntur poenae in concubinarios. 1 
Cap. XV. Filii dlericorum a beneficiis arcentur in Ecclesiis 

ubi eorum paires beneficium habent aut habuerunt, licet. dissi- 3 


mile, interdicitur illis in dietis Eeclesiis ministrare, sut pen- 
siones habere super fructibus benefieiorum, quae parentes eorum 
obtinent vel obtinuerunt, vel reciproce resignare eadem beneficia. 

Cap. XVI. Statuitur ut beneficia curata non convertantur 
in simplieia: ut ei in quem iranslata fuerit cura animarum, 
assignetur congrua portio. Vieariae abolentur, eura ad titulos 
revocata. 

Oap. XVII. Monentur Episcopi ut dignitatem suam morum 
gravitate commendent, eisque iniungitur ne cum regum mini- 
stris, regulis, aut baronibus indigna demissione se gerant. 

Cap. XVIII. Praecipitur ut Canones adamussim ab omnibus 
serventur, et si quando in eis dispensandum sit, id causa co- 
gnita, ae summa maturitate et gratis fiat, alias dispensatio sit 
subreptitia. 

Cap. XIX. Qui locum concedunt duellantibus sunt excom- 
municati, uti etiam ipsi duellantes eorumque patrini, et si in 
ipso conflietu decesserint, perpetuo careant sepultura eeclesia- 
stica. Item suadentes et spectatores excommunieationis vinculo 
teneantur. 

Cap. XX. Eeclesiae et personarum ecclesiasticarum immu- 
nitas principibus saecularibus commendantur. 

Cap. XXI, Declaratur omnia et singula quae de morum re- 
formatione atque ecclesiastica disciplina in Concilio statuta sunt, 
ita decreta fuisse, ut in his salva semper Sedis Apostolicae 
auctoritas et sit et esse intelligatur. 

Post Decretum de reformatione morum, sacra Synodus 
aliud de indulgentiis promulgavit definivitque 1) potestatem 
conferendi indulgentias a Christo Ecclesiae concesssam 





— 301 — 


- fuisse 2) illarum usum Christiano populo maxime salutarem 


esse. 3. Abusus qui in earum usum per corruptelam irre- 
pserint, ab Episcopis tolli et corrigi debere. In iis tamen 
concedendis, moderationem iuxta veterem et probatam in 
Ecclesia consuetudinem, adhiberi vult. 

Post decretum de indulgentiis actum est de delectu 
ciborum, de ieiuniis et diebus festis; Synodus quosdam 
ex Patribus deputaverat ad conficiendum Indicem libro- 
rum«inoxiorum, cum autem non potuerit de singulis diiu- 
dicari, praecepit ut deputati illi quidquid praestiterant, 
Summo Pontifici exhiberent ut eius iudicio evulgaretur. 
Itemque Synodus mandavit deputatis de Catechismo, Mis- 
sali, et Breviario. Decretum tandem est finem Concilio 
imponere et eius confirmationem petere a Pio Papa IV. 

Post acclamationes praeeunte Cardinali Lotharingio 
factas, subscripserunt 255; nempe 4 Legati Pontificis, duo 
alii Cardinales, tres Patriarchae, vigintiquinque Archie- 
piscopi, 168 Episcopi, 7 Abbates, 7 Generales Ordinum, 
39 Procuratores absentium. 

Pius IV. edita Bulla « Benedictus Deus » Concilium 
confirmavit et observari praecepit. Aliam deinde Bullam 
idem Pontifex dedit, qua derogavit omnibus privilegiis , 
gratiis et immunitatibus quomodocumque concessis, quae 
sunt contraria Concilii decretis. 

ADPENDIX 1. 


BELLUM SMALCALDICUM - TRANSLATIO 
ET SUSPENSIO CONCILII 


Cum Smalealdiei foederati Concilium Tridentinum inchoatum 
cernerent, veriti ne Carolus Caesar eos ad illud suscipiendum 
adigeret, Francofurti àd Maenum convenerunt anno 1546 reno- 
vaturi foedus smalealdieum, ut ita coniunctis viribus, Synodo 
Tridentinae se opponerent atque ex gregalibus suis aliquos Iu- 
dices in Cameram Imperialem intruderent. 

Indixit interea Caesar colloquium Ratisbonae, ad quod de- 
lecti ex utraque parte rursus Theologi, qui de religionis contro- 
versiis disputarent; cumque in disputatione de iustificatione 
Bucerus aliqua eoncedere coactus esset contra Protestantium 
plaeita, quatuor disputatores protestantes aufugerunt. Territi 
fortasse etiam sunt Lutheri morte, quae sub hoc tempus incidit. 

Accesserat inter haec Ratisbonam ad Comitia Caesar, in 
quibus nullum ex foederatis Principibus invenit, nee iterato Citati 
advenerunt. Habita nihilominus Comitia statutumque ut omnes 
Decretis Tridentinis morem gererent, obnitentibus nequidquam 
protestantium legatis. 

Tune vero cum comperisset Caesar omnia Comitia, edicta 
omnesque amice componendae pacis modos a Lutheranis eludi 
eosque foederi suo Smalcaldieo mordieus inhaerere, armis ad 
offüieium revocandos censuit: quapropter cum Pontifice, Princi- 
pibus Catholicis et nonnullis etiam Lutheranis ut Mauritio et 
Augusto Saxoniae Ducibus item Alberto et Ioanne Marchionibus 
Branderburgensibus foedus iniit. 

Ne vero existimaretur bellum religionis causa susceptum, 
Caesar has attulit causas; àrma a se capi ut compesceret eos, 
qui religionis causas praetexentes Imperium evertere conabantur, 
quique contra Imperatorem comitia cogere et cum exteris prin- 
cipibus foedera inire non desistebant, atque ut Henricum Brun- 
swicensem liberaret, a Landgravio urbibus suis spoliatum atque 


. adhue vinctum in carceris squalore atque illuvie detentum. 


Cum Caesaris legiones ex dissitis provinciis evocandae fo- 
rent, foederati autem Smalealdiei suas in propinquis haberent, 
multo hi viribus et conditione superiores erant. Octo enim ho- 
minum millia dumtaxat Caesar Ratisbonae habebat. 

Primi Wirtembergici cum civitatibus Sueviae Lutheranis, 
collecto viginti millium exercitu in aciem armati prodeunt, duce 
Sebastiano Schertelio Augustano; atque ut copias quas Pontifex 
submittebat transitu prohiberent, expugnato Ehrenbergensi pro- 
pugnaeulo, Oeniponto imminebant. Verum Schertelius, ubi re- 
scivit duodecim millia T'yrolensium Duce Castelato Comite, arma 
cepisse, territus ab incepto destitit atque Ulmae foederatis ca- 
piis se coniunxit. 

Caesar Ratisbona disgressus prope Landishutum castra po- 
suit ibique Smalealdico exercitu, in quo numerabantur octoginta 
millia peditum et decem millia equitum cum centum et triginta 
millibus tormentis bellicis, otiose desidente, magnas suppetias 
suscepit. Duodecim enim millia peditum et sex millia equitum 
Pontifex submiserat duce Octavio Farnesio, tria millia Hispa- 
nia, quatuor millia Germania ex Brisgoia collecta. 

Cum his copiis adhuc longe imparibus cumque aliis 12000 pe- 
ditum et 3000 equitum ex Belgio aeceptis suppetiis, hostem 
aggressus Caesar, acies eius disiecit. Cum exinde Elector Sa- 
xoniae non tantum su& recuperasset, sed etiam Mauritio ple- 
raque ademisset, Caesar cum eo congressus, insignem victoriam 
retulit, deleto ferme ad internecionem saxonico exercitu et 
Electore ipso capto, cui deprecantibus pluribus Principibus, 
vitae veniam dedit. 

Praecipuo hoc Smaleadici foederis auctore bellique Principe 
debellato, trepidi per Germaniam Protestantes Caesaris arbitrio 
se. permisere. 

Post haee ut laceram Rempublicam per pacem constitueret 
Caesar, Comitia Imperii Augustae indixit. In his ordinibus 

praefatus, maxime interesse reipubblieae religionis discordias 
summovere per Concilium Generale, eui omnes se subiiciant, 
eonvoeatum illud iam fuisse Tridenti dixit, pluresque iam cele- 
bratas Sessiones. Hine placere sibi ut à Statibus decernatur 
illius decretis omnibus esse parendum. 

Assensere Caesari tres Electores Ecelesiastici, Palatinus vero 
Saxo et Brandeburgieus recipiendum quidem censebant Conci- 
lium, sed iis conditionibus quas Lutherani essent adiecturi. Alii 
Prineipes omnes statuerunt parendum essé Concilio postquam 
etiam Protestantes in eo fuissent auditi. Cum autem Imperator 
petiisset ut hoe negotium curae suae ae fidei committeretur, 
omnes assenserunt, uno excepto Duce Saxoniae captivo. Hinc 
sancitum est ut omnes Concilii Decretis, parerent, 

Post haec non dubitavit Caesar se apud Pontificem effecturum 

ut Coneilium Bononia Tridentum revocaretur; ast alia erat 
Pontifieis mens. Quare summopere eommotus Imperator per 
Legatos suos Bononiae et Romae publice est protestatus contra 
omnia quae in Bononiensi Conciliabulo, ut aiebat, agerentur. 
Concilium Tridenti esse indictum; promisisse Patres sublatis 
morborum periculis illuc redituros; protestantes in aliam urbem 
non venturos, facilemque iis fore excusationem. eum tantum 
Concilio Tridentino obedientiam promiserint. Si Ecclesiae paci 
consulere negligatur se pro offieio Advocati, Ecclesiae provi- 
surum. : 
Pontifex hae protestatione aecepta, in neutram partem ani- 
mum flexit, suspensumque fuit Concilium per quatuor annos, 
non àbsque rei catholicae detrimento. Nam eo maxime tempore 
opportunum fuisset Concilium Tridenti continuare, quo floren- 
tissimae erant Caesaris res, atque adeo efficacius Protestantes 
potuissent adigi ut promissis starent et decretis Synodi obse- 
querentur; cum e contrario, diuturno illo temporis intervallo 
mutata rerum germaniearum facie, non levia in Eeclesiam 
damna obvenerunt. 


——— —— —— 

APPENDIX IL 


DE CONSTITUTIONE INTERIM ET REDUCTIONE 
CONCILII TRIDENTUM 


Cum Imperator Pontificem impellere non posset ut Conci- 
lium "Tridentum reduceret, Theologis committendum censuit, 
ut formulam aliquam confessionis communi consilio conciperent, 
quae interim ab omnibus observaretur, donec à Concilio gene- 
rali dogmata fidei definirentur. 

Selecti ex Catholicis ad hane formulam conscribendam Iulius 
Pflugius et Michael Haldingus, ex protestantibus Ioannes Agri- 
cola. Petiit Imperator ut etiam Pontifex suum legatum mitteret, 
qui unà cum tribus istis "Theologis, formam Confessionis ab 
omnibus interim aeceptandam concinnaret. 

Verum quominus hoc fieret, praeter alia obstabat Henricus II 
Rex Galliae, qui parenti suo Francisco I nuper successerat. 
Hie enim Princeps, veritus magnam Caroli V potentiam, in 
animum suum induxerat quaecumque posset via eidem sese op- 
ponere. Quare Concilium Bononiae non autem Tridenti continuari 
voluit, missis eo suis Episcopis, Cardinalibus autem ad Pontifi- 
cem qui operam darent, ne Pontifex Caesaris postulatis annueret, 


. eique exponerent eo tendere istius consilia ut non tantum in po- 


litieis Italiae atque Europae rebus se dominum constituat, sed 

etiam in sacris et Religionis negotio supremum arbitrium affectet. 

At Caesar comperta Romanae Curiae cunctatione tam in 

decernendo loco Concilii, quam in mittendo legato ad Augustana 

comitia, anno 1548 formulam a tribus illis theologis conceptam 

Statibus approbandam obtulit, ac deinde imperiali edicto sanxit: 
20 

et quoniam tantum interim servanda erat donee conclusio fieret 
generalis Concilii, dicta est Constitutio Interim. 

In hoc schemate fidei continebantur articuli spectantes statum 
Adami ante et post peccatum, redemptionem per Christum et 
iustificationem peccatoris, bona opera, Ecclesiam ejusque notas, 
potestatem, Pontificem, Episcopos, Sacramenta, Missam, Invo- 
eationem Sanetorum, preces pro defunctis, ritus in administrandis 
sacramentis omniaque in iis erant orthodoxa, praesertim si bono 
sensu aeeiperentur. 

Duo tamen concessa sunt interim capita Lutheranis, matri- 
monium nempe Presbyterorum et Communio sub utraque specie, 
quae capita non ad fidem sed ad disciplinam pertinent. Neutri 
parti haee confessio ex integro placuit. Pontifex eam a Caesare 
oblatam tum. ipse examinavit Romae, tum etiam Bononienusibus 
Patribus examinandam dedit. Haeretieum in ea inventum nihil; 
inssit tamen Imperatori per Cardinalem Sfrondratum nuntiari: 
neque pertinere ad Caesarem negotia religionis componere, neque 
permittenda esse duo illa capita Lutheranis concessa. Persuasus 
tamen Pontifex à Card. Morono fuit, ne manifestius constitu- 
tioni Znterim se opponeret: tolerari dumtaxat ab eo interim ex 
necessitate minimam partieulam Lutheranismi, qui alias ex in- 
iegro tolerandus foret. Quare etiam Caesar ad evitanda maiora 
mala interim admittenda illa duo existimavit in Lutheranis; modo 
in reliquis omnibus ac praesertim, quae ad Fidem pertinent, cum 
Eeclesia Catholiea convenirent. 

Orta etiam est, occasione Constitutionis Caesareae, nova Lu- 
theranorum divisio in rigidos et molles, prout eidem oblueta- 
bantur vel obsecundabant. 

APPENDIX HI 


DE SUSPENSIONE CONCILII PROPTER BELLUM 
MAURITIANUM 


Carolo V Imp. anno 1582 bellum gravissimum inlatum est 
a Mauritio illo, quem post Smalealdieum bellum, capto et exau- 
thorato Ioanne Friderico, Saxoniae Electorem constituerat, 
translata ab Ernestina stirpe ad Albertinam dignitate, cum po- 
tissimis Saxoniae ditionibus. 

Hie Princeps ut amorem aec studium pu misi sibi con- 
ciliaret, ducem adversus Caesarem constituere se iam pridem 
tacite meditabatur, ut Lutheranos ab obedientia Concilio Tri- 
dentino praestanda, vi illata, exsolveret. Causa altera defe- 
ctionis erat Philippus Landgravius Hassiae ipsius socer, quem 
libertati restitui frustra saepius à Caesare postulaverat. 

Opportunum consilis locum dedit ipsa provincia, quam Im- 
perator ei demandaverat, compellendi videlicet armis ad dedi- 
tionem et obsequium Magdeburgum, eo quod acceptandae Consti- 
iutioni interim pertinaciter repugnaret, et Sacerdotium iuribus 
suis vi deiiceret. Validas àd hune finem a Carolo acceperat 
copias, quas auxit identidem protracta de industria in annum 
obsidione. Quo tempore Protestantium Principes Brandeburgicum 
Palatinum, Wirtembergicum, Bipontinum, Meclenburgos, Ba- 
densem, tacito foedere in partes suas pertraxit. 

His minime contentus Mauritius, Henricum II Regem Galliae 
in armorum societatem adsciverat, qui ad vindicandam, ut fere- 
bat, Germaniae libertatem, cum ingenti exercitu venturum se 
promisit, Cameraeum, Tullum , Metas, Virodunum pro se pactus. 


uj. 

Hine Mauritius bellum infert Caesari imparato, qui Ferdi- 
nandum Fratrem ad pacis conditiones ineundas submisit. Con- 
venerunt proinde Lincii Ferdinandus Rex et Mauritius, qui foe- 
deratos suos eonsulendos dicebat ut Passavii deinde pax iniri 
posset ac pactus 15 dierum inducias ad suum exercitum accurrit. 
Atque ut Caesarem inermem Oeniponti interciperet cum toto 
suo exercitu movit Abudiaeum, urbem ad Lieum amnem et 
àlpium radices sitam, eaque oceupata, iter prosecutus est. 

Carolus Imp. pereepto tristi hoe nuntio, eum Ferdinando 
Fratre, qui expositurus quid cum Mauritio Lineii egisset, quid- 
que ulterius agendum esset cum Caesare ceonsulturus Oenipontum 
venerat, Villaeum in Carinthiam profugit. 

Mauritius autem Oenipontum ingressus ea quae OCaesaris 
erant militum lieentiae permisit, cumque induciae Lineii san- 
citae pro ineunda pace appropinquarent, Passavium se recepit, 
ubi famosa illa Transactio Passaviensis (quam pacem religiosam 
&ppellant) est inita an. 1555 Augustae postea confirmata. 

In hae paetione armorum vi extorta et duodecim articulis 
eontenta, decernitur libertas Landgravii et religionis Luthe- 
ranàe seeundum Confessionem Augustanam. : ; 

Hos veriti &nmultus eum Tridentini Patres diffugissent, Iulius 
Pontifex ex Cardinalium consilio suspensionem Coneilii deere- 
vit, quae decreta iterum est Sess. XVI et in decennium proro- 
gata propter bellum inter Carolum Caesarem et Henrieum II 
continuatum tum in Italia, tam etiam in Belgio. 

CONCILIUM OECUMENICUM UNDEVIGESIMUM 


VATICANUM 


M 


Quod ad incrementum catholicae fidei et religionis ce- 
deret, nec non exstirpationem grassantium errorum, pan- 
theismi potissimum et rationalismi, item ad reformatio- 
nem cleri populique christiani et communem omnium pacem 
atque concordiam, Pius IX Pont. Max. Concilium Oecu- 
menicum indixit atque inchoavit in Basilica Vaticana die 
8 Decemb. An. Chr. 1869. 

Adfuere Cardinales 47; Patriarchae 9; Primates 7; 
Archiepiscopi et Episcopi 600; Abbates nullius Dioece- 
seos 4; Generales Ord. Monastic. 12; Moderatores gene- 
rales Congregationum et Ordinum religiosorum 295. 

In Sessione prima Pius IX paratam Concilio aulam 
ingressus, divino adstitit sacrificio, quo expleto Archiepi- 
scopus Ieoniensis sermonem ad Patres habuit. Exinde Pon- 
tifex Max. obedientiae obsequium a congregatis Patribus 
excepit ac demum, precibus rite absolutis, Allocutionem 
habuit qua conquestus est de sanarum doctrinarum per- 
turbatione et luctuosa iuris rectique perversione; tum com- 


. memoratis artibus quas vaferrimi veteratores adhibent ad 


honestatis et auctoritatis vincula solvenda, cupiditates in- 
flammandas et christianam fidem convellendam, Patres 


hortatus est ut cum ipso simul, omnibus hominibus viam, 

veritatem et vitam ostenderent, ac sedulam impenderent 
operam, quo pax regnis, lex barbaris, monasteriis quies, 
Ecclesiis ordo, Clericis disciplina, Deo populus acceptabilis, 
restituatur. 

In Sessione secunda habita die 6 Ianuarii 1870 Pon- 
tifex ipse &nte alios omnes fidei professionem fecit, quam 
subinde Patres iureiurando interposito confirmarunt. 

In Sessione tertia habita die 24 Aprilis Constitutio 
dogmatiea de Fide Catholica lata est, quam heic ex inte- 
gro describimus. —— 

PIUS EPISCOPUS 
SERVUS SERVORUM DEI 


SACRO APPROBANTE CONCILIO 


AD PERPETUAM REI MEMORIAM 


Dei Filius et generis humani Redemptor Dominus noster 
Iesus Christus, ad Patrem caelestem rediturus, cum Ecclesia 
sua in terris militante omnibus diebus usque ad consummationem 
saeculi futurum se esse promisit. Quare dilectae sponsae praesto 
esse, adsistere docenti, operanti benedicere, periclitanti opem 


ferre nullo unquam tempore destitit. Haee vero salutaris eius . 


providentia, cum ex aliis beneficiis iunumeris continenter appa- 
ruit, tum iis manifestissime comperta est fructibus, qui orbi 
christiano e Conciliis oeeumenicis 3e nominatim e Tridentino, 
iniquis licet temporibus celebrato, amplissimi provenerunt. Hinc 
enim sanctissima religionis dogmata pressius definita uberiusque 
exposita, errores damnati atque cohibiti; hine ecclesiastiea di- 
sciplina restituta firmiusque sancita, pnomotum in Clero scientiae 
et pietatis studium, parata adolescentibus ad saeram militiam 
educandis collegia, christiani denique populi mores et aceuratiore 
fidelium eruditione et frequentiore sacramentorum usu instaurati. 
Hinc praeterea arctior membrorum cum visibili eapite communio, 

universoque corpori Christi mystico additus vigor; hinc religiosae 
multiplicatae familiae, aliaque christianae pietatis instituta; hinc 
ille etiam assiduus et usque ad sanguinis effusionem constans 
ardor in Christi regno late per orbem propagando. 

Verumtamen haee aliaque insignia emolumenta, quae per 
ultimam maxime oecumenicam Synodum divina clementia Ec- 
clesiae largita est, dum grato, quo par est, animo recolimus, 
acerbum compescere haud possumus dolorem ob mala gravissima 
inde potissimum orta, quod eiusdem sacrosanctae Synodi apud 
permultos vel auctoritas contempta, vel sapientissima neglecta 
fuere decreta. 

Nemo enim ignorat, haereses, quas Tridentini Patres pro- 
scripserunt, dum, reiecto divino Ecclesiae magisterio, res ad 
religionem spectantes privati;cuiusvis iudicio permitterentur, in 
sectas paullatim dissolutas esse multiplices, quibus inter se dis- 
sentientibus et concertantibus, omnis tandem in Christum fides 
apud non paucos labefactata est. Itaque ipsa sacra Biblia, quae 
&ntea christianae doctrinae unicus fons et iudex asserebantur, 
iam non pro divinis haberi, imo mythicis commentis accenseri 
| eoeperunt. 

Tum nata est et late nimis per orbem vagata illa rationa- 
lismi seu naturalismi doctrina, quae religioni christianae, utpote 
supernaturali instituto, per omnia adversans, summo studio mo- 
litur, ut Christo, qui solus Dominus et Salvator noster est, & 
mentibus humanis, à vita et moribus populorum excluso, merae 
quod vocant rationis vel naturae regnum stabiliatur. Relicta 
autem proiectaque christiana religione, negato vero Deo et Christo 
eius, prolapsa tandem est multorum mens in pantheismi, mate- 
rialismi, atheismi barathrum, ut iam ipsam rationalem naturam 
omnemque iusti rectique normam negantes, ima humanae socie- 
tatis fundamenta diruere connitantur. 

Hae porro impietate cireumquaque grassante, infeliciter con- 
tigit, ut plures etiam e catholicae Ecclesiae filiis à via verae 
pietatis aberrarent, in iisque, diminutis paullatim veritatibus, 
sensus catholieus attenuaretur. Variis enim ac peregrinis doc- 
trinis abducti, naturam et gratiam, scientiam humanam et fidem 
divinam perperam commiscentes, genuinum sensum dogmatum, 
quem tenet ac docet sancta mater Ecclesia, depravare, integri- 
tatemque et sinceritatem fidei in periculum adducere comperiuntur. 

Quibus omnibus perspectis, fieri qui potest, ut non commo- 
veantur intima Ecclesiae viscera? Quemadmodum enim Deus 
vult omnes homines salvos fieri, et ad agnitionem veritatis ve- 
nire; quemadmodum Christus venit, ut salvum faceret, quod 
perierat, et filios Dei, qui erant dispersi, congregaret in unum: 
ita Ecclesia, à Deo populorum mater et magistra constituta, 
omnibus debitricem se novit, ae lapsos erigere, labantes susti- 
nere, revertentes amplecti, confirmare bonos et ad meliora pro- 
vehere parata semper et intenta est. Quapropter nullo tempore 
a Dei veritate, quae sanat omnia, testanda et praedicanda quie- 
Scere potest, sibi dietum esse non ignorans: Spiritus meus, qui 
est in te, et verba mea, quae posui in ore tuo, non recedent 
de ore tuo amodo et usque in sempiternum !. 

Nos itaque, inhaerentes Praedecessorum Nostrorum vestigiis, 
pro supremo Nostro Apostolico munere veritatem catholicam 
docere aec tueri, nerversasque doctrinas reprobare numquam 
intermisimus. Nunc autem, sedentibus Nobiscum et iudicantibus 


universi orbis Episcopis, in hane oecumenieam Synodum aucto- 


ritate Nostra in Spiritu Sancto congregatis, innixi Dei verbo 
scripto et tradito, prout ab Ecclesia catholiea sancte custoditum 
et genuine expositum aecepimus, ex hae Petri Cathedra in con- 
spectu omuium salutarem Christi doctrinam .profiteri et decla- 
rare constituimus, &dversis erroribus potestate nobis a Deo 
iradita proseriptis atque damnatis. 


CAPUT I. 


DE DEO RERUM OMNIUM CREATORE. 


Sancta Catholica Apostoliea Romana Eeclesia credit et con- 
fitetur, unum esse Deum verum et vivutn, ereatorem &àe domi- 
num e&eli et terrae, omnipotentem, aeternum, immensum, in- 
comprehensibilem intellectu ae voluntate omnique perfectióne 
infinitum; qui cum sit una singularis, simplex omnino et incom- 
mutabilis substantia spiritualis, praedieandus est re et essentia 
à mundo distinetus, in se et ex se beatissimus, et super omnia 
. quae praeter ipsum sunt et concipi possunt, ineffabiliter excelsus 


1 I&. LIX, ?1. 3 

Hie solus verus Deus bonitate sua et omnipotenti virtute 
non ad augendam suam beatitudinem, nec ad aequirendam, sed 
ad manifestandam perfectionem suam per bona, quae creaturis 
impertitur, liberrimo consilio simul ab initio temporis utramque 
de nihilo condidit ereaturam, spiritualem et corporalem, ange- 
licam videlicet et mundanam. aec deinde humanam quasi com- 
munem ex spiritu et corpore constitutam !. 

Universa vero, quae condidit, Deus providentia sua tuetur 
atque gubernat, attingens a fine usque ad finem fortiter, et 
disponens omnia suaviter ?. Omnia enim nuda et aperta sunt ocu- 
lis eius 3, ea etiam, quae libera ereaturarum actione futura sunt. 


CAPUT Il. 


DE REVELATIONE. 


Eadem saneta mater Ecclesia tenet et docet, Deum, rerum 
omnium principium et finem, naturali humanae rationis lumine 
e rebus ereatis certo cognosci posse; invisibilia enim ipsius, à 
creatura mundi, per ea quae facta sunt, intellecta, conspiciun- 
tur^: attamen placuisse eius sapientiae et bonitati, alia, eaque 
supernaturali via, se ipsum ac aeterna voluntatis suae decreta 
humano generi revelare, dicente Apostolo: Muwl/ifariam, mul- 
tisque modis olim Deus loquens patribus in Prophetis : novis- 
sime, diebus istis locutus est nobis in Filio 5. n 

Huie divinae revelationi tribuendum quidem est, ut, ea, quae 
in rebus divinis humanae rationi per se impervia non sunt, in 
praesenti quoque generis humani conditione ab omnibus expe- 
dite, firma certitudine et nullo admixto errore cognosci possint. 
Non hac tamen de causa revelatio absolute necessaria dicenda 
est, sed quia Deus ex infinita bonitate sua& ordinavit hominem 
ad finem supernaturalem, ad participanda scilicet bona divina, 
quae humanae mentis intelligentiam omnino superant; siquidem 
oeulus non vidit nec auris audivit, nee in cor hominis ascendit, 
quae praeparavit Deus iis, qui diligunt illum 9. 

1 Conc. Later. IV, c. 1 Firmiter. 

2 Sap. VHI, 14. 

3 Hebr. IV, 13. 

4 Rom. Il, 20. 


5 Hebr. I, 1-2. 
6 I. Cor. II, 9. 

Haee porro supernaturalis revelatio, secundum universalis 
eeclesiae fidem à sancta Tridentina Synodo declaratam, conti- 
netur in libris scriptis et sine scripto traditionibus, quae ipsius 
Christi ore ab Apostolis acceptae, aut ab ipsis Apostolis Spi- 
ritu Sancto dictante quasi per manus traditae, ad nos usque 
pervenerunt !. Qui quidem veteris et novi Testamenti libri inte- 
gri cum omnibus suis partibus, prout in eiusdem Concilii de- 
creto recensentur, et in veteri vulgata latina editione habentur, 
pro sacris et canonicis suscipiendi sunt. Eos vero Ecclesia pro 
sacris et canonicis habet, non ideo quod sola humana industria 
concinnati, sua deinde auctoritate sint approbati; nec ideo dum- 
taxat, quod revelationem sine errere contineant; sed propterea 
quod Spiritu Sancto inspirante conseripti Deum habent aucto- 
rem, atque ut tales ipsi Ecclesiae traditi sunt. 

Quoniam vero, quae sancta Tridentina Synodus de interpre- 
tatione divinae Seripturae ad coercenda petulantia ingenia sa- 
lubriter decrevit, à quibusdam hominibus prave exponuntur, 
Nos, idem decretum renovantes, hanc illius mentem esse decla- 
ramus, ut in rebus fidei et morum, ad aedificationem doctrinae 
Christianae pertinentium, is pro vero sensu sacrae Scripturae 
habendus sit, quem tenuit ac tenet sancta mater Ecclesia, cuius 
est iudieare de vero sensu et interpretatione Seripturarum san- 
ctarum; atque ideo nemini licere contra hune sensum, aut etiam 
contra unanimem eonsensum Patrum ipsam Seripturam sacram 
interpretari. : 


CAPUT III. 
DE FIDE. 


Quum homo à Deo tanquam Creatore et Domino suo totus 
dependeat, et ratio ereata inereatae Veritati penitus subiecta 
sit, plenum revelanti Deo intellectus et voluntatis obsequium 
fide praestare tenemur. Hane vero fidem, quae humanae salutis 
initium est, Ecclesia catholiea profitetur, virtutem esse super- 
naturalem, qua, Dei aspirante et adiuvante gratia, ab eo reve- 
lata vera esse credimus, non propter intrinsecam rerum verita- 
tem naturali rationis lumine perspectam, sed propter auctoritatem 


1 Conc. Trid. sess. IV, Decr. de can. Script. * 





[ ios 

— ipsius Dei revelantis, qui nec falli nec fallere potest. Est enim 
. fides, testante Apostolo, sperandarum substantia rerum, argu- 
» mentum non apparentium . —. 

Ut nihilominus fidei nostrae obsequium rationi consentaneum 
esset, voluit Deus cum internis Spiritus Sancti auxiliis externa 
iungi revelationis suae argumenta, facta scilicet divina, atque 
imprimis miracula et prophetias, quae eum Dei omnipotentiam 
et infinitam scientiam luculenter commonstrent, divinae reve- 
lationis signa sunt certissima et omnium intelligentiae accomo- 
.. data. Quare tum Moyses et Prophetae, tum ipse maxime Christus 
. Dominus multa et manifestissima miracula et prophetias edide- 
. runt; et de Apostolis legimus: Zlli autem profecti praedicaverunt 
. ubique, Domino cooperante, et sermonem. confirmante, sequen- 
libus signis?. Et rursum seriptum est: Habemwus firmiorem 
propheticum sermonem, eui bene facitis attendentes quasi lu- 
cernae lucenti in caliginoso loco ?. 

, Licet autem fidei assensus nequaquam sit motus animi cae- 
. eus: nemo tamen evangelicae praedicationi consentire potest, 


. $ieut oportet ad salutem consequendam, absque illuminatione 


* * *. H * * * *. * * * 
. et inspiratione Spiritus Sancti, qui dat omnibus suavitatem in 
. eonsentiendo et credendo veritati *. Quare fides ipsa in se, 
. etiamsi per charitatem non operetur, donum Dei est, et actus 


. eius est opus ad salutem pertinens, quo homo liberam praestat 


E. ipsi Deo obedientiam, gratiae eius, cui resistere posset, consen- 
. tiendo et cooperando. 

Porro fide divina et catholica ea omnia credenda sunt, quae 
in verbo Dei seripto vel tradito continentur, et ab Ecclesia 


- 8&ive solemni iudicio sive ordinario et universali magisterio 





. iamquam divinitus revelata credenda proponuntur. 

; E Quoniam vero sine fide impossibile est placere Deo, et ad 
. filiorum eius consortium pervenire; ideo nemini unquam sine 
.— illa contigit iustificatio, nec ullus, nisi in ea perseveraverit usque 
in finem, vitam aeternam assequetur. Ut autem officio veram 
. fidem amplectendi, in eaque constanter perseverandi satisfacere 
. possemus, Deus per Filium suum unigenitum Ecclesiam insti- 


". 


4 Hebr. XI, 4. 
2 Marc. XVI, 20. 
3 II. Petr. I, 19 


4 Synod. Araus. Il, can. 7. 

tuit, suaeque institutionis manifestis notis instruxit, ut ea tam- 
quam custos et magistra verbi revelati ab omnibus posset agno- 
scil. Ad solam enim eatholicam Ecclesiam ea pertinent omnia, 
quae ad evidentem fidei christianae credibilitatem tam multa 
et tam mira divinitus sunt disposita. Quin etiam Eecclesia per 
se ipsa, ob suam nempe admirabilem propagationem, eximiam 
sanctitatem et inexhaustam in omnibus bonis foecunditatem, ob 
catholicam unitatem, invictamque stabilitatem, magnum quoddam 
et perpetuum est motivum credibilitatis et divinae suae lega- 
tionis testimonium irrefragabile. 

Quo fit, ut ipsa veluti signum levatum in nationes !, et 
ad se invitet, qui nondum crediderunt, et filios suos certiores 
faciat, firmissimo niti fundamento fidem, quam profitentur. Cui 
quidem testimonio efficax subsidium accedit ex superna virtute. 
Etenim benignissimus Dominus et errantes gratia sua excitat 
atque adiuvat, ut ad agnitionem veritatis venire possint; et eos, 
quos de tenebris transtulit in admirabile lumen suum, in hoe 
eodem lumine ut perseverent, gratia sua confirmat, non dese- 
rens, nisi deseratur. Quocirca minime par est conditio eorum, qui 
per eaeleste fidei donum catholicae veritati adhaeserunt, atque 
eorum, qui ducti opinionibus humanis, falsam religionem sectan- 
tur; illi enim, qui fidem sub Ecclesiae magisterio susceperunt, 


nullam unquam habere possunt iustam eausam mutandi, aut in 


dubium fidem eandem revocandi. Quae cum ita sint, gratias 
agentes Deo Patri, qui dignos nos fecit in partem sortis san- 
ctorum in lumine, tantam ne negligamus salutem, sed aspicientes 
in auctorem fidei et consummatorem Iesum, teneamus spei nostrae 
confessionem indeclinabilem. 


CAPUT IV. 


DE FIDE ET RATIONE. 


Hoc quoque perpetuus Ecclesiae catholicae consensus tenuit 


et tenet, duplicem esse ordinem cognitionis, non solum principio, 
sed obiecto etiam distinctum: principio quidem, quià in altero 
naturali ratione, in altero fide divina cognoscimus; obiecto au- 
tem, quia praeter ea, ad quae naturalis ratio pertingere potest, 

credenda nobis proponuntur mysteria in Deo abscondita, quae, 
nisi revelata divinitus, innotescere non possunt. Quocirca Apo- 
tolus, qui à gentibus Deum per ea, quae facta sunt, cognitum 
esse testatur, disserens tamen de gratia et veritate, quae per 
Iesum Cristum facta est!, pronuntiat: Loquimur Dei sapien- 
tiam in mysterio, quae abscondita est, quam  praedestinavit 
Deus ante saecula in gloriam nostram, quam nemo principum 
huius saeculi cognovit. Nobis autem revelavit Deus per Spi- 
ritum suum: Spiritus enim omnia serutatur, etiam profunda 
Dei?, Et ipse Unigenitus confitetur Patri, quia abscondit haee 
3 sapientibus, et prudentibus, et revelavit ea parvulis 3. 

AÀc ratio quidem, fide illustrata, cum sedulo, pie et sobrie 
quaerit, aliquam, Deo dante, mysteriorum intelligentiam eam- 
que fructuosissimam assequitur, tum ex eorum, quae naturaliter 
cognoscit, analogia, tum e mysteriorum ipsorum nexu inter se 
et cum fine hominis ultimo; nunquam tamen idonea redditur ad 
eo, perspicienda instar veritatum, quae proprium ipsius obiectum 
constituunt. Divina enim mysteria suapte natura intellectum 
ereatum sie excedunt, ut etiam revelatione tradita et fide su- 
scepta, ipsius tamen fidei velamine contecta et quadam quasi 
. ealigine obvoluta maneant, quamdiu in haec mortali vita pere- 
. grinamur a Domino: per fidem enim &mbulamus, et non per 
|. $peciem 4. 

Verum etsi fides sit supra rationem, nulla tamen unquam 
inter fidem et rationem vera dissensio esse potest: cum idem 
Deus, qui mysteria revelat et fidem infundit, animo humano 
rationis lumen indiderit; Deus autem negare seipsum non possit, 
nec verum vero unquam contradicere. Inanis autem huius con- 
iradictionis species inde potissimum oritur, quod vel fidei do- 
gmata ad mentem Ecclesiae intellecta et exposita non fuerint, 
vel opinionum eommenta pro rationis effatis habeantur. Omnem 
igitur assertionem veritati illuminatae fidei contrariam omnino 
falsam esse definimus 5. Porro Ecclesia, quae una eum aposto- 
lico munére docendi, mandatum aecepit, fidei depositum custo- 


1 loan. I, 17. 

EIOor I, 7, 10. 

3 Matth. XI, 25. 

4 II Cor, V, 7, 

5 Conc. Lat. V, Bulla Aposto/iei. Regiminis. 

diendi, ius etiam et officium divinitus habet falsi nominis scien- 
tiam proscribendi, ne quis decipiatur per philosophiam, et inanem 
fallaciam !, Quapropter omnes christiani fideles huiusmodi opi- 
niones, quae fidei doctrinae contrariae esse cognoscuntur, ma- 
xime si ab Ecclesia reprobatae fuerint, non solum prohibentur 
tanquam legitimas scientiae conclusiones defendere, sed pro erro- 
ribus potius, qui fallacem veritatis speciem prae se ferant, habere 
tenentur omnino. * 

Neque solum fides et ratio inter se dissidere nunquam pos- 
sunt, sed opem quoque sibi mutuam ferunt, cum recta ratio 


fidei fundamenta demonstret, eiusque lumine illustrata rerum . 


divinarum scientiam excolat; fides jvero rationem ab erroribus 
liberet ae tueatur, eamque multiplici cognitione instruat. Qua- 


propter tantum abest, ut Ecclesia humanarum artium et disci-. 


plinarum eulturae obsistat, ut hane multis modis iuvet atque 
promoveat. Non enim eommoda ab iis ad hominum vitam dima- 
nantia aut ignorat aut despicit; fatetur imo, eas, quemadmodum 
& Deo, scientiarum Domino, profectae sunt, ita si rite pertra- 


etentur, ad Deum, iuvante eius gratia, perducere. Nec sane ipsa. 
vetat, ne huiusmodi disciplinae in suo quaeque ambitu propriis . 
utantur principiis et propria methodo; sed iustam hane libertatem q 
agnoscens, id sedulo cavet, ne divinae doctrinae repugnando - 
errores in se suscipiant, aut fines proprios transgressae, ea, - 


quae sunt fidei, occupent et perturbent. 


Neque enim fidei doctrina, quam Deus revelavit, velut phi- 1 
losophieum inventum proposita est humanis ingeniis perficienda, - 
sed tanquam divinum depositum Christi Sponsae tradita, fide- 
liter custodienda et infallibiliter declaranda. Hine sacrorum 3 
quoque dogmatum is sensus perpetuo est retinendus, quem semel - 
declaravit sancta mater Ecclesia, nec unquam ab eo sensu . 
altioris intelligentiae specie et nomine, recedendum. Crescat igi- - 
tur et multum vehementerque proficiat, tam singulorum, quam - 
omnium, tam unius hominis, quam totius Ecclesiae, aetatum ae - 
saeculorum gradibus, intelligentia, scientia, sapientia: sed in suo 3 
dumtaxat genere, in eodem scilicet dogmate, eodem sensu, eadem- 


que sententia ?. 


1 Coloss. II, 8. 
2 Vinc. Llr., Common. n. 28. 

CANONES 
i 
DE DEO RERVM OMNIVM CREATORE. 


l. Si quis unum verum Deum visibilium et invisibilium 
Creatorem et Dominum negaverit; anathema sit. 


2. Si quis praeter materiam nihil esse affirmare non eru- 
buerit; anathema sit. 


3. Si quis dixerit, unam eandemque esse Dei et rerum 
omnium substantiam vel essentiam; anathema sit. 

4. Si quis dixerit, res finitas, tum corporeas tum spiri- 
tuales, aut saltem spirituales, e divina substantia emanasse; 

aut divinam essentiam sui manifestatione vel evolutione 
fieri omnia; 

&ut denique Deum esse ens universale seu indefinitum, 
quod sese determinando constituat rerum universitatem in ge- 
nera, species et individua distinctam; anathema sit. 


5. Si quis non confiteatur, mundum, resque omnes, quae 
in eo continentur, et spirituales et materiales, seeundum totam 
suam substantiam a Deo ex nihilo esse productas; 

aut Deum dixerit non voluntate ab omni necessitate libera, 
Sed tam necessario creasse, quam necessario amat se ipsum ; 

aut mundum ad Dei gloriam conditum esse negaverit; 
anathema sit. 


IT. 
DE REVELATIONE. 


l. Si quis dixerit, Deum unum et verum, Creatorem et 
Dominum nostrum, per ea, quae facta sunt, naturali rationis 
humanae lumine certo cognosci non posse; anathema sit. 

2. Si quis dixerit, fieri non posse, aut non expedire, ut 
per revelationem divinam homo de Deo, cultuque ei exhibendo 
edoceatur; anathemafisit. 

3. Si quis dixerit, hominem ad cognitionem et perfectio- * 


nem, quae naturalem superet, divinitus evehi non posse, sed 
ex seipso ad omnis tandem veri et boni possessionem iugi pro- 
fectu pertingere posse et debere; anathema sit. 


4. Si quis sacrae Scripturae libros integros cum omnibus 
suis partibus, prout illos sancta "Tridentina Synodus recensuit, 
pro saeris et canonicis non susceperit, aut eos divinitus inspi- 
ratos esse negaverit; anathema sit. 


III. 
DE FIDE. 


l. Si quis dixerit, rationem humanam ita independentem 
esse, ut fides ei à Deo imperari non possit; anathema sit. 


; 2. Si quis dixerit, fidem divinam & naturali de Deo et 
rebus moralibus seientia non distingui, ae propterea ad fidem 
divinam non requiri, ut revelata veritas propter auctoritatem 
Dei revelantis credatur; anathema sit. 


.. 8. Si quis dixerit, revelationem divinam externis signis 
eredibilem fieri non posse, ideoque sola interna cuiusque expe- 
rientià aut inspiratione privata homines ad fidem moveri debere; 
&nathema sit. 


4. Si quis dixerit, miracula nulla fieri posse, proindeque 
omnes de iis narrationes, etiam in saera Scriptura contentas, 
inter fabulas vel mythos ablegandas esse; aut miracula certo 
cognosci numquam posse, nec iis divinam religionis christianae 
originem rite probari; anathema sit. 


9. Si quis dixerit, assensum fidei christianae non esse 
liberum, sed argumentis humanae rationis necessario produci; 
3ut ad solam fidem vivam, quae per charitatem operatur, gra- 
tiam Dei necessariam esse; anathema sit. 


6. Si quis dixerit, parem esse conditionem fidelium atque 
eorum, qui ad fidem unice veram nondum pervenerunt, ita ut 

catholiei iustam causam habere possint, fidem, quam sub Ec- 
clesiae magisterio iam susceperunt, assensu suspenso in dubium 
vocandi, donee demonstrationem scientificam credibilitatis et 
veritatis fidei suae absolverint; anathema sit. 


IV. 


DE FIDE ET RATIONE. 


l. Si quis dixerit, in revelatione divina nulla vera et 
proprie dicta mysteria contineri, sed universo fidei dogmata 
posse per rationem rite excultam e naturalibus principiis intel- 
ligi et demonstrari; anathema sit. 


2. Si quis dixerit, disciplinas humanas e& cum libertate 
tractandas esse, ut earum assertiones, etsi doctrinae revelatae 
adversentur, tanquam :verae retineri, neque ab Ecclesia pro- 
Scribi possint; anathema sit. 


3. Si quis dixerit, fieri posse, ut dogmatibus ab Ecclesia 
propositis, aliquando secundum progressum seientiae sensus 
tribuendus sit alius ab eo, quem intellexit et intelligit Ecclesia; 
anathema sit. 


Itaque supremi pastoralis Nostri officii debitum exequen- 
les, omnes Christi fideles, maxime vero eos, qui praesunt vel 
docendi munere funguntur, per viscera lesu Christi obtestamur, 
nec non eiusdem Dei et Salvatoris nostri auctoritate iubemus, 
ut ad hos errores à saneta Ecclesia arcendos et eliminandos, 
atque purissimae fidei lucem pandendam studium et operam 
conferant. 

Quoniam vero satis non est, haereticam pravitatem devi- 
tare, nisi ii quoque errores diligenter fugiantur, qui ad illam 
plus minusve accedunt; omnes officii monemus, servandi etiam 
Constitutiones et Decreta, quibus pravae eiusmodi opiniones, 
quae isthic diserte non enumerantur, ab hae Saneta Sede pro- 
seriptae et prohibitae sunt. 

In Sessione quarta habita die 18 Iulii lata est Consti 
tutio dogmatica prima de Ecclesia Christi, quae sequens est: 


PIUS EPISCOPUS | 


SERVUS SEHVORHUM DEI 
SACRO APPROBANTE CONCILIO 


AD PERPETUAM REI MEMORIAM. 


Pastor aeternus et episcopus animarum nostrarum, ut salu- 
tiferum redemptionis opus perenne redderet, sanctam aedificare 
Eeclesiam decrevit, in qua veluti in domo Dei viventis fideles 
omnes unius fidei et charitatis vineulo continerentur, Quapro- 
pter, priusquam clarificaretur, rogavit Patrem non pro Apostolis 
lantum, sed et pro eis, qui eredituri erant per verbum eorum 
in ipsum, ut omnes unum essent, sicut ipse Filius et Pater unum 
sunt. Quemadmodum igitur Apostolos, quos sibi de mundo ele- 
gerat, misit, sieut ipse missus erat à Patre: ità in Ecclesia sua 
Pastores et Doctores usque ad consummationem saeculi esse 
voluit. Ut vero episcopatus ipse unus et indivisus esset, et per 
cohaerentes sibi invicem sacerdotes credentium multitudo uni- 
vers& in fidei et communionis unitate conservaretur, beatum 
Petrum eaeteris Apostolis praeponens in ipso instituit perpe- 
tuum utriusque unitatis prineipium ac visibile fundamentum, 
super cuius fortitudinem aeternum exirueretur templum, et Ec- 
clesiae caelo inferenda sublimitas in huius fidei firmitate con- 
surgeret. Et quoniam portae inferi ad evertendam, si fieri 
posset, Eeclesiam contra eius fundamentum divinitus positum 
maiori in dies odio undique insurgunt; Nos ad catholici gregis 
custodiam, incolumitatem, augmentum, necessarium esse iudi- 
camus, sacro approbante Concilio, doctrinam de institutione, 
. perpetuitate ae natura sacri Apostolici primatus, in quo totius 
Ecclesiae vis ac soliditas consistit, eunctis fidelibus eredendam 


4 S. Leo M. serm. IV, (al. III.) eap, 2, in diem Natalis sui. 

et tenendam, secundum antiquam atque constantem universalis 
Ecclesiae fidem proponere, atque contrarios, dominico gregi adeo 
pernieiosos errores, proscribere et condemnare. 


CAPUT I. 


DE APOSTOLICI PRIMATUS IN BEATO PETRO INSTITUTIONE. 


Docemus itaque et declaramus, iuxta Evangelii testimonia 
primatum iurisdictionis in universam Dei Ecclesiam immediate 
et directe beato Petro Apostolo promissum atque collatum & 
Christo Domino fuisse. Unum enim Simonem, cui iam pridem 
dixerat: T'. vocaberis Cephas !, postquam ille suam edidit con- 
fessionem inquiens: T'es Christus, Filius Dei vivi, solemnibus 
his verbis allocutus est Dominus: Beatus es Simon Bar Iona: 
quia caro, et sanguis non revelavit tibi, sed Pater meus, qui 
in caelis est. Et ego dico tibi, quia tu es Petrus, et super hanc 
petram aedificabo Ecclesiam meam, et portae inferi non prae- 
valebunt adversus eam. Et tibi dabo claves regni caelorum. 
Et quodcumque ligaveris super terram, erit ligatum et in 
caelis: et quodcumque solveris super terram, erit solutum. et 
in caelis ?. Atque uni Simoni Petro contulit lesus post suam 
resurrectionem summi pastoris et rectoris iurisdictionem in to- 
tum suum ovile, dicens Pasce agnos meos: pasce oves meas ?. 
Huie tam manifestae sacrarum Scripturarum doctrinae, ut ab 
Eeclesia catholiea semper intellecta est, aperte opponuntur pra- 
vae eorum sententiae, qui constitutam a Christo Domino in sua 
Ecclesia regiminis formam pervertentes negant, solum Petrum 
prae caeteris Apostolis, sive seorsum singulis sive omnibus 
simul, vero proprioque iurisdictionis primatu fuisse a Christo 
instructum; aut qui affirmant, eundem primatum non immediate 
directeque ipsi beato Petro, sed Ecclesiae, et per hane illi ut 
ipsius Ecclesiae ministro delatum fuisse. 

Si quis igitur dixerit, beatum Petrum Apostolum non esse 
à Christo Domino constitutum Apostolorum omnium principem 
et totius Ecclesiae militantis visibile caput; vel eundem honoris 


1 Ioann. I, 42. 
2 Matth. XVI, 16-19. 
3 Ioann. XXI, 15-17. 

iantum non autem verae propriaeque iurisdictionis primatum 
ab eodem Domino nostro lesu Christo directe et immediate 
accepisse; anathema sit. 


CAPUT II. 


DE PERPETUITATE PRIMATUS BEATI PETRI 
IN ROMANIS PONTIFICIBUS. 


Quod autem in beato Apostolo Petro princeps pastorum et 
pastor magnus ovium Dominus Christus Iesus in perpetuam 
salutem ac perenne bonum Eeclesiae instituit, id, eodem auctore, 
in Ecclesia, quae fundata super petram ad finem saeculorum 
usque firma stabit, iugiter durare necesse est. Nulli sane du- 
bium, imo saeculis omnibus notum est, quod sanctus, beatissi- 
musque Petrus, Apostolorum princeps et caput, fideique columna 
et Eeclesiae eatholieae fundamentum, a Domino nostro lesu 
Christo, Salvatore humani generis ac Redemptore, claves regni 
&ccepit: qui ad hoe usque tempus et semper in suis suecesso- 
ribus, episcopis sanctae Romanae Sedis ab ipso fundatae, eiusque 
eonseeratae sanguine, vivit et praesidet et iudicium exercet !. 
Unde quieumque in hae Cathedra Petro succedit, is secundum 
Ohristi ipsius institutionem primatum Petri in universam Eccle- 
siam obtinet. Manet ergo dispositio veritatis, et beatus Petrus 
in accepta fortitudine petrae perseverans suscepta Ecclesiae 
gubernacula non reliquit ?. Hae de causa ad Romanam Eeclesiam 
propter potentiorem principalitatem necesse semper fuit omnem 


convenire Ecclesiam, hoc est, eos, qui sunt undique fideles, ut 


in ea Sede, e qua venerandae communionis iura in omnes di- 
manant, tanquam membra in eapite consociata, in unam Gorporis 
compagem coalescerent ?. 

Si quis ergo dixerit, non esse ex ipsius Christi Domini insti- 
tutione seu iure divino, ut beatus Petrus in primatu super uni- 
versam Ecclesiam habeat perpetuos successores; aut Romanum 
Pontificem non esse beati Petri in eodem primatu successorem; 
anathema sit. 


1 Cf. Ephesini Concilii Act. III. 

2 S. Leo M. Serm. III. (al. II.) cap. 3. 

3 S. Iren. adv. haer. |, HI, c. 3, et Conc. Aquileien. a. 381, inter. epp, S. Am- 
bros. ep. XI. 

CAPUT Ill. 


DE VI ET RATIONE PRIMATUS ROMANI PONTIFICIS. 


Quapropter apertis innixi sacrarum literarum testimoniis, et 
inhaerentes tum Praedecessorum Nostrorum Romanorum Pon- 
tifieum, tum Conciliorum generalium disertis, perspicuisque de- 
eretis, innovamus oecumenici Concilii Florentini definitionem, 
qua credendum ab omnibus Christi fidelibus est, sanctam Apo- 
stolieam Sedem, et Romanum Pontificem in universum orbem 
tenere primatum, et ipsum Pontificem Romanum successorem 
esse beati Petri principis Apostolorum, et verum Christi Vicarium, 
totiusque Ecclesiae caput, et omnium OChristianorum patrem ac 
doctorem existere; et ipsi in beato Petro pascendi, regendi &c 
gubernandi universalem Ecclesiam a Domino nostro Iesu Christo 
plenam potestatem traditam esse; quemadmodum etiam in gestis 
oecumenieorum Conciliorum et in sacris eanonibus continetur. 

Docemus proinde et declaramus, Ecclesiam Romanam, dispo- 
nente Domino, super omnes alias ordinariae potestatis obtinere 
principatum, e£ hane Romani Pontificis iurisdictionis potestatem 
quae vere episcopalis est, immediatam esse: erga quam cuius- 
cumque ritus et dignitatis pastores atque fideles, tam seorsum 
singuli quam simul omnes, officio hierarchicae subordinationis, 
veraeque obedientiae obstringuntur, non solum in rebus, quae 
ad fidem et mores, sed etiam in iis, quae ad disciplinam et 
regimen Eeclesiae per totum orbem diffusae pertinent; ita ut 
custodita eum Romano Pontifice tam communionis, quam eiusdem 
fidei professionis unitate, Ecclesia Christi sit unus grex sub uno 
summo pastore. Haec est catholicae veritatis doctrina, a qua 
deviare, salva fide atque salute, nemo potest. 

Tantum autem abest, ut haec Summi Pontificis potestas 
offieiat ordinariae ac immediatae illi episcopalis iurisdictionis 
potestati, qua episcopi, qui positi à Spiritu Sancto in Aposto- 
lorum loeum successerunt, tanquam veri pastores assignatos 
sibi greges, singuli singulos, pascunt et regunt, ut eadem a 
supremo et universali Pastore asseratur, roboretur ae vindicetur, 
secundum illud saneti Gregorii Magni: Meus honor est honor 
universalis Ecclesiae. Meus honor est fratrum meorum solidus 


D 


— 326 — 


, vigor. Twm. ego vere honoratus sum, cum. singulis quibusque 


honor debitus non negatur !. 

Porro ex suprema illa,Romani Pontificis potestate guber- 
nandi universam Ecclesiam ius eidem esse consequitur, in huius 
sui muneris exercitio libere communieandi cum pastoribus et 
gregibus totius Eeclesiae, ut iidem ab ipso in via salutis doceri 
àc regi possint. Quare damnamus ac reprobamus illorum sen- 
tentias, qui -hane supremi capitis cum pastoribus et gregibus 
communieationem lieite impediri posse dicunt, aut eandem red- 
duni saeculari potestati obnoxiam, ita ut contendant, quae ab 
Apostoliea Sede vel eius auctoritate ad regimen Ecclesiae con- 
stituuntur, vim ac valorem non habere, nisi potestatis saecularis 
plaeito confirmentur. 

Et quoniam divino Apostolici primatus iure Romanus Pon- 
tifex universae Ecclesiae praeest, docemus etiam et declaramus, 
eum esse iudicem supremum fidelium ?, et in omnibus eausis ad 
examen ecclesiastieum spectantibus ad ipsius posse iudicium 
recurri 5; Sedis vero Apostolicae, cuius auetoritate maior non 
est, iudicium à nemine fore retraetandum, neque cuiquam de 
eius licere iudicare iudieio 4. Quare a recto veritatis tramite 
&berrant, qui afflrmant, licere ab iudiciis Romanorum Ponti- 
fieum ad oecumenieum Concilium tanquam ad auctoritatem Ro- 
mano Pontifice superiorem appellare. 

Si quis itaque dixerit, Romanum Pontificem habere tantum- 
modo offieium inspeetionis vel directionis, non autem plenam et 
supremam potestatem iurisdictionis in universam Eeclesiam, non 
solum in rebus, quae ad fidem et mores, sed etiam in iis, quae 
ad diseiplinam et regimen Eeclesiae per totum orbem diffusae 
pertinent; aut eum habere tantum potiores partes, non vero 
totam plenitudinem huius supremae potestatis; aut hane eius 
potestatem non esse ordinariam et immediatam sive in omnes 
ae singulas ecclesias, sive in omnes et singulos pastores et fide- 
les; anathema sit. 


1 Ep. ad Eulog. Alexandrin. l. VIII, ep. XXX. 

2 Pii Pp. VI Breve, Super soliditate, d. 28 Nov. 1786. 
3 Concil. oecum. Lugdun. II. L 

4 Ep. S. Nicolai I, ad Michaelem Imperatorem: 

CAPUT IV. 


DE ROMANI PONTIFICIS INFALLIBILI MAGISTERIO. 


Ipso autem Apostolico primatu, quem Romanus Pontifex tam- 
quam Petri prineipis Apostolorum suecessor in universam Ec- 
clesiam obtinet, supremam quoque magisterii potestatem com- 
prehendi, haec Sancta Sedes semper tenuit, perpetuus Ecclesiae 
usus comprobat, ipsaque oecumenica Concilia, ea imprimis, in 
quibus Oriens eum Occidente in fidei charitatisque unionem 
conveniebat, declaraverunt. Patres enim Concilii Constantinopo- 
litani quarti, maiorum vestigiis inhaerentes, hanc solemnem 
ediderunt professionem: Prima salus est, rectae fidei regulam 
eustodire. Et quia non potest Domini nostri Iesu Christi prae- 
termitti sententia dicentis: Tu es Petrus, et super hane petram 
aedificabo Ecclesiam meam, haee, quae dicta sunt, rerum pro- 
bantur effectibus, quia in Sede Apostoliea immaculata est semper 
catholica reservata religio, et sancta celebrata doctrina. Ab 
huius ergo fide et doctrina separari minime cupientes, speramus 
ut in una communione, quam Sedes Apostoliea praedicat, esse 
mereamur, in qua est integra et vera Christianae religionis 
soliditas 1. Approbante vero Lugdunensi Concilio secundo, Graeci 
professi sunt: Sanetam Romanam Eeclesiam summum et plenum 
primatum et prineipatum super universam Ecclesiam catholicam - 
obtinere, quem se ab ipso Domino in beato Petro Apostolorum 
Principe sive vertice, cuius Romanus Pontifex est successor, 
eum potestatis plenitudine recepisse veraciter et humiliter reco- 
gnoscit; et sicut prae caeteris tenetur fidei veritatem defendere 
sie et, si quae de fide subortae fuerint quaestiones, suo debent 
iudieio definiri. Florentinum denique Concilium definivit: Pon- 
tificeem Romanum, verum Christi Vicarium, totiusque Ecclesiae 
caput et omnium Christianorum patrem et doctorem existere; 
et ipsi in beato Petro pascendi, regendi ac gubernandi univer- 
salem Ecclesiam à Domino nostro Iesu Christo plenam pote- 
statem traditam esse. 

Huie pastorali muneri ut satisfacerent, Praedecessores Nostri 
indefessam semper operam dederunt, ut salutaris Christi doctrina 


1 Ex formula S. Hormisdae Papae, prout ab Hadriano II Patribus Concilii oecu- 
menici VIII, Constantinopolitani IV proposita et ab iisdem subscripta est. 

apud omnes terrae populos propagaretur, parique cura vigila- 
runt, ut, ubi recepta esset, sincera et pura conservaretur. Quo- 
cirea totius orbis Antistites nune singuli, nune in Synodis con- 
gregati, longam ecclesiarum consuetudinem et antiquae regulae 
formam sequentes, ea praesertim pericula, quae in negotiis fide, 
emergebant, ad hane Sedem Apostolieam retulerunt, ut ibi 
potissimum resarcirentur damna fidei, ubi fides non potest sen- 
tire defectum !. Romani autem Pontifices, prout temporum et 
rerum conditio suadebat, nune convocatis oecumenicis Conciliis 
aut explorata Ecclesiae per orbem dispersae sententia, nunc per 
Synodos particulares, nune aliis, quae divina suppeditabat pro- 
videntia, adhibitis auxiliis, ea tenenda definiverunt, quae sacris 
Seripturis et apostolicis Traditionibus consentanea, Deo adiutore, 
cognoverant. Neqüe enim Petri successoribus Spiritus Sanctus 
promissus est, ut eo revelante novam doctrinam patefacerent, 
sed ut eo assistente traditam per Apostolos revelationem seu 
fidei depositum sancte custodirent et fideliter exponerent. Quo- 
rum quidem apostolicam doctrinam omnes venerabiles Patres 
amplexi et saneti Doctores orthodoxi venerati atque secuti sunt; 
plenissime seientes, hanc sancti Petri Sedem ab omni semper 
errore illibatam permanere, secundum Domini Salvatoris nostri 
divinam pollieitationem discipulorum suorum principi factam: 
Ego rogavi pro te, ut non deficiat fides tua: et tu aliquando 
conversus confirma fratres tuos ?. 

Hoe igitur veritatis et fidei numquam  deficientis charisma 
Petro eiusque in hae Cathedra successoribus divinitus collatum 
est, ut excelso suo munere in omnium salutem fungerentur, ut 
universus Christi grex per eos ab erroris venenosa esca aversus, 
caelestis doctrinae pabulo nutriretur, ut sublata schismatis occa- 
sione Ecclesia tota una conservaretur, atque suo fundamento 
innixa, firma adversus inferi portas consisteret. 

At vero cum ipsa aetate, qua salutifera Apostolici muneris 
efficacia vel maxime requiritur non pauci inveniantur, qui illius 
auctoritati obtrectant; necessarium omnino esse censemus, prae- 
rogativam, quam unigenitus Dei Filius eum summo pastorali 
officio coniungere dignatus est, selemniter asserere. 


1 Cf. S. Bern. Epist. CXC. 
2 Luc. XXII, 32. 

Itaque Nos traditioni à fidei Christianae exordio perceptae 
fideliter inhaerendo ad Dei Salvatoris nostri gloriam, religionis 
Catholieae exaltationem et Ohristianorum populorum salutem, 
8&cro approbante Concilio, docemus et divinitus revelatum dogma 
esse definimus: Romanum Pontificem, cum ex Cathedra loquitur, 
id est, eum omnium Christianorum Pastoris et Doctoris munere 
fungens, pro suprema sua apostolica auctoritate doctrinam de 
fide vel moribus ab universa Ecclesia tenendam definit, per 
assistentiam divinam, ipsi in beato Petro promissam, ea infal- 
libilitate pollere, qua divinus Redemptor Ecclesiam suam in 
definienda doctrina de fide vel moribus instructam esse voluit; 
ideoque eiusmodi Romani Pontifieis definitiones ex sese, non 
&utem ex consensu Ecclesiae irreformabiles esse. 

Si quis autem huie Nostrae definitioni cohtradicere, quod 
Deus avertat, praesumpserit; anathema sit. 


Post hane Sessionem invasio Almae Urbis totiusque 
principatus quo Romani Pontifices providissimo Dei consilio 
potiebantur effecit, ut Concilium subito abrumperetur. 

Suo ordini congruentibus . » 278 
Clerici qui sine proprii Episcopi 
licentia ad alias se conferunt 
Ecclesias ad suas redire coacti.» — 83 
Clerici percussio : » 148 
Clerici examinandi ante promo- 
tionem. , . » 37 
Clerici quarum causarum advocati 
esse possint Vu. » 459 
Clericis negotia saecularia tra- 
ctare vetitum . s » 81 
Item . . » 168 
Clericis vetitum ' Iuris. Civilis stu- 
dium . : " 146 
Clericis cum quibus feminis. habi- 
tare permissum : » 388 
Item B » 137 
Clericos alienae Dioecesis ordi- 
nare vetitum . d PME LECT 
Coemeteriorum immunitas . » 148 
Coenobitae » 82 
Cognatio spiritualis in | Baptismo. » 290 
Concilium quid et quotuplex » 2 
Concilii oecumenici qualilates. » 5 
Concilia bis in anno celebranda ab 
Episcopis. » . 34 
Concilii Provincialis celebrandi 'ordo » 10 
Concilium Dioecesanum . & 20 
Concilium Lateranense V declarat 
Pontificem esse supra Con- 
cilium. S UCM NOR 
Commendatitiae Litterae. PS » 86 
Concordatum Gallieum . . » 261 
Concordatum Germanicum . » 220 
Coneubinariorum poenae. » 145 
Confessariis cavendum ne falsis 
poenitentiis decipiantur fideles.» 150 
Confessio sacramentalis. . *" 169 
Consanguineorum nuptiae . » 149 
, Consecratio Episcopi . *. 98 
Consistentia quid . . » 38 
Consubstantialitas Filii cum "Patre 
definóitaà . . . » 894 
Constantinopolitana Sedes post 
Romam potu. locum vindicat » — 61 
Jtem QU E QUM OS. Dw 79 
ltem . 2 4 QU RM QI M 90 
Item . . "p aee et vi 
Corona Clericis prásbonige » 168 
Crucigerorum privilegia . » 176 
Crucis praeferendae privilegium 
quibus competat . xc Y67 
Curiae reformatio . . . » 219 
Ran c iUa * 260 
Cyrilli anathematismi i ex » 68 
JI 
Decimae "» 144 
Hem. » 146 
Het. . » 174 
Diaconorum officium s -» 43 
Diaconissae » 44 
jtom ... PEE AES " 86 
Dioscorus damnatus Soap tot -» 75 
Dominicus (S.) Ord. Praed. Institutor » 166 
Dominicis diebus quomodo orandum.» 44 
Doemones . DA LR SN . » 164 

Ecclesíae duae uni Clerico non com- 
mittendae . . . 


p 
Eeclesíae presbyteris conductitiis 


non committendae  . 
Ecclesiarum dedicatio. 
Ecclesiarum incastellatio vetita . 
Ecclesiae res non alienandae . 
Ecclesiarum pluralitas interdicta. 
Item . 


Item... x i A 
Ecclesiis novi census non impo- 
nendi . 2 £g 


Ecthesis Heraclii 
Electio quomodo facienda j 
Item. . 
Electi vel competentes qui Cate- 
chumeni dicti . " 


Electionis modi . . , 
Jtem . x 
Electiones Epísceporum quomodo 
faciendae. : 
Eleemosynarum Quaestores no- 
tati. 


Episcopi appellare possunt a sen- 
tentia Metropolitani . ; 

Episcopis vetitum ire ad Comi- 

tatum . '. « 

Episcoporum auctoritas in loca | pia 

Episcopos duosin una civitate esse 
vetitum 

Episcopi novatiani exauctorati a 
Conc. Nicaeno . 


Episcopi aetas et qualitates 'Te- 


quisitae 
Episcopis vetitum transmigrare 
ab una ad aliam Ecclesiam , 
Episcoporum translationes. 


Episcoporum bona non diripienda., 


Episcoporum importunae exactio- 
nes vetitae . 
Episcoporum munus, praedicatio 


verbi Del sl ue o sie 
Tem V. 
Episcoporum nominatio facta a 
Prircipe . 
Episcopum fleri recens baptizatum 
prohibetur . . 


Episcopus alienum Clericum ordi- 
nans quomodo puniendus . 
Episcopus an familiarem suum or- 

dinare possit . 

Episcopus negligens in coercendis 

haereticis puniandus Pes 

Episcopus quomodo inquirere de- 

beat de criminibus . ; 

Eucharistia pepe 
Item . " 

Item .-4- . 

Eucharistiae sumptio sub una 
specie . . . A d 
Jtem . 1... M eue d 

Euchetae haeretici damnati a 

Cont Ebo o asd 

Eunuchi. "pa 

Eusebiani damnati . 

Eunomiani damnati 

Entychiana haeresis damnata . 

Examen circa promovendos ad 

Clericatum et Episcopatum 


4d * su € w w: 


» d. 


* 








44 3 





E 
1 


- Exactio pro beneficiis, chrisma- 


te, etc. vetita 


. Excommunicatio quomodo infligenda » 


Excommunicatorum nomina Epi- 


Scopis data. . 
Exemptionum Regularium contro- 

versio. . . er 
[tont 7 sq 16 i IE 

Foeneratores damnati V. Usura. 

Fidei catholicae professio prae- 
scripta a Pio IV et Pio IX . 

Febroniani refutati. : 

Festum Corporis Christi. 

Felix pseudo-papa . . 

Filioque additionis ad Sy mbolum 
controversia, ; 

Fletus unus ex us poeniten- 
tiae. . 

Flery opinio refellitur 'eirea appel- 
lationes ad R. P, 

Fridericus II excommunicatus. et 
regno privatus. 

Fridericus Imp. fautor schismatis. 


G 


Genua flectere die dominico cur 
prohibitum . 

Gerontocomia. 3 

Gibellini qui dicerentur s : 

Gregorius (S.) Nanzianzenus elec- 
tus Ep. Constantinopolitanus, 
sede illa se abdicat . 

. Graecorum unio. 
Gregorius Neocesariensis 
Gyrovaci Monachi . . . . 


II 


Habitatio clericorum cum mulie- 
ribus 
Haereditaria beneficiorum succes- 
Sio improbata . 
Haeretici rite baptizati extra Ec- 
: s . clesiam quomodoresipiscentes 
/ . Feciperentur. . . * 
ieri quae poenae inflictae ; 
ola quae species usurae sit. 
Heraclius Imp. fautor Monotheli- 
tarum. . 
Honorius Papa an haereticis a- 
; NBDU 
- Hospitalia sub potestate. Episcopi 
É esse debent. . . - 
 Hospitalarii V. Templarii. 
Mee Ioannis damnatio 


x I 


Iacobitarum unio cum Ecclesia , 


Ibae Edesseni epistola damnata . 
lconomachi haeretici . * 
BN .. 
Idololatriae crimen post bapti- 
smum. . 
/ Mmatius (S.) Patr. Constantinopo- 
litanus. . . 


7 dmago Christi quo honore adoranda. 

Imperator cogendi Concilium nul- 
Jum ius habet . px. 
Ineendiariorum poenae 
Incontinentia clericorum damnata 
à IV Con. Lat. H 
Indulgentiae superfluae notatae ? 
Infallibilitas Romani Pontif. ex 
cathedra loquentis 
Investitura quid , eius origo et 


damnatio. 
Ioachimi Abbatis libellus contra 
Petrum Lombardum. . . . 


Ioannes XIII deponitur 
Irene Imperatrix 
Iudaei conversi retinere suos ritus 


vetlti . . 

Iudaei à christianis habitu 'secer- 
nendi . . 

Iudaei publicis officiis non praefi- 
ciendi . . 

Iudaeis vetitum habere christianos 
Servos. . * 

Iudex cum recusatur quid ei agen- 
dum 


Iudicii criminalis forma a Concilio 
Lateranense IV praescripta . 

Iudicium sanguinis . » 

Iudiciorum formà praescripta a 
Lugdunensi I T 

Iulius II Pontifex vindicatur 

Iuramentum fidelitatis 2 laicis 
Principibus extortum ab ec- 
clesiasticis . . . ; 

Iuris Civilis studium vetitum ec- 
clesiasticis . : 

Iurisdictio Episcoporum coar ctata 
a Costantinopolitano 1 Conc. 

Iustiniani Imp. edictum contra tria 
Capitula . 

Iuvenalis Ep. hierosolymitanus 


LL 


Laicis permissum olim in electio- 
nibus Episcoporum intervenire 
ut testibus . 


Laicis vetitum decimas possidere. 


Lapsi in persecutione quomodo pu- 
niendi . 


Legati Nicolai Papae ad Photium.. » 


Leo (S) Pont. Max praesidet per 
suos Legatos Concilio Chalce- 
donensi 4 opaque e 

Leontius Presbyter. 

Leprosaria . 

Librorum impressio cuius auctori- 
tate facienda. '. , 

Mem-.-. 
Linguae orientales 'docendae 

Macedonii haeresis dammata. . . 
Magister in Cathedralibus insti- 
tuendus pro Clericis. , 

Item- ... 

Maiores domus qui dicerentur et 
quod eorum munus . . 
Manuum impositio poenitentibus 
praestanda à pc pae 

quid-esset. . . . . 

Maria Virgo Theotocos appellanda. pag. 83 


Martinus V. quae Decreta Concilii 
Constantiensis probaverit . 

Martyrium quid. . , . 

Matrimonia inter consanguineos 
vetita . . 

Matrimonia clandestina proibita . . 

Item . . 

Matrimonium inire cum haereticis, 
Iudaeis etc. vetitum. 3 

Maximus Cynieus . 

Maximianus Monachus " Nestorio 
suffectus 2 
Medici visitantes infirmos Vs 
Medicinae ars quibus vetita . . 
Meletius schismaticus, s 

Messaliani haeretici damnati . - 

Metropolita unus in unaquaque 
provincia. 

Metropolitano primae partes in con- 


Secratione episcoporum dandae . 


Militiam non damnavit Nicaena Sy- 


nodus . . . : ohms 
Missas Concubinariorum audire 
vetitum . . . 


Monachi in electionibus Episcopo- 
rum quae olim partes . 

Monachi cum peculio defuncti quo- 
modo puniendi. 


Monachi quomodo in parochialibus : 


Ecclesiis ponendi . 
Monachis fideiubere vetitum. . 
Monachis habitare cum Monialibus 
interdictum . . 
Monachis vetita. aditio Monialium 
Monachos sub pretio recipere in 
Monasterio nefas. . 
Monachus factus Episcopus habi- 
tum monasticum gestare debet. 
Monasteria duplicia interdicta, 
Monasterii aedificatio —. . , ', 
Monastici instituti initia, incre- 
mentum, progressus 
Monetam falsam — quae 
poena. . 
Moniales pretio in Monasterium 
non admittendae . ;, .--. 
Monialibus nuptiae vetitae . . . 
Monophysitae damnati 
Monotheletae. . . .-. 
Montes pietatis , i 
Mulieres in Episcopiis versari ve- 
titae OEC NORT 

Nectarius Ep. Constantinopolitanus. 
Neophyti non ordinandi . : 
Negotia saecularia clericis inter- 
dieta A. ORC SNO IUS 
Nestorius . E 
Nominati ad beneficia sine exa- 
mine non admittendi. B 
Nominatio Episcoporum facta a 
Principibus . E Ee. aS 
Nonnus et Leontius 
Nosocomia, ko 
NOUNREH. 1. 25319 
Ium. 
em .- 
Novatiani Episcopi. 

NOovlüj . i 
Nuptiae consanguineorum 

Octavianus Antipapa . 
Oeconomi Ecclesiae. . DIST 
Officdlum divinum ; i2 2 5s 
Omousion . . : 
Opera ante iustificationem . 
Opera sine gratia. Ha 
Orantes vel genuflectentes . i$ 
Ordinati ad titulum beneflcii . . 
Ordinati sine titulo . . ... , 
Ordinandi Clericos titulus . . . 
Ordinati per Simoniam Mie 
Ordinado est Sacramentum  . . 
Ordinationes clericorum alienae 
Dioeceseos . 
TtéfD —. 
Ordines duo Sacri AS deri die ne- 
'" mini conferendi . . DS 
Ordines maiores et minores 
Ordines novos Religiosos insti- 
tuere vetitum 5^. vox cs 
Item . QCACHEETEESEEO LEGES US 
Ordines requisiti intra annum à 
quibus suscipiendi : 
Originale peccatum. . . 5 
Origenes eique tributi erPores. 
Orphanotrophia.. 5e siTe 
Osius Ep. Cordubensis . . , . 

Pontifex Max. an sit nne Con- 
cilium. E cs SE E 
Papae EleGuo6  . i7. 
EDO UNIES y 
Pallium . 
Item . . 
Parochiales ecclesiae tenues quo- 
modo augeantur : 
Parochi officia et qualitates 
jtem . "v s 
Pascha quando celebrandum " 
Patriarcalium sedium privilegia . 
Patriarchae | Constantinopolitano 
iudicandi potestas tributa. . 
Patrimonium titulus ordinationis. 
Patrini in Baptismo . . . . . 
PaUODE COMMUNE VL. 
Item s 
Pragensis Hierony mi damnatio . 
Paulianistae 
Peccata remittondi potestas 
Peccatum animale . ; 
Percussio Clerici 
Pensionibus gravandae non sunt 
Ecclesiae Cathedrales 
Petri de Luna exauctoratio 
Petri Ioannis Olivi errores. 
Petrus Leonis Antipapa . . 
Poenitentia pubblica . . . . 
Poenitentiae pubblicae gradus, et 
usus & AE LPESRA 
Photinus damnatus. dos 
Photius damnatus. . . . . . 
Pneumatorum haeresis à 
Pontificalia in dioecesi alterius 

Possessio triennalis 


 Pluralitas beneficiorum damnata. 


Pragmatica Sanctio . 

Praescriptio . . 

Praesidere Conc. Oecum. debent 
RR. Pontifices, 

Processio Sp. Sancti a Patre et 
Filio . OSEE 

Procurationes Yi sitationis ; 

]t69p-7 7. 12 AM 
Professio füeéi . . . . . 
Professio religiosà . . . . 

Item . PECES 
Promoti per saltum. v. Xe aeri dura 
Proterius Ep 
Ptocodochia . RE MS 
Purgatoniund 261 n 2 e o s P 

Quartodecimani haeretici. 
Quini sexti Concilii Canones 
Quarta funeralium persolvenda 

Raptus mulieris . Oc tidie 
Ite Ds PRINS cdi 
Recusatio judicis 


. Reformatio Curiae . 


Regalia . 

Regressus in "beneficia. 
Regularia beneficia. à 
Regulares quomodo ordinandi . 


. Regularium ad alium Ordinem 


translatio 
Regularium privilegium quoad. ce- 
4ebrationem tempore interdicti 
Reliquiarum venalitas damnata . 
Reliquiae Sanctorum in dedica- 
tione Ecclesiarum 
Renuntiatio neut ie e 
Reparatio lapsorum . UA MES DIKL mas 
Reservationes 
Rescripta . ^ 
Residenlia Episopl . T 
Rogerius Sic. Dux excommuni- 


catus.. . CET 
Romipeta quis dictus. 
Lr 
Sacerdoti vago celebrare inter- 
dictum . . BL eA RUMP 


Sacramenta N. Legis. 

Sacrorum librorum Index . 
Sacrificium 

Sagittariorum ars v. ' Ballistae. 
Salvus conductus . . . . . . 
Sanguinis iudicia 

Sarabaitae . . . 

Sardicense Concilium. 

Scholares pauperes gratis docendi. pag. m 


Scientia qualis in Episcopo. 

Scripturae sacrae lectio. : 

Sedere in Concilio quo ordine de- 
beant Patres . . . . -. 


Semi-Arlanl . 5 294 9320/24 1e 

Seminarium ... 1 912. 

Sepultura . . 5 sae dens 

Sescupla V. Hemiola. 

Simonia 3 Ae 

Solemnitas in matrimonio 3s 

Substratio quid. . . - . , 
"Y 

Templariüi damnat . . . . . . 

Item . 


Testátorum voluntas custodienda. 
Thaliae liber Arii . Que 
Theodoreti causa . . 
'Theodorus Mapsuestenus V. Tria 
Capitula. 
Theodosius Imp... . . . . 
Thomas (S. Aquinas. . . 
Thomus Occidentalium 
Translationes Episcoporum. 
Transubstantiatio . : 

Item S KU 
Treguae . T EE je DI 

Unetio extréma . . . , 
Uniones V. Beneficia. 
Usura 

Usurarii. 

Vacatio Ecclesiae . . 
Venatio interdicta, Clericis . : 
Viaticum quid . AC Uy 
Vicariae in beneficiis ; 
Viennensis Concilii historia 
Vigilius Papa vindicatur. . . 

Visitatio Monasterii , . . . . 
Votorum scrutatio in electionibus. 
m : 
Waldensés i514 0 4 
Wiclef damnatio . . . . 

ZIOBE Rosie Sir caue dar. 

